
FRIEDRICHO NIETZSCHE'S 
MORALĖS GENEALOGIJOS 
SAMPRATA 


Veikalas Apie morales genealogiją iš visų kitų vėlyvuoju kūrybos 
laikotarpiu parašytų F. Nietzsche's darbų išsiskiria akivaizdžiu 
sistemingumu. Jį sudaro trijų tarpusavyje susijusių dalykų — 
ressentiment'o, nešvarios sąžinės ir asketinių idealų - analizė. 
Viena šio sistemingumo prielaidų galėtų būti ta, kad čia iškeltų 
problemų sprendimai buvo brandinami ankstesniuose veika- 
luose. Pavyzdžiui, veikale Anapus gėrio ir blogio atkreipiamas 
dėmesys į tą faktą, kad formuluojant visus pagrindinius mo- 
ralinius sprendimus, įsivyravo vienmintiškumas: „Europoje šian- 

dien žinoma, kas yra gėris ir blogis“!. Tačiau šis patiklus vien- 
mintiškas žinojimas F. Nietzsche'i „rėžia ausį“. Kodėl? 

F. Nietzsche neretai metaforiškai vartoja Žodį „ausis“, ir toji 
metafora yra labai svarbi. Savo veikaluose jis dažnai kalba apie 
„tiesas“, kurios šiuolaikinei „ausiai“, jo manymu, esančios at- 
grasios, į kurias nenorima įsiklausyti. Daugelį savo išsakytų 
minčių F. Nietzsche, pavadino „nesavalaikėmis“, o patį save - 
„pomirtiniu žmogumi“. Jis vylėsi, kad kada nors atsiras jį 
galinčios girdėti „ausys“. 

„Ausies“ esmė, jos subtilitus par exellence —- tai klausa ir 
klausymas „kažko“, kas į ją kreipiasi. Turintis klausą ir subtiliai 
klausantis Žmogus bendrauja su į jį besikreipiančiu: klausy- 
mas suponuoja priklausymą. Tai, kas į mus kažką sakydamas 


' Nyčė F. Rinktiniai raštai. — Vilnius: Mintis, 1991. - P. 402 

kreipiasi ir nori būti išklausytas, be kita ko, yra tradicija. Šia 
prasme Žmogus, turintis klausą ir „ausis“, galinčias klausyti, 
priklauso tradicijai. F. Nietzsche's santykiui su tradicija būdinga 
tikėjimo ir pasitikėjimo stoka. Todėl įtari nyčiškoji „ausis“ 
tradicijoje girdi ne pasitikėjimą keliantį sakymą, bet jos klau- 
siantį iššūkį. Klausimo ir visuotinio nepasitikėjimo horizonte 
regima tradicija F. Nietzsche'ę verčia ieškoti naujų, jo manymu, 
„Nnesavalaikių“ jos įprasminimo būdų ir lemia jo aistringą bei 
radikalų filosofavimo pobūdį. 

F. Nietzsche moralės filosofams priekaištauja už istorinės 
klausos stoką, už tai, kad jie tesugebėjo girdėti tik vieną vie- 
nintelį klausianų balsą, ataidinų iš praeities, ir su juo vienu 
siejo savo priklausomybę tradicijai. Tačiau, F. Nietzsche's ma- 
nymu, tradicija mums kelia klausimus ne vienu vieninteliu, bet 
begale balsų. 

Moralės filosofai, neturėdami geros klausos, tegalėjo vienmin- 
tiškai girdėti tik vieną vienintelį balsą, klausiantį, „kas yra gėris 
ir blogis“, ir juo remdamiesi save sieti su tradicija. F. Nietzsche 
„ausies“ metaforiką - klausymą ir priklausymą — sieja mažų 
mažiausiai su dviem balsais, kurių pagrindu mes priklausome 
tai pačiai Vakarų Europos tradicijai: balsu, klausiančiu, „kas 
yra gėris (Gut) ir blogis (B0se)“, ir balsu, klausiančiu, „kas yra 
gera (gut) ir prasta (schlecht)“. Šiuos du klausiančius balsus 
F. Nietzsche traktuoja kaip du moralinio vertinimo būdus, kaip 
dvi - vergų ir ponų - morales. F. Nietzsche kritikuoja filosofus 
už tai, kad jų „ausys“, užuot rezonavusios konkrečius kūniškus 
virpesius, pradėjo rezonuoti sielos virpesius, susijusius su ant- 
laikiška idealybės sfera. Sielos arba proto balsas F. Nietzsche'i 
tėra tik kūno vidinio virpesio rezultatas, antrinė, reaktyvi in- 
tencija. Jis tarsi nori pasakyti, kad tam tikros istorinės ir kūniškos 
klausos stoka lėmė tai, kad žodžiams „gėris“ ir „blogis“ buvo 
priskirta abstrakti reikšmė. Šie žodžiai buvo paversti sąvokomis 


„pačiomis savaime“, kuriomis grindžiama moralė. Tačiau tai, 

kas buvo vadinama moralės pagrindimu ir ko iš savęs buvo 
reikalaujama, F. Nietzsche's manymu, tebuvo tik moksliška 
tvirto tikėjimo viešpataujančia morale forma. Kiekvienas filo- 
sofas lig šiol tikėjo pagrindęs moralę, o pati moralė buvo laikoma 
„duota“. F. Nietzsche šiuo „duotumu“ suabejoja, o patį nepa- 
tiklumą pavadina net „savuoju a priori“*. 

F. Nietzsche siekia parodyti sąvokų geris/blogis, paties mo- 
ralinio vertinimo, paremto šia opozicija, kilmę ir vertę. Pirmą 
kartą su jo įžvalga, kad greta įprasto moralinio vertinimo, 
paremto gerio/blogio opozicija, gali egzistuoti ir kitokia, jo ma- 
nymu, aukštesnė, moralė, paremta gera/prasta skirtumu, susi- 
duriame veikale Anapus gėrio ir blogio“. Veikale Apie moralės 
genealogiją ši tematika plėtojama toliau. 

Skaitant šį veikalą, kur polemizuojama su gėrio/blogio opozicija 
paremtu moraliniu vertinimu, kyla klausimai, kokiu pagrindu 
F. Nietzsche nuvertina įprastąją moralę, kas leidžia teigti, kad 
ji yra gyvenimo krizės, nuosmukio simptomas, kodėl ji įvar- 
dijama kaip „vergų moralė“, priešinga „ponų moralei“? Atsa- 
kymų reikėtų ieškoti F. Nietzsche's galios valios (Wille zur Macht) 
„teorijoje. Todėl būtina išsiaiškinti jos „mechaniką“, nes būtent 
ji įgalina F. Nietzsche'ę daryti tai, ką jis daro veikale Apie moralės 
genealogiją. Tiesa, šią teoriją jis norėtų traktuoti ne kaip „me- 
chaniką“, bet kaip „organiką“. Apsiribosime tik pačiu bendriau- 
siu šios teorijos apibūdinimu ir aptarsime svarbesnius veikalo 
Apie moralės genealogiją ypatumus. 

F. Nietzsche pabrėžia, kad pasaulis, visa, kas yra, taip pat 
ir žmogus, tėra tik galios valia. Galios valios filosofija iš esmės 
griauna senąjį metafizinį mąstymą. Ji interpretuoja ir vertina. 
Tačiau klausti, kas interpretuoja ir vertina, yra pavojinga, nes 
taip numanomas stebėtojiškas subjektas, o galios valia sudve- 
jinama į darytoją ir darymą, į priežastį ir padarinį, ji suabst- 


? Žr. šios knygos pratarmės 3 ir 6 aforizmus. 
3 Nyčė F. Rinktiniai raštai. - Žr. 186, 202 ir 260 aforizmus. 

raktinama ir susubstancinama. Bet F. Nietzsche'i ši sąvoka nėra 
substancija, nėra stabilus kintančių reiškinių vienovės pagrin- 
das. Ji greičiau yra dinamiškas, metamorfiškas ir interpretuo- 
jantis pradas, verčiantis į kiekvieną reiškinį, į visa, kas esti, 
žiūrėti kaip į savąją iškrovą. F. Nietzsche'i būtų priimtiniau, 
jei galios valios principas būtų ne kontempliatyviai analizuoja- 
mas, o praktiškai realizuojamas. Galios valia yra dinamiška, 
metamorfiška ir todėl neatsiejama nuo savo pasireiškimo pa- 
našiai kaip nuo žaibo neatsiejamas jo švystelėjimas*. 
Pasaulis, pasak F. Nietzsche's, turi būti suprastas vienos 
vienintelės galios valios pagrindu. Kadangi F. Nietzsche apeliuoja 
į pasaulio supratimą, tai galios valios principo prigimtis yra 
loginė, o juo paremtas pasaulio mąstymas - monistinis. Kita 
vertus, galios valia realizuojasi, ir jos realizacija pasireiškia skir- 
tingų jėgų - aktyviųjų ir reaktyviųjų — tipais. Čia galios valia 
pasirodo kaip jėgas gimdantis ir jas kokybiškai skiriantis pradas. 
Pirma, būdama jėgas gimdančiu ir skiriančiu pradu, ji lemia 
kokybiškai skirtingą aktyviųjų ir reaktyviųjų jėgų santykį. An- 
tra, ji savaip slypi šiose jėgose ir pati yra jų nulemta. Kitaip 
tariant, galios valia skirtingai pa(si)rodo. Rodydama(si/) ji rodo 
ne save pačią, bet jėgų santykį, jų kokybišką skirtingumą: 
aktyvumą ir reaktyvumą. Šių kokybiškai skirtingų jėgų prigim- 
tis, kaip ir jas gimdančios galios valios prigimtis, yra loginė. Todėl 
aktyvų jėgos tipą nuo reaktyvaus skiria tai, kad aktyvume 
pradedama teigiančiomis, pozityviomis prielaidomis. Šiomis 
prielaidomis prasidedantųį veiksmą F. Nietzsche vadina Taip- 
sakymu. Tuo tarpu reaktyviam jėgos tipui būdingos negatyvios, 
neigiančios prielaidos. Jomis prasidedantį veiksmą F. Nietzsche 
vadina Ne-sakymu. F. Nietzsche teikia pirmenybę aktyviam jėgos 
tipui ir aukština pozityviomis, teigiančiomis prielaidomis pra- 
sidedanųį Taip-sakymą. Būtent aktyvi jėga, pasireiškianti Taip- 


* Žr. šios knygos I skyriaus 13 aforizmą. 


10 


FRIEDRICHO NIETZSCHE'S MORALĖS GENEALOGIJOS SAMPRATA 


sakymo veiksmu, dar labiau suintensyvina galios valios pagim- 
dytą pirmapradį jėgų skirtingumą, dar labiau akcentuoja at- 
sitolinimą nuo reaktyvumo. Tuo tarpu reaktyvi jėga, susijusi 
su negatyviomis, neigiančiomis Ne-sakymo veiksmo prielaido- 
mis, siekia galios valios pagimdytą pirminį skirtingumą įveikti 
ir paneigti. F. Nietzsche galios valios pagimdytą jėgų - aktyvios 
ir reaktyvios — santykį, jų nesųtapatinamą kokybišką skirtį 
vadina „distancijos patosu““. | 

F. Nietzsche kuria teorinį galios valios principu paremtą pro- 
jektą, kuriame pabrėžtinai išaukština aktyviąją jėgą. Būtent 
aktyvi jėga, būdama susijusi su teigiančiomis pozityviomis Taip- 
sakymo prielaidomis, dar labiau išryškina minėtą pirmapradį 
skirtingumą, t. y. „distancijos patosą“, pasireiškiantųį tuo, kad 
kilmingieji - aktyviosios jėgos, - kurdami vertybes, skiria save 
nuo prastuomenės - reaktyviųjų jėgų. Prastuomenė savo ruožtu 
norėtų iš kilmingųjų atimti jiems būdingą aktyvumą, o jų 
vertybių gera/prasta hierarchiją apversti ir pakeisti kita — gėrio/ 
blogio — hierarchija. Šiam F. Nietzsche's kuriamam projektui 
būdinga tai, kad jis reiškiasi trimis tarpusavyje susijusiomis 
svarstymo formomis: genealogizavimu, tipologizavimu ir simp- 
tomologizavimu. Kiekvienas mūsų aptinkamas fenomenas ge- 
nealogiškai kyla iš galios valios. Kadangi galios valios realizacija 
reiškiasi skirtingais jėgų tipais, tipologiškai, tai visi fenomenai, 
taip pat ir moralės, turi būti priskiriami aktyviajam arba re- 
aktyviajam jėgos tipui. Galiausiai visi tipologiškai skiriami fe- 
nomenai turi būti traktuojami simptomologiškai. Jei jėga aktyvi, 
tai ir su ja susiję moraliniai fenomenai bus gyvenimo krizės, 
nuosmukio ir ligos simptomas. Matome, kad F. Nietzsche's 
monistinis pasaulio supratimas, paremtas vieninteliu galios valios 
principu, neatsiejamas nuo pliuralistinio tipologizavimo. Kaip 
F. Nietzsche tipologizuoja veikale Apie moralės genealogiją? 


5 Žr. šios knygos I skyriaus 2 aforizmą. 

Parafrazuodami F. Nietzsche'ę, galėtume pasakyti, kad pa- 
čiame kalbėjime apie moralę iš pat pradžių susiduriama su 
dviem skirtingais balsais arba sakymais: „Aš esu geras, todėl 
tu esi prastas“ ir „Tu esi blogas, todėl aš esu geras“. Tas pats 
asmuo, pasak F. Nietzsche's, negali savęs sieti su abiem sa- 
kymais, nes tai, kas gera vienam, yra prasta kitam: „tai ne ta 
pati „gėrio“ sąvoka““. Kuo gi yra tas, kuris pradeda teigdamas: 
„Aš esu geras, todėl...“? Taip sakantis nelaukia pritarimo iš kito, 
kad galėtų būti pavadintas tokiu, kokiu save teigia esant. Jis 
visų pirma atsigręžia pats į save ir tai, kas yra „gera“, sieja 
su savo paties aktyvumu, su nepajudinamu kilmingos sielos 
patikėjimu savimi, kažkuo, „ko negalima nei ieškoti, nei rasti 
ir turbūt negalima ir prarasti“?. F. Nietzsche pabrėžia, kad tas, 
kas aktyviai teigia „Aš esu geras...“, pagal tipišką savo cha- 
rakterio bruožą įvardija, ką reiškia žodis „geras“ ir kartu pasako, 
kas jis pats yra: „žodis £o9406, jo šaknis reiškia tą, kuris yra, 
kuris realus“*. Sakyme „Aš esu geras...“ vyrauja galios pertek- 
liaus nulemtas savęs šlovinimo ir pilnatvės pojūtis. Patys „ge- 
rieji“, t.y. kilmingieji, buvo tie, kurie „suvokė ir vertino pačius 
save ir savo veiksmus kaip gerus, būtent juos laikė esant pirmos 
kategorijos lyginant su visu tuo, kas priklausė prastuomenei'““. 
Aristokratiškajam vertinimo būdui („Aš esu geras...“), t.y. ponų 
moralei, būdinga tai, kad čia pradedama pozityviomis, akty- 
viomis, teigiančiomis prielaidomis. F. Nietzsche simpatizuoja 
tokiam moralės tipui, tokiam vertinimo būdui, kuriame reak- 
tyvumas, negatyvumas tėra tik aktyvumo produktas, tam tikra 
šalutinybė, papildoma spalva, kontrastingai išryškinanti pirminį 
skirtingumo, „distancijos patosą“. 


5 Žr. šios knygos I skyriaus 11 aforizmą. 
"Nyčė F. Rinktiniai raštai. - P. 487. 

3 Žr. šios knygos I skyriaus 5 aforizmą. 
* Žr. šios knygos I skyriaus 2 aforizmą. 

Visiškai priešingą vaizdą regime pasakyme „Tu esi blogas, 
todėl aš esu geras“. Čia pradedama negatyviomis, reaktyviomis 
prielaidomis („Tu esi blogas...“). Pozityvumas ir aktyvumas 
(„..todėl aš esu geras“) pasirodo tik kaip negatyvių prielaidų 
padarinys. Šį prasčiokams būdingą vertinimą F. Nietzche sieja 
su reaktyviu, vergų moralės tipu. Pozityvumas čia nusakomas 
reaktyviai, t.y. neigimo būdu. Štai kodėl F. Nietzsche gali 
pasakyti, kad vergų moralei ir ressentiment'o, t.y. nuoskaudos, 
pagiežos, neapykantos, keršto Žmogui, priešingai negu ponų 
moralės tipui, būdingas vertes nustatančio žvilgsnio apvertimas: 
„kryptis į išorę, užuot žvelgus į save, - kaip tik ir priklauso 
ressentiment'ui: vergų moralei, kad ji galėtų atsirasti, visados 
pirmiausia reikalingas priešingas ir išorinis pasaulis <...>, jos 
akcija iš esmės yra reakcija“!?. Nuo šiol tas, kuris anksčiau save 
vadino geru, dabar pavadinamas blogu. Vergų moralei blogas 
yra tas, kuris aktyvus, kuriam pozityvumas nėra padarinys, 
kuris tapatina save su Taip-sakymu. O geru pavadinamas tas, 
kuris susilaiko nuo aktyvumo ir visus savo veiksmus pradeda 
vertinti padarinių, t.y. reaktyvumo, pagrindu. 

Toks „geras“ Žmogus imasi kruopščiai tyrinėti ir vertinti 
aktyviųjų intencijas. Pasyvaus klausytojo ir stebėtojo pozicija 
įgalina etinę apibrėžtį: aktyvusis „gerumas“ paverčiamas mo- 
raliniu „blogiu“, o reaktyvusis „prastumas“ įvertinamas kaip 
moralinis „gėris“. Ši iš pasyvaus klausytojo ir stebėtojo kylanti 
etinė apibrėžtis yra antrinė. Ji yra pirminio natūraliojo, aris- 
tokratiškojo moralinio vertinimo, paremto gera /prasta skirtumu, 
inversija. F. Nietzsche pabrėžia: „Anapus gėrio ir blogio...“. Tai 
jokiu būdu nereiškia „Anapus gera ir prasta“"!. Priešingai, gėris 
ir blogis yra naujos vertybės. Jos atsirado ne iš aktyvumo, bet 
nusigręžiant nuo jo, ne iš teiginio, Taip-sakymo, bet iš neigimo, 
Ne-sakymo. Kadangi vertybinės gėrio/blogio perskyros atsiradi- 
mas sietinas su aktyvumo atsižadėjimu, tai galima būtų teigti, 


P Žr. šios knygos I skyriaus 10 aforizmą. 
" Žr. šios knygos I skyriaus 17 aforizmą. 

kad tradicinės vertybės, tiesiai kalbant, buvo ne sukurtos, bet 
reaktyviai atkurtos, prisimintos. F. Nietzsche polemizuoja su 
Platono anamnezės samprata ir XIX a. anglų moralistais, teig- 
damas, kad reikia saugotis šių „su dangaus melyne susiliejančių“ 
hipotezių! 

Abejodamas šių tarsi iš dangaus, iš Dievo rankų į žemę 
nukritusių vertybių duotumu, F. Nietzsche vergų moralę lygina 
su bliaunančio ėriuko logika: „Šitie plėšrūs paukščiai yra blog; 
o tas, kuris mažiausiai panašus į plėšrūną, veikiau yra jo 
priešingybė - ėriukas, — ar jis neturėtų būti geras?“"* „Plėšrus 
paukštis“ yra nesusilaikanti nuo savojo pasireiškimo aktyvi jėga. 
Antra vertus, šiame silogizme glūdi prielaida, kad plėšrūnas 
(jėga) gali ir privalo būti sulaikytas nuo pasireiškimo, nuo to, 
ką jis gali. Sulaikyti ir atskirti jėgą nuo savo pasireiškimo galįs 
tik nekaltas, t.y. gerasis, ėriukas. Taip, pasak F. Nietzsche's 
atsiranda pagrindas paralogizmui: jėga fiktyviai sulaikoma ir 
atskiriama nuo pasireiškimo, nuo to, ką ji gali. Tačiau tai dar 
ne viskas. Sulaikančios reaktyviosios jėgos įsivaizduoja save 
vertingesnėmis negu aktyviosios. Šios pavadinamos blogomis 
ir kaltinamos už nesusilaikymą nuo to, ką jos gali. Reaktyviosios 
jėgos patį sulaikymą pradeda traktuoti kaip pirminį aktyvumą. 
Tačiau F. Nietzsche'i tai tėra tik antrinis, reaktyvus ir kaltinantis 
aktyvumas, pats ressentimenF'o, t.y. nuoskaudos, pagiežos, ne- 
apykantos, keršto jausmas, nukreiptas į aktyviąsias jėgas. Šis 
kaltinimas yra paralogiškas, nes reikalauti iš „jėgos, kad ji 
reikštųsi me kaip jėga, kad nenorėtų įveikti, nugalėti <...>, - 
pasak F. Nietzsche's, - yra lygiai taip pat beprasmiška, kaip 
reikalauti iš silpnybės, kad ji reikštųsi kaip jėga“"*. Šis para- 
logiškas kaltinimas ir reaktyvus aktyvumas sukuria abstraktų 
ir neutralizuotą jėgos įvaizdį. Šis paralogiškas jėgos suabstrak- 


£ Žr. šios knygos pratarmės 7 aforizmą. 
5 Zr. šios knygos I skyriaus 13 aforizmą. 
K Ten pat. 

tinimas ir neutralizavimas pirmiausia išryškėja F. Nietzsche'i 
kritikuojant priežastingumą ir substancialumą. Įprastinė prie- 
žastingumo samprata jėgą sudvejina į priežastį ir padarinį. 
„Liaudis, sakydama, kad žaibas Žaibuoja, iš tikrųjų, — pasak 
F. Nietzsche's, - sudvigubina vyksmą <...>: tą patį įvykį ji 
vieną kartą laiko priežastimi, o paskui dar kartą jos reiškimu- 
si“. Taigi pradedama jėgos slopinimu, o paskui kompensuojant 
slopinimą jos pasireiškimas padaromas jėgos kaip veikiančiosios 
priežasties (causa efficiens) atskiru padariniu. 

Šitaip sudvigubinta jėga projektuojama į savitą subjektą, 
galintį laisvai spręsti, leisti jėgai reikštis ar ne. Dabar jėga 
neutralizuojama, paverčiama abstrakčiu subjekto aktu. F. Niet- 
zsche kritikuoja šią poziciją pabrėždamas, kad už jėgos nėra 
jokio indiferentiško substrato ar subjekto: „už „būties“ neeg- 
zistuoja joks darymas, veikimas, tapimas; „veikėjas“ prie veiks- 
mo tėra tik prikurtas - vyksmas yra viskas“!*. Visus „subjektus“, 
„veikėjus“ F. Nietzsche demaskuoja kaip fikcijas ir gramatines 
funkcijas. Kalbėdamas apie jų fiktyvumą, F. Nietzsche nori 
pasakyti, kad jie neturi būti traktuojami kaip epistemologiškai 
ar metafiziškai privilegijuoti substanciški atramos taškai. Už 
visų tariamų subjektų slypi ta pati dinamiška, metamorfiška 
ir interpretuojanti galios valia. Visi tariami subjektai nurodo tik 
ženklą-simptomą, kuris jau funkcionuoja kaip tipologiškai in- 
terpretuojančios galios valios dalis. Epikūro atomas, R. Descar- 
tes'o substancijos, I. Kanto daiktai savaime ir t.t., F. Nietzsche's 
manymu, tėra tik paralogiškai bliaunančio ėriuko abstraktūs 
konstruktai. Tačiau kaip tik dėl šių konstruktų ėriukas da- 
bar įgyja teisę daryti paralogišką priekaištą plėšrūnui dėl to, 
kad jis plėšrus ir pavadina jį „blogu“, o save įsivaizduoja „ge- 
ru“. Galiausiai jėgos sudvigubinimas, jos projekcija į fiktyvų 


I5 Žr. šios knygos I skyriaus 13 aforizmą. Plačiau apie priežastingumo 
kritiką žr.: Nyčė F. Rinktiniai raštai. — P. 526-533. 
» Zr. šios knygos I skyriaus 13 aforizmą. 

subjektą, pasak F. Nietzsche's, suponuoja tai, kad pirminė, 
natūrali aktyviųjų (gerų)/reaktyviųjų (prastų) jėgų kokybinis 
skirtingumas pakeičiamas susubstancintų jėgų (gėrio/blogio) eti- 
ne opozicija. 

Reaktyviųjų jėgų, besireiškiančių ressentiment'u, tikslas — at- 
imti iš aktyviosios jėgos jos realizacijos sąlygas, atskirti ją nuo 
to, ką ji gali. Tačiau tokia atskirta nuo savo pasireiškimo jėga, 
F. Nietzsche's teigimu, niekur nedingsta. Ji me miršta, bet at- 
sigręžia į sulaikančiojo reaktyvumo vidų, virsta jo vidujybe. 
„Visi instinktai, - sako F. Nietzsche, - kurie neišsikrauna išorėn, 
nukrypsta į vidų — tai aš ir vadinu Žmogaus suvidėjimų <...>: 
šiai iš kur radosi „nešvari sąžinė“ !'. F. Nietzsche'i „nešvari 
sąžinė“ yra aktyvumo slopinimo ir kartu savęs varymo bei 
užsidarymo į „vidinį narvą“ padarinys. Ji tarsi perima ressen- 
timent'o veikimą ir tęsia jo pradėtą žygį prieš aktyvumą. Tačiau 
kokie yra ressentimento ir „nešvarios sąžinės“ panašumai bei 
skirtumai? 

Ressentiment'as, pasak F. Nietzsche's, po savo gundančios 
meilės skraiste slepia neapykantą: kaltinu ir smerkiu tave, bet 
tai darau vardan tavęs: myliu tave ir noriu, kad mane mylėtum, 
t.y. taptum ligotas, reaktyvus, „geras“ (ėriuko meilė!). Kada 
ressentiment'o žmonės „pasieks didžiausią, puikiausią ir sub- 
tiliausią savo keršto pergalę? Be abejo, tada, - pasak F. Niet- 
zsche's, - kai pasiseks savo pačių ir apskritai visų neviltį suversti 
ant laimingųjų sąžinės, kad šie vieną gražią dieną imtų gėdytis 
savo laimės ir galbūt tarp savęs kalbėtų: „Būti laimingam - 
paprasčiausiai gėda! Visur aplink - pernelyg daug nevilties!“ 
Ressentiment'e reaktyvi jėga kaltina ir kartu projektuoja save - 
patį kaltininką veda prie savo klaidų pripažinimo, atgręžimo 
į save. Tai reiškia, kad aktyviosios jėgos atgręžimas į save yra 
ne reaktyvios jėgos projekcijos priešybė, bet jos padarinys ir 


£ Žr. šios knygos II skyriaus 16 aforizmą. 
5 Zr. šios knygos III skyriaus 14 aforizmą. 

tąsa. Šia prasme „nešvari sąžinė“ tėra tik vėlesnė ressentiment o, 
ty. nuoskaudos, pagiežos, neapykantos, keršto, atmaina, su- 
sijusi su toliau vykstančiu reaktyviųjų jėgų triumfu, kuriame 
aktyvumas virsta reaktyvumu, ponas - vergu, kilnumas - pras- 
čiokiškumu, daugiabalsiškumas — vienbalsiškumu, skirtingu- 
mas - supanašėjimu, vienmintiškumu ir t.t. 

Kai jėga sudvigubinama, atskiriama nuo to, ką ji gali, ji 
interiorizuojama, t.y. paverčiama reaktyviosios jėgos vidiniu 
protiniu, tyrinėjančiu ir vertinančiu veiklos planu. Bet interio- 
rizuota aktyvi jėga ir toliau nesiliauja kėlusi savo reikalavimų. 
Todėl žmogui ji sukelia skausmą ir kančią. Kančia dabar įgyja 
vidinę prasmę - ji virsta nuodėmės, kaltės padariniu. Tu kenti, 
nes nusidėjai; dabar tavo sąžinė nešvari, todėl atgailauk, o 
atgaila galima tik per kančią, gilinant ir dauginant kentėjimus. 
Veikale Apie moralės genealogiją F. Nietzsche ir parodo, kad 
„Nešvarios sąžinės“ samprata susijusi su aktyviosios jėgos in- 
:eriorizacija ir kančios dauginimu, paverčiant ją ypatingu as- 
meninės kaltės padariniu. 

Tačiau aktyviosios jėgos interiorizacija ir kančios dauginimas 
nėra automatiškas procesas. Interiorizuoja krikščionių dvasinin- 
kas - „nešvarios sąžinės“ ir asmeninės kaltės jausmo meninin- 
kas. Krikščionių dvasininko egzistencijos vertę F. Nietzsche 
nusako trumpa fraze: „Dvasininkas yra ressentiment'o krypties 
keitėjas“?. Ressentiment'o Žmogus, kaip ir „nešvarios sąžinės“ 
krikščionis, yra apimtas kančios ir ieško savo kentėjimų prie- 
žasties. Ieškodamas jis kaltina visa, kas tik aktyvu. Tačiau, 
skirtingai nuo krikščionio, ressentiment o Žmogaus pirminė ne- 
gatyvi intencija nukreipta ne į save, o į išorę, į kitą. Todėl 
ressentiment'ą F. Nietzsche prilygina bendruomenę „sprogdinan- 
čiai medžiagai“. Tai reiškia, kad aktyvios jėgos pavojingai 


paverčiamos reaktyviomis, visa neigiančiomis, ardančiomis ir 


5 Žr. šios knygos III skyriaus 15 aforizmą. 

vedančiomis į susinaikinimą. Tačiau aukštesnėse kultūros pa- 
kopose, F. Nietzsche's manymu, natūraliai iškyla uždavinys 
kaip nors nukenksminti šią bendruomenę „sprogdinančią me- 
džiagą“, t.y. ressentiment'ą, taip, „kad ji nesudraskytų į skutelius 
nei bandos, nei piemens“*. Ressentiment'as privalo tarsi prisi- 
taikyti prie aukštesnės kultūros diktuojamų sąlygų. Ressenti- 
mento Žmogui tampa privalu pakeisti savo kryptį; savo ken- 
tėjimų priežasties jis turi ieškoti ne kitame, bet „savyje, kaž- 
kokioje kaltėje <...>; savo kančią jis turįs suprasti kaip tam tikrą 
bausmės būseną'*!. Būtent čia į pagalbą ressentimento žmogui 
ateina krikščionių dvasininkas su „nešvarios sąžinės“ samprata, 
kuri byloja, kad kančios kaltininkas yra pats kenčiantysis. Res- 
sentiment'as sako: „Tai tavo kaltė“, o „nešvari sąžinė“, keisdama 
kryptį, sako: „Tai mano kaltė“. Krikščionybė - judaizmo tąsa. 
Tačiau kita vertus, krikščionybė, F. Nietzsche's manymu, ne- 
sitenkina tik paprastu ressentiment'o papildymu. Ji pakeičia 
kryptį, išrasdama „nešvarią sąžinę“. 

Tipologiškai aptardamas kaltės, atsakomybės ir teisingumo 
ryšį su ressentiment'u ir „nešvaria sąžine“, F. Nietzsche pažymi, 
kad ankstyvose kultūros pakopose žodžiai „kaltė“, „atsakomy- 
bė“, „teisingumas“ buvo siejami su aktyvaus tipo moraliniu 
vertinimu ir su konkrečiu „kreditorių-skolininkų“ santykiu. Jis 
parodo, kaip jėgos internalizacijos būdu visi šie žodžiai judė- 
jiškame-krikščioniškajame kontekste įgyja reaktyvią prasmę. 

F. Nietzsche siūlo tokį santykio su tradicine morale akiratį, 
kuriame turėtų būti išlaisvinamos istorinės klausos (ausies) ir 
regos (akies) aktyviosios ir skirtingai interpretuojančios savybės. 
Trečiojo nagrinėjimo 12-ame aforizme F. Nietzsche pabrėžia, 
kad „egzistuoja tik perspektyvinis regėjimas, tik perspektyvinis 
„pažinimas“; <..> juo daugiau akių, įvairių akių sugebėsime 


> Žr. šios knygos III skyriaus 15 aforizmą. 
* Zr. šios knygos III skyriaus 20 aforizmą. 

įsodinti sau, kad galėtume žiūrėti į tą patį dalyką, tuo išsamesnis 
bus mūsų to dalyko „suvokimas“, mūsų „objektyvumas“. F. Niet- 
zsche's genealoginį svarstymą reikėtų skirti nuo tokių istorinių 
svarstymų, kuriuose genealogiškai ieškoma pradžia yra gar- 
binama: tai, kas buvo anksčiau ar seniau, vertinama kaip turįs 
didesnę vertę ir šio vertingumo siekiama kaip savito praktinio 
išganymo. Toks veikalo Apie moralės genealogiją perskaitymas 
reikštų jo nesupratimą. F. Nietzsche akivaizdžiai simpatizuoja 
aktyvumui. Tačiau jis F. Nietzsche'i yra neatsiejamas nuo re- 
aktyvumo. Viena nepašalina kita; tai nesutapatinamos jėgos, 
pats skirtingumas arba, kaip sako F. Nietzsche, - „distancijos 
patosas“. Pasakojimas, praktikuojantis skirtingumą, „distancijos 
patosą“, turi deramai įvertinti abu jėgos tipus ir su jais susijusius 
moralinius fenomenus. F. Nietzsche atkreipia dėmesį į tai, kad 
aktyvumas ir reaktyvumas, „ponų“ ir „vergų“ moralės visose 
labiau išsivysčiusiose ir sudėtingesnėse kultūrose „yra tarpu- 
savyje susipynusios <...> ir kartais tiesiog koegzistuoja - netgi 
tame pačiame Žmoguje““?. Todėl nors F. Nietzsche ir simpa- 
tizuoja „ponų“ moralei, besiremiančiai „gera /prasta“ skirtumu, 
nors ją vadina aukštesne už tradicinę, tačiau, jo manymu, būtų 
beprasmiška vienos vienintelės absoliučios tiesos vardu pasi- 
sakyti už ar prieš vieną ar antrą moralės tipą siekiant kurį nors 
atmesti. F. Nietzsche šiame ginče nėra teisėjas, sprendžiantis 
iš absoliučios tiesos pozicijų, ir neigia, kad toks teisėjas apskritai 
gali būti. „Vertybiniai sprendimai apie gyvenimą, už ar prieš 
ji, - teigia jis, - galų gale niekada negali būti teisingi: jie vertingi 
tik kaip simptomai <...>. Gyvenimo vertė negali būti nustatyta 
<...> gyvenančiojo, nes jis yra veikėjas, net ginčo objektas, bet 
ne teisėjas“?. Moralė F. Nietzsche'i tėra tik ženklų-simptomų 
kalba. Genealoginis F. Nietzsche's svarstymas funkcionuoja kaip 


2 Nyčė F. Rinktiniai raštai. — P. 468. 
> Ten pat. - P. 509. 

dekonstruktyvios kritikos metodas praktikuojant istorinį mo- 
ralinių fenomenų reinterpretavimą. Veikalo Apie moralės gene- 
alogiją pratarmėje F. Nietzsche sako, kad jam svarbi ne mėlyna, 
bet pilka spalva, reiškianti, kad genealogui rūpi visa tai, kas 
dokumentuota, rūpi „sunkiai išskaitomas, hieroglifais parašytas 
žmogaus moralės praeities metraštis“. Tai, kas parašyta hie- 
roglifais, nėra pakankamai aiški duotybė. Hieroglifus reikia 
iššifruoti. Kitaip tariant, reikalinga juos reinterpretuojanti klausa 
ir rega. Plėtojant pilkos spalvos metaforiką galima būtų sakyti, 
kad pilka nėra nei juoda, nei balta, nei tiesa, nei netiesa. Lygiai 
taip pat ir F. Nietzsche's raginimas į tradicinį moralinį vertinimą, 
paremtą gėrio/blogio opozicija, žvelgti kitomis, skirtingomis aki- 
mis ir girdėti tradiciją kitaip nepretenduoja į vieną vienintelę 
jo paties išsakomą tiesą ir nereikalauja visa kita atmesti kaip 
nesusipratimą. Galbūt priešingai ankstesnei filosofijai, kuri siekė 
visus pasakojimus redukuoti į vieną vienintelį Didijį Pasako- 
jimą, F. Nietzsche ragina suabejoti šia represuojančia praktika 
ir atveria kitą, labiau tolerantišką ir pabrėžiančią skirtingumus, 
Kito kitoniškumą, praktiką? Galbūt galima paradoksiškai teigti, 
kad tai, kas mus vienija, yra ne tapatumas, bet skirtingumas? 
Žmonėms, ieškantiems atsakymų ir keliantiems naujus klau- 
simus, F. Nietzsche's veikalas Apie moralės genealogiją turėtų būti 
išties įdomi knyga. | 


Arūnas Mickevičius 


APIE 
MORALĖS 
GENEALOGIJĄ 


PRATARMĖ 


1 


Mes savęs nepažįstame, mes, pažinimo siekėjai, patys 
nepažįstame savęs: ir taip yra dėl svarių priežasčių. Mes 
niekad neieškojome savęs, - tai kaipgi vieną dieną im- 
sime ir save atrasime? Teisingai pasakyta: „Kur tavo lo- 
bis, ten ir tavo širdis“!; mūsų lobis ten, kur stovi mūsų 
pažinimo aviliai. Iš prigimties būdami sparnuoti dva- 
sios medaus rinkėjai, mes visą laiką plušame, skubame 
turėdami širdy tik vieną vienintelį rūpestį — ką nors 
„parsinešti“. O šiaip apie gyvenimą, vadinamuosius „iš- 
gyvenimus“, ar kas iš mūsų pakankamai rimtai susi- 
mąsto? Ar turi tam užtektinai laiko? Bijau, kad tokiais 
dalykais mes niekad kaip reikiant „neužsiiminėjome““: 
mūsų širdys linkusios anaiptol ne į tai, 0 apie ausis 
nėra ko ir kalbėti! Mes kur kas panašesni į tą palaimin- 
gą, savo mintyse paskendusį išsiblaškėlį, kuris, ką tik jo 
ausyse nuskambėjus dvylikai galingų vidurdienį skel- 
biančių laikrodžio dūžių, staiga prabunda ir klausia sa- 
vęs: „Kiek gi čia dabar išmušė?“ Taip ir mes dažnai po 
viskam krapštomės ausis ir klausiame - be galo nustebę 
ir suglumę: „Ką čia mes iš tikrųjų patyrėme?“ — negana 
to: „Kas mes tokie esame?“ Ir paskui, kaip sakėme, skai- 
čiuojame tuos dvylika mūsų patirties, mūsų gyvenimo, 
mūsų būties varpo drebinančių dūžių, — ak! skaičiuoda- 
mi dar ir suklystame... Mes neišvengiamai liekame sau 
svetimi, mes nesuprantame savęs, mes turime painioti 

save su kitais, mums per amžių amžius galioja princi- 
pas: „Kiekvienas labiausiai nutolęs pats nuo savęs““, — 
sau mes nesame „pažinimo siekėjai“... 


2 


Savo pirmąsias, negausias ir negalutines mintis apie 
mūsų moralinių prietarų kilmę — apie juos ir bus kalba- 
ma šiame poleminiame veikale - išdėsčiau aforizmų rin- 
kinyje, pavadintame Žmogiška, pernelyg žmogiška. Knyga 
laisviesiems protams; jį pradėjau rašyti Sorente Žiemą, da- 
vusią man, nelyginant keleiviui, galimybę stabtelėti ir 
apžvelgti tą platų ir pavojingą kraštą, kuriuo mano dva- 
sia iki tol buvo keliavusi. Įvyko tai 1876-1877 metų žie- 
mą; pačios mintys yra senesnės. Tai iš esmės tos pačios 
mintys, kurias vėl atgaivinu šiame veikale: tikėkimės, 
kad tas ilgokas laiko tarpas joms bus išėjęs į naudą, 
kad jos bus pasidariusios brandesnės, ryškesnės, svares- 
nės, tobulesnės! O kad jų dar ir šiandien laikausi, kad 
jos ir pačios vis tvirčiau šliejasi viena prie antros, net 
įaugo viena į kitą ir suaugo tarp savęs, tai džiugina 
mane ir stiprina įsitikinimą, jog iš pat pradžių jos atsi- 
rado ne pavieniui, ne pramaišiui, ne sporadiškai, bet 
išdygo iš vienos bendros šaknies, iš kažin kokios gilu- 
moje viską tvarkančios, vis apibrėžčiau pasisakančios, 
vis konkretesnių dalykų reikalaujančios pagrindinės pa- 
žinimo valios. Tik tai ir tinka filosofui. Mes neturime 
teisės būti kokiu nors klausimu individualistai: mums ne- 
valia nei pavieniui klysti, nei pavieniui siekti tiesos. Prie- 
šingai, kaip neišvengiamai medis veda vaisius, taip au- 
ga ir mūsų mintys, mūsų vertės, mūsų „taip“ ir „ne“, 
mūsų „jeigu“ ir „ar“ — viskas čia giminiška ir tarpusa- 
vy susiję ir yra vienos valios, vienos sveikatos, vienos 
žemiškosios karalystės, vienos saulės liudijimai. - Ar jie 

jums gardūs, tie mūsų vaisiai? — Bet ar tai rūpi me- 
džiams?? Ar tai rūpi mums, filosofams!.. 


3 


Dėl man būdingo nepatiklumo, kurį nelabai noriai pri- 
pažįstu — O jis kaip tik nukreiptas į moralę, į visa tai, 
kas iki šiol pasaulyje buvo garbinama kaip moralė, — 
nepatiklumo, kuris mano gyvenime pasireiškė taip anks- 
ti, taip nelauktai, taip nenumaldomai, ir taip prieštara- 
vo aplinkai, amžiui, pavyzdžiams ir kilmei, kad aš vos 
ne teisėtai galėčiau pavadinti jį savuoju 4 priori; mano 
smalsumas, kaip ir mano įtarumas, turėjo vieną kartą 
sustoti ties klausimu, kokios išties kilmės yra mūsų gėris 
ir blogis. Iš tikrųjų aš, jau trylikos metų berniukas, bu- 
vau pasinėręs į blogio kilmės problemą: tokiame am- 
žiuje, kai „tavo vaikiška galvelė/žaidimais buvo užim- 
ta/daugiau negu Dievu!“* — jai skyriau savo pirmą li- 
teratūrinį vaikišką Žaidimą, savo pirmąjį mėginimą ra- 
šyti filosofinį rašinį, - o dėl mano tuometės problemos 
„Sprendimo“? — ką gi, atidaviau, kaip ir dera, Dievui 
garbę ir padariau jį blogio tevu. Galbūt kaip tik /o rei- 
kalavo manasis a priori? Tas naujasis, nemorališkasis, 
bent jau imorališkasis a priori, ir jo lūpomis kalbantis, 
ak! toks antikantiškas, toks mįslingas „kategorinis im- 
peratyvas“, į kurį tuo metu vis labiau įsiklausiau ir ne 
tik įsiklausiau?.. Laimė, laiku išmokau skirti teologinį 
prietarą nuo moralinio ir nebeieškojau blogio šaknų ana- 
pus pasaulio? Šioks toks istorijos ir filologijos išmany- 
mas, taip pat ir įgimta psichologijos dalykų nuovoka 
netrukus pakeitė manąją problemą kita: kokiomis sąly- 
gomis Žmogus prasimanė tą vertybių skirstymą į tai, 
kas gera ir bloga? — ir kokia jų, tų dalykų, vertė? Stabdė 
ar Skatino jie iki šiol Žmogaus gerovę? Ar jie yra 

vargano gyvenimo, skurdo ir išsigimimo požymiai? O 
gal priešingai: gal jie atskleidžia gyvenimo pilnatvę, jė- 
gą, valią, drąsą, pasitikėjimą savimi, ateitį? — Į šiuos 
klausimus radau ir drįsau duoti kai kuriuos atsakymus, 
suskirsčiau laikus, tautas, nustačiau individų hierarchi- 
jos pakopas, patikslinau savo problemą, iš atsakymų ki- 
lo naujų klausimų, tyrimų, prielaidų, tikimybių, kol ga- 
liausiai turėjau savo šalį, savo Žemę, ištisą tylų, augan- 
tį, Žydintį pasaulį, tarsi kokius slaptus sodus, apie ku- 
riuos nė šuo neturėjo suloti... O, kokie mes būtume Iai- 
mingi, mes, pažinimo siekėjai, bet tik su sąlyga, jei ilgai 
gebėtume išlaikyti liežuvį už dantų!.. 


4 


Pirmąja paskata paskelbti šį bei tą iš savo hipotezių 
apie moralės kilmę man buvo viena aiški, tvarkingai 
parašyta, išmintinga, netgi įžūloka knygelė, kurioje pir- 
mą kartą susidūriau su išvirkščiu ir iškreiptu genealo- 
gijos hipotezių variantu, jų tikrai angliška atmaina, kny- 
gelė, patraukusi mane jėga, kurioje glūdi visa, kas prie- 
šinga, kas antipodiška. Vadinosi ji Moralinių jausmų kil- 
me, jos autorius — dr. Paulius .Rėe'as, išleista 1877 me- 
tais. Iki tol, ko gero, man nebuvo tekę skaityti nieko 
panašaus, kur taip ištisai būčiau sakęs „ne“ kaip šitai 
knygai — sakiniui po sakinio, išvadai po išvados, bet 
visiškai be jokio apmaudo ir nekantrumo. Anksčiau mi- 
nėtame veikale, kurį tada rašiau, ištisai rėmiausi —- kur 
reikia ir kur nereikia — šios knygos teiginiais, bet ne 
neigdamas juos - kas man iš tų paneigimų! — o kaip ir 
dera pozityviam protui neįtikimus dalykus keisdamas 
įtikimesniais, kai kada vietoj vienų klaidų įveldamas ki- 
tų. Tada, kaip sakyta, pirmą kartą ištraukiau į dienos 
šviesą tas kilmės hipotezes, kurioms skirti šitie nagrinė- 

jimai, - dar negrabiai — nuo savęs tai kuo mažiausiai 
norėčiau slėpti —- dar nelaisvai, dar be savos kalbos sa- 
viems dalykams reikšti ir su visokiais atkritimais bei 
svyravimais. Palyginkite, ką aš sakau konkrečiai apie 
dvilypę gėrio ir blogio priešistorę (būtent apie jų radi- 
mąsi iš kilmingųjų ir iš vergų sluoksnio), savo veikalo 
Žmogiška, pernelyę žmogiška 51 puslapyje“; taip pat 119 
ir kituose puslapiuose apie asketinės moralės vertę ir 
kilmę; taip pat apie „papročių dorovę“, tą kur kas se- 
nesnės ir pirmesnės moralės rūšį, moralės, kuri toto co- 
elo? neturi nieko bendra su altruistiniu vertinimo būdu 
(o jį dr. Rėe'as, kaip ir visi anglų moralės genealogai, 
laiko moralės vertinimo būdu pačiu savaime) p. 78 ir 82, 
II, 35; taip pat apie teisingumo kilmę kaip maždaug 
vienodos galios prigimčių subalansavimą (pusiausvyrą 
kaip visų susitarimų, vadinasi, kiekvienos teisės, prie- 
laidą) p. 74, Keliauninkas p. 29, Ryto žara p. 99; taip pat 
apie bausmės kilmę Keliauninkas p. 25 ir 34, bausmės, 
kuriai teroristinis tikslas nėra nei esminis, nei pirminis 
„(kaip mano dr. Rėe'as; bausmei jis yra veikiau prikerg- 
tas vėliau tam tikromis aplinkybėmis ir visuomet atro- 
do kažkoks pašalinis, tam tikras pridurkas). 


5 


Iš tiesų tuo metu man nedavė ramybės daug svarbes- 
nis dalykas negu mano paties ar kitų hipotezės apie 
moralės kilmę (arba, tiksliau sakant, pastarosios hipote- 
zės buvo tik viena iš daugelio priemonių tikslui siekti). 
Man rūpėjo moralės vertė, — ir dėl to reikėjo išsiaiškinti 
pažiūras kone su vieninteliu mano didžiu mokytoju 
Schopenhaueriu, į kurį kaip amžininką kreipėsi anoji 
knyga su visa joje glūdinčia aistra ir slapta prieštara 
(nes ir jinai buvo „poleminis veikalas“). Joje ypač 

pabrėžiama „neegoistiškumo“, užuojautos, savęs išsiža- 
dėjimo, aukojimosi instinktų vertė, instinktų, kuriuos 
kaip tik Schopenhaueris taip ilgai „auksavo“, dievino ir 
siejo su gyvenimu anapus, kol jie galiausiai virto „ver- 
tėmis pačiomis savaime“, jau ir jomis remdamasis jis 
pasakė „ne“ gyvenimui, taip pat ir sau pačiam. Bet kaip 
tik dėl šitų instinktų mano širdyje kilo vis pagrįstesnis 
įtarimas, vis giliau po jų pamatais rausėsi skepticizmas! 
Kaip tik čia įžvelgiau didžiulį pavojų Žmonijai, jos 
subtiliausią viliojimą ir gundymą - bet į kur? Į niekur? — 
Kaip tik čia įžvelgiau pabaigos pradžią, sustojimą, atga- 
lios besidairantį nuovargį, prieš gyvenimą nukreiptą va- 
lią, švelniai ir melancholiškai atsėlinančią mirtiną ligą: 
vis labiau plintančią, net filosofus užkrečiančią ir su- 
sargdinančią užuojautos moralę aš suvokiau kaip siau- 
bingiausią mūsų pasibaisėtina virtusios Europos kultū- 
ros simptomą, jos aplinkinį kelią į naują budizmą? Į 
europiečių budizmą? Į - nihilizmą?.. Tai, kad šiais lai- 
kais filosofai labai pamėgo ir pervertina užuojautą, yra 
kažkas nauja: kaip tik dėl užuojautos menkavertiškumo 
filosofai iki šiol nesiginčijo. Paminėsiu tik Platoną, Spi- 
nozą, La Rochefoucauld ir Kantą - keturis protus, be 
galo skirtingus, bet sutariančius dėl vieno - jie menkina 
užuojautą. 

Ši užuojautos ir užuojautos moralės vertė (aš esu gė- 
dingo šiuolaikinio jausmų gležnėjimo priešininkas) iš 
pradžių iškyla kaip tam tikras pavienis reiškinys, nely- 
ginant koks klaustukas sau, bet jei vienąsyk čia kas 
įstrigs, pradės kelti klausimus, tada jam bus taip, kaip 
nutiko man: atsivers siaubinga nauja perspektyva, gali- 
mybės užplūs lyg svaigulys, apims visoks nepasitikėji- 

mas, įtarumas, baimė, pradės šlubuoti tikėjimas morale, 
bet kokia morale, - galiausiai pasigirs naujas reikalavi- 
mas. Išsakykime jį, šitą naująjį reikalavimą: mums būtina 
moralės verčių kritika, reikia vieną kartą suabejoti pačia 
šitų verčių verte, - o tam turime žinoti sąlygas ir aplin- 
kybes, kuriomis jis augo, plėtojosi ir kito (moralė kaip 
padarinys, kaip simptomas, kaip kaukė, kaip tartiufiz- 
mas, kaip liga, kaip nesusipratimas; bet taip pat ir mo- 
ralė kaip priežastis, kaip vaistas, kaip stimulas, kaip 
slopinimas, kaip nuodai); tokių žinių iki šiol nei buvo, 
nei kas jų geidavo. Į šitų „verčių“ vertę buvo Žiūrima 
kaip į duotybę, kaip į faktą, kaip į neginčijamą dalyką; 
iki šiol niekas nė trupučio neabejojo ir nesvyravo dėl 
to, jog „gėris“ nepalyginamai vertesnis už „blogį“, ver- 
tesnis stimuliavimo, naudingumo, vaisingumo prasme, 
turint galvoje žmogų apskritai (taip pat ir Žmogaus at- 
eitį). O kaip tada, jei tiesa būtų priešingas dalykas? Kas 
būtų, jei „gėryje“ glūdėtų ir nuosmukio simptomų, taip 
pat pavojus, pagunda, nuodai, narkotikas, kurio palai- 
„koma dabartis gyventų ateities sąskaita? Gyventų galbūt 
patogiau, saugiau, nors ne taip pretenzingai, kiek kuk- 
liau?.. Tad jei niekados nebūtų pasiekta šiaip jau įma- 
noma didžiausi žmogaus kaip tipo galybė bei didingu- 
mas, ar tada kaip tik moralė būtų dėl to kalta? Ar ne 
moralė būtų tada visų pavojų pavojus?.. 

Gana ir to, kad aš pats, atsivėrus šitokiems horizon- 
tams, turėjau pagrindo dairytis mokslingų, drąsių ir 
darbščių bičiulių (tą ir šiandien darau). Atėjo metas dėl 
susikaupusių naujų klausimų ir tarsi praregėjus kitomis 
akimis leistis kelionėn po tą nepaprastą, tolimą ir tokį slė- 
piningą moralės — tikrai egzistavusios, tikrai gyva- 


29 


PRATARMĖ 


vusios — kraštą: 0 ar tai beveik ne tas pat, kaip tas pla- 
tybes pirmiausia atrasti?.. Jei aš tuo tarpu, be visų kitų, 
galvojau ir apie minėtąjį dr. Rėe'ą, tai tik dėl to, kad 
visai neabejojau, jog pati jo klausimų prigimtis turėjo 
pastūmėti jį prie teisingos metodikos, kaip tuos atsaky- 
mus gauti. Ar aš čia apsirikau? Šiaip ar taip, aš tik 
norėjau tokį skvarbų ir neutralų žvilgsnį pasukti geres- 
ne kryptimi — nukreipti jį į tikros moralės istorijos pusę 
ir laiku perspėti, kad saugotųsi tokių su dangaus mėlynė 
susiliejančių anglų hipotezių. Juk kaip ant delno matyti, 
kokia spalva moralės genealogui turi būti šimtą kartų 
svarbesnė už tą mėlyną: būtent pilka, aš noriu pasaky- 
ti — čia svarbu viskas, kas dokumentuota, kas tikrai nu- 
statoma, kas išties yra buvę, vienu žodžiu, visas ilgas, 
sunkiai išskaitomas, hieroglifais parašytas žmogaus mo- 
ralės praeities metraštis! — Šis dr. Rėe'ui buvo nežino- 
mas, užtat jis buvo skaitęs Darviną: ir štai jo hipotezėse 
tam tikru būdu, kuris mažių mažiausiai verčia šypsotis, 
Darvino bestija ir pats šiuolaikiškiausias kuklutis mora- 
lės lepūnėlis, daugiau „nebesikandžiojantis“, mandagiai 
paduoda vienas antram ranką, pastarasis su tam tikru, 
į geraširdiškumą panašiu ir subtiliu abejingumu veide, 
kur dar įsimaišiusi kruopelytė pesimizmo, nuovargio, 
tarsi iš tikrųjų nebūtų verta į visus tuos dalykus - tas 
moralės problemas - Žiūrėti taip rimtai. O man atrodo 
priešingai, jog išvis nėra dalykų, į kuriuos labiau vertė- 
tų kreipti dėmesį. Koks atlygis būtų, pavyzdžiui, tai, 
jei, sakysim, vieną gražią dieną gautum leidimą į tuos 
dalykus pažvelgti /inksmai. Būtent linksmumas, arba, ma- 
no žodžiais sakant, linksmasis mokslas, ir yra tas atlygis: 
atlygis už nuolatinį, narsų, darbštų ir požeminį rimtu- 
mą, kuris, žinoma, ne kiekvieno nosiai. Ir tą dieną, kai 
mes iš visos širdies pasakysim: „Į priekį! Ir mūsų senoji 
moralė yra tiktai komedija!“ - būsime dionisiškajai dra- 

mai apie sielos likimą atskleidę naują intrigą ir naują 
galimybę: na, o jis mokės iš to išpešti naudos, galima 
kirsti lažybų, jis, tas didysis, senasis ir amžinasis mūsų 
būties komedijų kūrėjas!.. 

Jei šitas veikalas pasirodys kam nors nesuprantamas 
ir ausys jį sunkiai pagaus, tai nebūtinai, man rodos, čia 
kaltas būsiu aš. Kūrinys ganėtinai aiškus, bet tik tada, 
jei esi skaitęs — 0 aš tikiuosi - mano ankstesnius raštus 
ir gerokai paprakaitavęs: tie darbai iš tikrųjų nelengvai 
suvokiami. Dėl Zaratustros, pavyzdžiui, galiu pasakyti, 
jog nesutiksiu laikyti išmanančiu tą kūrinį nė vieno, ku- 
rio šios knygos Žodžiai kadaise nebuvo smarkiai užga- 
vę ir kurio nė karto smarkiai nesužavėjo — tiktai tada 
jis gali įgyti privilegiją su didžia pagarba prisiliesti prie 
to ramybės elemento, iš kurio tas kūrinys gimė, prisi- 
liesti prie jo saulėto skaistumo, tolių, platumos ir tikru- 
mo. Permanyti kitus veikalus sunkina jų aforistinė for- 
ma: taip yra todėl, kad ši forma mūsų laikais nelaiko- 
ma pakankamai solidžia. Jei aforizmas, kaip reikiant nu- 
kaltas ir nulietas, yra perskaitomas, dar nereiškia, kad 
jis jau ir „iššifruojamas“; priešingai — tik dabar turi pra- 
sidėti jo aiškinimas, o tam reikalingas ištisas aiškinimo 
menas. Trečioje šios knygos dalyje, trečiajame nagrinė- 
jime, pateikiu pavyzdį to, ką šiuo atveju vadinu „aiški- 
nimu“: pirma eina aforizmas, o nagrinėjimas yra jo ko- 
mentaras. Suprantama, norint imtis tokio skaitymo kaip 
meno, reikia pirmiausia vieno - to, ko dabartiniais lai- 
kais kaip tik nebemokama - ir dėl to dar šiek tiek už- 
truks, kol mano raštai bus „įskaitomi“, — reikia būti be- 
veik karve ir jokiu būdu xe „šiuolaikiniu žmogumi“: rei- 
kia išmokti atrajoti... 


Sils-Maria, Oberengadinas, 
1887 m. liepa 

„GĖRIS IR BLOGIS“, 
„GERA IR PRASTA“ 


1 


Tie anglų psichologai, kurie vieninteliai iki šiol yra 
mėginę sukurti moralės radimosi istoriją, patys savaime 
užmena mums nemažą mįslę; jau dėl to, pripažįstu at- 
virai, kad būdami įsikūnijusiomis mįslėmis, jie tam tik- 
ru esmingu bruožu pranašesni už knygas — jie patys yra 
įdomūs! — Ko iš tikrųjų siekia šitie anglų psichologai? 
Juos visada aptinki — noromis ar nenoromis - dirban- 
čius vis tą patį darbą: būtent — besistengiančius iškelti 
į dienos šviesą mūsų dvasinio pasaulio partie honteusė 
ir beieškančius veiksmingų, stimuliuojančių, raidą le- 
miančių veiksnių kaip tik ten, kur intelektinė Žmogaus 
savigarba jų kuo mažiausiai geidžia rasti (pavyzdžiui, 
įpročio vis inerbiae?, arba užmaršume, arba aklame ir 
atsitiktiniame idėjų raizginyje bei mechanikoje, arba kaž- 
kur kitur, kur esama gryno pasyvumo, automatizmo, 
refleksijos, molekuliškumo ir esminio bukaprotiškumo) — 
tad kas galų gale gena tuos psichologus kaip tik šita 
kryptimi? Gal tai koks slaptas, klastingas, nedoras, pats 
savęs nenorintis pripažinti Žmogaus menkinimosi ins- 
tinktas? O gal tai yra, sakysim, koks nors pesimistinis 
įtarumas, nusivylusių, paniurusių, kandžių ir iš pykčio 
pažaliavusių idealistų nepasitikėjimas? Arba mažas, šir- 
dies gilumoje laikomas priešiškumas ir rancune““ krikš- 
čionybei (ir Platonui), kurie galbūt net neperžengė są- 

moningumo slenksčio? Arba net geidulingas polinkis 
gardžiuotis būties keistumais, jos skausmingu paradok- 
salumu, tuo, kas joje abejotina ir beprasmiška? Arba 
galiausiai — visko po truputį: šiek tiek niekšybės, šiek 
tiek niūrumo, šiek tiek nusistatymo prieš krikščionybę, 
šiek tiek kutulio ir pipirų geismo?.. Tačiau man sako, 
jog tai ne kas kita, kaip sukriošusios, šaltakūnės ir įgri- 
susios varlės, kurios šliaužioja ir šokinėja aplink Žžmo- 
gų, vis taikydamosi stryktelėti į jį, tarsi čia būtų jų tik- 
roji stichija, tai yra pelkė. Klausydamasis tų kalbų imu 
jausti pasipriešinimą, negana to — aš netikiu jomis; jei 
leidžiama pageidauti tada, kai negalima pažinti, tai aš 
nuoširdžiai trokštu, kad viskas būtų priešingai — kad 
šitie sielų tyrėjai ir mikroskopininkai būtų tikrai narsūs, 
kilniadvasiai ir išdidūs gyvūnai, gebantys tramdyti tiek 
savo širdį, tiek savo skausmą, ir būtų pasirengę aukoti 
tiesai visus norus ir geismus, bet kokiai tiesai — net ir 
paprastai, karčiai, šlykščiai, nemaloniai, nekrikščioniškai, 
amoraliai... Nes juk esama ir tokių tiesų. 


2 

Taigi reiškiu didžią pagarbą gerosioms dvasioms, te- 
šeimininkauja jos šitų moralės istorikų protuose! Tačiau, 
deja, aišku, jog tiems istorikams neperdaugiausia istori- 
nės dvasios, kad juos kaip tik apleido visos gerosios is- 
torijos dvasios! Jie visi aliai vieno mąsto, kaip nuo seno 
filosofams įprasta, iš esmės neistoriškai; čia nekyla jokių 
abejonių. Jų moralės genealogijos nepagrįstumas atsisklei- 
džia iš karto, jau tada, kai reikia nustatyti sąvokos ir 
sprendinio „geras“ kilmę. „Nuo neatmenamų laikų — 
skelbia jie — neegoistiškus poelgius gyrė ir vadino ge- 
rais tie, kuriems jie buvo daromi, taigi tie, kuriems jie 
buvo naudingi; vėliau Žmonės šį pagyrų šaltinį pamiršo, 


6. 1620 

bet neegoistiškus poelgius — kadangi šie iš įpratimo vi- 
suomet buvo aukštinami kaip geri - ėmė taip pat laiky- 
ti gerais — tarsi tie poelgiai patys savaime būtų tam 
tikras gėris“. Iškart matyti: šis pirmasis teiginys jau turi 
visus anglų psichologams būdingus idiosinkrazijos bruo- 
žus, - štai čia „nauda“, „užmarštis“, „įprotis“ ir galiau- 
siai „paklydimas“, visa tai - kaip pamatas vertybių ver- 
tinimo, kuriuo aukštesnio rango Žmogus iki šiol didžia- 
vosi kaip tam tikru žmogaus pranašumu apskritai. Šitą 
didžiavimąsi būtina pažeminti, o šitą vertinimą - nu- 
vertinti: ar tai pasiekta?.. Man, pavyzdžiui, aišku kaip 
dieną, jog tikrųjų sąvokos „geras“ ištakų ši teorija ieško 
ir mano jas glūdint klaidingoje vietoje: sprendiniui „ge- 
ras“ duoda pradžią ne tie, kuriems tas „gera“ yra da- 
roma! Veikiau jau patys „gerieji“, t.y. kilmingieji, galin- 
gieji, aukštesnieji pareigūnai bei taurieji, buvo tie, kurie 
suvokė ir vertino pačius save ir savo veiksmus kaip 
gerus, būtent juos laikė esant pirmos kategorijos lygi- 
nant su visa tuo, kas priklausė prastuomenei, niekingie- 
siems, nedoriesiems ir padugnėms. Tik remdamiesi ši- 
tuo distancijos patosu jie pasisavino teisę kurti vertes, 
parinkti joms pavadinimus: o naudingumas - ką jie tu- 
rėjo su juo bendra! Kaip tik tokiam karštam maksima- 
lių, rangus nustatančių ir juos apibrėžiančių vertybinių 
sprendinių antplūdžiui naudingumo aspektas buvo itin 
svetimas ir netinkamas: kaip tik čia jausmas pasiekė 
priešingybę tam žemam temperatūros laipsniui, kurį kaip 
pradinį tašką turėjo galvoje apdairus sumanumas, bet 
koks naudos skaičiavimas - ir ne vienam kartui, ne vie- 
nai išimties valandai, o ilgam laikui. Kilmingumo ir dis- 
tancijos patosas, kaip sakyta, ilgametis ir dominuojantis 
aukštesnės vyraujančios rūšies bendras ir pagrindinis 
jausmas lyginant su žemesniąja rūšimi, su „apačia“ — 

štai tas „gera“ ir „prasta“ priešybės šaltinis. (Ponų teisė 
davinėti pavadinimus yra tokia sena, kad net pačią kal- 
bos kilmę galima mėginti traktuoti kaip viešpataujan- 
čiųjų valdžios išraišką: jie sako: „tai yra tas ir tas“, jie 
bet kokį daiktą ir įvykį užantspauduoja garsų junginiu 
ir taip tarsi padaro jį savo nuosavybe.) Turint galvoje 
tokią kilmę, darosi aišku, jog Žodis „gera“ nėm iš pat 
pradžių būtinai susijęs su „neegoistiškais“ poelgiais, kaip 
prietaringai mano anie moralės genealogai. Tai, kad visa 
ta „egoistiška“ ir „neegoistiška“ priešprieša vis labiau 
braunasi į Žmogaus sąžinės sritį, susiję veikiau tik su 
aristokratinių vertybinių sprendinių autoriteto smukimu, - 
tai yra, kalbant mano stiliumi, bandos instinktas, kuris 
kartu su tuo smukimu pagaliau taria savo žodį (ir žo- 
džius). Tačiau ir tada dar užtrunka ilgai, kol šitas instink- 
tas įsigali taip, kad moralinis vertinimas sustoja ir lieka 
kyboti ties ana priešprieša (kaip, pavyzdžiui, dabartinė- 
je Europoje: šiandien čia prietaras, laikantis „morališ- 
ka“, „neegoistiška“, „dėsintėressė“!' lygiavertėmis sąvo- 
komis, jau įsitvirtino kaip stipri „idče fixe“ ir proto liga). 


3 

O antras dalykas, - jei ir visai nepaisysime minėtos 
hipotezės apie sprendinio „gera“ kilmės istorinį nepa- 
grįstumą, reikės pripažinti jos vidinį psichologinį be- 
prasmiškumą. Neegoistiško poelgio naudingumas turė- 
jęs būti to poelgio pagyrimo šaltinis, o šis, girdi, buvęs 
pamirštas: — neįsivaizduojama, kaip tai išvis įmanoma pa- 
miršti? Gal tokie poelgiai kažkada liovėsi buvę naudin- 
gi? Iš tikrųjų yra priešingai: šitas naudingumas, ko ge- 
ro, visais laikais rėmėsi kasdiene patirtimi, taigi buvo 
tai, ką Žmonės be perstojo ir vis iš naujo pabrėždavo; 
vadinasi, užuot iš sąmonės dingęs, užuot patekęs 

užmairštin, jis turėjo vis stipriau į sąmonę įsirėžti. Kiek 
kartų protingesnė yra ta priešinga teorija (bet dėl to ji 
ne teisingesnė), kurios, pavyzdžiui, laikosi Herbertas 
Spenceris: sąvoką „gera“ jis traktuoja kaip iš esmės to- 
lygią sąvokai „naudinga“, „tikslinga“, tad į sprendinius 
„gera“ ir „prasta“ Žmonija esanti sudėjusi ir jais sank- 
cionavusi savo nepamirštą ir nepamirštamą patirtį, kas nau- 
dinga-tikslinga ir kenksminga-netikslinga. Gera pagal šią 
teoriją yra tai, kas nuo senų laikų pasitvirtinę kaip nau- 
dinga: dėl to naudingumas galįs pretenduoti būti laiko- 
mas „aukščiausio laipsnio vertybe“, „vertybe pačia sa- 
vaime“.' Ir šitas aiškinimo būdas, kaip sakyta, yra klai- 
dingas, tačiau bent pats aiškinimas — protingas ir psi- 
chologiškai pagrįstas. 

Į teisingą kelią mane nukreipė klausimas, ką etimolo- 
gijos požiūriu iš tikrųjų reiškia „gėrio“ pavadinimai įvai- 
riose kalbose: aš įsitikinau, kad visų jų sąvokos raida bu- 
vo vienoda, kad visur „kilmingas“, „taurus“ buvo pa- 
grindinė luominė sąvoka, iš kurios neišvengiamai išsi- 
rutuliojo sąvoka „gera“, reiškianti tai, kas „dvasiškai kil- 
minga“, „tauru“, kas „dvasiškai aukštos rūšies“, „dva- 
siškai privilegijuota“ — raida, vykstanti visuomet lygiag- 
rečiai su kitimu, kur sąvokos „prasčiokiška“, „plebėjiš- 
ka“, „žema“ galiausiai pereina į sąvoką „prasta“. Pui- 
kiausias pastarojo atvejo pavyzdys — pats vokiečių kal- 
bos žodis schlecht"?, tapatus žodžiui schlicht“, plg: schlecht- 
weg“, schlechterdings“, kuris iš pradžių reiškė paprastą, 
eilinį Žmogų be jokio pašalinio, įtartino prasmės atspal- 
vio, paprasčiausiai kilmingojo priešingybę. Maždaug 
Trisdešimties metų karo laikais, taigi ganėtinai vėlai, ši 
reikšmė pasikeitė į tokią kaip šiandien. — Man regis, 

moralės genealogijai tai esminis faktas; o kad jis paly- 
ginti vėlai buvo pastebėtas, priklauso nuo tos trukdan- 
čios įtakos, kurią demokratinis prietaras šiuolaikiniame 
pasaulyje daro visiems su kilmės aiškinimu susijusiems 
klausimams. Ir taip esti net iš pažiūros pačiuose objek- 
tyviausiuose — gamtos ir fiziologijos — moksluose; apie 
tai čia užsimename tik probėkšmais. Tačiau kokią šuny- 
bę gali iškrėsti šitas prietaras, gavęs vieną kartą valią 
išaugti iki neapykantos, ypač moralei ir istorijai, rodo 
liūdnai pagarsėjęs Buckle'o!' atvejis; šių laikų dvasios 
plebėjizmas, kurio šaknys angliškos, vėl ūmai prasiveržė 
gimtojoje Žemėje —- galingai, tarsi purvais spjaudantis 
vulkanas, su tokia pat persūdyta, kurtinančia ir nedora 
kalbėsena, kokia iki šiol prabildavo visi vulkanai. 

Turint galvoje mūsų problemą, kurią visai pagrįstai 
galima vadinti triukšmo nekeliančia ir skirta išgirsti pasi- 
rinktinai tik nedaugeliui ausų, yra gan įdomu pabrėžti 
faktą, jog žodžiuose ir jų šaknyse, reiškiančiose „gera“, 
neretai dar suboluoja pagrindinis prasmės atspalvis, ro- 
dantis, kad kilmingieji jautėsi tikrai aukštesnio rango 
žmonėmis. Tiesa, bene dažniausiai jie įvardija save tie- 
siog pagal pranašumą, kurį jiems duoda valdžios turė- 
jimas (jie vadina save „galingaisiais“, „ponais“, „val- 
dančiaisiais“) arba pagal akivaizdžiausią šito pranašu- 
mo požymį, pavyzdžiui, - „turtingaisiais“, „savininkais“ 
(tokia yra žodžio arya“? reikšmė; atitinkamai ir iranėnų 
bei slavų kalbose). Tačiau įvardyti galima ir pagal tipiš- 
ką charakterio bruožą, šis atvejis mus čia ir domina. Jie 
vadina save, pavyzdžiui, „tikraisiais“: pirmiausia grai- 
kų aristokratija, kurios ruporas buvo poetas Teognidas 
Megarietis. Tam tikslui pasidarytas žodis 09406, jo 

šaknis reiškia tą, kuris yra, kuris realus, tikrai egzistuo- 
ja, yra tikras; paskui įvyksta subjektyvus reikšmės po- 
kytis, ir „tikra“ pasidaro įmanoma suprasti kaip „tei- 
singa“: šitoje sąvokos kitimo fazėje anas Žodis tampa 
aristokratijai svarbiausias ir pagrindinis, visiškai įgauna 
prasmę „kilminga“, kad būtų atsiribota nuo niekšingo 
prasčioko, kaip jį supranta ir vaizduoja Teognidas, kol 
tas žodis galų gale, Žiugus aristokratijai, lieka sielos kil- 
numui reikšti, jis tarsi noksta ir pritvinksta saldumo. 
Žodyje xax06, kaip ir žodyje 6zi40G, (plebėjus prieš- 
priešinant su Gya906*) pabrėžiamas bailumas: tai, ko 
gero, yra užuomina, kuria kryptimi reikia ieškoti įvai- 
riai aiškintino žodžio Gya906 etimologijos. Lotynų kal- 
bos žodis malus (kurį gretinu su pe4a6) galėtų apibū- 
dinti prasčioką kaip tamsiaodį, pirmiausia kaip juodap- 
laukį („hic niger est...“)“, kaip Italijos Žemės vietinį gy- 
ventoją pirm atsikraustant arijams; tie gyventojai nuo 
įsivyravusių šviesiaplaukių, t.y. užkariautojų arijų ra- 
sės, labiausiai skyrėsi spalva; bent jau galų kalboje ra- 
dau lygiai tokį pat atvejį: žodis fin (pavyzdžiui, varda- 
žodyje Fin-Gal) yra diduomenę pabrėžiantis žodis, ga- 
liausiai reiškiantis gerąjį, taurųjį, švarųjį, bet iš pradžių 
jis turėjo reikšmę „šviesiaplaukis“ kaip priešpriešą tam- 
siems, juodaplaukiams autochtonams. Keltai, beje, buvo 
grynai šviesiaplaukė rasė; elgiamasi neteisingai, jei su 
tam tikra keltiška prigimtimi ir kraujomaiša siejami tie 
aiškiai tamsiaplaukiai gyventojai, kurių teritorijos ruo- 
žai išryškėja kruopščiai parengtuose Vokietijos etnogra- 
finiuose Žemėlapiuose, taip daro dar Virchowas“!: tose 
vietose, matyt, vyrauja Vokietijos gyventojai, gyvenę čia 
iki atsikraustant arijams. (Taip yra beveik visoje Europo- 
je: iš tikrųjų nugalėtoji rasė čia galų gale vėl ima vy- 
rauti savo spalva, žemesne kaukole, galbūt net intelekti- 

niais ir socialiniais instinktais: kas garantuos, kad šiuo- 
laikinė demokratija, dar šiuolaikiškesnis anarchizmas ir 
ypač tas potraukis prie „commune“, prie pačios primity- 
viausios visuomenės formos, būdingas dar visiems Eu- 
ropos socialistams, iš esmės nereiškia siaubingo išsigimi- 
mo, ir kad užkariautojų ir valdovų rasė, arijai, pralaimi ir 
fiziologiškai?..) Lotynų kalbos žodį bonus, manau, gali- 
- ma aiškinti kaip „karui tinkamas“, jei aš neklystu kil- 
dindamas bonus iš senesnio žodžio duonus (plg. bellum = 
duellum = duen-lum, kur, man regis, esama išlikusio duo- 
nus). Tad žodis bonus suprastinas kaip karingas Žmo- 
gus, susijęs su kivirču, su pasidalijimu į du (duo): juk 
aišku, kas senovės Romoje sudarė vyro „gerumą“. Na, 
o mūsų vokiečių kalbos žodis „Guf“: ar neturėjo jis reikš- 
ti „dieviškojo“, „dieviškosios giminės“ Žmogaus? Ir ar 
jis nėra tapatus gotų“? tautos (iš pradžių diduomenės) 
pavadinimui? Dėstyti šios prielaidos motyvus čia ne vieta. 

Išimties iš tos taisyklės, kad politinio pirmumo sąvo- 
ka visuomet ištirpsta dvasinio pirmumo sąvokoje, dar 
nesudaro tai (nors preteksto išimtims esama), kad, sa- 
kykim, aukščiausioji kasta drauge būna ir dvasininkų kas- 
ta ir, žinoma, kad būtų pakankamai išryškinta, teikia 
pirmenybę predikatui, primenančiam jos dvasininkišką 
funkciją. Čia, pavyzdžiui, pirmą kartą kaip luomo žen- 
klas iškyla sąvokos „tyras“ ir „netyras“, taip pat čia 
raida paskui pakrypsta jau į nebe luominę prasmę tu- 
rinčias sąvokas „geras“ ir „prastas“. Beje, reikia sergėtis 
išankstinio sąvokų „tyras“ ir „netyras“ perdėto sureikš- 
minimo, jų pernelyg plačios ar net simboliškos traktuo- 
tės — priešingai, visos senesnių laikų Žmonijos sąvokos 
buvo iš pradžių suprantamos — mums dabar sunku ir 

įsivaizduoti — apytikriai, negrabiai, išoriškai, siaurai, ties- 
mukai ir nesimboliškai. „Tyras“ tais laikais buvo papras- 
čiausiai tas Žmogus, kuris prausiasi, nevalgo tam tikro 
odos ligas sukeliančio maisto, neguli su nešvariomis pra- 
stuomenės moterimis, nepakenčia kraujo - tik tiek ir ne 
ką daugiau! Antra vertus, iš pačios dvasiškosios aris- 
tokratijos prigimties aiškėja, kodėl kaip tik čia vertini- 
mo kraštutinumai galėjo taip anksti įgauti pavojingą dva- 
sinę prasmę ir taip supriešėti; iš tikrųjų dėl jų galiau- 
siai tarp Žmonių atsivėrė praraja, kurios net ir laisva- 
manybės Achilas neperšoks nepašiurpęs. Esama kažko 
nesveika jau pačioje užuomazgoje tokių dvasininkiškų 
aristokratijų ir jose įsigalėjusių įpročių šalintis veiklos, 
paskęsti svajonėse, pratrūkti jausmais, 0 tų įpročių pa- 
darinys — beveik neišvengiami visų laikų dvasininkijos 
žarnyno sutrikimai ir neurastenija; o dėl vaisto, kurį jie 
patys yra susigalvoję nuo šito savo liguistumo - ar ne- 
derėtų pasakyti, kad jo veikimo padariniai galų gale 
pasirodė dar šimtą kartų pavojingesni už ligą, kurią tu- 
rėjo įveikti? Žmoniją dar tebekamuoja šitie dvasininkiš- 
kų gydymo naivybių padariniai! Prisiminkime, pavyz- 
džiui, tam tikras dietos formas (vengimą valgyti mėsą), 
pasninkus, susilaikymą nuo lytinio gyvenimo, bėgimą 
„Į dykumas“ (Weiro Mitchello*“ taikytą izoliavimo me- 
todą — Žinoma, be paskesnio atpenimojo gydymo ir per- 
maitinimo, kuris yra veiksmingiausias vaistas nuo visų 
asketiško idealo isterijų); pridurdami čia visą dvasinin- 
kų juslingumui priešišką, tinginystę ir rafinuotumą ska- 
tinančią metafiziką, jų savihipnozę fakyrų ir brahmanų 
stiliumi — kur Brahma panaudojamas kaip stiklinė saga 
ir idėe fixe — ir galiausiai vien tik protu suvokiamą ben- 
drą pasisotinimą savo radikaliu gydymu, gydymu nieku 
(arba Dievu: troškimas unio mystica su Dievu - tai budis- 

to veržimasis į nieką, į nirvaną —- ir ne daugiau!). Kur 
dvasiškiai prikiša nagus, viskas virsta pavojumi — ne tik 
gydymo priemonės ir metodai, bet ir išdidumas, kerš- 
tas, nuovokumas, nesaikingumas, meilė, troškimas vieš- 
patauti, dorybė, liga; — nelabai tesuklysime, jei dar pri- 
dursime, kad tik šitos iš esmės pavojingos Žmogaus bū- 
ties formos — dvasininkiškos formos — dirvoje Žmogus 
apskritai tapo įdomiu gyvūnu, kad tiktai čia Žmogaus 
siela įgavo prasmingesnės gilumos ir pasidarė pikta, — 
tai juk ir yra tos dvi pagrindinės Žmogaus ligšiolinio 
pranašumo prieš visus kitus padarus formos!... 

Turbūt jau pastebėjote, kaip lengvai dvasininkiškasis 
vertinimo būdas gali atskilti nuo riteriškojo ir aristokra- 
tiškojo, o paskui virsti jo priešingybe; akstinas tam vi- 
suomet netrunka atsirasti tada, kai dvasininkų ir karių 
kastos iš pavydo kimba viena kitai į atlapus ir nesuge- 
ba susitarti dėl kainos. Riterių ir aristokratų vertybinių 
sprendinių prielaidą sudaro tvirtas kūno sudėjimas, pui- 
ki, nepriekaištinga, tiesiog trykšte trykštanti sveikata, taip 
pat ir tai, kas padeda toms vertybinėms nuostatoms iš- 
likti, — karai, nuotykių ieškojimas, medžioklės, šokiai, 
turnyrai ir apskritai viskas, kas priskiriama dideliam, 
laisvam ir nuotaiką keliančiam aktyvumui. O dvasinin- 
kiškasis kilmingasis vertinimo būdas — mes tai jau ma- 
tėme — remiasi kitokiomis prielaidomis: šios kastos rei- 
kalai būna visai nekokie, kuomet iškyla karo klausimas! 
Dvasininkai, kaip Žinoma - pikčiausi karo priešai. — Bet 
kodėl? Todėl, kad jie yra patys bejėgiškiausi. Dėl bejė- 
giškumo jų neapykanta pasiekia baisiausių ir siaubin- 
giausių mastų, įgauna dvasingiausias ir nuodingiausias 
formas. Kupiniausi neapykantos pasaulio istorijoje visa- 

dos buvo kunigai — taip pat ir sumaniausi: kunigų keršto 
dvasia vargiai palyginama su bet kokia kita dvasia. 
Žmonijos istorija būtų visai paikas dalykas be tos dva- 
sios, kurią įnešė į ją bejėgiai. Imkime iškart patį ryškiau- 
sią pavyzdį. Visa pikta, kas tik šioje žemėje buvo pada- 
ryta „kilmingiesiems“, „galingiesiems“, „ponams“, „val- 
džią turintiesiems“ nė iš tolo neprilygsta tam, ką jiems 
yra padarę žydai — žydai, toji kunigų tauta, sugebėjusi 
galiausiai atsimokėti savo priešams ir nugalėtojams vien 
tik radikaliai pervertindama jų vertybes, taigi įvykdyda- 
ma didžiausio dvasinio keršto aktą. Tik taip ir derėjo pasi- 
elgti kunigų tautai, niekingiausio kunigiško keršto tautai. 
Ne kas kitas, o žydai išdrįso su kraują stingdančiu nuo- 
seklumu apsukti antraip aristokratiškąją verčių formulę 
(geras = kilmingas = galingas = gražus = laimingas = 
Dievo mylimas) ir įsikibę begalinės neapykantos (bejė- 
giškumo neapykantos) dantimis jos laikytis; kitaip sa- 
kant: „Tik vieni vargšai yra geri; tik beturčiai, bejėgiai 
ir prasčiokai priklauso geriesiems; kenčiantys, skurdžiai, 
paliegėliai ir išsigimėliai yra vieninteliai romūs Dievo 
palaiminti, tik jiems vieniems skirta dangaus karalystė, - 
na, o jūs, kilmingieji ir galingieji, jūs visi esate pasmerkti 
per amžius amžinuosius būti pikti, žiaurūs, geidulingi, 
nepasotinami, bedieviai, jūs būsite amžinai nelaimingi, 
prakeikti ir paniekinti!“... Yra Žinoma, kas paveldėjo šitas 
žydų apverstąsias vertybes... Kalbėdamas apie tą siau- 
bingą ir be galo pražūtingą iniciatyvą, kurią Žydai pa- 
rodė paskelbdami šitą radikaliausią iš visų karų, aš pri- 
menu išvadą, prie kurios priėjau kita proga (Anapus gė- 
rio ir blogio, afor. 195), kad kaip tik nuo žydų prasideda 
vergų sukilimas moralės dalykuose, sukilimas, turintis jau 
dviejų tūkstančių metų istoriją ir išslystantis šiais lai- 
kais iš akių tik todėl, kad jis — buvo pergalingas... 

Bet jūs to nesuprantate? Jūs nepastebite to, kam pri- 
reikė dviejų tūkstančių metų, kad būtų pasiekta perga- 
lė?.. Čia nėra nieko keista: viską, kas ilgai trunka, ne- 
lengva pamatyti, sunku apžvelgti. O štai pats įvykis: iš 
minėto keršto ir neapykantos medžio kamieno - žydų 
keršto, didžiausio ir subtiliausio, idealus kuriančio ir ver- 
tes apverčiančio keršto, kuriam lygaus pasaulis dar nie- 
kad neregėjo, išaugo irgi kažkas nepalyginama, - nauja 
meile, karščiausia ir subtiliausia iš visų meilės rūšių, — 
ir iš kokio kito kamieno ji galėjo išaugti? Tačiau nerei- 
kėtų manyti, kad ji prasikalė ir suvešėjo kaip tiesioginis 
ano keršto troškulio paneigimas, kaip žydų brandintos 
neapykantos priešingybė! Nieko panašaus, tiesa — visai 
kita! Šita meilė išaugo kaip keršto ir neapykantos me- 
džio laja, kaip triumfuojantis, skaidriausioje žydrumoje 
ir gausiuose saulės spinduliuose vis plačiau besisklei- 
džiantis vainikas, kuris tarsi vešėdamas šviesos ir aukš- 
čio karalystėje veržėsi į tos neapykantos tikslus, į per- 
galę, prie grobio, į suvedžiojimą lygiai taip pat kaip ir 
tos neapykantos šaknys, kurios vis atkakliau ir godžiau 
skverbėsi į viską, kas turėjo gelmes ir buvo pikta. Tasai 
Jėzus iš Nazareto, toji įsikūnijusi meilės Evangelija, tas 
vargšams, ligoniams, nusidėjėliams palaimą ir pergalę 
nešantis „Išganytojas“ — ar jis nebuvo tiesiog siaubin- 
giausios ir patraukliausios formos suvedžiotojas, pagun- 
da ir aplinkkelis, vedantis kaip tik prie anų judėjiškųjų 
vertybių ir idealo atnaujinimo? Argi ne kaip tik tuo 
aplinkiniu šio „Išganytojo“, šio tariamojo Izraelio prie- 
šininko ir naikintojo keliu Izraelis pasiekė galutinį sub- 
tilaus keršto troškimo tikslą? Argi nėra tikrai didelės kerš- 
to — toliaregiško, pogrindinio, palengva sėlinančio ir iš 
anksto apskaičiuoto keršto — politikos slaptas juodasis 


43 


Pirmas nagrinėjimas 


menas tai, kad Izraelis pats turėjo prieš visą pasaulį 
išsižadėti tikrojo savo keršto įrankio kaip mirtino priešo 
ir prikalti jį prie kryžiaus, kad „visas pasaulis“, kitaip 
sakant, visi Izraelio priešai, nė nesusimąstydami galėtų 
užkibti ant šito jauko? Antra vertus, ar iš viso beįma- 
noma, kad ir kokia rafinuota būtų dvasia, prasimanyti 
dar pavojingesnį masalą? Ką nors panašaus, kas patrauk- 
lumo, svaigumo, kvaitulio ir pražūties jėga prilygtų tam 
„šventojo kryžiaus“ simboliui, tam kraupiam „Dievo ant 
kryžiaus“ paradoksui, tai sveiku protu nesuvokiamo, be- 
galinio, kraštutinio žiaurumo ir Dievo nusikryžiavimo 
dėl žmonių atpirkimo paslapčiai?.. Abejonių nekelia bent 
tai, kad Izraelis sub hoc signo“ keršydamas ir apversda- 
mas visas vertes iki šiol įveikdavo visus kitus, visus 
prakilnesnius idealus ir vis švęsdavo pergalę. 

„Bet ką jūs čia dar kalbate apie prakilnesnius idealus! 
Pasinerkime į faktus: nugalėjo tauta — „vergai“ arba 
„prastuomenė“, arba „banda“, arba, kaip norit, taip va- 
dinkit — ir jei tai padarė žydai, na, ką gi! - tokiu atveju 
reikia pripažinti, jog nė viena tauta nėra turėjusi pasau- 
liui svarbesnės istorinės misijos. „Ponai“ sutvarkyti, pras- 
čiokų moralė laimėjo. Jei šią pergalę kas palygintų su 
kraujo užkrėtimu (jinai sujaukė rases) — aš nepriešta- 
raučiau; betgi nėra jokios abejonės, kad šita intoksikaci- 
ja pavyko. Žmonių giminės „išganymas“ (t.y. gelbėjimas 
nuo „ponų“) eina kaip iš pypkės; viskas beregint žydė- 
ja, krikščionėja ir prasčiokėja (dėl Žodžių nesiginčysim!). 
Šis sepsis, nuodų plitimas po visą žmonijos kūną, atro- 
do, yra nesulaikomas, jo sparta ir eiga gali nuo šiol net 
nuolat lėtėti, subtilėti, mažiau kristi į akis, vykti apdai- 
riau - juk laiko į valias... Ar šitos perspektyvos akivaiz- 


44 


„GĖRIS IR BLOGIS“, „GERA IR PRASTA“ 


doje bažnyčia beturi dar kokį svarbų uždavinį, apskritai 
teisę egzistuoti? Gal galima išvis išsiversti be jos? (Ou- 
aeritur“?. Susidaro įspūdis, kad ji kaišioja pagalius į ra- 
tus ir, užuot greitinusi, šį procesą labiau stabdo. Ką gi, 
kaip tik tuo ji ir galėtų būti naudinga... Akivaizdu, kad 
bažnyčia čia iš tiesų yra kažkokia šiurkšti ir kaimietiš- 
ka, nepriimtina jautresniam protui, tikrai šiuolaikiniam 
skoniui. Ar nederėtų jai mažų mažiausia pasidaryti bent 
kiek rafinuotesnei?.. Dabar ji labiau atstumia negu trau- 
kia... Ar būtų kas iš mūsų laisvamanis, jei nebūtų baž- 
nyčios? Mes bodimės bažnyčia, o me jos nuodais... Baž- 
nyčios — ne, 0 nuodus mėgstame ir mes...“ — štai toks 
mano kalbos epilogas, pasakytas „laisvamanio“, sąžinin- 
go gyvūno, gerokai atvėrusio širdį, be visa ko, dar ir 
demokrato; jis iki šiol manęs klausėsi ir neištvėrė girdė- 
damas mane tylint. O man čia yra daug apie ką pa- 
tylėti. 

Vergų sukilimas moralės dalykuose prasideda tuomet, 
kai pats ressentiment'as virsta kūrybine jėga ir ima kurti 
vertes; tai ressentiment'as tokių būtybių, kurios neturi tik- 
rai veiksmingos reakcijos ir kurios niekam nekenkia tik 
todėl, kad jų kerštas yra įsivaizduojamas. Bet kokia kil- 
mingųjų moralė išauga iš to, kad triumfuodama sako 
pati sau „taip“, 0 vergų moralė iš pat pradžių šaukia 
„ne“ viskam, kas yra „ne joje“, yra „kitaip“, yra „ne ji 
pati“: šitas „ne“ ir sudaro jos kūrybinę veiką. Tasai ver- 
tes nustatančio žvilgsnio posūkis — ta būtina kryptis į 
išorę, užuot žvelgus į save, — kaip tik ir priklauso res- 
sentiment'ui: vergų moralei, kad ji galėtų atsirasti, visa- 
dos pirmiausia reikalingas priešingas ir išorinis pasau- 
lis, o kad ji išvis galėtų veikti, reikalingi, fiziologų kalba 

šnekant, išoriniai dirgikliai, — jos akcija iš esmės yra 
reakcija. Visiška priešybė yra aristokratiškasis vertinimo 
būdas — šis veikia ir plėtojasi spontaniškai, jis ieško sa- 
vo priešybės vien tam, kad su dar didesniu dėkingu- 
mu, dar labiau džiūgaudamas teigtų patį save, - jo nei- 
giama sąvokų „žema“, „menka“, „prasta“ samprata — 
tai tik paskiau atsiradęs, blankus kontrastiškas vaizdas 
lyginant su jo teigiama, kiaurutėliai gyvenimu ir aistra 
persismelkusia pagrindine koncepcija: „mes kilmingieji, 
mes gerieji, mes puikieji, mes laimingieji!“ Jei aristokra- 
tiškasis vertinimo būdas šauna pro šalį ir nusideda re- 
alybei, tai tik toje srityje, kurią menkai tepažįsta, jis net- 
gi manieringai spyriojasi nenorėdamas kaip reikiant pa- 
Žinti: tam tikromis aplinkybėmis jis nepakankamai ver- 
tina tą savo neapkenčiamą prastuomenės, plebėjų pa- 
saulį; kita vertus, neišleistina iš akių tai, jog, šiaip ar 
taip, paniekos, žiūrėjimo iš aukšto, pranašumo žvilgs- 
nio efektas — tariant, kad jis iškreipia neapkenčiamojo 
paveikslą — toli gražu neprilygs tam iškreipimui, kuriuo 
įveikta neapykanta, bejėgio kerštas nusižengs - Žinoma, 
in effigie“* — savo priešininkui. Iš tikrųjų į panieką įmai- 
šyta pernelyg daug aplaidumo, lengvabūdiškumo, per 
daug nenorėjimo matyti ir nekantrumo, net per daug 
savojo linksmumo, kad jinai įstengtų paversti savo ob- 
jektą tikra karikatūra ir pabaisa. Nereikia nuleisti negir- 
domis tų beveik geraširdiškų nmuances, kuriuos, pavyz- 
džiui, graikų aristokratija suteikia visiems savo Žo- 
džiams, išskiriantiems ją iš prastuomenės; čia nuolat įsi- 
maišo tam tikras apgailestavimas, atsižvelgimas, atlai- 
dumas ir saldina tol, kol ateina akimirka, kai bemaž 
visi prastuomenei tinkantys žodžiai galiausiai virsta są- 
vokomis, reiškiančiomis „nelaimingas“, „apgailėtinas“ 
(plg. žodžius ėsM05  deiiaIo  TOVIDOG  UO5 ŠNpoG, 

pastarieji du iš tikrųjų reiškia prasčioką kaip darbo ver- 
gą ir nešulinį gyvulį); antra vertus, žodžiai „prastas“, 
„Žemas“, „nelaimingas“ niekados nesiliovė graiko au- 
siai skambėję unisonu, tokiu tembru, kuriame ryškiau 
išsiskiria reikšmė „nelaimingas“: štai tas senojo taures- 
niojo aristokratiškojo vertinimo būdo palikimas, būdo, 
liekančio ištikimu sau net tada, kai reiškiama panieka 
(filologams derėtų prisiminti, kokia prasme vartojami 
žodžiai oiZupoc  GvoABOG,  TARUOV,  OUOTUAEIV, 
Euupopa“). „Prigimtiniai“ aristokratai jausdavosi kaip tik 
„laimingaisiais“; jiems nereikėdavo dirbtinai konstruoti 
savo laimę žvilgčiojant į savo priešus, įsikalbėti ją įvai- 
riose gyvenimo situacijose, įsimeluoti (kaip mėgsta dary- 
ti visi ressentiment'o Žmonės); būdami sveiki, jėga trykš- 
tantys, vadinasi, nori nenori veiklūs Žmonės, jie mokėjo 
neatskirti veiklos nuo laimės - laimė jiems savaime ap- 
ima veiklumą (iš čia kilęs ir pasakymas 60 zpGTIE1V“)- 
visa tai net nepanašu į „laimę“ tų bejėgių, prislėgtų 
žmonių, kurie kaip šunvotė pūva nuodinguose ir prie- 
šiškuose jausmuose: šitų Žmonių laimė reiškiasi iš es- 
mės kaip narkozė, svaigulys, rimtis, ramybė, „šabas“, 
sielos atsipalaidavimas ir kojų ištiesimas, vienu Žodžiu, 
pasyviai. O štai kilmingas Žmogus yra kupinas pasitikė- 
jimo ir atviras sau pačiam (žodis jzvwaioc „kilmingos 
prigimties“ pabrėžia niuansą „atviras, nuoširdus“ ir net 
„Naivus“), o ressentimento Žmogus nėra nei atviras ar 
nuoširdus, nei naivus, nei sau pačiam sąžiningas ir tie- 
sus. Jo siela šmairuoja; jo dvasiai patinka užkaboriai, slap- 
tos landos ir užpakalinės durys; visokios slėptuvės trau- 
kia jį kaip p pasaulis, p saugumas, jp atgaiva; jis nu- 
tuokia, ką reiškia patylėti, nepamiršti, palaukti, laikinai 
pabūti mažesniam, nusižeminti. Tokia ressentimento žmo- 
nių rasė galų gale neišvengiamai pasidarys protingesnė 

už kokią nors kilmingųjų rasę; ji ir protingumą vertins 
visai kitaip: būtent kaip svarbiausią egzistavimo sąlygą; 
kilmingų Žmonių išmintis turi šiokį tokį ištaigos ir ra- 
finuotumo prieskonį - kaip tik čia ji ir pasirodo esanti 
ne tokia esminė lyginant su visišku nesąmoningai regu- 
liuojamų instinktų funkcijų užtikrintumu arba net su 
tam tikru neprotingumu, sakysim, su drąsiu nutrūktgal- 
viškumu, nesvarbu, ar metantis į pavojų, ar puolant prie- 
šą, arba lyginant su tuo pykčio, meilės, pagarbos, dė- 
kingumo ir keršto priepuolio ūmumu, iš kurio visais 
laikais kilmingosios sielos atpažindavo viena kitą. Net 
pats kilmingo Žmogaus ressentiment'as, jeigu ir pasireiš- 
kia, tai pratrūksta ir pasibaigia staigia reakcija, todėl jis 
nenuodija; antra vertus, esti begalė atvejų, kai jis išvis 
nepasireiškia situacijose, kuriose visi silpni ir bejėgiai 
žmonės jo stačiai neišvengia. Sugebėti ilgai ir rimtai pa- 
žiūrėti į savo priešus, į nesėkmes, net į savo piktadarys- 
ts — tai požymis tvirtų ir harmoningų asmenybių, su 
kaupu turinčių plastinės, atkuriamosios, gydomosios ir 
pamiršti verčiančios jėgos (geras to pavyzdys dabarti- 
niame pasaulyje yra Mirabeau, kuris visai neimdavo į 
galvą įžeidinėjimų ir jam daromų šunybių ir tik todėl 
negalėdavo atleisti, kad pamiršdavo). Toks žmogus vie- 
nu mostu nusikrato daugybę parazitų, kurie pas kitus 
apsigyvena visam laikui; tiktai čia ir įmanoma, supran- 
tama, jei išvis toks dalykas pasaulyje įmanomas - tikro- 
ji „meilė savo priešams“. Kiek daug didžios pagarbos 
savo priešams turi kilmingas Žmogus! — tokia pagarba 
jau yra tiltas į meilę... Jis netgi geidžia sau priešo kaip 
savęs išaukštinimo, jam nepriimtinas joks kitas priešas, 
vien tik toks, kuris turi to, ką galima neapkęsti, ir labai 
daug to, ką reikia gerbti!“? Įsivaizduokime dabar priešą, 
kurį regi ressentiment'o Žmogus, kaip tik čia pasireiškia 

jo veika, jo kūryba: jis susikuria „piktą priešą“, „blogio 
įsikūnijimą“ kaip pagrindinę sąvoką, ja remdamasis su- 
sigalvoja antrinį paveikslą bei priešybę ir vieną „geruo- 
lį“ — patį save!.. 


11 

Taigi čia visiškai ne taip kaip su kilmingu Žmogumi, 
kuris iš anksto ir spontaniškai, t.y. tarsi savaime, suma- 
no pagrindinę „gėrio“ sąvoką ir tik paskui pagal ją su- 
sikuria įvaizdį to, kas „prasta“! Šis aristokratiškos kil- 
mės „prastumas“ ir anas nepasotinamos neapykantos 
katile iššutintas „blogis“: pirmasis — tai tik kopija, tam 
tikra šalutinybė, papildoma spalva, o antrasis, priešin- 
gai, — originalas, pirminis dalykas, grynoji veika pagal 
vergų moralės koncepciją, — koks skirtingas tų dviejų 
žodžių — „prasta“ ir „bloga“ — santykis su tariamai ta 
pačia jiems prieštaraujančia sąvoka „gera“! Tačiau tai 
ne ta pati „gėrio“ sąvoka: verčiau derėtų klausti, kas iš 
tikrųjų yra „blogas“ pagal ressentimento moralę. Jei at- 
sakymą formuluosime labai aiškiai, tai bus ne kas kitas, 
kaip kitos moralės „gerasis“, kilmingasis, galingasis, val- 
dantysis, tik perdažytas, tik antraip įvertintas, tik kitaip 
matomas nuodingu ressentiment'o žvilgsniu. Čia mažiau- 
siai norėtųsi neigti štai ką: tie, kurie anuos geruosius 
pažino vien tik kaip priešus, pažino juos vien kaip pik- 
tus priešus ir tie patys žmonės, kuriuos inter pares“ tvir- 
tai savo naguose laikė papročiai, pagarba, įpročiai, dė- 
kingumas, dar labiau — vienas kito-kontrolė ir pavydas, 
tie, kurie, antra vertus, bendraudami tarp savęs taip 
išradingai rodo atidumą, savitvardą, švelnumą, ištiki- 
mybę, pasididžiavimą ir draugystę, — tie patys Žmonės 
ne savoje aplinkoje, t.y. ten, kur prasideda kitų žemė, 
svetima šalis, elgiasi ne geriau kaip iš narvo paleisti 

plėšrieji žvėrys. Čia jie mėgaujasi jokia socialine prie- 
varta nevaržoma laisve; dykroje jie atsigriebia už tą įtam- 
pą, kurią patyrė būdami ilgą laiką uždaryti ir tramdo- 
mi taikiame bendruomenės gyvenime; jie grįžta atgal į 
plėšriojo žvėries sąžinės nekaltybę kaip džiūgaujantys 
siaubūnai ir po galbūt šlykščiausios Žudymų, padegi- 
mų, prievartavimų, kankinimų serijos valiūkiškai ir ra- 
mia sąžine pasišalina tarsi iškrėtę tik kokį studentišką 
pokštą ir tikėdami, kad dabar poetai ilgam turės ką 
apdainuoti ir šlovinti. Visų tų kilmingųjų rasių esmėje 
negalima nepastebėti plėšraus žvėries, tos prašmatnios, 
godžiai grobio ir pergalės tykojančios šviesiaplaukės bes- 
tijos“', šitai užslėptai esmei reikia tarpais išsikrauti, Žvė- 
riui būtina vėl ištrūkti, vėl grįžti į dykrą: tiek romėnų, 
arabų, germanų, japonų aristokratija, tiek Homero hero- 
jai, tiek skandinavų vikingai šio poreikio atžvilgiu visi 
vienodi. Kaip tik kilmingosios rasės paliko sąvokos „bar- 
baras“ pėdsakus visur, kur tik įžengė jų koja; net ir tais 
laikais, kai jos buvo pasiekusios aukščiausią kultūros 
pakopą, ši samprata plaukė į paviršių ir tuo buvo net 
didžiuojamasi (pavyzdžiui, garsiojoje kalboje laidojant 
kritusius, Periklis sako savo atėniečiams: „Per daugelį 
kraštų ir jūrų mūsų drąsa skynėsi sau kelią, visur sta- 
tydamasi amžinus gėrio ir blogio paminklus.“??). Šita kil- 
mingųjų rasių „drąsa“, beprotiška, absurdiška, ūmi, - 
šitaip ji mėgsta reikštis, — pats tas karo veiksmų netikė- 
tumas, neįtikimumas - Periklis“ ypač pabrėžia atėnie- 
čų paSuUia“ — abejingumas ir nepaisymas saugumo, 
kūno, gyvybės patogumų, siaubą keliantis linksmumas 
ir neapsakomas smagumas, kai griaunama, kai patiria- 
ma palaima švenčiant pergalę ir vykdant Žiaurumus, — 
visa tai susiliejo tiems, kurie dėl to kentėjo, į „barbaro“, 
„pikto priešo“, sakysim, „goto“, „vandalo“ paveikslą. 

Tas didžiulis ledinis nepasitikėjimas, kurį kelia vokietis, 
kai tiktai gauna valdžią, — dabar ir vėl - vis dar tebėra 
liekana to neišdildomo siaubo, su kuriuo Europa ištisus 
tijos siautėjimą (nors tarp senųjų germanų ir mūsų, vo- 
kiečių, vargiai esama kokios nors idėjinės giminystės, 
jau nekalbu apie kraujo giminystę). Esu kartą atkreipęs 
dėmesį į tą keblumą, kurį patyrė Hesiodas, sumanęs 
kultūros amžių seką išreikšti aukso, sidabro ir žalvario 
sąvokomis“: prieštaravimo, kurį regėjo nuostabiame, bet 
taip pat ir tokiame šiurpiame, tokiame prievartos kupi- 
name Homero pasaulyje, jis nesugebėjo įveikti kitaip, 
kaip iš vieno amžiaus padarydamas du ir išrikiuoda- 
mas juos vieną paskui kitą — iš pradžių Trojos ir Tėbų 
herojų bei pusdievių amžius toks, koks tas pasaulis iš- 
liko anų diduomenės giminių atmintyje, giminių, turė- 
jusių jame savų protėvių, o paskui geležies amžius, toks, 
koks tas pats pasaulis atrodė pamintųjų, apiplėštųjų, su- 
gniuždytųjų, išsivarytųjų vergovėn ir parduotųjų pali- 
kuonims: tai, jau sakiau, geležies amžius — kietas, šal- 
tas, Žiaurus, bejausmis ir besąžinis, viską gniuždantis ir 
skandinantis kraujyje. Jei tarsime, jog atitinka tikrovę 
visa, kas dabar, šiaip ar taip, laikoma „tiesa“, būtent, 
kad bet kokios kultūros prasmę sudaro siekis iš plėšriojo 
žvėries „Žmogaus“ išvesti romaus ir civilizuoto naminio 
gyvulio veislę, tai be jokios abejonės reikėtų visus tuos 
reakcijos ir ressentiment'o instinktus, kuriais remiantis bu- 
vo galų gale suniekintos ir pražudytos kilmingų Žmo- 
nių kartos su visais idealais, laikyti tikraisiais kultūros 
įrankiais; tuo, žinoma, dar nepasakoma, kad tų instinktų 
turėtojai drauge ir patys yra kultūra. Priešingas atvejis 
veikiau būtų ne tik tikėtinas - visai ne! — dabar tai 
akivaizdu! Šitie gniuždančių ir keršto trokštančių instinktų 

turėtojai, šitie Europos ir neeuropos vergijos ainiai, ypač 
iki atsirandant arijams, yra ne kas kita, kaip Žmonijos 
regresas! Tie „kultūros įrankiai“ — tai Žmogaus gėda, ne- 
gana to, tai „kultūros“ įtarimas, apskritai, kontrargu- 
mentas! Galbūt visiškai teisūs tie Žmonės, kurie nenu- 
stoja bijoję tos šviesiaplaukės bestijos, slypinčios visų 
kilmingųjų rasių dvasioje, ir būna atsargūs: kam nesti 
šimtą kartų maloniau kęsti baimę, jei yra galimybė tuo 
pačiu metu patirti žavesį, negu nebijoti, bet negalėti at- 
sikratyti šlykštaus, nevykusio, susmulkėjusio, sumenku- 
sio, apnuodyto Žmogaus vaizdo? Ir ar tai nėra mūsų 
žiauri lemtis? Kas gi šiandien sudaro mūsų bjaurėjimąsi 
„Žmogumi“? — nes mes juk kenčiame nuo Žmogaus, čia 
nėra jokios abejonės. — Anaiptol »e baimė; veikiau tai, 
kad nebeturime ko Žmogaus bijoti; kad kirmėlių kamuo- 
lys „Žmogus“ yra užėmęs svarbiausią vietą ir čia knibž- 
dėte knibžda; kad „romusis Žmogus“, toji beviltiška vi- 
dutinybė ir menkysta jau įsigudrino jaustis istorijos tikslu 
ir viršūne, jos prasme, „žmogumi didžiuoju“; — negana 
to, kad taip jaustis turi tam tikrą teisę manydamas, kad 
yra toli nuo to išsigimėliškumo, liguistumo, nuovargio 
ir visko, kas išgyventa, nuo to pertekliaus, kuriuo da- 
bartinė Europa ima dvokti, taigi kaip kažkas tokio, kas 
yra bent iš dalies pasisekę, bent kiek dar gyvybinga, 
bent kiek teigia gyvenimą... 


12 
Negaliu šioje vietoje užgniaužti atodūsio ir užgesinti 
paskutinės vilties. Kas čia man taip visiškai nepakelia- 
ma? Ar tai, su kuo negaliu susidoroti vienas, kas mane 
dusina ir smaugia? Blogas oras! Pridvisęs oras! Tai, kad 
prie manęs artėja kažkas nevykėliška, kad privalau uos- 
tyti niekam tikusios sielos žarnyno kvapą!.. Ko tik žmo- 

gus neiškenti iš vargo, nepriteklių, dėl prasto oro, ligos, 
rūpesčių, vienatvės? Iš esmės su visu tuo susitvarkai, 
jei esi gimęs egzistuoti pogrindyje ir nelinkęs pasiduoti; 
protarpiais vis tiek kada nors vėl išeini į šviesą, vėl 
patiri auksinę pergalės valandą —- ir tada stovi sau toks, 
koks esi gimęs — nepalaužiamas, įsitempęs, pasirengęs 
naujovėms, dar sunkesniems, tolimęsniems dalykams, 
tarsi lankas, kurį vargas tik labiau įtempia. - Tačiau 
retsykiais duokit užmesti akį — suprantama, jei esama 
mane globojančių deivių danguje, anapus gėrio ir blo- 
gio — tik akies kampeliu žvilgtelėti į ką nors tobula, kas 
visiškai pavykę, kas laiminga, galinga, kas triumfuoja, 
ko dar truputį reikėtų bijoti! Dirstelėti į žmogų, kuris 
pateisina žmogaus vardą, yra išskirtinis ir išganingai lai- 
mingas atvejis, dėl kurio būtų galima neprarasti tikėjimo 
žmogumi!.. Nes padėtis tokia: europiečio susmulkėjimas 
ir niveliacija kelia »71ums didžiausią pavojų, kadangi ši- 
tas reginys vargina... Šiandien mes nematome nieko, kas 
norėtų augti; mūsų nuojauta sako, kad vis dar ritamasi 
pakalnėn, kad slystama žemyn - kur skysčiau, kur dau- 
giau geraširdiškumo, gudrybės, patogumo, daugiau vi- 
dutinybės, abejingumo, kiniškumo, krikščioniškumo - 
žmogus, aišku kaip dieną, darosi vis „geresnis“... Štai 
kaip tik čia slypi Žiauri Europos lemtis - bijodami Žmo- 
gaus, mes drauge praradome ir meilę, didžią pagarbą 
jam, į jį dedamas viltis, net ir potraukį jam. Žmogaus 
vaizdas dabar tik siurbia jėgas — kas šiandien yra nihi- 
lizmas, jei ne tai?.. Mes pavargome nuo žmogaus... 


13 
Tačiau grįžkime atgal: problema, jog yra ir kitos kil- 
mės „gėris“, tas gėris, kurį išsigalvojo ressentiment'o žmo- 
gus, laukia sprendimo. — Kad ėriukai širdyja ant plėš- 

riųjų paukščių, nė kiek nestebina, bet ir neduoda pa- 
mato griežti ant jų dantį dėl to, kad tie medžioja ėriu- 
kus“. Ir jei ėriukai tarp savęs šnekasi: „Šitie plėšrūs 
paukščiai yra blogi; o tas, kuris mažiausiai panašus į 
plėšrūną, veikiau yra jo priešingybė — ėriukas, — ar jis 
neturėtų būti geras?“ — tai tokiam idealo kūrimui nieko 
neprikiši, nors patys plėšrūnai į šią nuostatą žiūrės šiek 
tiek su pašaipėle ir, ko gero, sakys: „Me visai ant jų 
nepykstame, ant šitų gerų ėriukų, mes net juos myli- 
me — nėra nieko gardesnio už minkštą ėriuko mėsy- 
tę“. — Reikalauti iš jėgos, kad ji reikštųsi me kaip jėga, 
kad nenorėtų įveikti, nugalėti, įsiviešpatauti, netrokštų 
priešų, priešinimosi, triumfo, yra lygiai taip pat bepras- 
miška, kaip reikalauti iš silpnybės, kad ji reikštųsi kaip 
jėga. Tam tikras jėgos kvantas yra ir veržlumo, valios, 
veikos kvantas, pasakysime dar aiškiau — tai ne kas 
kita, kaip pats veržlumas, valia ir veika, ir tik dėl to, 
kad mus išmuša iš vėžių kalba (bei joje sustabarėjusios 
pagrindinės mąstymo klaidos), kur bet kokia veika su- 
prantama, klaidingai suprantama kaip turinti veikėją, 
„subjektą“, gali mums viskas pasirodyti kitaip. Absoliu- 
čiai taip pat, kaip Žmonės atskiria žaibą nuo jo švyste- 
lėjimo ir šį laiko tam tikro subjekto akcija, veika, vadi- 
nama žaibu, taip ir liaudies moralė atskiria jėgą nuo jos 
pasireiškimo, tarsi už stipriojo būtų koks nors indife- 
rentiškas substratas, galintis laisvai spręsti, leisti jėgai 
reikštis ar ne“. Tačiau tokio substrato nėra; už „būties“ 
neegzistuoja joks darymas, veikimas, tapimas; „veikė- 
jas“ prie veiksmo tėra tik prikurtas — vyksmas yra vis- 
kas. Liaudis, sakydama, kad žaibas Žaibuoja, iš tikrųjų 
sudvigubina vyksmą, pasidaro jau vyksmo vyksmas: tą 
patį įvykį ji vieną kartą laiko priežastimi, o paskui dar 
kartą jos reiškimusi. Gamtininkai elgiasi ne ką geriau, 

kai teigia: „Jėga judina, jėga sukelia“ ir panašiai, — vi- 
sas mūsų mokslas, nepaisant jo bešališkumo, neafektiš- 
kumo, tebepasiduoda kalbos suvedžiojamas ir neatsikrato 
jos primetamų netikrybių (tokia netikra moneta, pavyz- 
džiui, yra atomas, panašiai kaip ir Kanto „daiktas pats 
savaime“); tad nėra ko stebėtis, jeigu prislopę, slapta 
rusenantys keršto ir neapykantos afektai šį tikėjimą pa- 
naudoja sau ir, teisybę sakant, nei vieno tikėjimo nepa- 
laiko aistringiau už tą, kuris teigia, jog stipriojo valia 
esanti būti silpnam, o plėšriajam paukščiui — ėriukų; juk 
tuo afektai įgyja teisę priekaištauti plėšrūnui dėl to, kad 
jis yra plėšrūnas... Kai engiamieji, trypiamieji, prievar- 
taujamieji kerštingos bejėgiškumo klastos skatinami sa- 
ve įkalbinėja: „Būkime kitokie negu blogieji, būkime ge- 
ri! Geras yra kiekvienas, kuris nieko neprievartauja, nie- 
ko neįžeidinėja, kuris nepuola, neieško atpildo, kerštą 
palieka Dievui, kuris, kaip ir mes, niekam nelenda į 
akis, blogio lenkiasi iš tolo ir apskritai iš gyvenimo ma- 
Žžai tereikalauja, yra toks kaip mes, kantrieji, nuolankie- 
Ji, teisieji“ — tai suprasti tokias kalbas, pasiklausius jų 
ramiai ir be išankstinės nuomonės, galima tik šitaip: 
„Tiesa, mes, silpnieji, esame silpni; elgiamės gerai neda- 
rydami nieko, kam nesame pakankamai stiprūs“; tačiau ši- 
ta šiurkšti faktologija, toji žemiausio laipsnio gudrybė, 
kuri būdinga net vabzdžiams (esant dideliam pavojui, 
šie apsimeta negyvi, kad nepadarytų ko nors „per 
daug“), išsipuošė, naudodamasi anuo netikrų monetų 
padirbinėjimu ir apsimelavimu bejėgiškumo, puikiais vis- 
ko atsižadančios, tylios, laukiančios dorybės drabužiais, 
tarsi pati silpnojo silpnybė - tai yra jos esmė, jos reiški- 
masis, visa jos vienintelė, neišvengiama, nepakeičiama 
tikrovė - lyg būtų savanoriškas aktyvumas, kažkas :.9- 
rėta, pasirinkta, tam tikras veikimas, tam tikras nuopelnas. 


55 


Pirmas nagrinėjimas 


Šita žmonių rūšis dėl savisaugos ir saviteigos instinktų 
negali išsiversti be tikėjimo indiferentiškumu, laisvai pa- 
sirenkamu „subjektu“, kuriam bet koks melas paprastai 
tampa šventas. Subjektas (arba, aiškiau kalbant, siela) 
galbūt todėl buvo iki šiol geriausia tikėjimo dogma že- 
mėje, kad nesuskaičiuojamai daugybei visų rūšių mir- 
tingųjų, silpnųjų ir prislėgtųjų atvėrė galimybę subtiliai 
saviapgaulei — pačią silpnybę aiškinti kaip laisvę, o jos 
tam tikrą statusą — kaip nuopelną. 


14 

Kas nori žvilgtelėti žemyn ir sužinoti paslaptį, kaip 
žemėje gaminami idealai? Kas tam turi drąsos?.. Puiku! 
Štai iš Čia niekas netrukdys žiūrėti į šitą tamsią dirbtu- 
vę“. Luktelėkite dar trupučiuką, pone humoriste ir nu- 
trūktgalvi: Jūsų akys turi pirma priprasti prie tos netik- 
ros šviesos mirguliavimo... Taip! Užteks! Dabar kalbėki- 
te! Kas dedasi ten apačioj? Sakykite, ką matote, pavo- 
jingiausio smalsumo žmogau - dabar 2 klausysiuos. 

— Nieko nematau, užtat gerai girdžiu. Iš visų kerčių 
ir pašiūrių sklinda kažkokie atsargūs, pasalūniški, vos 
girdimi kuždėjimai ir švebeldžiavimai. Man atrodo, kad 
čia meluojama; kiekvienas garsas saldut saldutėlis. Me- 
luojant silpnybė paverčiama nuopelnu, be jokios abejo- 
nės, yra tikrai taip, kaip Jūs sakėte. 

- Toliau! 

— O bejėgiškumas, neieškantis atpildo, verčiamas „gė- 
riu“, baili niekšybė - „nuolankumu“, atsidavimas valiai 
tų, kurių neapkenčia - „klusnumu“ (tą vieną, apie kurį 
teigia, kad jis įsakąs atsiduoti jo valiai, — jie vadina 
Dievu). Silpnojo taikumas, bailumas, kurio jam per akis, 
stoviniavimas prie durų, amžinas privalėjimas laukti čia 
gauna gerą vardą „kantrybė“, ji irgi gražiai vadinama - 

dorybė; negalėjimas atsikeršyti vadinamas nenorėjimu ker- 
šyti, gal net atleidimu („nes je nežino, ką darą*? — tik 
mes vieni žinome, ką jie daro!“). Šneka taip pat ir apie 
„meilę savo priešams““' — net prakaitas Žliaugia*!. 

— Toliau! 

— Visi jie verti užuojautos, aišku kaip dieną, - visi tie 
kuždėtojai ir pogrindiniai netikrų monetų padirbinėto- 
jai, nors ir šiltai tupi sau vienas šalia kito; bet jie man 
sako, kad jų varganumas - tai ženklas, jog Dievas juos 
pasirinko ir išskyrė iš kitų: mušk šunį, kurį labiausiai 
myli; gal visa ta menkystė yra tik parengiamoji stadija, 
tikrinimas, mokymas, gal net kas nors daugiau, kas ka- 
da nors bus atlyginta ir su didžiuliais procentais išmo- 
kėta auksu, ne! - laime. Tai jie vadina „palaima“. 

— Toliau! 

— Dabar jie duoda man suprasti, kad jie esą geresni 
už galinguosius, žemės valdovus, kuriems bučiuoja už- 
pakalius (12 iš baimės, visai ne iš baimės! Tik todėl, 
kad Dievas liepia gerbti bet kokią valdžią*?), kad jie ne 
tik geresni yra, bet kad jiems ir „geriau bus“, kad, šiaip 
ar taip, jų laukia kur kas vertesni dalykai. Bet užteks! 
Gana! Nebegaliu ištverti. Blogas oras! Pridvisęs oras! 
Šita dirbtuvė, kur gaminami idealai — man atrodo, ji visa 
pašvinkusi melu. 

— Ne! Palaukit dar trupučiuką! Dar nieko nesakėte 
apie šitų juodųjų magų nuostabiausią meną, kaip jie 
viską, kas juoda, paverčia balta, pienu, nekaltybe; argi 
nepastebėjote, kas yra jų rafinuotumo viršūnė, pats drą- 
siausias, subtiliausias, gudriausias, melagingiausias ar- 
tistinis triukas? Atkreipkite dėmesį! Šitos keršto ir ne- 
apykantos kupinos rūsio žiurkės — ką jos išdarinėja kaip 
tik su kerštu ir neapykanta? Ar išgirdote jų Žodžius? 
Ar esate kada girdėję šituos žodžius? Ar Jums, 

pasiklausius jų kalbų, ateitų į galvą, kad esate vien tarp 
ressentiment'o Žmonių?.. 

— Suprantu, prasikrapštysiu ausis ir dar kartą pasi- 
klausysiu (oi, oi, oi! Užsikimšiu nosį.). Dabar girdžiu, ką 
jie taip dažnai iki šiol murmėjo: „Mes, gerieji, — mes 
esame teisūs“, tai, ko jie reikalauja, vadina ne atsiteisi- 
mu, 0 „teisingumo pergale“; ko nekenčia, tai jiems ne 
priešas, ne! Jie negali ištverti „neteisybės“, „bedievystės“; 
kuo jie tiki ir į ką deda viltis, tai ne puoselėjimas kerš- 
to vilčių, saldaus keršto svaigulio („saldesnio už me- 
dų““ — jau Homeras taip jį vadino), o Dievo pergalė, 
teisingojo Dievo pergalė prieš bedievius; kas jiems lieka 
mylėti žemėje, yra ne broliai, kupini neapykantos, o bro- 
liai, pripildyti meilės“, kaip jie sako, — visi gerieji ir 
teisingieji Žemėje. 

— O kaip vadina jie tai, kuo guodžiasi kentėdami vi- 
sas gyvenimo negandas, tą savo įsikaltos būsimos pa- 
laimos fantasmagoriją? 

— Kaip? Ar teisingai girdžiu? Jie tai vadina „paskuti- 
niuoju teismu“, jį karalystės — „Dievo karalystės“ atėji- 
mu, - o kol kas gyvena minėdami Dievo akivaizdoje 
„tikėjimo darbus, meilės pastangas bei vilties ištvermin- 
gumą“. 

— Užteks! Gana! 


15 

Tikėjimo kuo? Meilės kam? Vilties kokios? - Šitie silp- 
nuoliai — ir je nori būti kada nors stiprūs, tai aiškiau 
negu aišku, kada nors turi ateiti ir jų „karalystė“ — „Die- 
vo karalystė“, taip jie paprastai ją vadina; kaip sakiau: 
nuolankumas visur ir visada begalinis! Kad tai pasiek- 
tum, reikia ilgai gyventi, pergyventi mirtį - negana to: 
reikia amžino gyvenimo, kad „Dievo karalystėje“ būtų 

amžiams atlyginta ir už „tikėjimo darbus, meilės pa- 
stangas bei vilties ištvermingumą“ žemėje. Atlyginta už 
ką? Atlyginta kuo?.. Dantė, man rodos, skaudžiai apsi- 
riko, kai atvirų atviriausiai — net šiurpas eina per kū- 
ną - virš savo Pragaro vartų pakabino užrašą: „Ir mane 
sukūrė amžinoji meilė“*“, - virš „amžinosios palaimos“ 
krikščioniškojo rojaus vartų kur kas teisėčiau galėtų būti 
užrašas: „Ir mane sukūrė amžinoji neapykanta" — tariant, 
jog viršum vartų, vedančių į melą, turėtų būti parašyta 
teisybė! Nes kus yra to rojaus palaima?.. Mes, galimas 
daiktas, atspėtume, bet geriau, kad ją nedviprasmiškai 
apibūdintų šiuos dalykus reikiamai išmanantis autorite- 
tas Tomas Akvinietis, didysis mokytojas ir šventasis. „Be- 
ati in regno coelesti, - sako jis švelniai, kaip avinėlis, — 
videbunt poenas damnatorum, ut beantitudo illis magis 
complaceat“*'. Arba gal norime tai išgirsti stipresne tona- 
cija, sakysim, iš triumfuojančio bažnyčios tėvo lūpų, at- 
kalbinėjančio savo krikščionis nuo Žiaurių viešųjų regi- 
nių malonumų, tai kodėl ne? „Juk tikėjimas mums duo- 
da nepalyginamai daugiau, - sako jis (de spectac. c. 29 
ss.), - kur kas stipresnių dalykų; juk išganymo dėka mū- 
sų laukia visai kitokie džiaugsmai; vietoje atletų mes 
turime savo kankinius; jei mums reikia kraujo, prašom, 
turime pralietą Kristaus kraują... Bet kas mūsų laukia jo 
grįžimo, jo triumfo dieną!“ — ir štai jis, tas aiškiaregys, 
tęsia: „At enim supersunt alia spectacula, ille ultimus 
et perpetuus judicii dies, ille nationibus insperatus, ille 
derisus, cum tanta saeculi vetustas et tot ejus nativita- 
tes uno igne haurientur. Ouae tunc spectaculi latitudo! 
Ouid admirer' Ouid rideam! Ubi gaudeam! Ubi exultem, 
spectans tot et tantos reges, gui in coelum recepti nun- 
tiabantur, cum ipso Jove et ipsis suis testibus in imis 
tenebris congemescentes! Item praesides (provincijų 

vietininkus) persecutores dominici nominis saevioribus 
guam ipsi flammis saevierunt insultantibus contra Chris- 
tianos liguescentes! Ouos praeterea sapientes illos phi- 
losophos coram discipulis suis una conflagrantibus eru- 
bescentes, guibus nihil ad deum pertinere suadebant, 
guibus animas aut nullas aut non in pristina corpora 
redituras affirmabant! Etiam poėtas non ad Rhadamanti 
nec ad Minois, sed ad inopinati Christi tribunal palpi- 
tantes! Tunc magis tragoedi audiendi, magis scilicet vo- 
cales (dar daugiau išvers gerklę, rėks dar smarkiau) in sua 
propria calamitate; tunc histriones cognoscendi, solutio- 
res multo per ignem; tunc spectandus auriga in flam- 
mea rota totus rubens, tunc xystici contemplandi non 
in gymnasiis, sed in igne jaculati, nisi guod ne tunc 
guidem illos velim vivos, ut gui malim ad eos potius 
conspectum insatiabilem conferre, gui in dominum desa- 
evierunt. „Hic est ille, dicam, fabri aut guaestuariae fi- 
lius (kaip rodo tolimesnis tekstas ir ypač šitas iš Talmudo 
žinomas Jėzaus motinos pavadinimas, Tertulianas nuo šios 
vietos turi galvoje žydus) sabbati destructor, Samarites et 
daemonium habens. Hic est, guem a Juda redemistis, 
hic est ille arundine et colaphis diverberatus, sputamen- 
tis dedecoratus, felle et aceto potatus. Hic est, guem 
clam discentes subripuerunt, ut resurrexisse dicatur vel 
hortulanus detraxit, ne lactucae suae freguentia comme- 
antium laederentur“. Ut talia spectes, ut talibus exultes, 
guis tibi praetor aut consul aut guaestor aut sacerdos 
de sua liberalitate praestabit? Et tamen haec jam habe- 
mus guodammodo per fidem spiritu imaginante reprae- 
sentata. Ceterum gualia illa sunt, guae nec oculus vidit 
nec auris audivit nec in cor hominis ascenderunt? 
(1 Kor 2, 9). Credo circo et utrague cavea (pirmame ir 

ketvirtame aukšte arba, kitų nuomone, komedijos ir tragedi- 
jos scenoje) et omni stadio gratiora.“* — Per fidem“: taip 
parašyta juodu ant balto. 


16 

Padarykime išvadas. Abi priešingybės — „gera ir pras- 
ta“, „gera ir bloga“ —- nuožmiai kovojo Žemėje tūkstan- 
čius metų; ir nors aišku, kad antroji jau seniai paėmė 
viršų, vis dėlto ir dabar dar netrūksta atvejų, kai ši 
kova tebesitęsia lygiosiomis. Būtų galima net pasakyti, 
kad pastaruoju laiku ji darėsi vis aršesnė ir dėl to ne- 
paliaujamai gilėjo, tapo dvasiškesnė: tad šiais laikais nė- 
ra, ko gero, lemtingesnio „aukštesnės prigimties“, dvasiš- 
kesnės prigimties požymio, kaip būti dvilypiam ana 
prasme, o iš tikrųjų —- būti minėtų priešybių kovos are- 
na. Tos kovos šūkis, užrašytas raštu, kuris per visą Žmo- 
nijos istoriją iki šiol liko įskaitomas, yra toks: „Roma 
prieš Judėją, Judėja prieš Romą!“ — iki šių dienų nebu- 
vo didingesnio įvykio kaip šita kova, kaip šitoks klausi- 
mo kėlimas, šitas mirtinas prieštaravimas. Žydą Roma 
laikė kažkokiu paties nenatūralumo įsikūnijimu, tarsi sa- 
vo monstru, antipodų; į žydą Romoje buvo žiūrima kaip 
į „įkaltintąų neapykanta visai žmonių giminei“““: ir visai 
teisingai, jei tik yra teisė Žmonių giminės laimę ir ateitį 
sieti su besąlygišku aristokratiškųjų, romėniškųjų verty- 
bių viešpatavimu. O ką žydai jautė Romai? Tai galima 
atspėti iš tūkstančio ženklų, bet užtenka tik įsijausti į 
Jono Apokalipsę, tą labiausiai laukinį iš visų rašytinių 
išpuolių, kurio sąžinė kupina keršto. (Beje, nederėtų ne- 
pakankamai vertinti didžiai prasmingo krikščioniško ins- 
tinkto nuoseklumo, instinkto, davusio kaip tik šitai ne- 
apykantos knygai vardą meilės mokinio, to paties, ku- 
riam jis priskyrė aną įsimylėjėlišką ir svajotojišką Evan- 

geliją: čia glūdi dalis tiesos ir nesvarbu, kiek literatūri- 
nės apgavystės tam prireikė.) Juk romėnai buvo tokie 
stiprūs ir kilmingi, kokių iki šiol pasaulyje nebūta, net 
sapne niekados nesapnuota. Žavi kiekvienas jų paliktas 
pėdsakas, kiekvienas užrašas, aišku, jei pavyksta atspė- 
t, kas ten parašyta. O žydai, priešingai, buvo tokia ne- 
apykantos kupina dvasininkų tauta par exellence, pasi- 
žyminti su niekuo nepalyginamu liaudiškos moralės ge- 
nialumu: užtenka tik sugretinti su žydais dvi panašaus 
gabumo tautas, sakysim, kinus arba vokiečius, ir pajau- 
si, kas yra pirmos, o kas penktos rūšies. Kas tais laikais 
nugalėjo — Roma ar Judėja? Bet juk čia negali būti jokios 
abejonės: tik prisiminkim, prieš ką šiandien žmonės pa- 
čioje Romoje lenkia galvas kaip prieš visų aukščiausių 
vertybių idealą — ir ne vien Romoje, bet kone pusėje 
pasaulio, visur, kur tik Žmogus prijunko arba nebenori 
būti laukinis, — prieš tris žydus, kaip žinome, ir vieną 
žydę (Jėzų iš Nazareto, žveją Petrą, kilimų audėją Pau- 
lių ir ką tik minėto Jėzaus motiną, vardu Marija). Tai 
labai keista: Roma aiškių aiškiausiai paguldyta ant men- 
čių. Tiesa, Renesanso epochoje būta nuostabaus ir nepa- 
prasto klasikinio idealo, visų dalykų kilnaus vertinimo 
prabudimo: pati Roma sukrutėjo kaip pažadintas taria- 
mas numirėlis, slegiamas naujosios, ant viršaus užstaty- 
tos judėjiškos Romos, kuri atrodė lyg ekumeninė sina- 
goga ir vadinosi „bažnyčia“, - bet tuoj pat vėl triumfa- 
vo Judėja, nes kilo tasai iš esmės plebėjiškas (vokiečių 
ir anglų) ressentiment'o judėjimas, vadinamas reformaci- 
ja, pridedant čia ir tai, kas iš to turėjo išeiti — grąžinti 
bažnyčios galybę, taip pat ir senąją klasikinės Romos 
kapų ramybę. Klasikinį idealą Judėja įveikė dar kartą — 
net lemtingiau ir prasmingiau nei padedama prancūzų 
revoliucijos: paskutinysis politinis kilmingųjų sluoksnis, 

egzistavęs Europoje, gyvavęs septynioliktame ir aštuo- 
nioliktame prancūzų šimtmečiuose, žlugo veikiamas liau- 
dies ressentiment'o instinkto - niekados pasaulis nebuvo 
girdėjęs didesnio džiūgavimo, triukšmingesnio entuziaz- 
mo! Tiesa, šitoje sumaištyje įvyko pats siaubingiausias, 
pats netikėčiausias dalykas: prieš žmonijos akis ir sąži- 
nę kūnu ir visa savo neregėta didybe stojo pats antikos 
idealas, — ir dar kartą pasigirdo - stipriau, paprasčiau 
ir įtaigiau nei bet kada - kaip atsakas į senąjį ressenti- 
mento melo šūkį apie daugumos pirmumo teisę, kaip at- 
sakas į siekimą gniuždyti, žeminti, sulyginti, kaip atsa- 
kas į žmogaus kilimus ir nuolydžius — baisus ir kartu 
žavintis atsakomasis šūkis apie nedaugelio pirmumo teisę! 
Kaip paskutinis kito kelio rodytojas išdygo Napoleonas, 
tas vienintelis ir labiausiai pavėluotai gimęs iš visų ka- 
da nors buvusių Žmonių, ir jame įsikūnijusi kilmingumo 
idealo paties savaime problema — reikia tik pagalvoti, ko- 
kia tai problema: Napoleonas, toji nežmogaus ir antžmo- 
gio sintezė... 


17 

Ar tuo viskas pasibaigė? Ar toji iš visų didžiausia 
idealo priešprieša šitaip visiems laikams buvo nukreip- 
ta ad acta?'? O gal tik atidėta, ilgam atidėta?.. Ar netu- 
rėtų kada nors senasis gaisras vėl suliepsnoti — ir daug 
baisiau, daug ilgiau rengtas? Negana to: ar nereikėtų 
šito gyvu noru pageidauti? Net trokšti? Netgi skatinti?.. 
Kas ims šioje vietoje, panašiai kaip mano skaitytojai, 
galvoti, mąstyti toliau, tas vargu bau greitai baigs — tai 
visiškai pakankamas pamatas ir man pačiam eiti prie 
pabaigos, darant prielaidą, kad seniai pasidarė ganėti- 
nai aišku, ko trokštu, ko siekiu tuo pavojingu šūkiu, 
kurį užrašiau ant savo paskutiniosios knygos viršelio: 

Anapus gėrio ir blogio... Tai jokiu būdu nereiškia „Ana- 
pus gera ir prasta“. 


Pastaba. Suvokdamas, kad šitas nagrinėjimas duoda man galimybę 
viešai ir oficialiai išreikšti pageidavimą, apie kurį iki šiol užsimindavau 
tik atsitiktinai kalbėdamasis su mokslo žmonėmis, noriu pasakyti, kad, 
tarkim, koks nors filosofijos fakultetas galėtų nusipelnyti garbės skelb- 
damas seriją akademinių konkursų, skatinančių moralės istorijos tyri- 
mus, - gal, sakau, ši knyga duos stipresnį postūmį veikti kaip tik šia 
kryptimi. Tikėdamasis tokios galimybės drįsčiau siūlyti štai tokį klau- 
simą: - jis tikrai vertas tiek filologų ir istorikų, tiek filosofijos moks- 
lininkų profesionalų dėmesio. 

„Kokias gaires nurodo kalbotyra, ypač etimologijos tyrimai, moralės sąvokų 

raidos istorijai?“ 

Kita vertus, žinoma, lygiai taip pat svarbu šiomis problemomis (apie 
ligšiolinių vertinimų vertę) sudominti fiziologus ir medikus, o filosofams 
profesionalams ir šiuo pavieniu atveju tektų prašytojų ir tarpininkų 
vaidmuo, jeigu jiems apskritai pasisektų tą tokį trapų, tokį nepasiti- 
kėjimo kupiną santykį tarp filosofijos, fiziologijos ir medicinos paversti 
labai draugišku ir naudingu bendradarbiavimu. Iš tikrųjų reikia visas 
vertybių gradacijas, visus tuos „tu privalai“, žinomus istorijai arba 
etnologijos tyrimams, išnagrinėti ir išaiškinti pirmiausia ir labiau fi- 
ziologijos nei psichologijos požiūriu; visi jie vienodai laukia medicinos 
mokslo kritiško žodžio. Klausimas, kokia vienos ar kitos vertybių skalės 
ir „moralės“ vertė, turi būti nušviestas atsižvelgiant į visokiausias 
perspektyvas; ne taip paprasta pakankamai subtiliai atsakyti į klausimą 
„vertas kam?“ Tarkim, kas aiškiai vertinga kokiai nors rasei siekiant 
kuo ilgiau išlikti (arba stiprinant prisitaikymo prie tam tikro klimato 
galias ar stengiantis išlaikyti didžiausią skaitlingumą), turės anaiptol 
ne tą pačią vertę tuo atveju, jei, sakysim, bus reikalas išugdyti tvirtesnį 
tipą. Gerovė daugumai ir gerovė mažumai - tai du priešingi vertės 
požiūriai: savaime vertingesniu laikyti pirmąjį paliekame anglų biologų 
naivybei... Vis mokslai nuo šiol turi rengti dirvą filosofų ateities 
uždaviniui suprasdami jį taip, kad spręsti vertės problemą ir nustatyti 
verčių skalę dera filosofui. 

Išugdyti gyvūną, galintį žadėti, — ar tai nėra kaip tik 
tas paradoksalus uždavinys, kurį gamta iškėlė pati sau 
žmogaus atžvilgiu? Ar tai nėra iš tikrųjų Žmogaus pro- 
blema?.. Kad toji problema beveik išspręsta, turi ypač 
stebėtis tas, kuris geba deramai vertinti priešingai vei- 
kiančią jėgą - užmaršumą. Užmaršumas - tai ne tik vis 
inertiae“", kaip mano paviršutiniški Žmonės, priešingai, 
jis yra aktyvus, itin teigiamas gebėjimas slopinti, dėl 
kurio viskas, ką išgyvename, patiriame, kas į mus pa- 
tenka, per virškinimą (jį būtų galima pavadinti „sielos 
maitinimu“) tiek pat mažai nueina į sąmonę kaip ir per 
visą be galo sudėtingą kūniškojo maitinimosi, vadina- 
mo „mityba“, procesą. Retkarčiais uždaryti sąmonės du- 
ris ir langus, likti nuošalyje nuo triukšmo ir kovos, ku- 
rią paklusnūs mūsų požemio pasaulio organai kovoja 
tarp savęs, truputis ramybės sąmonei, šiek tiek jos tabu- 
la rasa, kad vėl rastųsi vietos tam, kas nauja, pirmiausia 
kilnesnėms funkcijoms ir funkcionieriams, valdymui, spė- 
jimui, išankstiniam lėmimui (nes mūsų organizmas su- 
tvarkytas oligarchiškai), - štai nauda, kaip sakyta, akty- 
vaus užmaršumo, nelyginant durininko, to dvasios tvar- 
kos, ramybės, etiketo saugotojo: čia jau iškart nesunku 
suvokti, jog be užmaršumo nebūtų nei laimės, nei links- 
mumo, nei vilties bei pasididžiavimo, nei dabarties. Zmo- 
gus, kuriam šis slopinimo aparatas sutrinka ar nustoja 

veikęs, lygintinas (ir ne tik lygintinas) su dispeptiku — 
jis su niekuo „nebesusitvarko“... Kaip tik šitas neišven- 
giamai užmaršus gyvūnas, kuriam užmaršumas yra jė- 
ga, stiprios sveikatos forma, - išsiugdė priešingą gebėji- 
mą — atmintį, kuri tam tikrais atvejais užmaršumą pa- 
šalina — būtent tais atvejais, kai prireikia ką nors žadė- 
ti: tad atmintis — tai ne vien pasyvus nebegalėjimas at- 
sikratyti vieną kartą jau įsirėžusio įspūdžio, ne tik ne- 
sugebėjimas suvirškinti vieną kartą duoto žodžio, kurio 
nepavyksta tęsėti, o aktyvus nebenorėjimas atsikratyti, 
nepaliaujamas geidimas to, ko jau kartą norėta, tikra 
valios atmintis, taigi tarp pirminio „aš noriu“, „aš pa- 
darysiu“ ir valios tikrosios iškrovos, valios akto, galima 
visai ramiai įterpti ištisą naujų, kitų dalykų ir aplin- 
kybių, net valios aktų pasaulį nesibaiminant, kad šita 
ilga valios grandinė nutrūks. Bet kas iš viso to išeina? 
Ogi štai kas: kiek reikėjo Žmogui, norint taip iš anksto 
disponuoti ateitimi, iš pradžių išmokti, kad pajėgtų at- 
skirti būtina nuo atsitiktinio, kad ištobulintų priežastinį 
mąstymą, užbėgdamas už akių, matytų tolima kaip da- 
bartį, tiksliai nustatytų, kas yra tikslas, o kas — priemo- 
nė jam pasiekti, kad apskritai išmoktų skaičiuoti ir ap- 
skaičiuoti - Žmogui pirmiausia reikėjo pačiam pasida- 
ryti apskaičiuojamam, taisyklingam, būtinam, savo paties 
vaizduotėje tapti tokiam, kad galėtų galų gale taip, kaip 
daro visi žadantys, pasakyti sau, jog toks jis ateičiai tin- 
kamas! 


2 
Būtent tai ir yra ilga atsakomybės kilmės istorija. Į mi- 
nėtą uždavinį išugdyti žadėti galintį gyvūną, įeina — 
manau, jau supratome, kaip sąlyga ir pasirengimo eta- 
pas — pirmesnis uždavinys: padaryhi žmogų tam tikru 

mastu būtiną, vienodą, lygų tarp lygių, taisyklingą ir 
drauge prognozuojamą. Milžiniškas darbas to, ką esu 
pavadinęs „papročių dorovingumu“ (plg. Ryto žara, 
afor. 9), — tikrasis Žmogaus darbas ugdant save patį 
per ilgiausią Žmonių giminės istoriją, jo visas priešistori- 
nų laikų darbas čia įgauna prasmę, didžiulį pateisini- 
mą, kad ir kiek daug atkaklumo, tironijos, bukumo ir 
idiotizmo jame glūdėtų: papročių dorovingumas ir so- 
cialiniai tramdomieji marškiniai iš tikrųjų padarė Žmogų 
prognozuojamą. Tačiau jei atsistosime šito nepaprasto 
proceso pabaigoje, ten, kur medis jau nokina savo vai- 
sius, kur visuomenė ir jos papročių dorovingumas pa- 
galiau atskleidžia, kam jie buvo tik priemonė, tai bran- 
džiausias to medžio vaisius pasirodys besąs suverenus 
individas: tik sau pačiam lygus, nuo papročių dorovin- 
gumo vėl atitrūkęs, autonomiškas, su dorove nebesusi- 
jęs individas (nes „autonomiškumas“ ir „dorovingumas“ 
vienas kitą naikina), vienu žodžiu, žmogus, turintis sa- 
vo nepriklausomą, per ilgą laiką susiformavusią valią ir 
"galintis žadėti, Žmogus, išdidžiai, visais virpančiais rau- 
menimis suvokiantis, kas čia galų gale pasiekta ir jame 
įsikūnijo, — suvokiantis tikrąją savo galią ir laisvę, ap- 
skritai jaučiantis žmogaus tobulybę. Šitas išsilaisvinęs 
žmogus, iš tiesų galintis žadėti, tas laisvos valios vieš- 
pats, tas nepriklausomasis — kaip jam nežinoti, kokį pra- 
našumą turi prieš visus tuos, kuriems neduota galimy- 
bė žadėti ir laikyti save gerais, kiek pasitikėjimų, kiek 
baimės, kiek didžios pagarbos sukelia — visų tų trijų 
dalykų jis „nusipelno“ — ir kad drauge su tuo gebėjimu 
būti savo paties valdovu jam suteikta galia būti ir ap- 
linkybių, gamtos ir visų menkesnės bei nepatikimesnės 
valios būtybių šeimininku? „Laisvas“ Žmogus, ilgalai- 
kės ir nepalaužiamos valios savininkas, be šios valios, 

turi ir savo verčių matą: žvelgdamas iš savo varpinės į 
kitus, jis arba gerbia juos, arba jų neapkenčia; ir lygiai 
taip, kaip visados gerbia tuos, kurie jam lygūs, kurie 
stiprūs ir patikimi (kurie žadėti turi teisę), — vadinasi, 
kiekvieną, kuris žada kaip suverenas — sunkiai, retai, 
neskubėdamas, kuris nesišvaisto pasitikėjimu ir, jei pa- 
sitiki, tai tuo žmogų išskiria; kuris duodą žodį kaip kaž- 
ką, kuo galima neabejoti, nes jaučiasi pakankamai stip- 
rus, pajėgus nepasiduoti net nelaimėms, net „likimui“, - 
lygiai taip pat visados jis bus pasirengęs spirti į užpa- 
kalį nieko vertiems vėjavaikiams, kurie Žada neturėda- 
mi tam teisės, arba šmaukštelėti rykšte savo Žodį lau- 
žančiam melagiui tą pačią akimirką, kai tas vos prasi- 
žioja žadėti. Išdidus Žinojimas, kas yra išimtinė atsako- 
mybės privilegija, šitos retos laisvės, tos galios būti savo 
paties ir likimo šeimininku suvokimas suleido jame gi- 
liausias šaknis ir tapo instinktu: kaip jis pavadino jį, tą 
vyraujantį instinktą, taręs, kad jam būtina turėti atitin- 
kamą žodį? Bet čia nėra jokios abejonės: šitas nepri- 
klausomas Žmogus pavadino jį savo sąžine... 


3 

Savo sąžine?.. Galima iš anksto atspėti, jog sąvoka 
„sąžinė“, kurią čia aptinkame puikiausiai, beveik iki kok- 
tumo tobulai įformintą, jau turi ilgą istoriją ir tokią pat 
metamorfozę. Galėti laikyti save geru ir tuo didžiuotis, 
vadinasi, ir galėti sau pačiam sakyti „taip“ — tatai yra, 
kaip minėta, prinokęs, bet ir vėlyvas vaisius: kiek laiko 
šitam žaliam ir rūgščiam vaisiui reikėjo kyboti ant me- 
džio! O dar ilgiau tokio vaisiaus nė ženklo nebuvo - 
niekas negalėjo numanyti jį pasirodysiant, nors buvo aiš- 
ku, kad medis visai jam pasirengęs ir kad tik dėl jo 
auga! „Kaip sukurti žŽmogui-gyvūnui atmintį? Kaip ši- 

tam iš dalies bukam, iš dalies palaidam akimirksnio pro- 
tui, šitam kūniškam užmaršumui įrėžti ką nors taip, 
kad išliktų?“... Ši itin sena problema, tai nesunku įsi- 
vaizduoti, buvo sprendžiama anaiptol ne švelnučiais at- 
sakymais ir tokiomis pat priemonėmis; galimas daiktas, 
kad visoje Žmogaus priešistorėje net nebuvo nieko bai- 
sesnio ir klaikesnio už rminemotechniką. „Reikia deginte 
įdeginti, kad išliktų atmintyje: tik tai, kas nesiliauja skau- 
dėję, iš atminties neišdyla“ — tai pagrindinė pačios se- 
niausios (deja, ir ilgaamžiškiausios) psichologijos žemė- 
je tezė. Net galima teigti, jog visur, kur dabar pasaulyje 
žmonių ir tautų gyvenime dar esama iškilmingumo, rim- 
ties, paslaptingumo, niūrių spalvų, Hebeveikia tam tikros 
liekanos to siaubo, su kuriuo kadaise visur buvo žada- 
ma, laiduojama, giriama: praeitis, tolimiausia, giliausia 
ir rūsčiausia praeitis padvelkia į mus ir ima mumyse 
atgyti tuomet, kai daromės „rimti“. Niekada nebūdavo 
išsiverčiama be kraujo, kankinimų ir aukų, kai Žmogui 
prireikdavo susikurti atmintį; šiurpiausios aukos ir už- 
statai (čia įeina pirmagimių aukojimas), šlykščiausias kū- 
no žalojimas (pavyzdžiui, kastravimas), Žiauriausios vi- 
sų religinių kultų ritualo formos (visų religijų tikrąjį pa- 
grindą sudaro Žiaurumo sistemos) - viso to šaltinis yra 
anas instinktas, kuris suvokė skausme glūdint stipriau- 
sią mnemonikos paspirtį. Tam tikra prasme čia galima 
priskirti visą asketiką: tarkim, prireikia kelias idėjas pa- 
daryti neišdildomas, visada gyvas, neužmirštamas, kad 
šitomis įkyriomis idėjomis būtų užhipnotizuota visa ner- 
vų ir intelekto sistema, o asketinės procedūros ir gy- 
venimo forma - tai tik priedanga, kad anoms idėjoins 
nereikėtų konkuruoti su visomis kitomis idėjomis, kad 
jos pasidarytų „nepamirštamos“. Juo labiau šlubuoja 
žmonijos „atmintis“, tuo siaubingesni jos papročiai; 

baudžiamųjų įstatymų griežtumas ypač aiškiai rodo, kiek 
jai reikėjo pastangų, kad įveiktų užmaršumą ir šitų aki- 
mirkos vergų, skendinčių afektų ir geismų liūne, atmin- 
tyje išlaikytų keletą primityvių socialinio bendrabūvio rei- 
kalavimų. Mes, vokiečiai, anaiptol nelaikome savęs ypa- 
tingai žiauria ir kietaširde tauta, o tuo labiau nemano- 
kime į senuosius baudžiamuosius kodeksus ir suprasi- 
me, kiek šioje žemėje reikia įdėti pastangų, kad būtų 
išugdyta „mąstytojų tauta“ (noriu pasakyti — in Euro- 
pos tauta, kurioje ir dabar dar randama daugiausia pa- 
sitikėjimo, rimties, banalumo bei dalykiškumo ir kuri 
dėl šių savybių turi teisę veisti visų rūšių Europos man- 
darinus). Šitie vokiečiai pačiais siaubingiausiais būdais 
susikurpė atmintį, kad sutramdytų savo radikaliai ple- 
bėjiškus instinktus ir jų brutalų negrabumą: tik prisi- 
minkime senąsias vokiečių bausmes, pavyzdžiui, užmė- 
tymą akmenimis (net ir sakmėje girnapusė užkrenta kal- 
tajam ant galvos), mirties bausmę ratu laužant kaulus 
(tikrų tikriausias vokiečių genijaus išradimas ir specia- 
lizacija bausmių srityje!), persmeigimą mediniu iešmu, 
perplėšimą perpus arba sutrypimą arkliais („ketvirčia- 
vimas“), nusikaltėlio virinimą aliejuje arba vyne (prak- 
tikuotas dar keturioliktame ir penkioliktame amžiuje), 
taip mMėgiamą odos dyrimą („diržų išrėžimas“), mėsos 
išpjovimą iš krūtinės; pridurtini dar ir būdai, kai nusi- 
žengėlį ištepdavo medumi ir palikdavo kepinančioje sau- 
lėje vabzdžiams mirtinai užkapoti. Matydamas tokius 
reginius ir jų vykdymą, Žmogus galiausiai įsideda į gal- 
vą penkis, šešis „aš nenoriu“ ir sieja juos su savo duo- 
tais pažadais, kad galėtų gyventi naudodamasis visuo- 
menės teikiamomis privilegijomis, — ir iš tikrųjų! Tos 
rūšies atmintis padėjo Žmogui galų gale „ateiti į pro- 

tą“! — O, protas, rimtumas, afektų sutramdymas, visas 
tas tamsus reikalas, vadinamas susimąstymu, visos tos 
žmogaus privilegijos ir tie nuostabūs dalykai — kaip 
brangiai reikėjo už juos mokėti! Kiek daug kraujo ir 
žiaurybių sudėta į visus „gerus dalykus“! 


4 


Bet kaip atėjo į pasaulį anas „tamsus reikalas“, kaltės 
suvokimas, visa „nešvari sąžinė“? — Ir čia mes grįžtame 
prie mūsų moralės genealogų. Sakau dar kartą — ar iš- 
vis apie tai dar nekalbėjau? - jie niekam tikę. Tai tik 
kelių sprindžių ilgio sava, vien „šiuolaikinė“ patirtis; 
jokių žinių, jokių pastangų sužinoti, kas būta praeityje; 
dar mažiau istorinės nuojautos, čia taip būtino „antrojo 
regėjimo“ — ir vis tiek nagrinėja moralės istoriją: iš to, 
suprantama, galima tikėtis rezultatų, kurie su tiesa ne- 
daug ką teturi bendra. Ar ligšioliniams moralės genea- 
logams bent iš tolo sapnavosi, pavyzdžiui, kad minėta 
pagrindinė moralės sąvoka „kaltė“ yra kilusi iš labai 
materialios sąvokos „skola“? Arba kad bausmė kaip at- 
pildas išsirutuliojo visiškai nepriklausomai nuo bet ko- 
kios prielaidos apie valios laisvę arba nelaisvę? — ir dar 
tokiu mastu, kad, priešingai, visuomet pirma reikėjo pa- 
siekti aukštą sužmogėjimo pakopą, kad gyvūnas „Žžmo- 
gus“ pradėtų skirti tas daug primityvesnes sąvokas „są- 
moningai“, „savaime“, „atsitiktinai“, „sveiku protu“ bei 
įžvelgti jų priešybes ir bausdamas turėtų tai galvoje. 
Toji dabar tokia paprasta, tokia, atrodo, natūrali ir ne- 
išvengiama mintis, kuria remiamasi net aiškinant, kaip 
išvis Žemėje atsirado teisingumo jausmas: „nusikaltėlis 
turi būti nubaustas, nes jis galėjo elgtis kitaip“ — iš tik- 
rųjų yra labai vėlyva, net, sakyčiau, rafinuota Žmogiš- 
kojo teisimo ir sprendimų priėmimo forma; kas ją 

nukelia į pradinį raidos etapą, tas negrabiais pirštais 
prisiliečia prie senovės Žmonijos psichologijos. Per ilgus 
žmonijos istorijos amžius buvo baudžiama visai ne to- 
dėl, kad piktadarys turi atsakyti už savo veiksmus, taigi 
ne remiantis prielaida, kad baustinas tik kaltininkas, vei- 
kiau buvo taip, kaip ir dabar dar tėvai baudžia vai- 
kus - iš pykčio už patirtą nuostolį ar išliedami apmau- 
dą ant nusižengėlio, - tačiau šis pyktis buvo apribotas 
ir modifikuotas idėjos, jog bet koks nuostolis turi vieno- 
kį ar kitokį atitikmenį ir tikrai gali būti atlygintas — na, 
kad ir sukeliant kenkėjui skausmą. Kur ta priežastis, dėl 
kurios įsigalėjo ši nepaprastai sena, giliai įsišaknijusi, 
dabar galbūt nebepašalinama idėja — idėja apie nuosto- 
lio ir skausmo ekvivalentiškumą? Aš esu jau prasitaręs: 
tai sutarties tarp skolintojo ir skolininko santykis, kuris 
toks pat senas kaip ir apskritai „teisės subjektai“ ir sa- 
vo ruožtu yra kilęs iš pagrindinių pirkimo, pardavimo, 
mainų ir prekybos formų. 


5 


Kai imame įsivaizduoti šituos sutarties santykius, tai 
juos sukūrusios- arba leidusios jiems gyvuoti senosios 
žmonijos atžvilgiu kyla, kaip po šių įvadinių pastabų iš 
anksto buvo galima tikėtis, tam tikras įtarimas ir prie- 
šiškumas. Kaip tik čia duodami pažadai; kaip tik čia 
reikia tam, kas žada, įdiegti atmintį; kaip tik čia - taip 
galima įtarti — yra ta vieta, kur glūdi negailestingumo, 
žiaurumo, kankinimo ištakos. Skolininkas, norėdamas su- 
kelti pasitikėjimą ir įtikinti, kad skolą grąžins, norėda- 
mas garantuoti, kad jo pažadas tvirtas ir šventas, ir no- 
rėdamas savo paties sąžinei įteigti, jog skolą grąžinti 
yra pareiga ir būtinybė, sutartimi skolintojui užstato, jei 
kartais neatiduotų, ką nors, ką šiaip dar „turi“, kuo dar 

disponuoja, pavyzdžiui, savo kūną, ar savo pačią, ar 
savo laisvę, ar net savo gyvybę (arba, esant tam tik- 
roms religinėms prielaidoms, netgi savo palaimą, sielos 
išganymą, galiausiai net ir ramybę kape: Egipte mirusio 
skolininko kūno ir kape skolintojas nepalikdavo ramy- 
bėje — būtent Egipte šitai ramybei skiriamas ypatingas 
dėmesys). Bet svarbiausia, kad skolintojas galėdavo 
visaip niekinti ir kankinti skolininko kūną, sakysim, 
nupjauti jo tiek, kiek jam atrodė verta skola, — šiuo 
atžvilgiu jau ankstyvaisiais laikais visur būta tikslaus, 
kai kada net siaubingai smulkmeniško, teisinę galią tu- 
rinčio pavienių kūno dalių ir vietų įvertinimo. Aš lai- 
kau tam tikra pažanga, laisvesnės, labiau apskaičiuotos, 
romėniškesnės teisės sampratos įrodymu Romos dvylikos 
lentelių įstatymuose užrašytą teiginį, jog esą nesvarbu, 
daugiau ar mažiau skolintojas tokiu atveju nupjaus: „si 
plus minusve secuerunt, ne fraude esto““. Pamėginki- 
me išsiaiškinti visos šitos atlygio formos logiką - ji ga- 
nėtinai keista. Atitikmuo nustatomas taip, kad užuot už 
nuostolį gavus kompensaciją (tarkim, pinigais, Žeme, 
kokiu nors turtu), skolintojui kaip atlygis už negrąžintą 
skolą suteikiamas tam tikras malonumas — teisė laisvai 
parodyti savo galią silpnesniam, pasitenkinimas „de faire 
le mal pour le plaisir de le faire“?, palaima prievar- 
tauti kitą: ir šita palaima esti tuo didesnė, juo žemesnę 
vietą visuomenėje užima skolintojas; visa tai jam leng- 
vai gali pasirodyti kaip aukštesniojo rango gardžiausias 
kąsnelis, kaip aukštesnės padėties skonio pajautimas. 
Vykdydamas skolininkui „bausmę“, skolintojas tampa 
ponų teisės dalyviu: pagaliau ir jis gali vieną kartą pa- 
tirti pakilų jausmą, juk turi teisę tyčiotis ir susidoroti 
su „žemesne už save“ būtybe arba, jei baudimo teisė ir 
bausmės vykdymas jau yra atitekęs „viršininkijai“, tai 

bent matyti, kaip šis niekinamas ir kankinamas. Vadi- 
nasi, atlygį sudaro galimybė ir teisė į Žiaurumą. 


6 


Šita sritis, taigi sutartinė teisė, yra moralės sąvokų 
pasaulio — „kaltės“, „sąžinės“, „pareigos“, „pareigos 
šventumo“ - kilmės židinys: jų šaknys, kaip ir visko, 
kas pasaulyje didinga, buvo gausiai ir ilgus amžius 
laistomos krauju. Ar nereikėtų pridurti, kad tasai pa- 
saulis iš tikrųjų niekuomet ir neprarado kraujo ir kan- 
čios kvapo? (Net pas senelį Kantą jo aptinkama: jo ka- 
tegorinis imperatyvas atsiduoda žiaurumu...). Čia pir- 
miausia baisiai ir galbūt neatskiriamai susipynė „kaltės 
ir kančios“ sąvokos. Klausiu dar kartą, kaip kančia gali 
atlyginti „skolas“? Ogi tuo, kad kančios teikimas suke- 
lia didžiausią pasitenkinimą, tuo, kad nukentėjėlis už 
jam padarytą nuostolį, įskaitant ir nepatogumus dėl jo, 
mainais gauna galimybę patirti nepaprastą atperkamąjį 
pasitenkinimą - sukelti kančią: tai tikra šventė, dalykas, 
kuris, kaip sakiau, buvo juo labiau vertinamas, juo men- 
kesnę padėtį visuomenėje užėmė skolintojas. Šią mintį 
keliu tik kaip hipotezę, nes sunku įžvelgti tokio pože- 
minio reiškinio šaknis, jau nekalbu apie tai, jog ir sma- 
gumo jokio; o kas čia nieko negalvodamas mesteli „kerš- 
to“ sąvoką, tas ne tik nepalengvina uždavinio, bet vei- 
kiau jį dar apsunkina ir supainioja (kerštas juk vėl grą- 
Žina prie tos pačios problemos: „Kaip kančios sukėli- 
mas gali teikti pasitenkinimą?“). Man atrodo, kad pri- 
jaukintų naminių gyvulių (noriu pasakyti - dabartinių 
žmonių, noriu pasakyti - mūsų) švelnumas, net tartiu- 
fizmas šiaušiasi ir nepageidauja, kad visiškai aiškiai įsi- 
vaizduotume, kiek daug žiaurumo būta senovės Žmoni- 
jos šventiniame džiaugsme, vos ne kiekvienoje links- 

mybėje vis būdavo jo įmaišyta; kita vertus, stebina tai, 
kaip nekaltai reiškiasi žiaurumo reikmė, o „nesavanau- 
diškas pyktis“ (arba, Spinozos žodžiais tariant, syripat- 
hia malevolens“*) laikomas visiškai natūralia Žmogaus sa- 
vybe: taigi dalyku, kuriam sąžinė kuo nuoširdžiausiai 
sako — taip! Skvarbesnė akis, ko gero, ir dabar dar gali 
pastebėti daug ką, kas susiję su šituo seniausiu ir es- 
mingiausiu Žmogaus šventiniu džiaugsmu; savo veika- 
luose Anapus gerio ir blogio (afor. 197 ir kt., anksčiau jau 
ir Ryto žaroje, afor. 18, 77, 113) esu atsargiai užsiminęs, 
kad žiaurumas vis labiau sudvasinamas ir „sudievina- 
mas“ ir kad tai persmelkia visą aukštesniosios kultūros 
istoriją (ir tam tikra prasme net ją sudaro). Taigi dar ne 
tokiais senais laikais aukštų valdovų vestuvių ir liau- 
dies švenčių nebuvo galima įsivaizduoti be mirties baus- 
mių vykdymo, kankinimų ar kokio nors autodafė, kaip 
ir kilmingų namų be būtybių, ant kurių nieko negalvo- 
damas gali išlieti savo pyktį ar jas negailestingai paer- 
zinti (užtenka, sakysim, prisiminti Don Kichotą herco- 
gienės dvare: šiandien visą Don Kichotą skaitome su tam 
tikru kartėlio prieskoniu, kone kankindamiesi, ir šiuo 
atžvilgiu tiek autoriui, tiek jo amžininkams mes atrody- 
tume labai keisti, beveik nesuprantami - jie su ramiau- 
sia sąžine skaitė Don Kichotą kaip pačią smagiausią kny- 
gą, stačiai mirė iš juoko. Matyti kančią - malonu, kan- 
čią sukelti — dar maloniau: tai negailestinga taisyklė, 
bet sena, tvirta, žmogiška - pernelyg Žmogiška taisyklė, 
po kuria, ko gero, pasirašytų ir beždžionės, nes pasako- 
jama, kad įmantrių žiaurybių prasimanymais jos bemaž 
jau visiškai primena Žmogų ir tarsi jį „išpranašauja“. 'Be 
žiaurumų — jokia šventė, tą liudija mums tūkstantmetė 
žmogaus istorija, — net ir bausmė turi tiek daug šventiš- 
kumo! 

Beje, šiomis mintimis aš visai nesu nusiteikęs užpilti 
vandens sukti ratams girgždančių ir braškančių malū- 
nų, kuriais mūsų pesimistai mala bodėjimąsi gyvenimu, 
priešingai, noriu nedviprasmiškai pabrėžti, kad tais lai- 
kais, kai Žmonija dar nesigėdijo savo žiaurumo, gyveni- 
mas žemėje buvo linksmesnis nei dabar, kai visur pilna 
pesimistų. Dangus viršum Žmogaus visuomet apsiniauk- 
davo tuo smarkiau, juo labiau Žmogus imdavo gėdytis 
žmogaus. Nuvargęs pesimistiškas žvilgsnis, nepasitikėji- 
mas gyvenimo misle, ledinis „ne“, tariamas iš šlykštėji- 
mosi gyvenimu, nėra žmonių giminei blogiausių epochų 
ženklai: jie veikiau suželia kaip pelkių augalai — tokie 
jie ir yra — bet tik tada, kai laikosi pelkė, kuriai jie 
priklauso, — turiu galvoje liguistą sušvelnėjimą ir sumo- 
ralėjimą, dėl kurių gyvūnas, vardu „Žmogus“, galiau- 
siai išmoksta gėdytis visų savo instinktų. Taikydamasis, 
švelniai sakant, į „angelus“, žmogus taip sutrikdė skran- 
dį ir leido apsinešti liežuviui, kad dėl to jam pasidarė 
atgrasus ne tik džiaugsmas ir gyvulio nekaltybė, bet ir 
pats gyvenimas neteko skonio: tad kartais jis stovi pats 
prieš save užsiėmęs nosį ir kartu su popiežiumi Inocen- 
tu III nepatenkintas sudarinėja savo atgrasybių katalogą 
(„nuodėmingas prasidėjimas, šlykšti mityba motinos 
įsčiose, medžiagų, iš kurių susidaro Žmogus, prastumas, 
vemti verčianti smarvė, seilių, šlapimo ir išmatų išsky- 
"rimas““'). Dabar, kai kančia iš visų argumentų prieš bū- 
tį turi išžygiuoti pirmoji, reikštis kaip bjauriausių abe- 
jonių pastarąja ženklas, naudinga prisiminti tuos laikus, 
kai buvo manoma priešingai, nes tada nenorėta atsisa- 
kyti kančios teikimo, nes joje buvo įžvelgiamas veiks- 
mingiausias žavesys, tikras viliojantis gyventi masalas. 
Gal tais laikais skausmas — sakau tai jautruoliams pa- 

guosti — nebuvo toks skausmingas kaip dabar, - bent 
jau šitaip pasakytų gydytojas, gydęs negrus (jei laikytu- 
me juos priešistoriniais Žmonėmis), sergančius sunkiais 
vidaus organų uždegimais, kurie ir puikiausio kūno su- 
dėjimo europietį kone priveda prie nevilties, o negrų — 
ne. (Žmogaus jautrumo skausmui kreivė, atrodo, nepa- 
prastai ir beveik staigiai krenta, kai tik iš dabartinės 
superkultūros sugrįžtame į pirmuosius dešimt tūkstan- 
čių ar dešimt milijonų metų; aš ir pats neabejoju, kad 
vienos vienintelės isteriškos išsilavinusios patelės skaus- 
mo naktis nė iš tolo nepalyginama su kančiomis visų 
tų gyvūnų, kuriuos Žmonės, ieškodami atsakymų į 
mokslo klausimus, klausinėjo peilio ašmenimis.) Gal net 
galėtume daryti prielaidą, jog ir anas žiaurumo pomė- 
gis iš tikrųjų neturėjo išblėsti, tik reikėjo, nepamirštant, 
kad skausmas dabar skausmingesnis, jį šiek tiek subli- 
muoti, padaryti subtilesnį; jis galėjo būti perkeltas į vaiz- 
duotės ir sielos sritį ir čia reikštis, vadinamas tokiais 
gražiais ir abejonių nekeliančiais vardais, kad ir švel- 
niausia veidmainiška sąžinė nieko neįtartų („tragiškas 
išgyvenimas kartu“ — štai vienas toksai pavadinimas, 
kitas būtų „les nostalgies de la croix““*). Tai, kas kelia 
pasipiktinimą kančia, yra ne ji pati, o jos beprasmybė; 
bet nei krikščioniui, savo interpretacijomis į kančią įmon- 
tavusiam ištisą išganymo mMašineriją, nei naiviam senes- 
nių laikų Žmogui, gebėjusiam į bet kokią kančią Žiūrėti 
tik arba Žiūrovo, arba kankintojo akimis, tokia beprasmė 
kančia išvis neegzistavo. Kad slaptinga, į dienos šviesą 
neiškelta, liudytojų neturinti kančia būtų iš pasaulio pa- 
šalinta ir sąžiningai paneigta, kone verkiant reikėjo pra- 
simanyti dievų ir visokio rango tarpinių būtybių, vienu 
žodžiu, kažko, kas ir slapčia klajoja, ir tamsoje mato, ir 
lengvai nenumoja ranka į įdomų, skausmingą reginį. 

Kaip tik tokių išsigalvojimų padedamas, gyvenimas ta- 
da sugebėjo pasinaudoti triuku, kuris jam visados pasi- 
seka, - pateisinti save patį, pateisinti savąjį „blogį“; da- 
bar tam prireiktų galbūt kitokių pagalbinių pramanų 
(pavyzdžiui, gyvenimo kaip mįslės, gyvenimo kaip pa- 
žinimo problemos). „Pateisinamas kiekvienas blogis, kurį 
matydamas gėrisi koks nors dievas“ — tokia buvo pir- 
mykštė jausmo logika: o iš tikrųjų, ar vien tik pirmykš- 
tė? Dievai buvo įsivaizduojami kaip Žiaurių reginių mė- 
gėjai — o, kaip smarkiai šitas neapsakomai senas įsi- 
vaizdavimas įsismelkęs net ir į mūsų europinį sužmo- 
gėjimą! Apie tai galima pasiteirauti, sakysim, Calvino 
ar Lutherio. Tačiau, šiaip ar taip, aišku, jog ir graikai 
nesugebėjo padidinti savo dievų laimės jokiu kitu gar- 
desniu prieskoniu kaip žiaurumo teikiamais malonumais. 
Kaip jūs manote, kokiomis akimis Homero dievai Žvel- 
gė Žemyn į Žmonių likimus? Kokią galų gale prasmę iš 
tiesų turėjo Trojos karai ir panašios tragiškos baiseny- 
bės? Nekyla jokių abejonių: jie buvo sumanyti kaip tam 
tikri festivaliai dievams; o kadangi poetai labiau nei kiti 
žmonės atsigimę į „dievus“ - tai ir kaip festivalis poe- 
tams... Ne kitaip vėliau ir graikų moralės filosofai įsi- 
vaizdavo dievo akis žvelgiant į dorovingo žmogaus mo- 
ralines grumtynes, heroizmą ir savęs kankinimą: „pa- 
reigos Heraklis“ buvo scenoje ir tą puikiausiai suvokė; 
dorybė be liudytojų šitai vaidintojų tautai buvo visai 
nesuprantama. Ar tas toks drąsus, toks lemtingas filo- 
sofų išradimas, padarytas tais laikais pirmiausia Euro- 
pai — „laisvos valios“ išradimas, žmogaus absoliutaus 
spontaniškumo darant gėrį ir blogį išradimas - ar jis 
nebuvo visų pirma skirtas įgyti teisę vaizduotis, jog die- 
vų domėjimasis žmogumi, jo dorybe niekados neišseks? 
Šitoje žemiškoje scenoje niekuomet neturėtų trūkti tikro 

naujumo, tikrai negirdėtos neregėtos įtampos, painiavos, 
katastrofų: absoliučiu determinizmu grįstą pasaulį die- 
vai lengvai nuspėtų ir jis, Žinoma, jiems greitai pabos- 
tų, - tai pakankamas pagrindas, kad šitie dievų bičiuliai, 
filosofai, tokio deterministinio pasaulio savo dievams ne- 
patikėtų! Visa antikos Žmonija yra kupina švelnaus dė- 
mesio „žiūrovui“ lyg ištisai atviras, visiškai akivaizdus 
pasaulis, neįsivaizduojantis laimės be vaidinimų ir šven- 
čių. — O kaip jau sakyta, ir didelė bausmė turi tiek daug 
šventiškumo!.. 

Kaltės, asmeniškos pareigos jausmas — tęskime savo 
tyrimą — atsirado, kaip matėme, iš pačių seniausių ir 
pirminių vieno Žmogaus santykių su kitu: pirkėjo san- 
tykio su pardavėju, kreditoriaus - su skolininkų; čia pir- 
mą kartą asmuo stojo prieš asmenį, čia pirmiausia vie- 
nas asmuo ėmė lyginti save su kitu. Dar neatskleista nė 
viena, net ir pati primityviausia civilizacijos pakopa, kur 
nebūtų pastebima vienokių ar kitokių šių santykių pėd- 
sakų. Nustatinėti kainas, lyginti vertę, sumanyti ekviva- 
lentus, mainyti — visa tai buvo taip apėmę pirminį žmo- 
gaus mąstymą, kad tam tikra prasme tai ir sudarė patį 
mąstymą: čia augo ir gludinosi senovinis nuovokumas, 
čia galima numanyti Žmogui atsiradus ir pirmą išdidu- 
mo užuomazgą, jo pranašumo prieš kitus gyvūnus jaus- 
mą. Ko gero, ir mūsų kalbos žodyje „Žmogus“ (vok. 
Mensch; lot. manas) esama kažko, kas išreiškia kaip tik 
šitą savigarbos jausmą: Žmogus įvardijo save kaip būty- 
bę, kuri matuoja vertes, vertina ir matuoja kaip „toks 
vertes nustatantis gyvūnas““?. Amžiumi pirkimas ir par- 
davimas su visu savo psichologiniu inventoriumi pra- 
noksta net bet kokias visuomenės organizacijos formas 

bei junginius: iš rudimentinės asmens teisės formos be- 
simezgantis mainų, sandorių, skolos, teisėtumo, įsipa- 
reigojimo, atlyginimo jausmas persimetė pirma į pačius 
elementariausius ir pradinius visuomenės kompleksus 
(susijusius su kitais panašiais kompleksais) kartu su įpro- 
čiu vieną galią lyginti su kita, jas matuoti ir apskaičiuo- 
ti. Akys taip ir prisitaikė prie šitos perspektyvos: lai- 
kantis to gremėzdiško nuoseklumo, būdingo nepaslan- 
kiam, bet paskui atkakliai ta pačia kryptimi judančiam 
senovės Žmonijos mąstymui, netrukus buvo prieita prie 
štai šios reikšmingos išvados — „kiekvienas daiktas turi 
savo kainą; už viską galima užmokėti“; prieita prie se- 
niausio ir naiviausio teisingumo moralės kanono, prie 
bet kokio „geraširdiškumo“, bet kokio „teisingumo“, bet 
kokios „geros valios“, bet kokio „objektyvumo“ pasau- 
lyje pradžios. Teisingumas šioje pirmoje pakopoje - tai 
maždaug vienodos galios Žmonių gera valia rasti ben- 
drą kalbą vienam su kitu, „susitarti“ einant į tam tikrus 
kompromisus, o silpnesnius priversti susitarti. 

Jei viską matuosime žilos senovės matu (o senovė, 
beje, yra arba vėl galima visais laikais), tai matysime, 
kad ir bendruomenė savo narių atžvilgiu išlaiko tą patį 
svarbų ir pagrindinį kreditoriaus ir skolininko santykį. 
Leidi sau dienas bendruomenėje, naudojiesi bendro gy- 
venimo pranašumais (o, tie pranašumai ne bet kokie! 
Mes šiandien kartais neįvertiname jų), jautiesi saugus, 
globojamas, gyveni taikoje ir pasitikėdamas, nekvaršin- 
damas sau galvos dėl tam tikrų nuostolių ir priešiškų 
išpuolių, kurie gresia Žmogui, esančiam už bendruome- 
nės ir dėl to „nerimastingam“, - vokietis nujaučia pir- 
minę žodžio „Elend“, ėlend“? reikšmę - kiek būtent dėl 

visokių nuostolių ir priešiškumų reikia atiduoti ir įsipa- 
reigoti bendruomenei. Kas atsitiks priešingu atveju? Ben- 
druomenė, apgautas skolintojas, privers atsimokėti su 
kaupu, kiek tik įmanoma, dėl to galima neabejoti. Čia 
mažiausiai turima galvoje tiesioginė kenkėjo padaryta 
žala; jeigu ją atmesime, tai pasirodys, kad nusikaltėlis 
yra pirmiausia „laužytojas“, sutarties ir žodžio laužyto- 
jas visumos, visų bendruomeninio gyvenimo gėrybių ir 
patogumų, kurių dalininkas iki tol buvo, atžvilgiu. Nu- 
sikaltėlis — tai skolininkas, kuris ne tik neatlygina už 
gautą naudą ir avansą, bet dar ir įkiša ranką į savo 
kreditoriaus kišenę: nuo šiol jis teisėtai netenka visų mi- 
nėtų gėrybių bei naudos, negana to — dabar jam prime- 
nama, kokia šitų gėrybių vertė. Nuostolį patyrusio skolin- 
tojo pyktis, bendruomenės nepasitenkinimas grąžina jį į 
laukinio, beteisio Žmogaus padėtį, nuo kurios iki šiol 
buvo apsaugotas: bendruomenė jį atstumia — dabar jis 
atviras bet kokios rūšies priešiškiems išpuoliams. „Baus- 
mė“ šioje kultūros pakopoje yra paprasčiausias atspin- 
dys, mimas normalios elgsenos, nukreiptos prieš neap- 
kenčiamą, dabar jau beginklį ir parklupdytą priešą, ne- 
beturintį ne tik jokios teisės ir apsaugos, bet ir jokios 
malonės; vadinasi įsigalioja karo teisė ir pergalės šven- 
tė — vae victis“'!! — žiauriausia ir be kruopelytės gailes- 
čio; iš to aiškėja, jog būtent karas (įskaitant ir kariškąjį 
aukojimo kultą) sukūrė visas tas formas, kuriomis baus- 
mė atėjo į istoriją. 

Stiprėjanti bendruomenė nebelaiko pavienių Žmonių 
nusižengimų itin svarbiais, nes visumai jie dabar nebe- 
atrodo tokie pavojingi ir pražūtingi kaip anksčiau: pik- 
tadarys nebeskelbiamas esąs „už bendruomenės“, iš jos 

nebeišstumiamas; visuotinis pyktis nebeturi teisės kaip 
pirma taip beatodairiškai jo užgriūti, — priešingai, nuo 
šiol bendruomenė kaip visuma ima prasikaltėlį apdairiai 
ginti ir saugoti nuo pykčio, ypač nuo tiesiogiai nuken- 
tėjusiųjų. Kompromisas su pykčiu tų, kuriuos piktada- 
rystė labiausiai kliudė, pastangos įvykį lokalizuoti ir 
išvengti platesnio ar net visuotinio dalyvavimo ir ne- 
ramumų, Mėginimai rasti ekvivalentus ir ginčą visiškai 
sureguliuoti (compositio), o svarbiausia — vis apibrėžčiau 
pasireiškianti valia į kiekvieną nusižengimą Žiūrėti kaip 
į tam tikra prasme atlygintiną, vadinasi, nusikaltėlį ir jo 
veiką bent kiek atskirti vieną nuo kito, — štai tie bruo- 
žai, kurie vis labiau ryškėja tolesnėje baudžiamosios 
teisės raidoje. Stiprėjant bendruomenės valdžiai ir sa- 
vimonei, baudžiamoji teisė visuomet švelnėja; ben- 
druomenės silpnėjimas ir jai kylantis pavojus iškelia 
griežtesnes baudžiamosios teisės formas. „Kreditorius“ 
darydavosi tuo Žmoniškesnis, juo labiau turtėjo; ga- 
liausiai jo turtas imamas matuoti pagal tai, kiek nuos- 
tolių jis gali patirti dėl to nenukentėdamas. Nėra ne- 
įmanoma įsivaizduoti visuomenę taip įsisgmoninusią Sa- 
vo stiprybę, jog negalėtų sau leisti pačios iškiliausios 
prabangos, kokia visuomenei išvis galima, - palikti nenu- 
baustą tą, kuris jai kenkia. „Iš tikrųjų kas man darbo 
dėl mano parazitų? —- galėtų ji tada sakyti. — Tegu jie 
sau gyvena ir klesti: tam aš dar pakankamai stipri!“ 
Teisingumas, prasidėjęs nuostata: „Už viską galima už- 
mokėti, viską privalu atlyginti“, baigiasi tuo, kad į jį 
imama žiūrėti pro pirštus, ir nesugebantis atsilyginti pa- 
leidžiamas; taigi teisingumo pabaiga tokia pat kaip ir 
visų gerų dalykų pasaulyje, - savęs panaikinimas. Šitas 
teisingumo pasinaikinimas - visi Žino, kokiu skambiu 
vardu jis save vadina: pasigailėjimu —- lieka, savaime 

suprantama, stipriojo privilegija, negana to — jam pri- 
klausančiu teisės „anapus“. 


11 

Čia noriu pasakyti nepritarimo žodį neseniai išryškė- 
jusiems mėginimams teisingumo šaknų ieškoti visai ki- 
toje dirvoje — būtent ressentiment'e. Pašnibždėsiu psicho- 
logams į ausį - suprantama, jeigu jie nusiteikę patį res- 
sentiment'ą šiek tiek įdomiau pastudijuoti: šis augalas 
dabar gražiausiai Žydi pas anarchistus ir antisemitus, 
beje, kaip visuomet ir žydėdavo - toli nuo akių, tarsi 
našlaitė, nors skleidžianti jau kitą kvapą. Ir kadangi iš 
to paties neišvengiamai visados turi rastis tik tas pats, 
nėra ko stebėtis matant, kaip būtent iš tokių visuome- 
nės sluoksnių vėl kyla mėginimų, kokių ne kartą jau 
yra buvę - plg. pirmojo nagrinėjimo 16 aforizmą, - kerštą 
pakrikštyti teisingumo vardu, tarsi teisingumas iš esmės 
būtų tik skriaudos jausmo tąsa, ir kartu su kerštu pa- 
pildomai išaukštinti ir visus reaktyvius afektus. Šis daly- 
„kas mane mažiausiai piktintų: lyginant su visa biologi- 
ne problema (minėtų afektų vertė iki šiol pakankamai 
nesuvokta) man jis atrodvtų nuopelnu. Norėčiau atkreip- 
ti dėmesį tik į tą aplinkybę, xad būtent iš pačios ressen- 
timento dvasios išauga tasai naujas mokslinio teisingu- 
mo atspalvis (naudingas neapykantai, pavydui, neprie- 
lankumui, įtarinėjimams, rancunė““, kerštui). Tas „moks- 
linis teisingumas“ tuojau pat pasitraukia į šalį atverda- 
mas kelią mirtino priešiškumo ir šališkumo afektams, 
vos tik susiduria su kita grupe afektų, kurie, kaip rman 
atrodo, yra kur kas didesnės biologinės vertės už anuos 
reaktyviuosius ir, žinoma, tikrai nusipelno mokslinio įver- 
tinimo ir pagarbos: tai tikrai aktyvūs afektai, tokie kaip 
valdžios troškimas, godumas ir panašūs (E. Dūhringas. 

Gyvenimo verte; Filosofijos kursas; iš esmės — visur). Tiek 
pasakytina prieš šitą tendenciją apskritai, o dėl Dūhrin- 
go pavienio teiginio, jog teisingumo tėvynės reikia ieš- 
koti reaktyvaus jausmo baruose, tai būtina teisybės dė- 
lei iškelti visiškai priešingą tezę: pati paskutinė sritis, 
kurią užkariauja teisingumo dvasia, yra reaktyvaus jaus- 
mo sritis! Jei ir iš tikrųjų pasitaiko, kad teisingas Žmo- 
gus išlieka teisingas net tam, kuris jį nuskriaudė (ir ne 
vien šaltas, santūrus, svetimas, abejingas: teisingumas 
visuomet reiškia teigiamą nuostatą), jei net tada, kai už- 
puolama jį asmeniškai įžeidinėti, niekinti, įtarinėti, nesu- 
sidrumsčia teisingojo, teisiančiojo žvilgsnio didelis, aiš- 
kus, vienodai gilus ir atlaidus objektyvumas, tai tuo- 
met, ką gi, - turime tobulybės ir didžiausio meistrišku- 
mo žemėje pavyzdį - kažką panašaus, ko čia, protingai 
galvodamas, negali tikėtis, ir kuo, šiaip ar taip, neleng- 
va patikėti. Beveik aišku, jog net doriausiems Žmonėms 
užtenka nedidelės agresyvumo, pykčio, insinuacijos do- 
zės, kad užvirtų kraujas gyslose ir teisingumas kaipmat 
išgaruotų. Aktyvus, puolantis, perdedantis Žmogus esti 
vis dar per šimtą Žingsnių arčiau teisingumo negu re- 
aktyvusis; kaip tik jam visai nėra reikalo vertinti savo 
objektą neteisingai arba šališkai ir tokiu būdu, kaip tai 
daro, privalo daryti reaktyvus žmogus. Iš tikrųjų dėl to 
agresyvus Žmogus, kaip stipresnis, drąsesnis, kilnesnis, 
visais laikais turėjo ir laisvesnį žvilgsnį, švaresnę sąžinę; 
ir priešingai, nesunku atspėti, kieno sąžinę slegia „ne- 
švarios sąžinės“ išradimas, — tai ressenbiment'o Žmogaus! 
Galiausiai pasidairykime po istoriją: kur apskritai iki šiol 
pasaulyje įsikūrė teisingumo įgyvendinimas, taip pat ir 
tikrasis teisės poveikis? Gal tarp reaktyvių Žmonių? Nie- 
ko panašaus: kaip tik tarp aktyviųjų, stipriųjų, sponta- 
niškųjų, agresyviųjų. Istoriniu požiūriu teisė — minėto 

agitatoriaus apmaudui (žmogaus, kuris pats vieną kartą 
prisipažino: „Keršto teorija kaip raudona teisingumo gi- 
ja eina per visus mano darbus ir visas pastangas““?) — 
tai ne kas kita, kaip kova su reaktyviais jausmais, karas 
su jais aktyvių ir agresyvių jėgų, iš dalies naudojančių 
savo energiją tam, kad apribotų, sutramdytų nesaikingą 
patosą ir priverstų siekti taikaus susitarimo. Visur, kur 
teisingumas praktikuojamas, kur jis nuolat palaikomas, 
paprastai matome, kaip stipresnė jėga jai pavaldžios silp- 
nesniosios atžvilgiu (nesvarbu, ar tai grupė, ar pavie- 
niai žmonės) ieško būdų sustabdyti beprasmišką ressen- 
timenfo siautėjimą: arba plėšdama kerštui iš nagų res- 
sentiment'o objektą, arba kerštą pakeisdama savąja kova 
su taikos ir tvarkos priešais, arba sugalvodama, siūly- 
dama, prireikus ir prievarta brukdama kompromisus, 
arba tam tikrus žalos ekvivalentus paversdama norma, 
kurios nuo šiol ressentiment'as turi laikytis be jokių išly- 
gų. Tačiau pats ryžtingiausias dalykas, kurio aukščiau- 
sioji valdžia imasi kovodama su aktyvių ir reaktyvių 
jausmų pertekliumi, - ji tai daro visuomet, kai tik vie- 
naip ar kitaip pasijaučia turinti tam pakankamai jėgų, — 
yra įstahymo priėmimas, kategoriškas pareiškimas apie 
tai, kas apskritai, jos supratimu, yra leidžiama, teisėta, 
o kas draudžiama ir neteisėta: kai įstatymas jau priim- 
tas, į pavienių individų ar ištisų Žmonių grupių pikt- 
naudžiavimus ir savivalės aktus ji žiūri kaip į nusižen- 
gimą įstatymui, kaip į neklusnumą vyriausiajai valdžiai 
ir taip nukreipia savo pavaldinių jausmus nuo kitos to- 
kiu nusižengimu padaromos žalos ir ilgam laikui pasie- 
kia priešingą efektą nei tas, kurio geidžia kerštas, ma- 
tantis ir pripažįstantis tik nukentėjusiojo požiūrį, - nuo 
šiol akis pratinasi vis neasmeniškiau vertinti veiksmus, 
nęt paties nukentėjusiojo akis (nors ši tai daro, kaip jau 

minėta, visų paskiausia). Taigi tik nuo įstatymo priėmi- 
mo momento pradeda gyvuoti sąvokos „teisėta“ ir „ne- 
teisėta“ (0 me nuo jo pažeidimo akto, kaip norėtų Dūh- 
ringas). Kalbėti apie teisėta ir neteisėta kaip apie daly- 
kus pačius savaime nėra prasmės; įžeidinėjimas, prievar- 
ta, išnaudojimas, naikinimas patys savaime, Žinoma, ne- 
gali būti nei „teisėti“, nei „neteisėti“, kadangi gyveni- 
mas iš esmės, tai yra savo pagrindinėmis funkcijomis, 
nuolat įžeidinėja, prievartauja, išnaudoja, naikina - jis 
visai neįsivaizduojamas be šitų bruožų. Reikia pripažin- 
ti, jog čia esama dar didesnio keblumo: grynai biologi- 
niu požiūriu teisinės situacijos gali būti tik išimties bū- 
sena — kaip dalinis apribojimas tikrosios gyvenimo va- 
lios, trokštančios valdyti, ir kaip pavienės priemonės, 
subordinuotos bendram tikslui siekti, kitaip sakant, kaip 
priemonės didesnei valdžiai įgyti. Teisinė tvarka - jeigu 
ją įsivaizduotume kaip suverenią ir visuotinę, ne kaip 
priemonę vald ios kompleksų kovai, o kaip priemonę, 
nukreiptą pries bet kokią kovą apskritai, maždaug pa- 
gal Dūhringo komunistinį šabloną, kur kiekviena valia 
turi kitą valią laikyti sau lygia, - būtų gyvenimui priešiš- 
kas principas, būtų Žmogaus griovėja ir naikintoja, pa- 
sikėsintoja į jo ateitį, būtų nuovargio Ženklas, slaptas 
kelias į niekur. 


12 

Čia norėčiau pasakyti dar keletą žodžių apie bausmės 
kilmę ir tikslą —- dvi problemas, kurios nesutampa arba 
neturi būti tapatinamos; gaila, jos paprastai suplakamos 
į vieną. Kaip šiuo atveju elgiasi ligšioliniai moralės ge- 
nealogai? Naiviai, kaip visuomet darydavo: jie susigal- 
voja kokį nors bausmės „tikslą“, pavyzdžiui, kerštą ar- 
ba įbauginimą, ramių ramiausiai atkelia jį į šito tikslo 

pradžią kaip bausmės causa fiendi“* — ir baigtas kriukis. 
Bet „tikslą teisės dalykuose“ reikia laikyti pačiu men- 
kiausiu argumentu teisės radimosi istorijai: priešingai, 
jokiai istorijai nėra svarbesnės nuostatos už tą, kurios 
per tokius vargus buvo siekiama, ir kuri žurėjo būti pa- 
siekta: — kokio nors dalyko radimosi priežastis ir ga- 
liausiai jo naudingumas, jo tikrasis panaudojimas ir 
įkomponavimas į tikslų sistemą toto coelo“ yra ne tas 
pats; tai, kas jau atsiradę, šiaip taip susikūrę, tam tikros 
viršesnės jėgos yra be paliovos vėl iš naujo aiškinama, 
vėl pasiglemžiama, perdirbama ir pritaikoma naujai var- 
toti; viskas, kas vyksta organiniame pasaulyje, —- tai ne 
kas kita, kaip siekimas įveikti, įsiviešpatauti ir kiekvieną- 
kart įveikiant ir įsiviešpataujant savo ruožtu yra naujai 
interpretuojama, sutvarkoma, iki tol buvusi „prasmė“ ir 
„tikslas“ neišvengiamai turi būti aptemdomi arba visiš- 
kai užslopinami. Kad ir kaip puikiai suvoktume, koks 
naudingas vienas ar kitas fiziologinis organas (arba net 
ir teisės institucija, visuomenės paprotys, politikos tra- 
dicija, meno ar religijos kulto forma), dėl to mes dar 
nieko nesuprasime apie to dalyko kilmę, - nors ir labai 
nepalankiai ir nemaloniai tai skamba senyvoms ausims; 
juk nuo neatmenamų laikų buvo įprasta manyti, kad 
įrodžius kokio nors dalyko, kokios nors formos ar ins- 
titucijos tikslą bei naudą, atskleidžiamas ir atsiradimo 
pagrindas: akis esanti sukurta tam, kad matytume, ran- 
ka — tam, kad galėtume stverti. Taip buvo įsivaizduo- 
jama ir bausmė - ji esanti išrasta nuobaudoms skirti. 
Tačiau bet koks tikslas, bet kokia nauda - tai tik simp- 
tomas, kad kokia nors valdančioji valia jau pajungė tru- 
putį menkesnę galią ir savo nuožiūra priskyrė jai tam 
tikros funkcijos prasmę; todėl visa kokio nors „dalyko“, 
organo, papročio istorija gali būti nenutrūkstama 

grandinė vis naujų interpretacijų ir sutvarkymų, kurių 
priežastys anaiptol neturi tarp savęs sietis, o tik taip 
susiklosčius aplinkybėms, atsitiktinai eina viena po ki- 
tos arba viena kitą keičia. Taigi kokio nors dalyko, pa- 
pročio ar organo „plėtotė“ mažai teturi bendra su jo 
progressus tikslo kryptimi, bet dar mažiau ji yra logiš- 
kas ir sparčiausiai, su menkiausiomis jėgų ir išlaidų 5ą- 
naudomis pasiekiamas progressus, — tai tik gilesnių ar 
paviršutiniškesnių, daugiau ar mažiau vienas nuo kito 
nepriklausomų, čia vykstančių kovos procesų seka, įskai- 
tant kiekviena pasitaikiusia proga kaišiojamus pagalius 
jam į ratus, mėginimus gynybos ir reakcijos tikslu keisti 
formas, taip pat ir pasisekusių atsakomųjų veiksmų re- 
zultatus. Forma nepastovi, „prasmė“ - dar nepastoves- 
nė... Net bet kokiam atskiram organizmui yra ne kitaip: 
kaskart iš esmės ūgtelėjus visumai, pakinta ir pavienių 
organų „prasmė“ — kai kada pastarųjų dalinis sunyki- 
mas, jų skaičiaus sumažėjimas (pavyzdžiui, pašalinus 
vidurines grandis) gali būti didėjančios jėgos ir tobulė- 
jimo ženklas. Noriu pasakyti: ir dalinis naudingumo pra- 
radimas, silpnėjimas ir išsigimimas, formos: ir tikslingu- 
mo išnykimas, vienu žodžiu, mirtis yra viena iš tikro 
progressus sąlygų: šis visuomet pasirodo valios -ir kelio 
į didesnę galią pavidalu, visuomet įsitvirtina daugybės 
mažesnių jėgų sąskaita. „Pažangos“ dydį galima matuo- 
H net aukų, kurias reikėjo sudėti ant jos aukuro, visu- 
ma; jei žmonija kaip masė būtų paaukota, kad sukles- 
tėtų tam tikra pavienė stipresnė Žmonių rūšis — tai būtų 
progresas... Aš pabrėžiu šį pagrindinį istorinės metodi- 
kos požiūrį ypač dėl to, kad jo esmė kertasi su dabar 
vyraujančiu instinktu ir šių dienų skoniu, kuris veikiau 
susitaikys su visišku bet kokio vyksmo atsitiktinumu, 
net mechanine beprasmybe negu su visuose vyksmuose 

pasireiškiančios galios valios teorija. Demokratinė idio- 
sinkrazija viskam, kas viešpatauja ir nori viešpatauti, 
šiuolaikinis mizarchizmas (sukūriau blogą Žodį blogam 
dalykui) pamažu taip perėjo į tai, kas dvasiška, kas dva- 
siškiausia, taip persirengė dvasiškumo drabužiais, kad 
dabar žingsnis po Žingsnio skverbiasi, drįsta skverbtis į 
pačius tiksliausius, atrodo, pačius objektyviausius moks- 
lus; man susidaro įspūdis, kad jis jau paėmė visą fizio- 
logiją ir gyvenimo teoriją, savaime suprantama, jų ne- 
naudai, nes kaip koks fokusininkas pašalino iš jų vieną 
iš pamatinių sąvokų — tikrojo aktyvumo sąvoką. Vietoj 
jos, spaudžiant idiosinkrazijai, brukamas „prisitaikymas“, 
t.y. antro rango aktyvumas, grynas reaktyvumas, be to, 
ir patį gyvenimą mėginama apibrėžti kaip vis tikslin- 
gesnį vidinį prisitaikymą prie išorinių sąlygų (Herber- 
tas Spenceris). Tačiau tada lieka nepažinta gyvenimo 
esmė, noras viešpatauti; tada išleidžiama iš akių principi- 
nė pirmenybė, priklausanti spontaniškoms, puolančioms, 
per kitus lipančioms, naujai aiškinančioms, vertinančioms 
ir kuriančioms jėgoms, kurių veiklos padarinys ir yra 
tasai „prisitaikymas“; pagaliau tuo paneigiamas pagrin- 
dinių paties organizmo veiksnių vyraujantis vaidmuo, 
veiksnių, kuriuose aktyviai ir formaliai išreiškiama valia 
gyventi. Prisiminkime, dėl ko Huxley's pareiškė priekaiš- 
tą Spenceriui, - dėl jo „administracinio nihilizmo“: bet 
čia esama dar didesnio dalyko nei „administravimas“... 


13 
Vadinasi, reikia —- grįžtame prie nagrinėjamo dalyko, 
būtent prie bausmės — joje skirti du aspektus: vieną — 
kas santykinai pastovu: įprotį, veiksmą, „dramatizmą“, 
tam tikrą įprastinę procedūrų seką, ir antrą — kas nepa- 
stovu: prasmę, tikslą, lūkestį, susijusį su tų procedūrų 

vykdymu. Čia iš karto darome prielaidą, per analogiam, 
atsižvelgdami į pagrindinę ką tik plėtotos istorinės me- 
todikos nuostatą, kad pati procedūra yra šiek tiek se- 
nesnė, ankstesnė negu jos taikymas bausmei vykdyti, 
kad bausmė į procedūrą (seniai esančią, bet kita pras- 
me naudojamą) buvo įterpta, įprasnunta, trumpai tariant, 
kad nėra taip, kaip iki šiol manė mūsų naivūs moralės 
ir teisės genealogai, visi aliai vieno įsitikinę, jog proce- 
dūra buvusi išrasta neva siekiant bausti, panašiai kaip 
kadaise įsivaizduota, kad ir ranka buvusi sumanyta tam, 
kad galėtume stverti. Na, o dėl antrojo - nepastoviojo — 
bausmės elemento, jo „prasmės“, pasakytina, kad jau 
labai vėlyvame kultūros raidos etape (pavyzdžiui, šiuo- 
laikinėje Europoje) „bausmės“ sąvoką sudarė iš tikrųjų 
nebe viena prasmė, o ištisa „prasmių“ sintezė: apskritai 
ligšiolinė bausmės, jos taikymo visokiausiems tikslams 
istorija galų gale susitelkė į savotišką vienetą, kurį sunku 
suskaidyti, nelengva nagrinėti ir kurio, būtina pažymėti, 
visai neįmanoma apibrėžti. (Vargu ar šiais laikais kas tiks- 
liai bepasakys, kodel išties baudžiama: visos sąvokos, į 
kurias susikoncentruoja ištiso proceso semiotika, nesiduo- 
da apibrėžiamos; tiksliai apibūdinti galima tik tai, kas 
neturi istorijos.) Tačiau ankstyvame periode aną „pra- 
smių“ sintezę dar galima skaidyti, ji dar bent kiek regu- 
liuojama; dar įmanoma pastebėti, kaip kiekvienu konkre- 
čiu atveju sintezės elementai keičia valentingumą ir pa- 
gal tai persigrupuoja, todėl tai vienas, tai antras elemen- 
tas nustelbia kitus, išsiveržia į priekį ir ima dominuoti, 
net būna atvejų, kai vienas elementas (sakysim, tikslas 
įbauginti) tarsi pašalina visus likusius. Kad būtų galima 
susidaryti šiokį tokį vaizdą, kokia nepatikima, pritemp- 
ta, paviršutiniška yra bausmės „prasmė“ ir kaip viena 
ir ta pati procedūra gali būti panaudojama, aiškinama, 

pritaikoma iš esmės skirtingiems ketinimams įgyvendinti, 
pateiksiu čia sąrašą, kurį susidariau net ir iš palyginti 
negausios bei atsitiktinės medžiagos. Bausmė — tai nu- 
kenksminimas, kaip kelio užkirtimas tolesnei žalai. Baus- 
mė - tai nuostolio nukentėjusiajam atlyginimas kokiu 
nors būdu (taip pat ir kompensavimas afekto forma). 
Bausmė kaip pusiausvyros trikdymo apribojimas, kad 
būtų neleista trikdymui plisti. Bausmė kaip baimės įva- 
rymas tiems, kurie bausmę skiria ir vykdo. Bausmė kaip 
tam tikras kompensavimas už naudą, kurią iki tol nu- 
sikaltėlis yra turėjęs (pavyzdžiui, įdarbinant jį rūdynuo- 
se). Bausmė kaip išsigimėlio pašalinimas (tam tikromis 
aplinkybėmis ir visos giminės, kaip nustatyta, sakysim, 
kinų teisėje““ — siekiant išlaikyti gryną rasę ar išsaugoti 
socialinį tipą). Bausmė kaip šventė, tai yra pagaliau 
įveikto priešo prievartavimas ir tyčiojimasis iš jo. Baus- 
mė kaip įkalimas į galvą, vadinamasis „taisymo“ efek- 
tas: tam, kuris bausmę gauna, - ir tam, kuris mato ją 
vykdant. Bausmė kaip honoraro mokėjimas, išsireika- 
lautas iš valdžios, kuri saugo piktadarį nuo nesaikingo 
keršto. Bausmė kaip kompromisas su natūraliu kerštu, 
kurį vis dar tebepalaiko įtakingų giminių klanai ir ku- 
riuo naudojasi lyg privilegija. Bausmė kaip karo paskel- 
bimas taikos, įstatymo, tvarkos, vyresnybės priešui ir 
karinė akcija prieš jį, tą, su kuriuo kovojama kaip su 
keliančiu pavojų bendruomenės gyvenimui, kaip su nu- 
sižengusiu jos nustatytoms gyvensenos prielaidoms, ko- 
vojama kaip su maištininku, išdaviku ir santarvės lau- 
Žytoju tokiais būdais, kokius teikia tik karas. 


14 
Sitas sąrašas, Žinoma, nėra išsamus; aiškiai matyti, kad 
bausmė perkrauta įvairiausiomis naudomis. Todėl ypač 

reikėtų išmesti iš jo vieną tariamą naudingumą, kurį pri- 
imta laikyti esmingiausiu: tikėjimą bausme - jis dabar 
dėl daugelio priežasčių kliba, bet tos tariamos naudos 
vis dar yra energingiausiai remiamos. Bausmės vertė 
neva esanti ta, kad ji nusikaltėliui žadina kaltės jausmą; 
joje ieškoma tikrojo instrumentum tai sielos reakcijai, ku- 
ri vadinama „nešvaria sąžine“, „sąžinės graužimu“. Bet 
tuo nusižengiama tikrovei ir psichologijai net Žiūrint šių 
dienų akimis, o ką jau besakyti apie neatmenamą Žžmo- 
gaus istoriją, visus priešistorinius laikus! Ką jau ką, o 
nusikaltėlius ir kalinius sąžinė graužia tikrai itin retai: 
kalėjimai, pataisos darbų kolonijos nėra tos vietos, kur 
mielai veistųsi šios rūšies kirminai graužikai, dėl to su- 
taria visi sąžiningi stebėtojai, kurie dažniausiai tai pri- 
pažįsta gan nenoriai ir prieštaraudami savo pačių troš- 
kimams. Apskritai imant, bausmė grūdina ir atšaldo; ji 
sutelkia; ji paryškina susvetimėjimo jausmą; ji stiprina 
pasipriešinimą. Jei pasitaiko, kad bausmė palaužia ener- 
giją ir sukelia pasigailėjimo vertą prostraciją bei savęs 
žeminimą, tai toks rezultatas yra, ko gero, dar liūdnes- 
nis negu vidutinis jos poveikis, pasireiškiantis sausu, 
niūriu rimtumu. Tačiau pagalvojus apie tūkstantmečius, 
prabėgusius prieš Žmogaus istoriją, galima drąsiai teigti, 
jog kaip tik bausmė stipriausiai stabdė kaltės jausmo rai- 
dą, - bent jau toms aukoms, ant kurių kailio baudžia- 
moji valdžia rodė, ką gali. Nederėtų išleisti iš akių, kad 
jau pats teisminių ir vykdomųjų procedūrų matymas 
"trukdo nusikaltėliui pajausti savo poelgį, savo veiksmų 
pobūdį kaip savaime netinkamą, nes jis mato, kaip ly- 
giai tokie pat veiksmai, atliekami teisingumo labui, lai- 
komi gerais ir niekam negula ant sąžinės: vadinasi, šni- 
pinėjimas, klasta, kyšininkavimas, pasalos, visas tas pai- 
nus ir suktas policininkų ir kaltintojų menas, paskui 

beatodairiškas, be jokio atsiprašymo vykdomas apiplė- 
šimas, prievartos taikymas, įžeidinėjimas, suėmimas, kan- 
kinimas, žudymas —- veiksmai, kurie būdingi įvairioms 
bausmių rūšims, — viso to jo teisėjai jokiu būdu neat- 
meta ir nepasmerkia iš principo, o tik tam tikra prasme 
ir atsižvelgdami į tai, kam tie veiksmai naudingi. „Ne- 
švari sąžinė“, šitas pats klaikiausias ir įdomiausias mū- 
sų žemės floros augalas, išaugo /2 šioje dirvoje, — iš 
tikrųjų tiek teisiančiųjų, tiek baudžiančiųjų sąmonėje il- 
gus amžius nebuvo nieko panašaus, kas rodytų, jog čia 
turime reikalo su „kaltuoju“. Buvo manoma, kad tai - 
žalos darytojas, kažkoks neatsakingas lemties atvejis. Ir 
net tas, kurį paskui užgriūdavo bausmė, vėlgi lyg kaž- 
kas lemtinga, išgyvendavo „vidinę kančią“, tarsi išti- 
kus, sakysime, kokiai staigmenai, įvykus kokiam siau- 
bingam gamtos reiškiniui, nuriedėjus atskilusiam, viską 
pakeliui traiškančiam uolos luitui, tokiam dalykui, su 
kuriuo išvis nepakovosi. 


15 

Ši mintis kažkaip klastingai kartą šovė į galvą Spino- 
zai (ir sukėlė apmaudą jo aiškintojams, kurie kiek išga- 
lėdami stengiasi jį šioje vietoje ne taip suprasti, pavyz- 
džiui, Kuno Fischeris“"), kai jis vieną popietę - nežinia 
dabar, kokių prisiminimų vedamas - nagrinėjo klausi- 
mą, kas liko jam pačiam iš garsiojo morsus conscientiae““, 
jam, gėrį ir blogį išvijusiam į vaizduotės sritį ir įnirtin- 
gai gynusiam savo „laisvojo“ Dievo garbę nuo tų šmei- 
žėjų, kurie ėmė teigti, jog Dievas viską kuriąs sub ratio- 
ne boni“? („tai reikštų Dievą padaryti priklausomą nūo 
likimo ir iš tikrųjų būtų pati didžiausia nesąmonė“). 
Pasaulis Spinozai vėl grįžo į nekaltybę, kurią jis turėjo 
pirm išrandant nešvarią sąžinę, - kas tada išėjo iš rmor- 

sus conscientine?  „Gaudium“ priešingybė, - tarė jis sau 
pagaliau, — liūdesys, kurį sukėlė kažkokio praeityje vil- 
čių nepateisinusio dalyko prisiminimas“. Eth. III pro- 
pos. XVIII schol. I, II. Panašiai kaip Spinoza, ištisus tūks- 
tantmečius jausdavosi piktadariai, bausmės užklupti, dėl 
savo „nusižengimo': „Čia kažkas staiga įvyko ne taip“, 
mąstydavo jie, o ne: „To man nereikėjo daryti“; jie su- 
sitaikydavo su bausme, kaip susitaikoma su liga, nelai- 
me arba mirtimi — su tuo bebaimiu paklusniu fataliz- 
mu, kuriuo, pavyzdžiui, ir dabar dar rusai savo gyve- 
nime lenkia mus, vakariečius. Jei tada ir būta poelgio 
kritikos, tai tą kritiką skatino ne kas kitas, o išmintis: 
be jokios abejonės, tikrąjį bausmės efektą turime sieti pir- 
miausia su proto guvėjimu, atminties ilgėjimu, nusitei- 
kimu ateity veikti atsargiau, ne taip beatodairiškai, slap- 
čiau; sieti ir su suvokimu, kad daug kur esi akivaiz- 
džiai per silpnas, su tam tikros rūšies savikritikos didė- 
jimu. Daugių daugiausia, kuo bausmė gali paveikti žmo- 
gų ir gyvulį, — tai padidinti baimę, pagyvinti protą, su- 
tramdyti aistras: taip, bausmė Žmogų drausmina, bet jo 
„Nnegerina“, - teisesni būtume teigdami priešingai. („Na- 
gų nenusvilęs, gudresnis nebūsi“, - sako patarlė; moky- 
dama išminties, bėda moko ir blogio. Laimė, daugeliu 
atvejų ji tai daro kvailai.) 


16 

Čia jau nebegaliu išsiversti nepateikęs savo pirmosios, 
bet dar negalutinės prielaidos apie „nešvarios sąžinės“ 
atsiradimą: ją nelengva pasakyti garsiai, dėl jos reikia 
būti ilgai pavarčiusiam smegenis, prasikamavusiam ne- 
maža bemiegių ir miego naktų. Nešvarią sąžinę laikau 
sunkia liga, kuria Žmogus apsirgo slegiamas pačių es- 
mingiausių pokyčių, kokius jis išvis yra kada patyręs, — 

pokyčių, atsiradusių tada, kai jis suvokė galutinai pate- 
kęs į visuomenės ir taikaus gyvenimo spąstus. Čia tu- 
rėjo atsitikti ne kitaip kaip tiems vandens gyvūnams, 
kai šie buvo priversti arba tapti sausumos gyventojais, 
arba žūti, taip pat ir pusiau gyvuliams, puikiai prisitai- 
kiusiems prie laukinio gyvenimo būdo, kovos už būvį, 
klajonių ir nuotykių: visi staiga pajuto, kad jų instinktai 
pasidarė niekam tinkami ir „pakibo ore“. Dabar jie pri- 
valėjo vaikščioti kojomis ir „patys save nešioti“ — iki 
šiol plukdė vanduo: baisus sunkis užgulė juos. Net pa- 
prasčiausius veiksmus jie jautėsi nelabai galį atlikti: ši- 
tame naujame, nežinomame pasaulyje nebeturėjo savo 
senųjų vedlių — nesąmoningai ir patikimai viską tvar- 
kančių instinktų, —- vargšeliams dabar reikėjo pradėti vis- 
ką apgalvoti, patiems nuspręsti, apskaičiuoti, derinti prie- 
žastis ir padarinius, pasikliauti „sąmone“, tuo didžiau- 
sio pasigailėjimo vertu ir labiausiai klystančiu organu! 
Manau, kad žemėje niekad nėra buvę tokios vargaties, 
tokio slegiančio nepatogumo jausmo! — 0 juk ir anie 
senieji instinktai nesiliovė staiga, it kirviu nukirtus, kėlę 
savo reikalavimų! Tiktai buvo sunku ir retai beįmano- 
ma juos patenkinti: iš esmės teko ieškotis naujų, tarsi 
pogrindinių patenkinimo būdų. Visi instinktai, kurie 
neišsikrauna išorėn, nukrypsta į vidų, — tai aš ir vadinu 
žmogaus suvidėjimu — tik šitaip ima augti tai, kas vėliau 
buvo pavadinta „siela“. Kai žmogus nebegalėjo išsikrauti 
išorėn, jo vidaus pasaulis, iš pradžių mažytis, lyg 
įspraustas tarp dviejų odų, pradėjo plėstis ir pūstis į 
visas puses įgaudamas gylį, plotį ir aukštį. Tie siaubin- 
gi bastionai, kuriais valstybės organizacija gynėsi nuo 
senųjų laisvės papročių, - bausmės labiausiai priskirti- 
nos prie tų bastionų - lėmė, kad visi anie laukinio, lais- 
vo, klajokliškai gyvenančio žmogaus instinktai atsigręžė 

prieš patį žmogų. Priešiškumas, žiaurumas, noras perse- 
kioti, pulti, griauti, malonumas jausti permainas — visa 
tai nukrypo prieš tokių instinktų turėtoją: šimi iš kur 
radosi „nešvari sąžinė“. Žmogus, kuris stokodamas iš- 
orinių priešų ir kliūčių, įgrūstas į slegiantį papročių 
ankštumą ir reguliarumą iš nekantrumo save patį dras- 
kė, persekiojo, graužė, trikdė, kankino; tas į savo narvo 
strypus iki kraujo besitrankantis žvėris, kurį norima „su- 
tramdyti“, tas netektį išgyvenantis ir dykumos ilgesio 
kankinamas Žmogus, turėjęs iš savęs padaryti nuotykį, 
kankyklą, nepatikimą ir pavojingą dykrą - šitas kvailys, 
šitas kupinas ilgesio ir į neviltį puolęs belaisvis tapo 
„nešvarios sąžinės“ išradėju. Čia ir prasidėjo sunkiausia 
ir baisiausia liga, nuo kurios Žmonija iki šių dienų nėra 
pasveikusi — Žmogus pradėjo kentėti nuo žmogaus, nuo 
savęs paties — tai prievartinio atplėšimo nuo gyvuliškos 
praeities padarinys, tartum šuolis ir kryptis į naują ap- 
linką ir gyvenimo sąlygas, karo paskelbimas seniesiems 
instinktams, kuriais iki šiol rėmėsi jo jėga, aistros ir bai- 
mė. Iškart pridursime, kad, kita vertus, atsiradus prieš 
save pačią nukreiptai, prieš save pačią stojančiai gyvu- 
liškai sielai, Žemėje gavo pradžią kažkas labai nauja, 
gilu, negirdėta, mįslinga, prieštaringa ir perspektyvu, jog 
dėl to iš esmės pasikeitė pasaulio pobūdis. Ir tikrai, 
prireikė dieviškų žiūrovų pagerbti dabar prasidėjusiam 
spektakliui ir kurio pabaigos dar visai neįmanoma nu- 
„matyti, - spektakliui perdėm subtiliam, perdėm nuosta- 
biam ir tokiam paradoksaliam, kad galėtų vykti be jo- 
kios prasmės ir niekieno nepastebimas kokiame nors juo- 
kingame žvaigždyne! Nuo to laiko žmogus yra žaidimo 
objektas, dėl kurio labai netikėtai ir nepaprastai jaudi- 
nančiai bando laimę žaisdamas kauliukais Heraklito „di- 
dysis vaikas“, nesvarbu, ar jis vadinamas Dzeusu, ar 

Atsitiktinumu, - žmogus kelia susidomėjimą, įtampą, vil- 
tį, kone įsitikinimą, kad jis tarsi žadinąs kažkokius lū- 
kesčius, kažką rengiąs, tarsi jis būtų ne tikslas, o tik 
kelias, nutikimas, tiltas, didelis pažadas... 


17 

Prie šitos hipotezės apie nešvarios sąžinės kilmę prie- 
laidų priklauso pirmiausia tai, kad minėtieji pokyčiai 
vyko ne tolydžiai, nebuvo savanoriški ir organiškai ne- 
įaugo į naujas sąlygas, o pasireiškė kaip lūžis, šuolis, 
prievarta, neišvengiama žiauri lemtis, su kuria neįma- 
noma jokia kova, ir netgi ressentiment'as. Antra, iki tol 
niekuo nevaržomos ir palaidos visuomenės spraudimas 
į tvirtus rėmus ne tik prasidėjo prievartos aktu, bet ir 
iki galo buvo vien tik prievartos veiksmų virtinė, — ir 
dėl to senųjų laikų „valstybė“ pasirodė esanti siaubinga 
tironija, ėmusi veikti ir funkcionuoti kaip traiškanti ir 
negailestinga mašinerija ir dirbusi tol, kol šitoji iš ban- 
dos ir pusiau gyvulių susidedanti žaliava pagaliau bu- 
vo išminkyta ir pasidarė ne tik tąsi, bet ir įgavo formą. 
Aš pavartojau žodį „valstybė“: nesunku suprasti, kas 
čia turima galvoje — tam tikra šviesiaplaukių plėšrūnų 
gauja, užkariautojų ir valdovų rasė, kuri, turėdama ka- 
rinę organizaciją ir galią organizuoti, be atodairos sulei- 
džia savo baisius nagus į kur kas gausesnės, bet vis 
dar pabiros, dar judrios gyventojų dalies nugaras. Štai 
tokia yra „valstybės“ gyvavimo Žemėje pradžia; manau, 
kad jos kildinimas iš kažkokios „sutarties“ — tuščios kal- 
bos. Kokių dar sutarčių reikia tam, kuris gali įsakinėti, 
kuris iš prigimties yra „valdovas“, kuris nesibodi nei 
dvasinės, nei fizinės prievartos! Tokių būtybių atsiradi- 
mo nenumatysi: jos ateina kaip likimas - be priežasties, 

be logikos, į nieką neatsižvelgdamos, be jokio preteksto; 
jos pasirodo kaip tvykstelėjęs žaibas — per daug siau- 
bingai, per daug staigiai, perdėm įtikinamai, pernelyg 
„kitaip“ — kad net neapykantos išlieti nespėji. Jų dar- 
bas - instinktyviai kurti formas, įspraudinėti į jas kitus; 
tai nieko bendra su savanoriškumu neturintys, patys in- 
tuityviausi menininkai, kokių tik gali būti; ten, kur jie 
išdygsta, kaipmat atsiranda tam tikra naujovė, viešpata- 
vimo darinys, kuris gyvena, kurio dalys ir funkcijos at- 
ribotos ir suderintos, kuriame apskritai nėra vietos nie- 
kam, į ką nebūtų įdėta „prasmės“ visumos atžvilgiu. 
Jie nežino, kas yra kaltė, kas atsakomybė, kas atžvalga 
į ką nors, — šitie apsigimę organizatoriai; už juos pačius 
stipresnis yra tas siaubingas menininkų egoizmas, kuris 
atrodo kaip bronza ir iš anksto jaučiasi amžiams patei- 
sinsiąs save savo „kūriniu“ kaip motina save savo vai- 
ku. Ne jie išaugino „nešvarią sąžinę“, čia aišku kaip 
dieną, tačiau be jų jinai irgi nebūtų išaugusi, šitas šlykš- 
tus augalas; jo nebūtų nė kvapo, jeigu tų Žmonių sun- 
kūs kūjo smūgiai, jų menininkiška prievarta nebūtų iš 
pasaulio išgujusi, bent jau nebūtų pašalinusi iš akių, 
padarydama tarsi nematomą, milžinišką laisvės kvantą. 
Šitas jėga įslaptintas laisvės instinktas - kaip jau supra- 
tome, - šitas išstumtas, pasitraukęs, priverstas užsisklęsti 
ir galiausiai tik pats savyje išsikraunantis ir išsiliejantis 
laisvės instinktas — jis, ir tik jis davė pradžią nešvariai 
sąžinėi. 


18 


Viso šito fenomeno nederėtų menkinti jau vien dėl to, 
kad jis iš pat pradžių buvo šlykštus ir skausmingas. 
Tiesą sakant, čia veikia ta pati aktyvi jėga, kuri per 
minėtuosius prievartos menininkus ir organizatorius 

įgyvendina didingus užmojus ir kuria valstybes, o ma- 
žesniu mastu, kukliau, užsisklendusi savyje, Goethe's Žo- 
džiais tariant, „klystkeliuos širdies““'! prasimano nešva- 
rią sąžinę ir susigalvoja neigiamus idealus — tatai ir yra 
anas laisves instinktas (mano terminais kalbant: valia val- 
dyti), tik skirtumas čia toks, kad medžiaga, į kurią iš- 
silieja šios jėgos formuojanti ir prievartaujanti prigimtis, 
čia yra kaip tik pats Žmogus, visa jo sena gyvuliška 
patybė, o ne kitas žmogus, kiti Žmonės kaip ano dides- 
nio ir labiau į akis krintančio fenomeno. Šitas slaptas 
savęs prievartavimas, šitas menininkų žiaurumas, šitas 
noras sau pačiam kaip sunkiai, nepaklusniai, kenčian- 
čiai medžiagai suteikti formą, įdeginti į ją valią, kritiš- 
kumą, prieštarą, panieką, šitas klaikus ir baisiai malo- 
nus klusniai dvilype tapusios sielos darbas, sielos, kan- 
kinančios save iš malonumo kankinti, šita visa aktyvu- 
mo kupina „nešvari sąžinė“, būdama tikrąja idealų ir 
įsivaizduojamų įvykių puoselėtoja, galų gale atskleidė — 
galima jau nujausti — ir gausybę naujų, keistų grožybių 
ir galbūt apskritai patį grožį... Nes kas būtų „gražu“, jei 
pirmiausia priešingybė pati nebūtų savęs įsisąmoninusi, 
jei bjaurastis nebūtų pirma pati sau pasakiusi: „Esu 
šlykšti“?.. Po šios užuominos, tikiuosi, nebebus tokia 
mįslinga mįslė, kiek tokiomis prieštaringomis sąvoko- 
mis kaip savęs nepaisymas, savęs atmetimas, savęs aukoji- 
mas įmanoma išryškinti kokį nors idealą, grožį; bet vie- 
nas dalykas nuo šiol, nė kiek neabejoju, bus žinomas — 
koks jau iš pat pradžių yra malonumas, kurį jaučia tas, 
kuris savęs nepaiso, save atmeta, save aukoja: tas ma- 
lonumas - žiaurumas. —- Tiek pirmųjų pastabų apie „ne- 
savanaudiškumo“ kaip moralinės kategorijos kilmę ir dir- 
vos, iš kurios ji išaugo, apibūdinimą: tik nešvari sąžinė, 

tik pasiryžimas nepaisyti savęs sudaro prielaidą nesa- 
vanaudiškumo vertybei rastis. 


19 

Nešvari sąžinė — tai liga, dėl to nekyla jokių abejonių, 
bet ji yra tik tokia liga, kokia, sakysim, yra nėštumas. 
Jei pamėginsime ieškoti sąlygų, kuriomis ši liga pasiekė 
savo siaubingiausią ir iškilniausią viršūnę, pamatysime, 
kas jai iš tikrųjų padėjo ateiti į pasaulį. Tačiau tam pri- 
reiks nemaža kantrybės — ir pirmiausia turėsime grįžti 
prie ankstesnės minties. Skolininko privatinės teisės san- 
tykį su skolintojų — apie tai jau išsamiai kalbėjome — 
imta aiškinti dar ir kitu - istoriniu požiūriu ir itin keis- 
tu bei abejotinu aspektu, būtent kaip santykį, kuris 
mums, šiuolaikiniams Žmonėms, galbūt sunkiausiai su- 
prantamas, kaip dabarties Žmonių santykį su savo protė- 
vinis. Kiekviena gyvenanti karta — turime galvoje pir- 
mykščius laikus — jaučia pirminiam gimininiam dari- 
niui, ypač ankstesnei, pačiai pradinei gentinei bendrijai, 
juridinę pareigą (jokiu būdu ne jausminę skolą: šią rei- 
kėtų išvis atmesti — ir visai ne be pagrindo - kaip ne- 
galinčią ilgus amžius būti veiksminga Žmonių giminei). 
Čia vyrauja įsitikinimas, kad gentis gyvuoja vien tik pro- 
tėvių sudėtų aukų ir jų nuveiktų darbų dėka ir kad 
jiems taip pat reikia atsilyginti aukomis ir darbais: taip 
pripažįstama skola, kuri nuolat didėja, nes šitie protė- 
viai, ir toliau gyvendami kaip galingos dvasios, nenu- 
stoja jiems būdingomis išgalėmis teikę genčiai naujų pra- 
našumų ir avansų. Nejaugi veltui? Bet tais šiurkščiais ir 
skurdžiadvasiais laikais nėra jokio „veltui“. Kaip būtų 
galima jiems atsilyginti? Aukomis (iš pradžių maistu — 
pačiu primityviausiu būdu), paskui šventėmis, koply- 

čiomis, rodant pagarbą ir, svarbiausia, paklusnumą, nes 
visi protėvių sukurti papročiai yra ir jų nuostatos bei 
įsakai. Ar tiems protėviams visada duodama pakanka- 
mai? Šitas įtarimas išlieka ir vis stiprėja: protarpiais jie 
išsyk išplėšia didžiulę išpirką, kažką panašaus į siau- 
bingą skolos grąžinimą „kreditoriui“ (pavyzdys yra liūd- 
nai pagarsėjęs pirmagimio aukojimas, vadinasi, kraujas, 
bet kuriuo atveju - žmogaus kraujas). Giminės pirmta- 
kui ir jo galiai jaučiama baimė suvokiant jam skolą pa- 
gal šią logiką neišvengiamai didėja lygiai tiek, kiek au- 
ga pačios genties galia, kiek jinai stiprėja kariniu atžvil- 
giu, darosi vis labiau nepriklausoma, gerbiama ir grės- 
minga. Tačiau ne priešingai! Kiekvienas genties menkė- 
prasidedančio irimo požymiai paprastai visuomet maži- 
m baimę, jaučiamą jos kūrėjo dvasiai, ir blukina jo iš- 
minties, rūpestingumo ir galios įvaizdį. Jeigu remda- 
miesi šia primityvia logika vesime mintį iki galo, stip- 
riųjų genčių protėviai, paklusdami didėjančios baimės 
fantazijai, turės galų gale siaubingai išaugti ir būti nu- 
stumti į dieviško nepaprastumo ir neįsivaizduojamumo 
tamsą — giminės pirmtakas galiausiai visada paverčia- 
mas dievu!.. Galbūt čia ir glūdi dievų kilmė, taigi kilmė 
iš baimės!.. O kas laikytų reikalinga pridurti: „Tačiau ir 
iš pagarbos!“ - vargu ar būtų teisus anų, nepaprastai 
ilgų Žmonių giminės laikų, pirmykščių laikų atžvilgiu. 
Kur kas teisingiau būtų tai sakyti apie viduriniuosius lai- 
kus, kai visuomenėje atsirado kilmingųjų sluoksnis — tie, 
kurie iš tikrųjų su kaupu grąžino savo pirmtakams, pro- 
tėviams (herojams, dievaičiams) visas tas savybes, ku- 
rios dabar išryškėjo juose pačiuose, — kilmingąsias savy- 
bes. Paskui mes dar panagrinėsime dievų aristokratėji- 
mo ir kilmingėjimo dalykus (tai, žinoma, neturi nieko 

bendra su jų „šventėjimu“); dabar tuo tarpu pasekime 
iki galo visą šitą kaltės sampratos raidą. 


20 


Skolos dievybei suvokimas, kaip rodo istorija, jokiu 
būdu nepasibaigė ir iširus kraujo giminyste pagrįstai 
„bendruomenės“ organizacijos formai; panašiai kaip 
žmonija paveldėjo iš genties aristokratijos „gėrio ir to, 
kas prasta“ sąvokas (drauge su jos psichologiniu polin- 
kiu sudarinėti hierarchijos rangus), taip kartu su gimi- 
nių ir genčių dievybėmis perėmė ir neatlygintų skolų 
bei poreikio tas skolas grąžinti naštą. (Pereinamąją gran- 
dį sudaro tos didžiulės vergų ir baudžiauninkų minios, 
kurios prisitaikė prie savo ponų dievų kulto arba prie- 
varta, arba dėl paklusnumo ir mimikrijos: iš jų šitas 
paveldas paskui jau liejosi į visas puses.) Skolos dievy- 
bei jausmas nesiliovė stiprėjęs daugelį tūkstantmečių ir 
tuo smarkiau, juo labiau pasaulyje tvirtėjo ir buvo į 
padanges keliama Dievo sąvoka ir Dievo jausmas. (Visa 
etninių kovų, pergalių, susitaikymų, susiliejimų istorija, 
viskas, kas vykstant kiekvienai didelei rasių sintezei bū- 
na pirm susidarant visų liaudies elementų hierarchijai, 
atsispindi jų dievų genealoginėje painiavoje, sakmėse 
apie dievų kovas, pergales ir susitaikymus; perėjimas 
prie pasaulinių imperijų visuomet susijęs ir su perėjimu 
prie pasaulinių dievybių; despotizmas, įveikdamas savo 
nepriklausomą aristokratiją, visados praskina kelią vie- 
nokiam ar kitokiam monoteizmui.) Krikščionių Dievo 
kaip visų didžiausio Dievo iškilimas į iki šiol neregėtas 
negirdėtas aukštybes sukėlė ir didžiausią pasaulyje kal- 
tės jausmą. Tarus, kad mes pagaliau patekome į priešin- 
g judėjimą, iš smukimo, kurį dabar patiria tikėjimas 

krikščioniškuoju Dievu, būtų galima su gan nemaža ti- 
kimybe daryti išvadą, kad kaltės jausmas jau ir šian- 
dien yra žmogui ženkliai susilpnėjęs; jokiu būdu nerei- 
kia atmesti perspektyvos, jog visiška ir galutinė ateiz- 
mo pergalė turėtų išvaduoti žmoniją iš viso to kaltės 
dėl savo pradžios, savo causa prima jausmo. Ateizmas ir 
tam tikra antrinė nekaltybė yra susiję dalykai. 

Tiek tuo tarpu trumpai ir bendrais bruožais apie „sko- 
los“ ir „pareigos“ sąvokų sąsajas su religinėmis prielai- 
domis: šių sąvokų tikrojo moralinio pobūdžio (perkėli- 
mo į sąžinę, dar tiksliau, nešvarios sąžinės susipynimo 
su Dievo sąvoka) aš sąmoningai iki šiol neliečiau ir dvi- 
dešimtojo skyriaus pabaigoje kalbėjau netgi taip, tarsi 
šito moralinio aspekto visai nebūtų, vadinasi, tarsi išny- 
kus anų sąvokų prielaidai - tikėjimui mūsų „kredito- 
riumi“, Dievu, ateitų galas ir pačioms sąvokoms. Pasi- 
baisėtina, bet faktai yra kitokie. Moralizavus skolos ir 
pareigos sąvokas, nustūmus jas į nešvarios sąžinės sritį, 
atsiveria aiški galimybė ką tik aprašytosios raidos kryp- 
tį apgręžti, bent sustabdyti tą judėjimą: kaip tik dabar 
turi visam laikui pesimistiškai užsitrenkti durys galuti- 
nei išpirkai, dabar Žvilgsnis Hu beviltiškai atsimušti į 
geležinę negalimybę, atšokti nuo jos, dabar minėtosios 
„Skolos“ ir „pareigos“ sąvokos turi apsigręžti — prieš ką 
gi? Jokių abejonių — pirmiausia prieš „skolininką“, į ku- 
rį nešvari sąžinė nuo šiol taip įsigauna ir įsiėda, taip 
išplinta ir lyg koks polipas ima augti platyn ir gilyn, 
kol galų gale su skolos neatlyginamumu susiformuoja 
mintis apie bausmės neišvengiamumą, jos („amžinosios“ 
bausmės) neišperkamumą; — turi atsigręžti pagaliau net 

prieš „skolintoją“, nesvarbu, ar čia dabar galvosime apie 
žmogaus causa prima, apie Žmonių giminės pradžią, apie 
savo protėvį, su kuriuo nuo šiol susijęs prakeikimas 
( „Adomas“, „gimtoji nuodėmė“, „valios nelaisvė“), ar 
apie gamtą, iš kurios įsčių yra išėjęs Žmogus ir į kurią 
nuo šiol įdedamas piktasis principas („gamtos sušėtoni- 
nimas“), ar apskritai apie būtį, kuri pati savaime lieka 
beprasmė (nihilistinis jos atmetimas, troškimas virsti nie- 
ku arba pereiti į jos „priešingybę“, į kitokią būtį, budiz- 
mas ar kas nors panašaus), - kol staiga pamatome pa- 
radoksišką ir siaubingą išeitį, suteikiančią iškankintai 
žmonijai laikiną palengvėjimą, tą genialų krikščionybės 
mostą: Dievas pats aukojasi už Žmonių kaltes, Dievas 
pats sau užmoka, Dievas yra vienintelis, kuris gali at- 
pirkti žmogui tai, kas šiam pasidarė neatperkama, - sko- 
lintojas aukojasi už savo skolininką - iš meilės (ar įma- 
noma tuo patikėti?), iš meilės savo skolininkui!.. 


22 

Ko gero jau atspėjote, kas iš tikrųjų su visu tuo ir del 
viso to atsitiko: išsilaisvino valia kankinti save, tas pri- 
slopintas užsisklendusio, į save patį įvaryto Žmogaus- 
gyvulio žiaurumas, žmogaus, uždaryto „valstybėje“, kad 
būtų sutramdytas, išradusio nešvarią sąžinę, kad galėtų 
skaudinti save patį po to, kai natūralesnei šito noro iš- 
raiškai jau buvo užkirstas kelias, - šitas nešvarios sąži- 
nės žmogus perėmė religinę prielaidą, kad sugalvotų 
tokių savęs kankinimo būdų, jog net plaukai ant galvos 
piestu stojasi. Skola Dievui — šita mintis jam tampa kan- 
kinimo įrankiu. Jis pasigauna kraštutines „Dievo“ prieš- 
priešas, kokias tik įstengia rasti savo tikriesiems ir ne- 
pamainomiems gyvulio instinktams; tiems instinktams 
jis suteikia kitą — skolos Dievui prasmę (laikydamas juos 

priešiškumu, sukilimu, maištu prieš „Viešpatį“, „Tėvą“, 
protėvį ir pasaulio pradžią); jis įsikinko į „Dievo“ ir 
„Velnio“ prieštarą, įsikinko į visokį neigimą, nukreiptą 
prieš save, savo prigimties esmę, natūralumą ir tikru- 
mą, iškyla kaip teigimas, kaip kažkas egzistuojantis, kū- 
niškas, tikras, kaip Dievas, Dievo šventumas, Dievo tei- 
sė būti teisėju ir budeliu, kaip anapus, kaip amžinybė, 
kankynė be galo ir krašto, kaip pragaras, kaip neišma- 
tuojama bausmė ir skola. Tai tam tikras, tiesiog negir- 
dėtas neregėtas valios pakvaišimas, pasireiškiantis sie- 
los žiaurumu: tai žmogaus valia jaustis skolingam ir nie- 
kam tikusiam net neturint vilties išsipirkti, jo valia lai- 
kyti save nubaustu be perspektyvos patirti, kad toji 
bausmė kada nors bus lygiavertė skolai, jo valia užkrės- 
ti ir apnuodyti pačią daiktų esmę bausmės ir skolos 
problema, kad kartą ir visiems laikams užkirstų sau ke- 
lią ištrūkti iš įkyrių idėjų labirinto, jo valia sukurti idea- 
lą — „švento Dievo“ idealą, kad šio akivaizdoje būtų 
neabejojamai įsitikinęs savo menkyste. O, tas beprotis, 
pasigailėjimo vertas dvikojis gyvulys! Ko tik jis nepra- 
simano, kokia nenatūralybė, koks idėjos gyvuliškumas 
kaipmat išsiveržia į paviršių, jei nors truputėlį kas su- 
kliudo jam būti veiklos gyvuliu!.. Visa tai yra be galo 
įdomu, bet ir kupina juodo, niūraus ir nervus gadinan- 
čio liūdesio, tad reikia prievarta uždrausti sau per ilgai 
žiūrėti į šią prarają. Aišku kaip dieną, čia matyti liga, 
pati siaubingiausia liga, kokia iki šiol yra kankinusi Žmo- 
gų: ir kas dar įstengia girdėti (bet šiais laikais tiems 
dalykams jau užžėlusios ausys), kaip tą kankynės ir ab- 
surdo naktį skambėjo meilės, ilgesingo susižavėjimo, mei- 
les kaip išganymo šauksmas, tas, pagautas nenumaldo- 
mo klaiko, nusigręžia... Žmogus turi tiek daug pasibai- 
sėtina!.. Pasaulis labai jau ilgai buvo beprotnamis!.. 

To, kas pasakyta apie „šventojo Dievo“ kilmę, visiš- 
kai pakanka. O tai, kad dievų koncepcija pati savaime 
nebūtinai turi sudarkyti fantaziją, koncepcija, kurios ne- 
galėjome susilaikyti truputį nekonkretizavę, kad esama 
solidesnių būdų naudotis prasimanytais dievais negu tas 
žmogaus savęs kalimas prie kryžiaus ir savęs niekini- 
mas, dėl kurių pastarieji Europos tūkstantmečiai parodė 
didelį meistriškumą, — laimė, tuo dar galima kiekvieną- 
kart įsitikinti metant žvilgsnį į graikų dievus, tuos kil- 
niadvasių ir nepriklausomų Žmonių atvaizdus, kuriuose 
gyvulio pradas jautėsi sudievintas ir pats savęs medras- 
kė, nesiautėjo prieš save! Šitie graikai labai ilgai naudo- 
josi savo dievais kaip tik dėl to, kad neprisileistų prie 
savęs „nešvarios sąžinės“, kad galėtų džiaugtis savo sie- 
los laisve: vadinasi, priešinga prasme, negu krikščionys 
naudojosi savo Dievu. Čia graikai nuėjo labai toli, šitie 
šaunūs ir drąsūs kaip liūtai dideli vaikai; ir ne šiaip 
koks autoritetas, o pats Homero Dzeusas tai vienur, tai 
kitur duoda jiems suprasti, kad į viską jie Žiūri per 
daug lengvapėdiškai. „Oi, kad Žinotumėt jūs!“ — sako 
jis vieną kartą — turėdamas galvoje Egisto poelgį, labai 
negerą darbą — 


Oi, kad Žinotumėt jūs, dievus kaip kaltina Žmonės! 
Sako, nuo mūsų vargai jų pareiną, tačiau iš tikrųjų 
Patys kaltybėm didžiom bėdas ant savęs užsitraukia..." 


Tačiau čia matome ir girdime, kad šitas Olimpo ste- 
bėtojas bei teisėjas net nemano dėl to ant jų rūstintis ir 
apie juos blogai manyti: „Kokie jie kvaiši!“ — mąsto jis 
žiūrėdamas į mirtingųjų piktadarybes, - šiek tiek „pai- 
kumo“, „neprotingumo“, šiokį tokį „negerumą galvoje“ 


106 


„KALTĖ“, „NEŠVARI SĄŽINĖ“... 


priskyrė sau net ir pačių stipriausių ir narsiausių laikų 
graikai kaip daugelio blogybių ir nelaimių priežastį: 
kvailumą, o ne nuodėmę! Ar jūs tai suvokiate?.. Tačiau 
ir Šitas kvaištelėjimas buvo problema: „Taip, kaip jis 
išvis įmanomas? Iš kur jis, po paraliais, galėjo atsirasti 
tokiose galvose kaip mūsų, mums, aukštos kilmės, lai- 
mės, sėkmės, rinktinės visuomenės, tauriems ir dory- 
bingiems žmonėms?“ — tokį klausimą ištisus šimtme- 
čius keldavo sau padorūs graikai kas kartą, kai susi- 
durdavo su piktadarystėmis ir niekšybėmis, kuriomis su- 
siteršdavo koks nors jų rangui prilygstantis pilietis. „Tik- 
riausiai mane bus apkvailinęs koks nors dievas“, — tar- 
davo jis pagaliau kraipydamas galvą... Tokia išeitis iš 
padėties būdinga graikams... Šitaip tais laikais dievai bent 
kiek padėdavo Žmonėms išsisukti iš bėdos, jie būdavo 
blogio priežastimi: jie tada prisiimdavo ne bausmę, o — 
ir tai kur kas garbingiau — kaltę... 


24 

Baigiu šį skyrių trimis klaustukais, tai visiškai aišku. 
„Ar čia iš tikrųjų idealas kuriamas ar griaunamas?“ — 
galbūt paklaus manęs kas nors... O ar jūs patys kada 
kaip reikiant pasidomėjote, kaip brangiai kainavo kiek- 
vieno idealo šiame pasaulyje sukūrimas? Kiek daug tik- 
rų dalykų visuomet dėl to reikėdavo apšmeižti ir ne- 
įvertinti, kiek melo pašventinti, kiek sąžinės sudergti, 
kiek „Dievo“ kaskart paaukoti? Norint vieną šventovę 
pastatyti, reikia kitą sugriauti: tai dėsnis - parodykit man 
atvejį, kur taip nebuvo!.. Mes, šiuolaikiniai žmonės, esa- 
me tūkstančius metų trukusios sąžinės vivisekcijos. ir 
gyvulio mumyse kankinimo įpėdiniai: čia turime di- 
džiausią patirtį, ko gero, esame pasiekę meistriškumo 
viršūnę, bent jau tapę labiau rafinuoti, o savo skonį 

susigadinę — tai tikrai. Pernelyg ilgai Žmogus žiūrėjo į 
savo natūralius polinkius „piktu žvilgsniu“, todėl jis ga- 
liausiai susibroliavo su „nešvaria sąžinė“. Pats savaime 
būtų įmanomas ir priešingas mėginimas — tik kas turės 
tam užtektinai jėgų? — būtent nenatūraliuosius polinkius, 
visus tuos gyvenimo anapus, antijusliškumo, to, kas 
prieštarauja instinktams, gamtai ir gyvuliškumui, sieki- 
mus, vienu žodžiu, ligšiolinius idealus, kurie visi be 
išimties kertasi su gyvenimu ir niekina pasaulį, sugimi- 
niuoti su nešvaria sąžine. Į ką šiandien kreiptis su (H0- 
kiomis viltimis ir ketinimais?.. Tai reikštų nuteikti prieš 
save geruosius Žmones; kartu su jais, Žinoma, ir romiuo- 
sius, susitaikėlius, tuščiagarbius, svajotojus, pavargėlius... 
Ar yra kas labiau įžeidžia, kas labiau atstumia, negu 
duodama galimybė truputį žvilgtelėti, kaip griežtai ir 
negailestingai elgiamasi su pačiu savimi? Ir priešingai — 
koks prielankus, koks mielas stengiasi mums būti visas 
pasaulis, vos tik imame daryti, „atsipalaiduoti“, kaip 
visas pasaulis!.. Anam tikslui reikėtų, matyt, kitokio tipo 
protų negu esama šioje epochoje: užgrūdintų karų ir 
pergalių protų; kuriems užkariavimai, nuotykiai, pavo- 
jai ir kančios būtų virtę tikru poreikiu: čia reikėtų būti 
įpratusiam kvėpuoti žvarbiu išretėjusiu oru, nebijoti jo- 
kių žiemos žygių, ledo ir kalnų; reikėtų netgi savotiško 
subtilaus pykčio, nepaprasto ir labiausiai savimi pasiti- 
kinčio pažinimo valiūkiškumo, esančio stiprios sveika- 
tos požymiu; reikėtų, trumpai ir su apgailestavimu sa- 
kant, kaip tik šitos sHprios sveikatos!.. Ar įmanoma ji 
būtent mūsų laikais?.. Tačiau kada nors, galingesniais 
negu šita supuvusi, savimi nepasitikinti dabartis laikais, 
jis vis dėlto turi ateiti - Žmogus išvaduotojas, tas didžios 
meilės ir paniekos žmogus, kūrybinė dvasia, kurią jo 
veržli jėga vis varo iš visų šiapus ir anapus ir kurios 

vienatvę liaudis neteisingai supranta — tarsi ji būtų bė- 
gimas 70 tikrovės, o iš tikrųjų jinai yra tik pasinėri- 
mas, įsirausimas, įsigilinimas į tikrovę, kad kada nors, 
kai vėl iškils į dienos šviesą, atneštų tai tikrovei išsiva- 
davimą — išsivadavimą iš prakeikimo, kurį jai yra užko- 
ręs dabartinis idealas. Šitas ateities žmogus, kuris išlais- 
vins mus tiek iš ligšiolinio idealo, tiek ir iš to, kas iš jo 
turėjo išaugti, iš neapsakomo šleikštulio, iš veržimosi į 
nieką, į nihilizmą, šitas vidurdienio ir didžiojo sprendi- 
mo varpo dūžis vėl suteiks valiai laisvę, grąžins pasau- 
liui tikslą, o Žmonėms - jų viltį, šitas antikristas ir an- 
tinihilistas, šitas Dievo ir Nieko nugalėtojas —- jis turi 
vienąkart ateiti... 


25 


- Bet ką aš čia kalbu? Užteks! Gana! Šioje vietoje man 
derėtų tik viena - patylėti: priešingu atveju aš nusi- 
žengčiau tam, kas leistina tik jaunesniam, labiau „atei- 
ties“, stipresniam už mane žmogui, — kas leistina vien 
tik Zaratustrai, bedieviui Zaratustrai... 


Trečias nagrinėjimas 
KĄ REIŠKIA ASKETIŠKIEJI IDEALAI? 


Nerūpestingus, pašaipius ir prievartingus - 
regėt mus tokius geidžia išmintis: 
jinai juk moteris yra, 
ji visad myli vien tik karį. 
Štai taip Zaratustra kalbėjo 

Ką reiškia asketiškieji idealai? Menininkams - nieko 
arba daug ką; filosofams ir mokslininkams - kažką pa- 
našaus į palankiausių išankstinių sąlygų dideliam dva- 
singumui nuojautą ir instinktą; moterims, geriausiu at- 
vejų, - didesnį gundymo malonumą, truputėlį morbidez- 
za"? gražiame kūne, angelišką apkūnaus žvėries Žžavu- 
mą; fiziologiškai luošiems ir netaisyklingiems (daugumai 
mirtingųjų) - mėginimą atrodyti, jų nuomone, šiam pa- 
sauliui „pernelyg geriems“, tam tikrą šventą šėlimo for- 
mą, jų pagrindinį kovos su nepaliaujamu skausmu ir 
nuoboduliu ginklą; kunigams, pastoriams ir šventi- 
kams - tvirtą dvasiškąjį tikėjimą, geriausią jų galios įran- 
kį, taip pat ir „visų aukščiausią“ leidimą turėti šią ga- 
lią; pagaliau šventiesiems - pretekstą Žiemos miegui, jų 
novissima gloriae cupido“*, jų ramybę, kurią teikia niekas 
(„Dievas“), jų beprotybės formą. Tačiau tai, kad asketiš- 
kasis idealas Žmogui išvis buvo toks reikšmingas, čia 
atskleidžia pagrindinį Žmogaus valios faktą, jo Horror 
vacui“?: žmogui reikia tikslo — ir jis veikiau norės nieko, 
nei išvis atsisakys norėti. Ar galima mane suprasti?.. Ar 
mane kas suprato?.. „Visiškai ne, mano pone!“ Taigi pra- 
dėkime iš naujo. 

2 

Ką reiškia asketiškieji idealai? — Arba — imu vieną 
atskirą atvejį, dėl kurio gan dažnai manęs klausia - ką, 
pavyzdžiui, reiškia, jei menininkas, toks kaip Wagneris, 
jau sulaukęs žilo plauko ima kelti į padanges skaisty- 
bę? Tam tikra prasme jis tai darė, Žinoma, visą laiką, 
bet tik visai į gyvenimo pabaigą - asketiška prasme. Ką 
reiškia šitas „prasmės“ pasikeitimas, šitas esminis jos 
posūkis? — nes toks jisai ir yra: Wagneris šitaip peršoko 
tiesiai į priešingą pusę. O ką reiškia, kai menininkas 
peršoka į priešingą pusę?.. Čia mes — jei norime į tą 
klausimą kiek daugiau įsigilinti — tuoj pat prisimename 
pačius geriausius, stipriausius, smagiausius, drąsiausius 
laikus, kokius Wagneris gyvenime išvis yra patyręs: tai 
buvo tie laikai, kai jam širdies gilumoje nedavė ramy- 
bės mintis apie Lutherio vedybas. Kas Žino, kokie atsi- 
tiktinumai iš tikrųjų lėmė, kad dabar vietoj šitos vestu- 
vių muzikos turime meisterzingerių“ dainas? Ir kiek jo- 
se galbūt dar tebeskamba tie laikai? Tačiau nekyla jo- 
kių abejonių, kad ir šitose „Lutherio vedybose“ būtų 
buvusi aukštinama skaistybė. Aiškus daiktas - ir geidu- 
lingumas: kaip tik šitaip, man atrodo, būtų buvę gerai, 
kaip tik šitaip būtų buvę „vagneriška“. Juk tarp skais- 
tybės ir geidulingumo prieštara nėra būtina: kiekvienos 
geros vedybos, kiekviena tikra širdies aistra išsprūsta iš 
šios prieštaros. Mano galva, Wagneris būtų puikiai pa- 
daręs, jei kokia nors nekalta, narsia liuteriška komedija 
būtų vėl davęs savo vokiečiams pajausti šitą malonų tik- 
roviškumą, nes niekuomet netrūko ir netrūksta geidu- 
lingumą juodinančių vokiečių; pats didžiausias Luthe- 
rio nuopelnas, matyt, yra tas, kad jis turėjo drąsos pa- 
rodyti savąjį geidulingumą (tada jį vadino gana švelniai - 
„evangeline laisve“...). Bet ir tada, kai tarp skaistybės ir 

geidulingumo tikrai esama prieštaros, laimė, jai visai 
nereikia būti tragiškai. Tai turėtų galioti bent jau vi- 
siems labiau vykusiems, žvalesniems mirtingiesiems, net 
nemanantiems savo netvirtą pusiausvyrą tarp „gyvulio 
ir angelo“ lengva širdimi priskirti prie būtį neigiančių 
pagrindų, - tokios puikios ir šviesios asmenybės kaip 
Goethe, kaip Hafizas čia įžvelgė net papildomą gyveni- 
mo žavesį. O tokios „prieštaros“ tik gundo gyventi... 
Antra vertus, aiškiau negu aišku, kad jei nelaimingo- 
sios kiaulės privedamos prie to, jog ima garbinti skais- 
tybę - o tokių kiaulių yra! — tai skaistybėje jos regės tik 
savo priešingybę, nelaimingųjų kiaulių priešingybę, ir 
ją, tą skaistybę, garbins: o! galima įsivaizduoti, su ko- 
kiu tragišku kriuksėjimu ir uolumu garbins tą nemalo- 
nią ir nereikalingą priešingybę, kurią Wagneris, visiškai 
akivaizdu, norėjo savo gyvenimo pabaigoje perkelti į 
muziką ir sceną. Kuriems galams? — leistina paprasčiau- 
siai paklausti. Nes koks čia jo reikalas, kas mums dar- 
bo dėl kiaulių? 


3 

Negalima čia, žinoma, palikti nuošalyje ir kito klausi- 
mo: kas. ten buvo su tuo vyriškiu (ak, tokiu nevyriš- 
ku) - su tuo „kaimo naivuoliu“, vargšeliu gamtos vaiku 
Parsifaliu, kurį Wagneris taip suktai galiausiai pavertė 
kataliku — kas? Ar išvis šitas Parsifalis buvo rimtas su- 
„manymas? Negalima atsispirti pagundai daryti priešin- 
gą prielaidą ir net pageidauti, kad Wagnerio Parsifalis 
būtų linksmas sumanymas, nelyginant baigiamoji pjesė 
ir satyros drama, kuria tragedininkas Wagneris panūdo 
tik jam deramu būdu atsisveikinti su mumis, taip pat ir 
su savimi, o pirmiausia — su tragedija, sukurdamas pa- 
rodiją — skandalingiausią ir išdykėliškiausią paties tra- 

giškumo, visos šiurpulingos Žemiškosios rimties ir Že- 
miškosios ašarų pakalnės nuo neatmenamų laikų, paga- 
liau įveikto asketinio idealo nenatūrzlumo šiurkščiausios 
formos parodiją. Tai, kaip sakiau, tikrai būtų tikę di- 
džiam tragikui, kuris, kaip ir kiekvienas menininkas, 
tiktai tada pasiekia savo didybės viršūnę, kai sugeba į 
save ir savąjį meną pažvelgti iš aukšto — kai pajėgia iš 
savęs pasišaipyti. Ar Wagnerio Parsifalis yra jo slaptas 
pranašumo juokas iš paties savęs, jo pasiektos didžiau- 
sios menininko laisvės triumfas, menininko anapus? Kaip 
minėjau, norėtųsi šito tikėtis, nes į ką Parsifalis būtų 
regėti (kaip man buvo prikišta) „įtūžusią išsigimusią ne- 
apykantą pažinimui, dvasiai ir geidulingumui“? Jaus- 
mų ir dvasios prakeikimą vien tik neapykantoje ir vie- 
nu atokvėpiu? Apostazę ir atsigręžimą į liguistus krikš- 
čioniškus ir obskurantiškus idealus? Ir galiausiai net sa- 
vęs paties neigimą, savęs paties atmetimą menininko 
iniciatyva, žmogaus, kuris iki tol visomis valios išgalė- 
mis grūmėsi už priešingą dalyką, būtent už didžiausią 
savo meno sudvasinimą ir sujausminimą? Ir ne tik savo 
meno: taip pat ir savo gyvenimo. Prisiminkime, su ko- 
kiu užsidegimu kitados Wagneris ėjo filosofo Feuerba- 
cho pėdomis: Feuerbacho žodžiai apie „sveiką kūnišku- 
mą“ trisdešimtaisiais ir keturiasdešimtaisiais metais 
skambėjo Wagneriui, kaip ir daugeliui vokiečių (jie va- 
dino save „jaunavokiečiais“), tarsi išganymas. Ar jis pas- 
kui persiorientavo? Bent jau susidaro įspūdis, kad jis ga- 
lop buvo pasiryžęs orientaciją keisti... Ir ne tik nuo sce- 
nos skardenančiais Parsifalio trombonais: jo paskutinių- 
jų metų blankiuose, laisvumo neturinčiuose ir bejėgiš- 
kumo kupinuose literatūriniuose darbuose yra šimtai vie- 
tų, kur ryškėja slaptas noras ir valia, vilčių neteikiantis, 


8. 1620 

netvirtas, sau pačiam neprisipažįstamas siekis skelbti tik- 
rų tikriausią persivertimą, atsivertimą, neigimą, krikš- 
čionybę, viduramžius ir savo mokytiniams sakyti: „Visa 
tai yra niekai! Ieškokit išganymo kitur!“ Net „Išganyto- 
jo kraujo“ buvo vieną kartą šaukiamasi... 


4 

Apie tokį atvejį, kuriame daug kančios, norėčiau pa- 
sakyti savo nuomonę - atvejis tikrai Hpiškas: be abejo, 
geriausia menininką atskirti ir atitolinti nuo jo kūrinio 
tiek, kad niekas į jį patį nežiūrėtų taip rimtai kaip į jo 
kūrinį. Šiaip ar taip, jis tėra tik savojo kūrinio būtina 
sąlyga, motinos rankos, dirva, prireikus — trąša, mėšlas, 
ant kurio ir iš kurio jis išauga, - taigi dažnų dažniau- 
siai tai, ką reikia pamiršti, jei nori gėrėtis pačiu kūriniu. 
O skverbtis į kūrinio ištakas yra dvasios fiziologų ir vi- 
visekcininkų reikalas ir jokiu būdu - ne estetų, ne ar- 
tistų! Parsifalio kūrėjui ir muzikos autoriui taip ir nepa- 
vyko išvengti gilaus, esminio, net siaubingo įsijautimo 
ir pasinėrimo į viduramžių sielos kontrastus, nepavyko 
išvengti priešiškos nuošalės nuo dvasios didybės, draus- 
mės ir tramdymo, išsisukti nuo savotiško intelekto iš- 
krypimo (tegu bus man atleista už šį žodį) kaip nėščiai 
moteriai nuo pykinimų ir kitų nėštumo keistenybių, ku- 
rias, kaip sakiau, būtina panuršt, jei nori džiaugtis vai- 
keliu. Reikia saugotis painiavos, į kurią pernelyg leng- 
vai patenka menininkas, kaip anglai sako, dėl psicholo- 
ginio contiguity““: tarsi jis pats būtų tuo, ką sugeba pa- 
vaizduoti, išgalvoti, išreikšti. Iš tikrųjų yra taip, kad jei- 
gu jis tuo būtų, tai niekaip negalėtų to nei pavaizduoti, 
nei išgalvoti, nei išreikšti; toks Homeras nebūtų sukū- 
ręs Achilo, o Goethe - Fausto, jei Homeras būtų buvęs 
Achilas, o Goethe - Faustas. Tobulas ir tikras meninin- 

kas yra visados atskirtas nuo to, kas „realu“, kas gy- 
vuoja tikrovėje. Kita vertus, nesunku suprasti, kaip šita 
dvasinės būties amžina „nerealybė“ ir netikrumas kai 
kada jam gali įgristi iki gyvo kaulo, - ir tada meninin- 
kas ryžtasi vieną kartą pamėginti įkišti nosį į labiausiai 
jam uždraustą sritį — į tai, kas tikrovišką; pabūti tikras. 
O koks rezultatas? Atspėti vieni juokai... Tai tipiškas me- 
nininko įnoris: tas pats įnoris, kuriam pasidavė ir sens- 
telėjęs Wagneris ir už kurį turėjo taip brangiai, taip lem- 
tingai užmokėti (jis neteko didžiumos geriausių drau- 
gų). Galų gale, jei šis įnoris būtų buvęs visai atmestas, 
kas apskritai nebūtų norėjęs — paties Wagnerio labui — 
kad su mumis ir savo menu jis būtų atsisveikinęs ki- 
taip, ne Parsifaliu, o pergalingiau, užtikrinčiau, vagneriš- 
kiau, - ne taip klaidinamai, ne taip nešvankiai viso sa- 
vo geismo atžvilgiu, ne taip šopenhaueriškai, ne taip 
nihilistiškai? 

Taigi ką reiškia asketiškieji idealai? Jei tai meninin- 
kas - jau pradedame pamažu suprasti — visiškai nieko!.. 
Arba tiek daug, kad vis tiek bemaž nieko!.. Atmeskime 
pirmiausia menininkus: jie toli gražu nėra tokie nepri- 
klausomi nuo pasaulio ir pasaulio atžvilgiu, kad jų ver- 
tinimai ir tų vertinimų keitimasis patys savaime nebūtų 
nereikšmingi! Menininkai visais laikais tarnavo kokiai 
nors moralei, filosofijai ar religijai; nekalbėsime jau apie 
tai, kad jie, deja, gan dažnai būdavo perdėm nuolankūs 
savo šalininkų ir globėjų rūmininkai ir gerą uoslę turin- 
tys senosios arba naujai į valdžią ateinančios virši- 
ninkijos pataikūnai. Mažų mažiausiai, ko jiems visados 
reikia, — tai apsauginio aptvaro, atramos, jau įsitvirtinu- 
sio autoriteto; menininkai niekuomet negina savęs, 


g 


115 


Trečias nagrinėjimas 


vienišumas jiems kertasi su pačiais pagrindiniais ins- 
tinktais. Antai Richardas Wagneris, „atėjus laikui“, savo 
vedliu, savo skydu pasirinko filosofą Schopenhauerį — 
ar galėjo kam ateiti į galvą mintis, kad Wagneris būtų 
drįsęs tarnauti asketiškiesiems idealams neturėdamas at- 
ramos, kurią jam teikė Schopenhauerio filosofija, nesi- 
remdamas septyniasdešimtaisiais metais Europoje pra- 
dėjusiu vyrauti Schopenhauerio autoritetu (čia dar nieko 
nesakoma apie tai, ar išvis naujoje Vokietijoje buvo įma- 
noma būti menininku nesimaitinant pamaldžios, impe- 
riją garbinančios mąstysenos pienu)? - Dabar priėjome 
prie kur kas svarbesnio klausimo: ką reiškia, jei asketiš- 
kajam idealui ištikimybę prisiekia tikras filosofas, toks 
neabejotinai savarankiškas protas kaip Schopenhaueris, 
geležinio žvilgsnio vyras ir riteris, turintis drąsos būti 
savimi, sugebantis laikytis vienas ir nelaukiantis kokių 
nors vedlių ar ženklų iš viršaus? — Apsvarstykime čia 
iškart tą neįprastą ir kai kuriems Žmonėms net Žavingą 
Schopenhauerio pažiūrą į meną, nes akivaizdu, kad tik 
dėl jos Richardas Wagneris pirmiausia perėjo į Schopen- 
hauerio pusę (įkalbėtas vieno poeto, kaip Žinoma, Her- 
wegh'o"?) ir taip ryžtingai, kad jo ankstesni ir vėlesni 
įsitikinimai ėmė teoriškai visai prieštarauti vieni ki- 
tiems, - pirmesnieji, pavyzdžiui, išdėstyti veikale Opera 
ir drama, paskesniesiems — raštuose, kuriuos jis išleido 
po 1870 m. Nemaloniausiai nuteikia tai, kad Wagneris 
beatodairiškai pakeitė savo pažiūrą apie pačios muzikos 
vertę ir padėtį: baisus čia daiktas, kad iki šiol laikė ją 
priemone, tarpininke, „moterimi“, kuriai, kad klestėtų, 
reikia vieno tikslo, vieno vyro — būtent dramos! Jis iš- 
kart suvokė, kad su Schopenhauerio teorija ir reforma 
galima daugiau nuveikti 11 majorem musicae gloriam“? — 
būtent darant muziką nepriklausomą, kaip ją suprato 

Schopenhaueris: muzika atskirta nuo visų kitų menų, 
yra nepriklausomas menas pats savaime, ne taip kaip 
kiti menai, teikiantys fenomenaliojo pasaulio atvaizdus, 
o, priešingai, kalbanti pačios valios kalba, sklindančia 
tiesiogiai iš „bedugnės“ kaip savičiausias, pats pirminis, 
iš niekur nekildinamas valios pasireiškimas. Šitaip ne- 
paprastai iškėlus muzikos vertę, - tai, atrodo, ėjo iš Scho- 
penhauerio filosofijos — iškart neregėtai pakilo ir paties 
muziko kaina: dabar jis tapo orakulu, Žyniu, daugiau 
nei Žyniu — savotišku daiktų „savaime“ ruporu, gyve- 
nimo anapus telefonu, - jis nuo šiol skelbė ne tik mu- 
ziką, tas Dievo pilvakalbys, — jis skelbė metafiziką: tad 
ko stebėtis, kad vieną dieną pagaliau prašneko apie as- 
ketiškuosius idealus?.. 

Schopenhaueris pasirėmė Kanto estetikos problemos 
samprata, nors tikrų tikriausiai Žiūrėjo į ją ne Kanto 
akimis. Kantas manė suteikiąs menui garbę iš grožio 
predikatų atrinkdamas ir iškeldamas kaip tik tuos, ku- 
rie sudaro pažinimo garbę — neasmeniškumą ir visuoti- 
numą. Ar jis neprašovė pro šalį, čia ne vieta nagrinėti; 
tik vienintelį dalyką noriu pabrėžti, kad Kantas, kaip ir 
visi filosofai, užuot žvelgęs į estetikos problemą iš me- 
nininko (kūrėjo) patirties pozicijų, apie meną ir grožį 
mąstė vien „žiūrovo“ kategorijomis ir dėl to į sąvoką 
„gražu“ netyčia įtraukė patį „Žiūrovą“. Kad bent šitą 
„Žiūrovą“ grožio filosofai būtų kaip reikiant pažinoję! — 
kaip didžiulį asmenišką faktą ir patirtį, kaip stipriausių 
ir nepakartojamų išgyvenimų, troškimų, netikėtumų, su: 
sižavėjimų grožio sritimi gausybę! Bet, iš tikrųjų bijau, 
visados būdavo priešingai: mes jau iš pat pradžių gau- 
davome iš jų apibrėžimus, kuriuose, kaip aname garsia- 

me Kanto suformuluotame grožio apibrėžime, tūno sub- 
tilesnės asmeninės patirties trūkumas riebaus pagrindi- 
nės klaidos kirmino pavidalu. „Gražu tai, - sakė Kan- 
tas, — kas patinka Že surn/eresuotumo“**. Su šiuo apibrė- 
žimu palyginkime kitą, kurį pateikė tikras „Žiūrovas“ ir 
artistas — Stendhalis, grožį kitados pavadinęs 14772 pro- 
messe de bonheur. Čia bent abuesta ir išbraukta būtent 
tai, ką Kantas iškelia kaip vienintelį estetinės būsenos 
dalyką — /e ZėsimtėressemenP*. Kas teisus — Kantas ar 
Stendhalis? Jei mūsų estetams, Žinoma, neatsibos ant 
svarstyklių lėkštės dėlioti Kanto naudai samprotavimų, 
jog grožio pakerėti galime 727 į nuogų moterų statulas 
spoksoti „be suinteresuotumo““, tai iš jų švaistymosi leis- 
tina šiek tiek pasišaipyti - yemnuko patirtis šiuo deli- 
kačiu klausimu rodo „didesnį interesą“, o Pigmalijonas 
šiaip jau /zdoūtinai buvo „neestetiškas žmogus“. Tad juo 
labiau būkime geresnės nuomonės apie mūsų estetų ne- 
kaltybę, atsispindinčią tokiuose argumentuose; pripažin- 
kime, pavyzdžiui, kad Kantui daro garbę tai, jog jis 
sugeba su kaimo kunigui būdingu naivumu aiškinti ly- 
tėjimo juslės ypatumus! O dabar grįžkime prie Scho- 
penhauerio, kuris menams buvo kur kas artimesnis už 
Kantą ir vis tiek neatsispyrė Kanto apibrėžimo patrauk- 
lumui: kaip tai atsitiko? Situacija gana keista: sąvoką 
„be suinteresuotumo“ jis išsiaiškino itin asmeniškai, rem- 
damasis patirtimi, kuri jam turėjo būti pati reguliariau- 
sia. Nedaug apie ką Schopenhaueris kalba taip pasiti- 
kėdamas savimi kaip apie estetinės kontempliacijos po- 
veikį: jo nuomone, jinai slopina /y/iy „suinteresuotu- 
mą“, taigi veikia panašiai kaip lupulinas ir kamparas; 
Schopenhaueris niekad nesiliovė į padanges kėlęs š7/0 
„valios“ atsikratymo kaip estetinės būsenos didžiulės tei- 
giamybės ir naudos. Taip ir kyla pagunda paklausti, ar 

jo pagrindinės koncepcijos apie „valią ir vaizdinį“, min- 
ties, kad išsilaisvinti iš „valios“ esą galima vien tik „vaiz- 
diniu“, ištakos nėra atsiradusios iš anos lytinės patirties 
apibendrinimo. (Beje, keliant bet kokius klausimus, su- 
sijusius su Schopenhauerio filosofija, niekad nederėtų 
pamiršti, jog tai yra šešiolikmečio jaunikaičio koncepci- 
ja, todėl joje esama ne vien Schopenhauerio, bet ir jo 
gyvenimo tarpsnio specifikos.) Paklausykime, pavyz- 
džiui, vieną iš įspūdingiausių vietų iš daugelio kitų, 
parašytų estetinės būsenos garbei (Pasaulis kaip valia tr 
vaizdinys. I, 231)“*, išgirskime tą toną, kuriame skamba 
kančia, laimė, dėkingumas, su kuriuo jis tarė štai šiuos 
žodžius: „Tai yra toji beskausmė būsena, kurią Epikū- 
ras šlovino kaip didžiausią gėrį ir kaip dieviškąją būk- 
lę. Juk tokią akimirką mes nusikratome Žžeminančio va- 
lios jungo, mes švenčiame katorgiško valiojimo darbo 
šeštadienį, ir Iksiono ratas sustoja“. Koks žodžių ver- 
žlumas! Kokie kančios ir nuobodžio vaizdai! Koks be- 
maž patologiškas laikų sugretinimas: „tokia akimirka“ 
ir „Iksiono ratas“, „žeminantis valios jungas“ ir „kator- 
giškas valiojimas darbo“! Bet, tarkime, kad Schopenhau- 
eris savo asmeniniu požiūriu šimtą kartų teisus: ką tai 
duotų grožio esmės supratimui? Schopenhaueris aprašė 
tik vieną iš grožio efektų — valią raminantį efektą, - o 
ar jis yra vienintelis reguliarus? Stendhalis, būdamas, 
kaip sakėme, ne mažiau jautrios, tik labiau vykusios 
prigimties nei Schopenhaueris, iškelia kitą grožio efek- 
tą - „grožis s/7/0 laimę“; jam esmingas atrodo 22/0s („in- 
tereso“) sužadiiuymas grožiu. Ir ar nereikėtų galiausiai pa- 
čiam Schopenhaueriui prikišti, kad jis čia visai be reika- 
lo įsivaizduoja esąs kantininkas, kad Kanto grožio api- 
brėžimą supranta anaiptol ne kaip Kantas, - kad i: jain 
grožis patinka dėl „intereso“, netgi dėl paties stipriau- 

sio ir asmeniškiausio intereso — tokio, kuris būdingas 
kankiniui, atitrūkstančiam nuo savo kančios?.. Tad grįž- 
tame prie savo pirmesniojo klausimo - „ką res, kai 
ištikimybę asketiškajam idealui prisiekia filosofas?“ — vie- 
toj atsakymo čia gauname bent pirmąją užuominą: jis 
non atsikratyti savo kančios. 

Išgirdę žodį „kančia“, neraukykime tuoj pat kaktos; 
kaip tik šiuo atveju yra nemaža visko, kas nukreipta 
prieš ją, ir nemaža to, ką reikia atmesti, - yra net da- 
lykų, iš kurių galima pasijuokti. Ypač turėkime galvoje, 
kad Schopenhaueriui, lytinį jausmą traktavusiam kaip 
asmenišką priešą (neišleidusiam iš akių ir to jausmo 
įrankio - moters, to „izstrumentum diabol?') gerai nuo- 
taikai palaikyti 7e:44/0 priešų; kad jis turėjo silpnybę kan- 
diems, tulžingiems, juodai ir žaliai nuspalvintiems žo- 
džiams; kad jis niršdavo dėl to, kad nirštų, leisdavo 
reikštis aistrai; kad jis būtų susirgęs, pasidaręs pesiyzistu 
(nes toks, nors ir labai norėjo, nebuvo) be savo priešų, 
be Hegelio, moters, jautrumo ir visos valios gyventi, 
valios pasilikti. Šiaip jau Schopenhaueris xe46ž/y pasili- 
kęs, galiu kirsti lažybų - jis būtų pasitraukęs: tačiau jį 
sulaikė jo priešai; daug kartų priešai grąžindavo jį bū- 
čiai; pyktis buvo jam, visai kaip antikos kinikams, at- 
gaiva, poilsis, atlygis, jo rerzediu>?* nuo pykinimo, jo 
laime. Tiek pasakytina apie Schopenhauerio asmenišku- 
mą; kita vertus, čia esama ir tam tikro tipiškumo —- ir 
kaip tik čia mes vėl grįžtame prie savo problemos. Ne- 
kyla jokios abejonės, kad tol, kol pasaulyje yra filosofų 
ir visur, kur jų buvo (nuo Indijos iki Anglijos, jeigu 
irnsime priešingus filosofų gabumo polius), egzistavo ir 
egzistuos tikras prieš jutimiškumą nukreiptas filosofų 

irzlumas ir z21cume — Schopenhaueris tėra tik viso to 
aiškiausias ir, jei moki pastebėti, patraukliausias ir Ža- 
viausias protrūkis; toks pat akivaizdus ir filosofams bū- 
dingas yra išankstinis šališkumas bei nuoširdumas vi- 
sam asketiniam idealui — dėl to nereikia turėti jokių 
iliuzijų. Ir viena, ir kita priklauso, kaip sakyta, tipažui; 
jei koks nors filosofas neturi nei to, nei kito, tai jis — 
būkite ramūs - visados bus tik „vadinamasis“. Ką tai 
reiskia? Pirm atsakant, būtina šį faktą aptarti: p2/s savar- 
me jis kvailas kaip bato aulas, kaip ir kiekvienas „daik- 
tas savaime“. Bet toks gyvulys, taigi ir /2 bėte p/ulosop- 
hė?, intuityviai geidžia kuo daugiau palankių sąlygų, 
kuriomis jis galėtų atskleisti visas savo jėgas ir pasiekti 
stiprybės jausmo viršūnę; kiekvienas gyvulys su pasi- 
bjaurėjimu ir lygiai taip pat instinktyviai bei padeda- 
mas išlavintos uoslės, kuri yra „viršesnė už bet kokį 
protą“, nusigręžia nuo visų ramybės drumstėjų ir nieki- 
na kliūtis, pastojančias arba galinčias pastoti jam kelią į 
maksimumą (aš kalbu 2 apie jo kelią į „laimę“, o apie 
jo kelią į galią, į veiklą, į nepaprastą aktyvumą, nors iš 
tikrųjų dažniausiai tai būna kelias į nelaimę). Štai šitaip 
filosofas suniekina s27/u0kg ir viską, kas galėtų į ją pa- 
stūmėti — santuoką kaip kliūtį ir Žiaurią lemtį jam sie- 
kiant maksimumo. Kas iš didžiųjų filosofų iki šiol buvo 
sukūręs šeimą — Heraklitas, Platonas, Descartes, Spino- 
za, Leibnizas, Kantas ar Schopenhaueris? — jie nebuvo; 
negana to, jų net negalima įsmizduoti vedusių. Vedęs 
filosofas —- tai Aomedya, tokia mano nuostata: o dėl Sok- 
rato, kaip išimties, pabrėžtina, kad tas pikčiurna Sokra- 
tas vedė, atrodo norėdamas pasišaipyti ir tiesiog patvir- 
tinti būtent 4747 nuostatą. Kiekvienas filosofas pasakytų 
taip, kaip kadaise yra pasakęs Buda, kai jam pranešė, 
jog gimė sūnus: „Rahula man gimė, antrankiai man 

nukalti“** (Rahula čia reiškia „demoniukas“); kiekvie- 
nam „laisvam protui“ turėtų ateiti susimąstymo valan- 
da, tarus, kad prieš tai būta bemintės valandos, kaip 
kadaise tokia valanda atėjo Budai: „Slegiantis, - mąstė 
jis, — yra gyvenimas namie, tai - nešvarumų židinys; 
laisvė — kai iš namų išeini“: „kolei jis šitaip mąstė, pa- 
liko namus“*'. Asketiškajame ideale tiek daug tiltų nu- 
tiesta į /7s4g jog filosofas negali nedžiūgaudamas šir- 
dyje ir neplodamas rankomis klausytis gyvenimo istori- 
jų apie visus tuos pasiryžėlius, kurie vieną gražią dieną 
tarė savo nelaisvei „ne“ ir pasitraukė kur nors į Zyku- 
mg: net jei tai buvo tik ištvermingi asilai ir visiški tvir- 
tos dvasios antipodai. Taigi ką reiškia asketiškasis ide- 
alas filosofui? Mano atsakymas —- jis tikriausiai jau se- 
niai atspėtas — toks: žvelgdamas į jį, filosofas šypsosi 
didžiausio ir drąsiausio dvasiškumo sąlygų maksimu- 
mui, - tuo jis zv0704911 „būties“, priešingai, jis teigia joje 
sav0 būtį ir /sk/ai savo, ir, galimas dalykas, taip, kad tas 
piktadariškas geismas pasidaro ranka pasiekiamas: 7272- 
ab mundus, fiat phulosopia, fiat plulosophus, fiam !.88 

Kaip matome, jų, tų filosofų, nepavadinsi nepaperka- 
mais asketiškojo idealo ze7/5 liudytojais ir teisėjais! Jie 
galvoja apie s727 — jiems nė motais koks nors „šventa- 
sis“! Jie susirūpinę tuo, kas js būtiniausia: tai nepri- 
klausomybė nuo prievartos, trukdymų, triukšmo, nuo 
reikalų, pareigų ir rūpesčių; tai minčių šviesumas; jų 
šokis, šuoliai, jų skrydis; tai grynas oras - lengvas kvė- 
puoti, skaidrus, dvelkiantis, sausas, toks, koks esti kal- 
nuose, kur gyvuliška būtis darosi dvasingesnė ir įgauna 
sparnus; tai ramybė visuose rūsiuose; tai gražiai gran- 
dinėmis pririšti visi šunys; jokio vampsėjimo apie priešiš- 

kumą ir gauruotą pagiežą; jokio dėl užgauto garbės troš- 
kimo graužiančio kirmino; tai kuklus ir paklusnus Žar- 
nynas, nenuilstantis kaip malūno girnos, bet tolimas; tai 
širdis — svetima, anapusinė, būsima, pomirtinė, - jie mąs- 
to — visko čia neišvardysi, kalbėdamas apie asketiškąjį 
idealą, - apie linksmą sudievinto ir apsiplunksnavusio 
gyvūno asketizmą, gyvūno, kuris daugiau plevena vir- 
šum gyvenimo nei ilsisi. Yra Žinoma, kas sudaro tris 
didžiausius ir įstabiausius asketiškojo idealo elementus: 
tą į visų didžiųjų, produktyviųjų ir išradingųjų Žmonių 
gyvenimą iš arčiau, pamatysime, jog čia visuomet vie- 
naip ar kitaip visi trys elementai yra. Savaime supran- 
tama, juos aptiksime visiškai 72 kaip kokias nors jų „do- 
rybes“ — ką tos rūšies žmonės turi bendra su dorybė- 
mis! — o kaip tikriausias ir natūraliausias jų 0p/77ya/ios 
būties, jų 7405/4baus vaisingumo sąlygas. Labai įtikimas 
daiktas, kad jų vyraujantis dvasingumas pirma turėjo 
pažaboti sunkiai sutramdomą ir dirglų išdidumą bei iš- 
dykėlišką geidulingumą arba įdėti nemaža pastangų, kad 
išlaikytų savo „dykumos“ geismą, galbūt įveikdamas 
prabangos ir išskirtinio gyvenimo patrauklumą, taip pat 
širdies ir rankos švaistūnišką liberalumą. Tačiau jis tai 
darė būtent kaip vyraujantis instinktas, kuris savo reika- 
lavimus vykdė nepaisydamas kitų instinktų - jis tai da- 
ro iki šiol; jei nedarytų, nevyrautų. Taigi čia nėra nieko 
panašaus į „dorybę“. Beje, toji dykuvu, apie kurią ką 
tik kalbėjau ir į kurią pasitraukia, nuo Žmonių atsiskiria 
stiprūs, iš prigimties nepriklausomi protai, - o, kokia ji 
kitokia, palyginti su ta, kokią sau įsivaizduoja išsilavinę 
žmonės! - neretai jie patys yra dykuma, šitie išsilavinu- 
sieji. Ir aišku, jog nė vienas dvasios artistas joje neiš- 
tvertų nė pusdienio, - jiems jinai anaiptol ne romantiš- 

ka ir nepakankamai panaši į Sirijos dykumą, toli gražu 
ne teatriška! Žinoma, ir joje netrūksta kupranugarių, bet 
čia ir baigiasi visas panašumas. Galbūt savavališka ne- 
žinomybė; traukimasis sau pačiam iš kelio; triukšmo, 
garbinimo, laikraščių, įtakų vengimas; kukli tarnybėlė, 
kasdienybė, tai, kas labiau slepia negu kelia į dienos 
šviesą; bendravimas retsykiais su nepavojingais, links- 
mais gyvulėliais ir paukšteliais, į kuriuos žiūrėdamas 
pailsi; kalnai kaip draugai, bet ne negyvi, o su akimis 
(t.y. ežerais); kai kada net atskiras kambarys pilnutėlia- 
me pasauliniame viešbutyje, kur gali neabejoti, kad ta- 
vęs nepalaikys tuo, kas esi, ir kur nebaudžiamas gali 
kalbėtis su bet kuo, — štai kokia čia „dykuma“: o, joje 
gali jaustis ganėtinai vienas, patikėkit manim! Kai He- 
raklitas pasitraukdavo į milžiniškos Artemidės šventyk- 
los galerijas ir kolonadas, šitoji „dykuma“, sutinku, bu- 
vo vertesnė; kodėl neturime tokių šventyklų? (Ko gero, 
mes jų turime: prisimenu savo puikų darbo kambarį na- 
me prie Piazza di San Marco“, pavasarį, prieš vidur- 
dienį, tarp dešimtos ir dvyliktos valandos.) O nuo ko 
bėgo Heraklitas, to šalinamės dabar ir mes: triukšmo ir 
efesiečių plepalų apie demokratiją, jų politikos, jų „ka- 
ralystės“ (Persijos, skaitytojas mane supranta), jų „šiuo- 
laikinio“ turgaus niekučių, - nes mums, filosofams, pir- 
miausia reikia, kad nedrumstų ramybės vienas dalykas — 
visokios „aktualijos“. Mes didžiai vertiname tai, kas ap- 
rimę, atšalę, kas kilnu, tolima, praėję, apskritai viską, į 
ką žvelgiant sielai nereikia gintis ir susigūžti, — tai, su 
kuo galima kalbėtis nekeliant balso. Tik įsiklausykime, 
kaip skamba proto balsas — kiekvienas protas turi savo 
balsą ir mėgsta jį. Štai, pavyzdžiui, anas tikrų tikriau- 
siai turi būti agitatorius, noriu pasakyti — tuščiagalvis, 
puodgalvis: kas tik į jį bepatektų, bet koks dalykas grįžta 

pridusęs ir išpampęs, apsunkęs nuo didžios tuštumos 
aido. Kitas retai kada šneka nekimiu balsu: ar neužki- 
mo jis manding del galvojimo? Galimas daiktas — reikėtų 
klausti fiziologų, — tačiau tas, kas mąsto žodžiais, mąsto 
kaip oratorius, o ne kaip mąstytojas (tai išduoda jį iš 
tikrųjų mąstant ne objektus, ne objektiškai, o tik apie 
juos ir, aišku, swve ir savo klausytojus). Dar kitas, tre- 
čias, šneka įkyriai, per arti kišdamas nosį, jo kvapas 
tiesiog dvelkia į mus — ir mes nevalingai užsičiaupia- 
me, nors tai knyga, kuria jis kalbasi su mumis: jo sti- 
liaus tembras atskleidžia esmę, - kad jis skuba, kad 
nelabai tiki pats savimi, kad viską išsakys dabar arba 
niekad. O protas, kuris neabejoja savimi, kalba patyliu- 
kais; jis ieško nuošalumo, verčia savęs laukti. Filosofas 
atpažįstamas iš to, kad vengia trijų spindinčių ir triukš- 
mingų dalykų - šlovės, valdovų ir moterų: čia visai 
neteigiama, kad jie pas jį neateina. Jį nemaloniai veikia 
per ryški šviesa, todėl drovisi savojo laiko ir jo „die- 
nų“. Tuo jis panašus į šešėlį: saulei leidžiantis šešėlis 
ilgėja. O dėl filosofo „nuolankumo“ pasakytina štai kas: 
jis pakenčia jį taip, kaip pakenčia tamsą — ir tam tikrą 
priklausomybę bei temdymą; negana to, jis bijo, kad 
žaibai ims trukdyti, jį gąsdina pernelyg vienišo ir vėjų 
gairinamo medžio nesaugumas, kai blogi orai duoda 
valią savo nuotaikoms, o nuotaikos — blogiems orams. 
Filosofo „motiniškasis“ instinktas, slapta meilė tam, kas 
jame auga, nukreipia jį į situacijas, kur nebereikia gal- 
voti apie save; panašiai kaip motinos instinktas iki šiol 
palaikė moters priklausomą padėtį apskritai. Galiausiai 
jie per mažai reikalauja, tie filosofai; jų šūkis skamba 
taip: „Kas turi, tą ims kiti turėti“: ne dėl dorybės, - 
kartoju jau nebe pirmą kartą, — ne dėl pagirtino noro 
siekti saikingumo ir paprastumo, o dėl to, kad šito iš jų 

reikalauja vyriausiasis jų ponas, reikalauja gudriai ir ne- 
permaldomai, laikydamas prasminga tik viena ir tam 
kaupdamas ir atiduodamas viską — laiką, jėgas, meilę, 
interesus. Šios rūšies žmonės nemėgsta, kad juos trik- 
dytų priešiškumai, taip pat ir visokios draugystės - jie 
lengvai pamiršta arba ima neapkęsti. Jiems atrodo, jog 
nėra geras skonis daryti iš savęs kankinį, „dėl tiesos 
gulti į karstą“ — tą malonumą jie palieka garbėtroškoms, 
dvasios artistams ir šiaip visiems, kas turi tam pakan- 
kamai laiko (jiems patiems, filosofams, dėl tiesos yra 
kas veikti). Jie nelinkę švaistytis skambiais Žodžiais; sa- 
koma, jog net pats Žodis „tiesa“ jiems esąs atgrasus — 
skambąs pagyrūniškai... Pagaliau apie filosofų „skaisty- 
bę“ pasakytina, kad šitų Žmonių vaisingumas neabejo- 
jamai reiškiasi kitaip — ne šeimos kūrimu ir tėvyste; 
kitoks galbūt yra ir tolesnis jų vardo gyvavimas, jau 
atsisveikinus su šiuo pasauliu, jų mažasis nemirtingu- 
mas (dar nekukliau sakydavo filosofai senovės Indijoje: 
„Kam reikalingi palikuonys tam, kurio siela yra pasau- 
lis?“). Čia nė su žiburiu nerasi jokios skaistybės, pagrįs- 
tos kokiu asketišku skrupulu ir neapykanta kūniškiems 
dalykams, kaip nebūna skaistybės, sakysim, tada, kai 
koks nors atletas ar žirgų lenktynių jojikas susilaiko nuo 
santykių su moterimis: tiksliau sakant, šito veikiau rei- 
kalauja, bent nėštumo pabaigoje, jų vyraujantis instink- 
tas. Kiekvienas artistas Žino, kokie kenksmingi yra lyti- 
niai santykiai esant didelei proto įtampai ir rengiantis 
spektakliui; Žymiausi ir labiausiai savo instinktais ne- 
abejojantys artistai čia remiasi visai ne patirtimi, bloga 
patirtimi, o būtent „motiniškuoju“ instinktu, kuris gims- 
tančio kūrinio labui naudojasi visomis įprastinėmis jėgų 
atsargomis ir papildoma parama, gyvuliško gyvenimo 
vigor““: didesnioji jėga gyvuoja tada mažesniosios sąskai- 

ta Beje, laikydamiesi šios interpretacijos pamąstykime 
dabar apie pirma aptartąjį Schopenhauerio atvejį: grožis 
aiškiai veikė jį kaip prigimties pagrindinę energiją (nuo- 
vokos ir įžvalgumo jėgą) stimuliuojantis dirgiklis, ir ta- 
da jinai sprogo, iškart pasidarydama sąmonės šeiminin- 
ke. Tai visai nereiškia, jog panaikinama prielaidos gali- 
mybė aną savotišką saldybę ir gausą, kurios būdingos 
estetinei būsenai, kildinti kaip tik iš „juslinio“ ingre- 
diento (iš to paties šaltinio panašiai yra atsiradęs „ide- 
alizmas“, tinkantis tekėjimo amžiaus sulaukusiai mergi- 
nai), vadinasi, ir manyti, kad susidarius estetinei būse- 
nai juslumas neišnyksta, kaip buvo įsitikinęs Schopen- 
haueris, o tik pakinta ir jau nebėra suvokiamas kaip 
lytinis dirgiklis. (Prie šito požiūrio aš grįšiu kitoje vie- 
toje, kai nagrinėsiu dar subtilesnes, iki šiol taip mažai 
tegvildentas, taip menkai teatskleistas estetikos fiziologi- 
jos problemas.) 

Tam tikras asketizmas, kaip matėme, savo paties gera 
valia prisiimama drausminga ir šviesi vienatvė yra vie- 
na iš palankių didžiausio dvasingumo sąlygų, taip pat 
ir pačių natūraliausių jos padarinių, todėl visai nestebi- 
be šiokio tokio išankstinio nusistatymo. Kai rimtai įsigi- 
liname į istoriją, pastebime, jog sąsajų tarp asketiškojo 
idealo ir filosofijos būta kur kas ryškesnių ir akivaiz- 
desnių. Būtų galima sakyti, kad tik už šito idealo pava- 
delio vedama filosofija išvis išmoko Žengti pasaulyje pir- 
muosius žingsnius ir žingsnelius — ak, dar taip neran- 
giai, ak, dar su tokia rūgščia mina, ak, dar vis besitai- 
kanti dribti ant pilvo ir gulėti paslika ant Žemės, toji 
nedrąsi kerėpla ir lepūnėlė kreivomis kojomis! Filosofijai 

iš pradžių sekėsi nė kiek ne puikiau negu visiems ge- 
riems dalykams - šie ilgai nepasitiki savimi, visą laiką 
dairosi, ar kas neateis į pagalbą, negana to, jie bijo vi- 
sų, kurie į juos žiūri. Pamėginkime išvardyti iš eilės 
filosofo pavienius polinkius ir dorybes - polinkį abejoti, 
polinkį neigti, polinkį lūkuriuoti (efektika''), analizuoti, 
tirti, ieškoti, rizikuoti, lyginti, balansuoti, siekį būti neut- 
raliam ir objektyviam, norą būti kiekvienam „sine ira et 
studio“"?: tikiuosi, paaiškėjo, kad visi šie polinkiai ilgą 
laiką kirtosi su pačiais pagrindiniais moralės ir sąžinės 
reikalavimais? (O ką jau bekalbėti apskritai apie išmintį, 
kurią Lutheris mėgo vadinti ponia Išmintiene, gudra- 
galve pasileidėle.) Ar supratote, kad filosofas, jei jis su- 
vokė pats save, turėjo jaustis tiesiog kaip įsikūnijęs „ni- 
timur in vetitum““? — ir, suprantama, vengė „jaustis“, su- 
vokti save?.. Ne kitaip, kaip sakiau, yra su visais gerais 
dalykais, kuriais mes šiandien didžiuojamės; net ma- 
tuojant senovės graikų matu, visa mūsų dabartinė bū- 
tis, jeigu tik ji nėra silpnybė, o stiprybė ir dar įsisąmo- 
ninta, atrodo kaip ištisas Aybris“ ir bedieviškumas, nes 
kaip tik priešingiems dalykams nei tie, kuriuos šiuo me- 
tu garbiname, ilgą laiką pritarė sąžinė ir saugojo Die- 
vas. Hybris — visas mūsų šiuolaikinis požiūris į gamtą, 
gamtos prievartavimas mašinomis, padedant beatodai- 
riškam technikų ir inžinierių išradingumui; hybris — mūsų 
požiūris į Dievą, noriu pabrėžti, kažkokį tariamo galu- 
tinio tikslo ir dorovingumo vorą, vorą, tūnantį už di- 
džiulio priežastingumo voratinklio, — čia galėtume iš- 
tarti tuos pačius žodžius kaip Karolis Drąsusis per kau- 
tynes su Liudviku Vienuoliktuoju: „Je combats Vuniver- 
selle araignėe“; Kybris — tai mūsų požiūris į mus pa- 
čius, - juk mes darome su savimi tokius bandymus, ko- 
kių nesiryžtume daryti su jokiais gyvūnais: pramogos ir 

smalsumo dėlei perskrodžiame savo sielą, nors kūnas 
dar gyvas; kas mums iš tos sielos „sveikatos“! Po to 
mes gydomės: sirgdamas daug ko pasimokai, dėl to ne- 
abejojame, pasimokai daugiau negu būdamas sveikas, — 
susargdintojai mums dabar atrodo net reikalingesni už 
visokius daktarus ir „sielos gelbėtojus“. Dabar mes pa- 
tys prievartaujame save, nėra jokios abejonės, - mes, 
sielos gliaudytojai, mes, klausėjai ir klausimų verti žmo- 
nės, tarsi gyvenimas būtų ne kas kita, o tik riešutų gliau- 
dymas; kaip tik dėl to mes būtinai turime kasdien da- 
rytis dar vertesni klausimų, dar vertesni patys klausti ir 
dėl to galbūt vertesni gyventi!.. Visi geri dalykai kadai- 
se buvo blogi; kiekviena gimtoji nuodėmė virto gimtąja 
dorybe. Santuoka, pavyzdžiui, ilgą laiką atrodė bendruo- 
menės teisių pažeidimu; kažkada reikėjo mokėti baudą 
už tai, kad buvai toks nekuklus ir pasisavinai moterį 
(čia priklauso, sakysim, jus primae noctis““, iki šiol dar 
išlikusi Kambodžoje kaip Žynių, tų „senųjų gerųjų pa- 
pročių“ saugotojų, privilegija). Švelnūs, gera linkintys, 
nuolankumo, gailestingumo kupini jausmai — ilgainiui 
įgiję tokią didžiulę vertę, kad bemaž tapo „vertėmis pa- 
čiomis savaime“ — ilgus amžius buvo visų niekinami: 
švelnumo buvo gėdijamasi visai taip pat, kaip dabar 
gėdijamasi šiurkštumo (plg. Anapus gėrio ir blogio, afor. 
260). Reikėjo paklusti teisės normoms - o, kaip dėl to 
visame pasaulyje niršo kilmingųjų klanų sąžinė, kai tu- 
rėjo atsisakyti kraujo keršto ir nusileisti teisės reikalavi- 
mams! „Teisė“ ilgą laiką buvo vetitum“', šventvagystė, 
naujovė, ji pradėjo reikštis kaip jėga, kaip prievarta, ku- 
riai buvo pasiduodama tik patiriant gėdos jausmą prieš 
save patį. Kiekvienas kitados Žemėje žengtas Žingsnelis 
kainavo daug dvasinių ir fizinių kančių: visas šite“ Do- 
žiūris — aš jį ištempiau į dienos šviesą Ryto žaroje 

(afor. 18), - kad „ne tik Žžengimas į priekį, ne! o pir- 
miausia pats Žengimas, judėjimas, kitimas reikalavo be- 
galės kankinių“, skamba mums šiandien visai svetimai. 
„Už nieką neužmokėta taip brangiai, - sakoma ten pat, - 
kaip už tą Žmogaus proto kruopelytę ir tą laisvės jaus- 
mą, kuriuo dabar didžiuojamės. Tačiau kaip tik dėl šito 
jausmo mums dabar ir darosi beveik neįmanoma pa- 
jausti anuos siaubingus „papročių doroviškumo“ tarps- 
nius, kurie eina pirm „pasaulio istorijos“ kaip tikrai le- 
miama pagrindinė istorija, ir drauge suprasti, katra iš 
tikrųjų suformavo Žmonijos veidą: kada visur gyvavo 
kančia kaip dorybė, žiaurumas kaip dorybė, apsimeti- 
nėjimas kaip dorybė, kerštas kaip dorybė, proto neigi- 
mas kaip dorybė, ir priešingai, gera savijauta kaip pa- 
vojus, Žinių troškimas kaip pavojus, taikingumas kaip 
pavojus, užuojauta kaip pavojus, o užuojautos pareiški- 
mas tau kaip įžeidimas, darbas kaip pažeminimas, be- 
protystė kaip Dievo dovana, /z/ymas kaip nedorumas ir 
net pačios pražūties savaime grėsmė?“ 


10 

Toje pačioje knygoje (afor. 39) yra paaiškinta, kaip 
buvo vertinama, kokio vertinimo spaudžiama, turėjo gy- 
venti seniausioji kontempliuotojų karta — niekinama ly- 
giai taip, kaip jos buvo nesibijoma! Kontempliacija iš 
pradžių pasirodė pasaulyje apsimuturiavusi, nei į šį, nei 
į tą nepanaši, jos širdis buvo kupina pykčio, o galvoje — 
tik baimė: čia nekyla jokių abejonių. Kontempliuotojų 
instinktuose glūdintis neaktyvumas, sėdėjimas kaip pe- 
rekšlių vištų ant kiaušinių, nekaringumas ilgai kėlė žmo- 
nėms didžiulį nepasitikėjimą: tam nepasitikėjimui įveik- 
ti buvo tik vienas būdas: padaryti, kad žmonės imtų jų 
bijoti. Senieji brahmanai, pavyzdžiui, mokėjo tai puikiai 

sutvarkyti. Anų laikų filosofai savo būčiai ir elgsenai 
gebėjo suteikti tokią prasmę, tokį santūrumą ir tokį vaiz- 
dą, kad Žmonės įprato jų Zayuuntis: tiksliau sakant, čia 
būta dar esmingesnės reikmės, tai yra - imta bijoti pa- 
čių savęs, sau patiems pajausti didžią pagarbą. Nes, įsi- 
gilinę į save, jie išvydo visus vertės sprendimus esant 
nukreiptus y“ save, jiems reikėjo nugalėti bet kokios 
rūšies įtarimus ir pasipriešinimą, kurie buvo jaučiami 
„savyje užsidariusių filosofų“ atžvilgiu. Gyvendami siau- 
bingais laikais, jie tai darė irgi siaubingai: žiaurumas 
sau, išradingas savęs kankinimas - toks buvo pagrindi- 
nis veikimo būdas tų galios ištroškusių atsiskyrėlių ir 
minties novatorių, kurie, norėdami savo naujovėmis /77- 
tikėti patys, turėjo pirma savo pačių sielose griebtis jė- 
gos prieš dievus ir papročius. Priminsiu garsiąją istoriją 
apie karalių Krišnamirą, kuris, paveiktas tūkstantmečių 
savęs kankinimo tradicijų, pasijautė esąs toks galingas 
ir taip savimi pasitikintis, jog ėmė kurti 72457 dangų — 
tą kraupų seniausios ir naujausios filosofijos istorijos sim- 
bolį: kiekvienas, kas kada nors mėgino kurti „naują dan- 
gų“, jėgų tam sėmėsi pirmiausia savajame pragare... Api- 
bendrinkime visą faktologiją trumpomis tezėmis: filoso- 
finė dvasia, kad jai nors kiek būtų įv reikštis, 
visuomet turėjo iš pradžių įlįsti į iš dksčiau nustatyto 
kontempliatyvaus Žmogaus kailį, nelyginant iš lervos 
virsti lėlyte — t.y. tapti Žyniu, burtininku, pranašautoju, 
apskritai religijos žmogumi: 2s4e/iškasis idealas ilgus am- 
žius filosofams buvo gyvavimo forma, egzistencijos są- 
lyga, - kad galėtum būti filosofu, privalėjai tą idealą 
vaizduoti, o kad galėtum jį vaizduoti, reikėjo juo /kefr. 
Tas savotiškas, pasaulį neigiantis, gyvenimui priešiškas, 
juslėmis netikintis, nejusliškas filosofų nuošalumas, išli- 
kęs iki pat dabartinių laikų ir beveik tapęs 7e2/skiriama 

filosofų poza, — yra pirmiausia ypatingų sąlygų padari- 
nys, sąlygų, kuriomis filosofija apskritai atsirado ir eg- 
zistavo: be asketinio uždangalo ir drabužio, be asketi- 
nio konflikto su pačia savimi, filosofija ilgai pasaulyje 
išvis zebūtų galėjusi atsirasti. Vaizdingai ir aiškiai šne- 
kant: asketiskai gyvenantis dvasiminkas iki pat naujausių 
laikų buvo labai panašus į šlykštų juodą kirminą; tik 
juo pavirtusi filosofija ir tegalėjo gyventi bei šliaužioti... 
Ar iš tikrųjų tai pas4i/e? Ar tas margas ir pavojingas 
sparnuotas gyvūnas anoji „dvasia“, kuri tūnojo šitame 
vikšre, dėl to, kad pasaulis tapo saulėtesnis, šiltesnis ir 
šviesesnis, iš tiesų galų gale išsivilko iš dvasininko abi- 
to ir išsprūdo į dienos šviesą? Ar dabar jau pakanka 
išdidumo, rizikos, narsumo, pasitikėjimo savo jėgomis, 
dvasios valios, atsakomybės ryžto, laisvės siekio, kad nuo 
šiol pasaulyje „filosofas“ būtų tikrai 77127071a57.. 


11 


Tik dabar, kai mūsų akiratin yra patekęs zs4e/iskasis 
dvasininkas, galime kuo rimčiausiai imtis savo proble- 
mos: atsakyti į klausimą, ką reiškia asketiškasis idea- 
las, — tik dabar darosi „rimta“: nuo šiol regime apskri- 
tai tikrąjį p771/ybės turetoją. „Ką reiškia tikras rimtu- 
mas?“ — šitą dar esmingesnį klausimą galbūt jau ima 
tarti mūsų lūpos: tai klausimas, aišku, fiziologams, ta- 
čiau apie juos tuo tarpu nekalbėsime. Aname ideale slypi 
ne tik asketiškojo dvasininko tikėjimas, bet ir jo valia, 
jo tvirtybė, jo interesai. Šio idealo palaikoma jo  /eisė 
egzistuoti ir žlunga kartu su juo: tad ar reikia stebėtis, 
kad čia susiduriame su baisiu priešininku, žinoma, jei- 
gu nepritariame anam idealui? — tokiu priešininku, ku- 
ris siekia egzistencijos kovodamas su ano idealo neigė- 
jais... Kita vertus, iš anksto neįtikima atrodo tai, kad 

panašus suinteresuotumas mūsų problema šiam ypač 
išeitų į naudą; asketiškasis dvasininkas vargu ar būtų 
vienas iš laimingiausių savo idealo gynėjų dėl tos pa- 
čios priežasties, dėl kurios moteriai paprastai nieko ne- 
išeina, kai ji pasišauna ginti „moterį apskritai“, - ir juo 
labiau jis nebus čia iškelto ginčijamo klausimo objekty- 
vus vertintojas ir teisėjas. Ko gero, — tiek dabar jau aiš- 
ku - mums dar reikės padėti jam gintis nuo mūsų taip, 
kad mums patiems nekiltų pavojus būti jo atmestiems... 
Mintis, dėl kurios čia kryžiuojamos špagos, yra susijusi 
su tuo, kaip mūsų gyvenimą zw7/112 asketiškieji dvasi- 
ninkai: tą gyvenimą (ir kartu viską, prie ko jis priklau- 
so - „gamtą“, „pasaulį“, visą tapsmo ir laikinumo sfe- 
rą) jie sieja su visai kitokia būtimi, su kuria jo santykis 
yra priešiškas ir alternatyvus, /zjęu /X jis neatsigręžia 
prieš save patį, neima /2/s savęs neigti; šiuo atveju, as- 
ketiško gyvenimo atveju, gyvenimas laikomas tiltu į aną 
kitą būtį. Asketui gyvenimas - tai klystkelis, kuriuo ga- 
lų gale reikia eiti atgal — tol, kol bus prieita jo pradžia; 
arba — klaida, kurią būtina, pr?2/4 taisyti veiksmais, 
nes jis redalauja, kad eitum kartu, jis verčia, kur tik 
gali, priimti 7 būties vertinimą. Ką tai reiškia? Toks 
siaubingas vertinimo būdas neužrašytas Žmonijos istori- 
joje kaip išimtis ar juokingas įvykis — tai labiausiai pa- 
plitęs ir ilgiausiai gyvuojantis faktas: kito tokio nėra. 
Žvelgdamas iš kokio tolimo žvaigždyno ir perskaitęs 
mūsų žemės būties majuskulų raštą, kas nors galbūt 
susigundys padaryti išvadą, jog Žemė yra tikroji 2skezės 
žvaigždė kur gyvena nepatenkintos, išdidžios, šlykščios 
būtybės, negalinčios nejausti apmaudo sau, Žemei, vi- 
sam gyvenimui ir skaudinančios save kiek įmanydamos - 
iš malonumo skaudinti, tikriausiai savo vienintelio ma- 
lonumo. Atkreipkime dėmesį, kaip nuolatos visur ir be- 

veik visais laikais asketiškasis dvasininkas išnyra mums 
prieš akis: jis nepriklauso kokiai nors vienai rasei, jis 
suspėja visur, išauga iš visų luomų. Gal manote, kad 
savo vertinimo būdą jis perima kaip paveldą ir plėtoja 
toliau? — nieko panašaus: gilias šaknis turintis instink- 
tas, apskritai kalbant, kliudo jam daugintis. Turi egzis- 
tuoti kokia nors pirmos kategorijos būtinybė, kuri šią 
gyvenimui priešišką padermę nepaliaujamai augina ir puo- 
selėja, — tikriausiai p2/5 gyvenimas turi būti suinteresuotas, 
kad toks prieštaringas tipas neišmirtų. Nes asketiškas 
gyvenimas — tai prieštaravimas sau pačiam: čia viešpa- 
tauja sau lygių neturįs ressoviiyient as, ressentiment as ne- 
pasotinto instinkto ir valios valdyti, kuri norėtų tvarky- 
ti ne šį tą gyvenime, bet patį gyvenimą, jo pačias pa- 
grindines, stipriausias ir lemiamiausias sąlygas; čia mė- 
ginama panaudoti jėgą, kad būtų užkimšti jėgos šalti- 
niai; čia iš pykčio pažaliavęs ir pagiežingas Žvilgsnis 
nukrypsta prieš patį fiziologinį klestėjimą, ypač prieš jo 
išraišką — grožį ir džiaugsmą; 0 pasitenkinimas jaučia- 
mas ir ieškovas nesėkmėje, nykime, skausme, nelaimėje, 
netvarkoje, savanoriškoje netektyje prarandant asmeny- 
bę, save plakant, save aukojant. Visa tai itin paradok- 
salu: čia mes susiduriame su dvilypumu, kuris pats g2/- 
džia būti dvilypis, kuris kentėdamas ys9924//a5/ savimi, o 
silpstant jo paties egzistavimo prielaidai —- fiziologiniam 
gyvybingumui, vis labiau stiprėja jo ryžtas ir triumfas. 
„Triumfas išleidžiant paskutinį kvapą“: šis aukščiausio 
reikalavimo ženklas nuo seno vedė į kovą asketiškąjį 
idealą; šitoje suvedžiojimo mįslėje, šitame susižavėjimo 
ir kančios paveiksle jis atpažino savo akinančią šviesą, 
savo išsigelbėjimą, savo galutinę pergalę. Crua, ua, 
/ux* — tai jam vieno galo dalykai. 

Įsivaizduokime, kad tokia prieštaros ir nenatūralumo 
valia priverčiama //oso/uo/:: ant ko, jūsų manymu, ji iš- 
lies savo intymiausią savivalę? Ant to, kas tikrų tik- 
riausiai laikoma tiesa, realybe: ką tikrasis gyvenimo ins- 
tinktas besąlygiškai laiko esant tiesa, ten ji būtinai ieš- 
kos K/udos. Jinai, pavyzdžiui, kūniškumą nužemins iki 
iliuzijos; taip darydavo vedantos filosofijos asketai; su 
skausmu pasielgs taip pat; o daugis, visa sąvokų „sub- 
jektas“ ir „objektas“ priešybė pasirodys besą klaidos, 
vien tik klaidos! Nepripažinti savajam Aš tikėjimo, pa- 
čiam neigti savo „realumą“ — kokia pergalė! — jau nebe 
vien prieš jusles, prieš tai, kas akivaizdu, tai tiesiog 
triumfas, savo paties 7v0/0 išprievartavimas ir išniekini- 
mas: o palaima pasiekia kulminaciją tada, kai asketiška- 
sis save išniekinęs, iš savęs pasityčiojęs protas pareiš- 
kia: „Y77 tiesos ir būties karalystė, tačiau protas kaip 
tik iš ten ir zsy7e5/a5/ (Tarp kitko, pridursime: net ir 
Kanto sąvokoje „galimas vien tik mąstyti daiktų pobū- 
dis“" yra šis tas išlikę iš šito geidulingo asketų dvily- 
pumo, mėgstančio protą nukreipti prieš protą: „galimas 
vien tik mąstyti“ Kanto filosofijoje ir reiškia kaip tik 
tokį daiktų pobūdį, kurį intelektas suvokia tik tiek, kad 
jis intelektui yra visiškai nesuvokiamas.) Galų gale mes, 
pažinimo siekėjai, nebūkime nedėkingi už taip drąsiai 
apverstas įprastines perspektyvas ir vertinimus, dėl ku- 
rių dvasia pernelyg ilgai, aišku, įžūliai ir tuščiai niršo 
pati ant savęs: vadinasi, kada nors kitaip regėti, kitaip 
regėti 7707€/7 nėra toks jau mažas intelekto auklėjimas ir 
rengimas būsimam „objektyvumui“ — šis suprastinas ne 
kaip „abejingas stebėjimas“ (tai būtų nei šis nei tas), o 
kaip gebėjimas 72440fis savais „už“ ir „prieš“, juos ro- 
dyti arba dangstyti ir būtent taip iš perspektyvų ir 

afektų interpretacijų įvairovės gauti pažinimui naudos. 
Taigi, ponai filosofai, nuo šiol labiau venkime pavojin- 
go senojo kliedesio sąvokomis, kurios sukūrė „gryną, 
bevalį, beskausmį, belaikį pažinimo subjektą“; venkime 
tokių kontradikcinių sąvokų kaip „grynasis protas“, „ab- 
soliutusis dvasingumas“, „pažinimas pats savaime“ čiup- 
tuvų; čia visuomet reikalaujama mąstyti akį, kuri visai 
negali būti mąstoma, kuri absoliučiai neturi turėti 
matymo krypties, akį, kurios aktyviosios ir interpretuo- 
jamosios jėgos turi būti sukaustytos, turi išvis jų nebūti, 
nes juk matymą jos daro kažko matymu; vadinasi, čia 
iš akies visuomet reikalaujama absurdo ir nesąmonės. 
Egzistuoja tik perspektyvinis regėjimas, tk perspektyvinis 
„pažinimas“; ir juo didesniam afektų skaičiui leisi prabil- 
ti apie kokį nors vieną dalyką, juo daugiau akių, įvairių 
akių sugebėsime įsodinti sau, kad galėtume žiūrėti į tą 
patį dalyką, tuo išsamesnis bus mūsų to dalyko „suvo- 
kimas“, mūsų „objektyvumas“. Pašalinti valią suvis, iš- 
mesti visus aliai vieno afektus, tariant, kad mes tai ga- 
lime padaryti — kaipgi? Ar tai nereikštų intelektą kast- 
ruoti?.. 

Tačiau grįžkime prie temos. Tokia prieštara sau pa- 
čiam, kokia, atrodo, ima ryškėti asketo asmenybėje kaip 
„gyvenimas priš gyvenimą“, kai vertiname nebe psi- 
chologiškai, o fiziologiškai, —- tuo tarpu tiek galima pa- 
sakyti aiškiai, — yra paprasčiausia nesąmonė. Ta prieš- 
tara gali būti tik tariama; ji turėtų būti tam tikra laiki- 
nos raiškos rūšis, aiškinimas, formulė, tvarkymas, psi- 
chologinis nesupratimas kažko, kieno tikrosios prigim- 
ties ilgai nebuvo įmanoma suprasti, ilgai nebuvo gali- 
ma apskritai įvardyti, —- tai nuogas Žodis, užkemšantis 

seną žmogui būdingo pažinimo spragą. Faktinė padėtis, 
trumpai drūtai sakant, yra tokia: asketiškasis idealas glūdi 
išsigimstančio gyvenimo saugos ir gelbėjimo instinkte, gyve- 
nimo, besistengiančio visais būdais išlikti ir kovojančio 
už savo būtį; jis rodo, kad yra iš dalies fiziologiškai 
trikdomas ir nuvargęs, su tuo be paliovos vis naujais 
būdais ir sumanymais grumiasi patys tvirčiausi, nenu- 
stojantys veikti instinktai. Asketiškasis idealas ir yra vie- 
nas iš tokių būdų: vadinasi, jo esmė kaip tik priešinga 
tai, kokią mano esant to idealo gerbėjai, - gyvenimas 
rungiasi drauge su juo ir per jį su mirtimi ir prieš mirtį; 
asketiškasis idealas —- tai sumanus metodas išsaugoti gy- 
venimą. Kad jis šitaip, kaip moko istorija, pajėgė įsiga- 
lėti ir ėmė valdyti žmogų, ypač ten, kur suleido šaknis 
civilizacija ir žmogus buvo pradėtas jaukinti, atskleidžia 
reikšmingą faktą: liguistumą, būdingą ligšioliniam žmo- 
gaus tipui, bent jau prijaukintam Žmogui, ir fiziologinį 
žmogaus galynėjimąsi su mirtimi (tiksliau: su gyvenimo 
nuoboduliu, nuovargiu, „pabaigos“ troškimu). Dvasinin- 
kas asketas yra įsikūnijęs noras būti kitokiam, būti kaž- 
kur kitur, be to, tai yra aukščiausias noro laipsnis, jo 
tikrasis įkarštis ir aistra; tačiau būtent ta norėjimo jėga 
tampa grandinėmis, kurios jį sukausto: toji jėga paver- 
čia jį įrankiu, privalančiu darbuotis, kad būtų sukurtos 
palankesnės sąlygos būti čia, būti žmogumi, - ne kuo 
kitu, o tąja jėga jis palaiko visą įvairiausių nevykėlių, 
nepatenkintųjų, patyrusiųjų nesėkmę, nelaimėlių, savęs 
kankintojų bandą, lyg piemuo instinktyviai eidamas jų 
priešakyje. Jaučiu, kad mane jau suprantate: šitas dva- 
sininkas asketas, šitas tariamas gyvenimo priešininkas, 
šitas neigėjas, — kaip tik jis priklauso didžiosioms konser- 
vuojamosioms ir taip-sakančioms gyvenimo jėgoms... Su kuo 
susijęs tasai minėtasis liguistumas? Juk žmogus - aišku 

kaip dieną — yra ligotesnis, nesaugesnis, kintamesnis, 
neapibrėžtesnis už bet kokį gyvulį - jis yra tas sergan- 
tis gyvulys. Iš kur visa tai? Be abejo, jis labiau rizikavo, 
siekė naujovių, buvo didesnis kietasprandis negu visi 
kiti gyvuliai kartu paimti: jis, tas didysis eksperimen- 
tuotojas su savimi, tas nepatenkintasis, nepasotinama- 
sis, kovojantis su žvėrimis, gamta ir dievais už absoliu- 
tų viešpatavimą, - jis, tas vis dar nesutramdytasis, tas 
amžinai būsimasis, kuriam jo paties varomoji jėga ne- 
duoda ramybės, o jo ateitis, tarytum į šonus įremti pen- 
tinai, kiekvieną akimirką žeidžia kūną, - kaip galėtų 
tokiam drąsiam ir turtingos dvasios gyvuliui negrėsti ir 
didžiausias pavojus, kaip galėtų jis nebūti chroniškas ir 
pats sunkiausias ligonis iš visų sergančių gyvulių?.. 
Žmogui tai įkyri iki gyvo kaulo, gan dažnai kyla ištisų 
persisotinimo epidemijų (sakysim, apie 1348 m., kai mir- 
tis šoko savo šokį sukdamasi ratu); tačiau net ir šitas 
atgrasumas, šitas nuovargis, šitas nepasitenkinimas sa- 
vimi išsiveržia taip stipriai, kad tuoj pat vėl tampa nau- 
jomis grandinėmis. Jo „ne“, sakomas gyvenimui, tarsi 
mostelėjus burtininko lazdele, iškelia į dienos šviesą dau- 
gybę nepalyginti švelnesnių „taip“; na, o kai jis susižei- 
džia, tas naikinimo, savęs naikinimo meistras, - tai ga- 
liausiai pati Žaizda verčia jį gyventi... 

Juo normalesnis žmogaus liguistumas — 0 šito norma- 
lumo nenuneigsime, — tuo labiau reikia branginti retai 
pasitaikančius sielos bei kūno stiprybės požymius, žmo- 
gu laimingus atsitikimus, tuo atidžiau būtina saugoti 
gimusius po laiminga žvaigžde nuo paties slogiausio 
oro — ligonių tvaiko. Ar tai daroma?.. Sveikiesiems di- 
džiausią pavojų kelia ligoniai; me stipriausieji neša ne- 

laimę stipriesiems, o silpniausieji. Ar žmonija tai Žžino?.. 
Apskritai imant, jeigu jau būtų leista pageidauti, tai jo- 
kiu būdu nereikėtų norėti, kad Žmogui sumažėtų bai- 
mė, nes baimė verčia stipriuosius dar labiau sustiprėti, 
o, susiklosčius aplinkybėms, suteikia jiems ir nuožmu- 
mo, - ji palaiko gyvybingą vykusijį Žmogaus tipą. Ko 
dera bijoti, kas yra lemtingiau už bet kokią kitą Žiaurią 
lemtį, tai ne didžioji baimė, o didysis šlykštėjimasis Žmo- 
gumi; taip pat ir didžioji užuojauta žmogui. Tarkime, 
kad abu pastaruoju dalyku vieną gražią dieną susipo- 
ruos, tada tuoj pat neišvengiamai gims kažkas itin klai- 
kaus - žmogaus „paskutinioji valia“, valia, besiveržian- 
ti į nieką, nihilizmas. Ir iš tikrųjų — šia linkme jau ne- 
maža padaryta. Kas turi ne vien uoslę, bet dar ir akis 
bei ausis, tas vos ne visur, kur tik žengia, jaučia kažko- 
kią lyg beprotnamio, lyg ligoninės atmosferą - kalbu, 
kaip man ir dera, apie Žmogaus kultūros sritis, apie 
visokių rūšių „Europas“, kad ir kur jos pasaulyje būtų. 
Paliegėliai kelia žmogui didžiausią pavojų: me piktieji, ne 
„plėšrūnai“. Iš anksto pasmerktieji būti nelaimingi, nu- 
galėtieji, sugniuždytieji — tai jie yra tie silpniausieji, ku- 
rie labiausiai kasasi po bendruomeninio Žmonių gyve- 
nimo pamatais, pavojingiausiai nuodija ir daro abejoti- 
ną mūsų tikėjimą gyvenimu, žmogumi, pačiais savimi. 
Kur pasislėpti nuo jo, to blausaus žvilgsnio, užkrečian- 
čio tave didžiu liūdesiu, to nudelbto apsigimėlio žvilgs- 
nio, išduodančio, kad toks žmogus kalba pats su savi- 
mi, - žvilgsnio, kuris yra atodūsis. „Norėčiau būti kas 
nors kitas! — taip atsidūsta šitas Žvilgsnis. — Bet jokių 
vilčių. Esu tas, kas esu: kaip man atsikratyti savęs? Nes 
vis dėlto - užtenka man savęs iki kaklo!.. Tokioje savęs 
niekinimo dirvoje, tikrų tikriausioje pelkynėje auga vi- 
sokios piktžolės, visokie nuodingi augalai, ir visa tai 

taip menka, pasislėpę, taip negarbinga, pasaldinta. Čia 
knibždėte knibžda keršto ir atjautos kirmėlių; čia oras 
dvokia paslaptybėmis ir neprisipažinimais; čia be per- 
stojo rezgamas pikčiausio sąmokslo tinklas — kenčian- 
čiųjų sąmokslas prieš tuos, kuriems sekasi ir kurie nu- 
gali; čia meapkenčiamas pats nugalinčiųjų tipas. Ir kiek 
reikia melo, kad ši neapykanta nebūtų laikoma neapy- 
kanta! Kiek liejasi skambių žodžių ir rodoma pozų, koks 
„padoraus“ šmeižto menas! Jie nevykėliai, bet koks tau- 
rus iškalbingumas plaukia iš jų lūpų! Kiek cukringo, 
gleivėto, nusižeminamo atsidavimo tyvuliuoja jų akyse! 
Ko jie iš tikrųjų nori? Mažų mažiausia vaizduoti teisin- 
gumą, meilę, išmintį, pranašumą —- tai patenkina šitų 
„pašlemėkų“, šitų ligonių garbės troškimo jausmą! Ir 
koks tas jausmas miklus! Stačiai negali atsistebėti tuo 
pinigų padirbėjams būdingu vikrumu, su kuriuo čia imi- 
tuojama dorybė, net jos skambesys, aukso Žvangesys. 
Jie dabar dorybę visiškai perima į savo rankas, tie silp- 
nuoliai ir beviltiški ligoniai, dėlto nekyla jokių abejonių: 
„Mes tik vieni esame geri ir teisūs, - sako jie, - mes tik 
vieni esame homines bonae voluntatis“?“. Jie vaikšto tarp 
mūsų it gyvi priekaištai, lyg įspėjimas — tartum sveika- 
ta, sėkmė, savigarba, stiprumo jausmas patys savaime 
būtų ydingi dalykai, už kuriuos kada nors reikės atgai- 
lauti, lieti graudžias ašaras: o, kaip jie yra pasirengę 
versti kitus atgailauti, kaip trokšta būti budeliais! Tarp jų 
yra devynios galybės teisėjais persirengusių kerštautojų, 
kuriems nuo liežuvio nenueina žodis „teisingumas“ tar- 
si kokios nuodingos seilės, kurie visą laiką vaikšto at- 
kišę lūpas ir pasirengę apspjaudyti visus, kurie pakan- 
kamai gerai atrodo ir su puikia nuotaika traukia savais 
keliais. Ten netrūksta ir tos šlykščiausios padermės tuš- 
čiagarbių, tų apsimelavusių išsigimėlių, geidžiančių vaiz- 

duoti „nuostabias sielas“ ir pardavinėti turguje savo iš- 
krypėlišką, į poeziją ir kitokius vystyklus įvyniotą jus- 
liškumą, kaip „širdies skaistumą“ —- taigi čia pilna tų 
moralinių onanistų ir „save patenkinančiųjų“. Nesvei- 
kieji nori vaizduoti pranašumą bet kokia forma, jie turi 
instinktą sukti aplinkiniais keliais, kurie veda prie tiro- 
nijos sveikųjų atžvilgiu, — ir kur jo nerasi, šito kaip tik 
silpniesiems būdingo troškimo valdyti! O ypač to siekia 
nesveika moteris: niekas nepralenks jos rafinuotumu val- 
dymo, priespaudos, tironizavimo dalykuose. Čia nesvei- 
ka moteris nepagailės nieko — nei gyvo, nei mirusio: 
iškas iš po Žemių vėl tai, kas nuo amžių amžinųjų pa- 
laidota (bogosai sako: „Moteris — tai hiena“). Pažvelki- 
me į bet kokios šeimos, bet kokios korporacijos ar ben- 
druomenės užkulisius: visur ligoniai kovoja su sveikai- 
siais - kovoja patyliukais, dažnai su nedidelėmis nuodų 
porcijomis, mažyčiais adatų dūriais, klastinga kankinio 
išraiška, tačiau kai kada ir su tuo tipišku reėksmingo mos- 
tigavimo fariziejiškumu, kuriuo ligoniai taip mėgsta vai- 
dinti „taurų pasipiktinimą“. Net pačiuose švenčiausiuo- 
se mokslo rūmuose norėtų būti girdimas tas kimus li- 
guistų šunų pasipiktinimo lojimas, tas kandus tokių 
„taurių“ fariziejų melagingumas ir įniršis (skaitytojams, 
kurie nekurti, dar kartą primenu apie Berlyne gyvenan- 
tį keršto apaštalą Eugeną Dūhringą, kuris dabartinėje 
Vokietijoje nepadoriausiu ir šlykščiausiu būdu naudoja- 
si moralės klausimais sukeltu šurmuliu, Dūhringą, tą 
šiuo metu didžiausią iš visų moralinį rėksnį, didžiausią 
net iš jam lygių, tą antisemitą). Visi jie ressentiment'o 
žmonės, šitie fiziologiškai suluošintieji ir kirmėlių išvar- 
pytieji, ištisa virpčiojanti pogrindinė keršto karalija, tai 
žmonės, kurie nepailsta ir nepasisotina darydami išpuo- 
lius prieš laiminguosius, rengdami keršto maskaradus, 

ieškodami kerštui pretekstų: kada gi jie išties pasieks 
didžiausią, puikiausią ir subtiliausią savo keršto perga- 
lę? Be abejo, tada, kai pasiseks savo pačių ir apskritai 
visų neviltį suversti ant laimingųjų sąžinės, kad šie vieną 
gražią dieną imtų gėdytis savo laimės ir galbūt tarp 
savęs kalbėtų: „Būti laimingam - paprasčiausiai gėda! 
Visur aplink — pernelyg daug nevilties!“... "Tačiau di- 
džiausias ir pražūtingiausias nesusipratimas būtų tada, 
jei laimingieji, vykusieji, galingieji imtų kūnu ir siela 
abejoti savo teise į laimę. Velniop šitą „iškreiptą pasaulį“! 
sargdina sveikųjų! — nes tai ir būtų toks ištižimas — štai 
tas pagrindinis požiūris, kuris turėtų gyvuoti pasauly- 
je, - bet tam pirmiausia reikėtų sveikuosius atskirhi nuo 
ligonių, patiems vengti ligonių — kad savęs nepainiotų 
su jais. O gal, sakysim, jie turėtų būti sanitarai arba 
gydytojai?.. Tačiau klaikiau savo uždavinio nesuprasti ir 
jį paneigti net nesugalvosi — aukštesnysis rangas neturi 
degraduoti ir tapti žemesniojo įrankiu, patoso skirtybė 
turi amžinai išsaugoti ir uždavinio netapatumą! Jų teisė 
egzistuoti, visu stiprumu gaudžiančio varpo pranašumas, 
palyginti su įskilusiojo džeržgėjimu, yra juk tūkstantį 
kartų didesni dalykai: jie vieni garantuoja ateitį, jie vieni 
yra atsakingi už Žmonijos rytojų. Tai, ką jie gali, ką jie 
privalo, to niekad nedrįs galėti ir privalėti ligoniai, o 
kad jie įstengtų atlikti tai, ką tik jie ir privalo, argi gali 
jie laisvai rinktis gydytojo, guodėjo, ligonių „gelbėtojo“ 
vaidmenį?.. Ir todėl — gaivaus oro! Gaivaus oro! Ir bū- 
tinai kuo toliau nuo visų kultūros beprotnamių ir ligo- 
ninių! Ir todėl — geros visuomenės! Mūsų visuomenės! 
Arba - vienatvės, jeigu jau kitaip neišeina! Bet, šiaip ar 
taip, — tolyn nuo vidinio gedimo ir užslėpto ligonių 
kirmijimo tvaiko!.. O kad mes patys, mano bičiuliai, bent 


142 


KĄ REIŠKIA ASKETIŠKIEJI IDEALAI? 


laikinai apsisaugotume nuo dviejų baisių epidemijų, ku- 
rios galbūt kaip tik mūsų ir laukia - nuo didžiulio šlykš- 
tėjimosi žmogumi! Nuo didžios užuojautos žmogui!.. 


15 

Jei skaitytojas jau kaip reikiant pajuto minties gilu- 
mą — aš čia ir noriu, kad būtų giliai griebiama —- kaip 
stačiai absurdiška būtų kelti sveikiesiems uždavinį slau- 
gyti ligonius, juos gydyti, - tai jis drauge suvokė ir dar 
vieną būtinybę: reikalingi tokie gydytojai ir sanitarai, 
kurie patys būtų nesveiki: tad nuo šiol stveriame ir laiko- 
mės abiem rankom įsikibę asketiškojo dvasininko pra- 
smės. Į asketiškąjį dvasininką mes turime žiūrėti kaip į 
iš anksto skirtą sergančios bandos gelbėtoją, ganytoją ir 
atstovą: tik taip suprasime jo nepaprastą istorinę misiją. 
Būti kenčiančiųjų viešpačiu — tai karaliauti savo karalys- 
tėje, į tai kreipia jį instinktas, čia atsiskleidžia jo tikrieji 
sugebėjimai, jo meistriškumas, jo laimės esmė. Kad su- 
prastų ligonius, jis pats turi nesveikuoti, turi būti pana- 
šus į juos ir į visus nevykėlius — kitaip neras su jais 
bendros kalbos; bet jam privalu būti ir stipriam, priva- 
lu galėti imti į nagą save labiau negu kitus, turėti ypač 
nepalaužiamą valią valdyti, kad ligoniai ne tik pasitikė- 
tų, bet ir bijotų jo, kad jis galėtų jiems teikti paguodą, 
tvirtybę, būti jų atrama, prievarta, prižiūrėtoju, tironu, 
dievu. Jam patikėta juos ginti, ginti savo bandą, - nuo 
ko gi? Nuo sveikųjų, aišku, taip pat ir nuo pavydo 
šiems; jis turi būti tikras bet kokio šiurkštaus, audringo, 
nežaboto, didelio, prievartinio ir plėšikiško sveikatingu- 
mo bei stiprybės priešininkas ir niekintojas. Dvasininkas — 
tai pirmoji delikatesnio gyvulio forma, gyvulio, kuriam 
lengviau niekinti negu neapkęsti. Jam reikės kariauti su 
plėšrūnais, savaime suprantama, laikantis labiau 

gudrumo („dvasinės“) negu jėgos taktikos, — dėl to kai 
kada teks ugdyti savyje beveik naujo plėšraus Žvėries 
tipą, bent jau tokį žvėrį vaizduoti — naują baisingą Žvėrį, 
kurį, atrodytų, sudaro tiek pat patraukli, kiek ir baimę 
varanti vienovė — baltasis lokys, gracinga, šaltai savo 
aukos tykanti tigrė ir nemaža dalis lapės. Atsiradus rei- 
kalui, jis su lokišku rimtumu, garbiai, išmintingai, šal- 
tai, rodydamas apgaulingą pranašumą, ims reikštis tarp 
kitos rūšies plėšrūnų kaip paslaptingų jėgų šauklys ir 
skleidėjas, pasiryžęs į šią dirvą berti, kur tik gali, kan- 
čios, dvilypumo, nesutarimo su pačiu savimi sėklas ir, 
neabejodamas savo meno veiksmingumu, kiekvieną aki- 
mirką bus pasirengęs kenčiančiuosius riesti į ožio ragą. 
Jis turi tepalų ir balzamo, čia aišku, bet kad galėtų būti 
gydytojas, jam reikia pirma sužeisti; paskui, maldyda- 
mas žaizdos skausmą, jis užnuodija ir visą žaizdą — tuos 
dalykus jis išmano puikiai, šitas fakyras ir plėšrių Žvė- 
rių tramdytojas: su juo būdami sveikieji virsta ligoniais, 
o ligoniai — neišvengiamai romiais avinėliais. Iš tikrųjų 
jis gan neblogai saugo savo nesveiką bandą, tas keistas 
piemuo, - gina ir nuo savęs, kovoja su pačioje bandoje 
kerojančiu blogiu, klastingumu, piktavališkumu ir vis- 
kuo, kas šiaip būdinga tarpusavyje bendraujant visiems 
ligoniams ir šlubuojančios psichikos žmonėms; jis kovo- 
ja išmintingai, atkakliai, slapčiomis grumiasi ir su anar- 
chija, ir su kiekvieną akimirką gresiančiu savaiminiu 
bandos iširimu, bandos, kurioje be paliovos vis kaupia- 
si ta pavojingiausioji sprogstamoji medžiaga - ressen- 
timent'as. Padaryti šią sprogstamąją medžiagą nekenks- 
mingą, kad ji nesudraskytų į skutelius nei bandos, nei 
piemens - štai kur yra jo tikrasis meistriškumas, taip 
pat ir jo didžiausias naudingumas; jei dvasininko egzis- 
tencijos vertę prireiktų apibūdinti vienu vieninteliu sa- 

kiniu, tai be užuolankų būtų galima sakyti taip: dvasi- 
ninkas yra ressentiment'o krypties keitėjas. Nes juk kiek- 
vienas kenčiantysis intuityviai ieško savo kančios prie- 
žasties, tiksliau — sukėlėjo, o dar tiksliau - kančią suvo- 
kiančio kaltininko, vienu žodžiu - ko nors gyvo; ant ko 
galėtų bent kokiu pretekstu, davęs valią fizinei jėgai 
arba in effegie'“', išlieti savo afektų energiją, nes iškrau- 
damas afektą kenčiantysis labiausiai siekia palengvėji- 
mo, t.y. nuskausminimo, jis instinktyviai trokšta narkoti- 
ko nuo bet kokios kančios. Vis dėlto čia, manau, reikia 
ieškoti tikrųjų fiziologinių ressentiment'o, keršto ir į juos 
panašių dalykų priežasčių, kitaip sakant, priežastimi gali 
būti siekis maldyti skausmą afektu, — apskritai tomis prie- 
žastimis laikoma, ir man atrodo, visai klaidingai, gyny- 
binis atsakomasis smūgis, grynas savisaugos reakcijos 
veiksmas ar „motorinis refleksas“, atsirandantis kam 
nors staigiai pakenkus arba iškilus pavojui panašiai, kaip 
būna varlei, kai jai jau nupjauta galva, o ji vis dar sten- 
giasi nupurtyti nuo žaizdos ėdžią rūgštį. Tačiau skirtu- 
mas čia yra esminis: vienu atveju norima neleisti toliau 
tave žaloti, kitu - kokia nors stipresne emocija nuslopin- 
bt kankinantį, slėpiningą, kaskart vis labiau nebepake- 
liamą skausmą ir jį bent akimirksniui išstumti iš sąmo- 
nės — tam reikalingas afektas — ir kiek įmanoma stip- 
resnis, 0 jam sukelti tinka pirmas pasitaikęs patogus 
pretekstas. „Kažkas turi būti kaltas, kad aš blogai jau- 
čiuosi“, —- toks samprotavimas būdingas visiems besvei- 
kačiams, ir jis juo labiau smelkiasi jiems į galvą, juo 
neaiškesnė darosi tikroji, fiziologinė jų prastos savijau- 
tos priežastis (ji gali, pavyzdžiui, priklausyti nuo nervus 
sympathicus būklės arba nuo per gausiai išsiskiriančios 
tulžies, arba nuo kalio druskų stokos kraujyje, arba nuo 
pilvo spazmų, kenkiančių kraujo apytakai, arba nuo su- 

trikusios kiaušidžių veiklos ir panašių dalykų). Kenčian- 
tieji, visi aliai vieno, pasirodo siaubingai išradingi ir ge- 
rai pasirengę ieškoti pretekstų skausmingiems afektams; 
jie mėgaujasi net savo įtarumu galvodami apie visokius 
piktus kėslus ir tariamas užgaules, jie rausiasi savo pra- 
eities ir dabarties viduriuose norėdami ištraukti tamsių, 
abejotinos vertės istorijų, dėl kurių galės laisvai atsi- 
duoti kankinamiems įtarinėjimams ir svaigintis savo pa- 
čių pykčio nuodais: jie atkrapšto senas žaizdas, jiems 
plūsta kraujas iš seniai užgijusių randų, jie ima laikyti 
piktadariais draugus, žmoną, vaikus ir visus artimuo- 
sius. „Aš kenčiu, turi juk dėl to būti kas nors kaltas“, — 
taip mano kiekviena nesveika avis. O ją ganantis pie- 
muo, asketiškasis dvasininkas, jai atsako: „Teisingai, ma- 
no avele! Kas nors turi būti dėl to kaltas, bet tas kas 
nors esi tu pati, kalta dėl to esi tu viena, — vien tu pati 
esi kalta dėl savęs!.. Toks atsakymas drąsus ir ganėtinai 
klaidingas, tačiau bent vienas dalykas juo pasiekiamas: 
kaip sakiau, tuo pakeičiama ressentiment'o kryptis. 

Skaitytojas jau gali atspėti, ką, mano supratimu, bent 
mėgino daryti gyvenimo gydomasis instinktas, pasitel- 
kęs asketiškąjį dvasininką, ir kam jam buvo reikalinga 
laikina tokių paradoksiškų ir paralogiškų sąvokų kaip 
„kaltė“, „nuodėmė“, „nuodėmingumas“, „pražūtis“, „pa- 
smerkimas“ tironija: tam, kad ligonius padarytų nors 
kiek nekenksmingus, nepagydomuosius sunaikintų jų pa- 
čių rankomis, o nesunkiai sergančiuosius griežtai nu- 
kreiptų į pačius save, duotų jų ressentimentui atgalinę 
kryptį („Vienas dalykas būtinas“) — ir šitaip visų ken- 
čiančiųjų bloguosius instinktus pasuktų taip, kad šie jais 
disciplinuotų, kontroliuotų, įveiktų pačius save. Su- 

prantama, kad, skiriant tokius „vaistus“ ir taikant gry- 
nai afektinę medikaciją, negali būti nė kalbos apie tikrą 
ligonių ištydymą fiziologine prasme; nederėtų net min- 
ties turėti, kad gyvenimo instinktas būtų pasirengęs ar- 
ba nors keltų tikslą išgydyti. Viena vertus, kaip nors 
sustumti ligonius į krūvą, juos suburti (žodis „bažny- 
čia“ čia yra pats tinkamiausias pavadinimas), antra ver- 
tus, pasistengti bent laikinai apsaugoti šiek tiek sveikes- 
niuosius, geriau nulietuosius, ir taip atverti prarają tarp 
sveikųjų ir ligonių — tai ilgą laiką buvo visų svarbiau- 
sia. Ir tai buvo daug! Labai daug!.. [Kaip matome, šiame 
veikale remiuosi prielaida, kurią skaitytojams - turiu 
galvoje tuos, kurių man reikia, — visai nebūtina pagrįs- 
ti: kad Žmogaus „nuodėmingumas“ nėra nusikaltimas, 
veikiau tai yra tik tam tikrų faktų, būtent kai kurių 
fiziologinių sutrikimų interpretacija, —- į tuos sutrikimus 
žvelgiama moralinės-religinės perspektyvos, niekuo mus 
daugiau neįpareigojančios, aspektu. — Jei kas nors jau- 
čiasi „prasikaltęs“, „padaręs nuodėmę“, dar visiškai ne- 
įrodo, jog jis taip jaučiasi pagrįstai, lygiai taip pat, kaip 
dar nereiškia, kad Žmogus yra geros sveikatos vien dėl 
to, jog mano esąs sveikas. Užtenka prisiminti garsiau- 
sius raganų teismus: tuomet ir įžvalgiausi bei humaniš- 
kiausi teisėjai neabejojo, kad kaltė akivaizdi — neabejojo 
tuo net pačios „raganos“, 0 vis dėlto kaltės nebuvo. — 
Pamėginkime aną prielaidą formuluoti plačiau: pati 
„dvasinė kančia“ man yra visai ne faktologija, o tik iki 
šiol tiksliai nenusakytų dalykų (priežasčių) aiškinimas, 
vadinasi, kas dar visiškai kybo ore ir mokslo požiūriu 
nėra privaloma, - tai iš tikrųjų vien riebus žodis vietoj. 
perkarusio klaustuko. Jei kas nors su savo „dvasine kan- 
čia“ nesusidoroja, tai, apskritai kalbant, priklauso ne nuo 
jo „dvasios“, o veikiau nuo jo pilvo (kalbant apskritai, 

kaip buvo sakyta, tuo dar jokiu būdu neišreiškiamas 
noras ir būti apskritai girdimam, apskritai supranta- 
mam...). Tvirtas ir vykęs Žmogus „virškina“ savo išgy- 
venimus (taip pat veiksmus, piktadarystes) kaip savo 
pusryčius ir pietus, net ir tada, kai tenka praryti ir kar- 
čių kąsnių. O jei kokio nors išgyvenimo „sudoroti“ ne- 
pavyksta, tai šis sutrikimas yra lygiai toks pat fiziologi- 
nis reiškinys kaip anas. Laikydamasis tokių pažiūrų, tarp 
mūsų kalbant, gali vis dar būti didžiausias bet kokio 
materializmo priešas...) 

O ar jis iš tikrųjų yra gydytojas, šitas asketiškasis dva- 
sininkas? Mes jau suvokėme, kiek visokių išlygų reikia 
padaryti, norint jį pavadinti gydytoju, nors jis pats ir 
mielai laiko save „gydytoju ganytoju“, sutinka, kad jį 
garbintų kaip tokį. Jis kovoja tik su pačia kančia, su 
kenčiančiojo nenoru kentėti, bet 1e su kančios priežas- 
timi, 1e su tikrąja liga, —- dėl to mes labiausiai priekaiš- 
taujame dvasininko gydomajai veiklai. Bet jei pamėgin- 
sime į tai pažvelgti vien dvasininko akimis, mes nega- 
lėsime atsistebėti, ko tik šioje perspektyvoje nebuvo re- 
gėta, ieškota ir rasta. Kančios maldymas, visokiausios „pa- 
guodos“ teikimas — štai kas sudaro jo tikrąjį genialumą: 
kaip išradingai jis suprato guodėjo uždavinį, kaip mo- 
kamai ir ryžtingai parinko būdus tam uždaviniui spręs- 
ti! Ką jau ką, o krikščionybę tai tikrai būtų galima pa- 
vadinti milžinišku išradingiausių guodimo būdų loby- 
nu - kiek čia sukaupta gaivinančių, raminančių, lyg nar- 
kotikai svaiginančių dalykų, kaip pavojingai ir drąsiai 
dėl viso to rizikuota; su kokiu tikslumu, gudrumu, pie- 
tietišku rafinuotumu krikščionybė atspėjo, kokių reikia 
stimuliuojančių afektų, norint bent laikinai įveikti fiziolo- 

ginę negalią turinčių Žmonių sunkią depresiją, švininį 
nuovargį, juodą liūdesį. Per daug nesismulkinant gali- 
ma pasakyti: visoms pagrindinėms religijoms svarbiau- 
sia būdavo kovoti su savotišku epidemija virtusiu nuo- 
vargiu ir sunkumu. Jau iš anksto galima tikėtis, kad 
vienu ar kitu metu tam tikrose pasaulio vietose beveik 
neišvengiamai daugybę Žmonių turės apimti fiziologinės 
negalios jausmas, kuris, deja, dėl fiziologinių žinių stokos 
nėra suvokiamas kaip fiziologinis, todėl jo „priežasčių“, 
ir galimybių jį pašalinti tegalima ieškoti tik psichologi- 
nėje ir moralinėje plotmėje (būtent tokia yra mano bend- 
riausia formulė tam, ką įprasta vadinti religija). Toks 
negalios jausmas gali būti labai skirtingos kilmės: saky- 
sim, jis gali būti pernelyg tolimų rasių kryžminimosi 
padarinys (arba luomų - luomai visados rodo ir kilmės 
bei rasių skirtumus: europietiškasis „skausmas dėl pa- 
saulio“, XIX a. „pesimizmas“ — tai beprotiškai staigaus 
rasių mMišimo rezultatas); arba jį sukėlė klaidinga emig- 
racija — viena rasė pateko į tokį klimatą, prie kurio ne- 
pajėgia prisitaikyti (kaip indai Indijoje); arba čia reiškia- 
si rasės amžius ir nuovargis (1850 m. Paryžiaus pesi- 
mizmas); arba prie to privedė netinkama mityba (vidu- 
ramžių alkoholizmas, vegetarų kvailiojimas — jiems pa- 
trauklus pavyzdys yra Shakespeare'o riteris Kristofas); 
arba kaltas kraujo užnuodijimas, maliarija, sifilis ir pa- 
našūs dalykai (vokiečių depresija po Trisdešimties metų 
karo, pusę Vokietijos apkrėtusio negeromis ligomis ir 
tuo parengusio dirvą vokiečių pataikūniškumui, vokie- 
čių silpnadvasiškumui). Tokiais atvejais mėginama įnir- 
tingai kovoti su nepasitenkinimo jausmu; pasižiūrėkime šiek 
tiek, kokie tos kovos svarbiausi būdai ir formos. (Dėl 
suprantamų priežasčių čia visai nesigilinu į tikrąją filo- 
sofinę kovą su tuo jausmu, kovą, kuri paprastai visuomet 

vyksta lygiagrečiai, — ji gan įdomi, bet pernelyg absur- 
diška, praktiniu požiūriu nieko gero nežadanti, perdėm 
voratinkliška ir dykūniška. Sakysim, jei turi būti įrody- 
ta, kad kančia yra klaida, tai dėl to daroma naivi prie- 
laida, jog, atpažinus klaidą, jinai Huri išnykti —- bet kur 
tau! Net nepanašu, kad ji rengtųsi tai daryti...) Aną ne- 
pasitenkinimą pirmiausia stengiamasi įveikti būdais, ku- 
rie kone visiškai nuslopina gyvenimo jausmą apskritai: 
neturėti, kiek įmanoma, - jokių norų, jokių pageidavi- 
mų; vengti visko, kas sukelia afektą, kas gamina „krau- 
ją“ (nevartoti druskos: fakyro higiena); nemylėti; nejausti 
neapykantos; būti viskam abejingam; nekeršyti; nesiekti 
turto; nedirbti; skursti; jei galima, išsiversti be moters, 
arba su ja - kuo mažiau; dvasine prasme - laikytis Pa- 
scalio nuostatos: „Il faut s'abėtir“!"?. Rezultatas, kalbant 
psichologinėmis-moralinėmis kategorijomis, yra „asme- 
nybės išnykimas“, „sušventėjimas“; fiziologiniu požiū- 
riu — hipnotizacija: Žmos į mėginama įvaryti į būseną, 
maždaug prilygstančią kai kurių gyvūnų rūšių žiemos 
miegui, daugeliui karšto klimato augalų — vasaros mie- 
gui: kai medžiagų vartojama itin mažai ir jų apykaita 
minimali, kai gyvybė vos pulsuoja, iš tikrųjų dar nepa- 
siekdama sąmonės. Šiam tikslui buvo išeikvoti milžiniš- 
ki žmogaus energijos resursai — ar visiškai veltui?.. Kad 
tam tikriems „šventumo“ sportininkams, kurių per akis 
esti visais laikais ir bemaž visose tautose, išties pavyks- 
ta išsivaduoti iš to, su kuo jie taip atkakliai treniruoda- 
miesi kovoja, — dėl to nekyla jokių abejonių: yra nesu- 
skaičiuojama daugybė atvejų, kai jie, naudodami savo 
hipnozės metodus, tikrai išsikapstė iš anos gilios fiziolo- 
ginės depresijos; dėl to jų metodika ir priskiriama prie 
pačių bendriausių etnologijos faktų. Lygiai taip pat nė- 
ra pagrindo ketinimą marinti kūną badu ir apriboti gei- 

dulius be niekur nieko laikyti pamišimo simptomu (kaip 
mėgsta daryti neraliuotų, jautienos kepsnius ryjančių 
„laisvamanių“ ir riterių Kristofų padermė). Užtat jis, tas 
ketinimas, kur kas patikimiau tiesia ar gali tiesti kelią į 
visokiausius dvasinius sutrikimus, pavyzdžiui, jis gali 
sukelti „vidinės šviesos“ regėjimus, į kuriuos pavykda- 
vo pasinerti Atos kalno hesichastams!“", skatinti garso ir 
regos haliucinacijas, palaimos antplūdžius ir juslines eks- 
tazes (šventos Terezos istorija). Tokias būsenas patyru- 
sieji visuomet aiškina taip entuziastingai ir klaidingai, 
kad net sunku įsivaizduoti: tik nepraleiskime negirdo- 
mis tų su didžiausiu įsitikinimu sakomų dėkingumo žo- 
džių, pasigirstančių siekiant kaip tik tokios interpretaci- 
jos. Į tos būsenos viršūnę, patį išsivadavimo jausmą, į 
aną totalinę hipnozę ir pasinėrimą į ramybę jie visuo- 
met žiūri kaip į paslaptį savaime, paslaptį, kurios raiš- 
kai per menki ir ekspresyviausi simboliai, kaip į įsilie- 
jimą ir grįžimą į daiktų esmę, kaip į išsivadavimą iš 
visų iliuzijų, kaip į „Žinojimą“, „tiesą“, „būtį“, kaip į 
„bet kokio tikslo, bet kokio noro, bet kokio aktyvumo 
atsižadėjimą ir kaip į gėrio ir blogio anapus. „Tiek gė- 
ris, tiek blogis, — sako budistas, - abu yra pančiai: ir 
vieno, ir kito viešpačiu tapo tas, kas pasiekė tobuly- 
bės“; „padaryta ir nepadaryta, — teigia vedantos tikin- 
tysis, — jo neskaudina; gėrį ir blogį jis kaip išminčius 
nupurto nuo savęs; jo karalystės nebetemdo joks poel- 
gis; gėris ir blogis pasidaro bereikšmiai“, — kaip mato- 
me, tai grynai indiška pažiūra, būdinga ir brahmaniz- 
mui, ir budizmui. (Nei indų, nei krikščionių mąstyseno- 
je nėra minties apie tai, kad minėtasis „išsivadavimas“ 
pasiekiamas dorybe, moraliniu tobulėjimu, nors dorybės 
hipnotizuojamoji galia nepaprastai vertinama —- tai rei- 
kia gerai įsidėmėti; beje, tokia yra tikroji padėtis. Kad 

ši nuostata liko nepažeista, laikytina, matyt, pačiu tvir- 
čiausiu trijų didžiųjų, šitaip jaukiausiai moralizmu per- 
sisunkusių religijų realizmo elementu. „Žinančiojo ne- 
saisto jokios pareigos“... „Pridėjus dorybių, neišsivaduo- 
jama, nes išsivadavimas susijęs su jokios tobulybės pri- 
dėti negalinčiu brahmanų; ir lygiai taip pat jis neatsi- 
randa pašalinus klaidas, nes brahmanas, su kuriuo susi- 
lieti reiškia išsivaduoti, yra amžinai tyras“ — tai vietos 
iš Šankaros komentarų, kuriuos cituoja pirmas tikras in- 
dų filosofijos rmokovas Europoje, mano bičiulis Paulius 
Deussenas!“*.) Taigi „išsivadavimo“ didžiosiose religijo- 
se visai neketiname menkinti, užtat mums bus sunkoka 
išlikti rimtiems, kai turėsime tarti savo žodį dėl vertini- 
mo, kurį apie kietąjį miegą daro gyvenimo iškamuoti, 
net sapnuoti nebepajėgiantys pavargėliai, — apie kietąjį 
miegą jau kaip pasinėrimą į brahmaną, kaip pasiektą unio 
magica“? su Dievu. „Kai jis pagaliau bus užmigęs, kietų 
kiečiausiai, — sakoma seniausiame ir garbingiausiame 
„Tašte“, — ir visiškai nurimęs, kad joks sapnas daugiau 
nebesirodys, tada jis, o didžiai gerbiamasai, bus susilie- 
jęs su Esančiuoju, įėjęs į patį save — patekęs į savo 
paties pažinimo glėbį, jis nebesuvoks nei išorės, nei vi- 
daus. Šio tilto neperžengia nei diena, nei naktis, nei 
amžius, nei mirtis, nei kančia, nei geri, nei blogi dar- 
bai“. „Kietai miegant, — aiškina šitos giliausios iš trijų 
didžiųjų religijų tikintieji, — siela atitrūksta nuo kūno, 
įsiskverbia į aukščiausiąją šviesą ir tada jau pasirodo 
savo tikruoju pavidalu: čia jinai pati yra aukščiausioji 
dvasia, kuri klajoja pokštaudama, žaisdama ir linksmin- 
damasi, nesvarbu, ar su moterimis, ar su vežimais, ar 
su draugais; čia jai jau nebe galvoje toji kūno priekaba, 
į kurią įkinkyta prana (gyvenimo alsavimas) tarsi gyvu- 
lys į vežimą“. Vis dėlto mes ir dabar, kaip ir „išsiva- 


152 


KĄ REIŠKIA ASKETIŠKIEJI IDEALAI? 


davimo“ atveju, įsidėmėsime, jog, nepaisant įprastinio 
rytietiško perdėjimo puošnumo, čia iš esmės yra išreikš- 
tas tik tas pats vertinimas, kuris nesiskiria nuo aiškaus, 
blaivaus, kaip visados būdinga graikams, bet kenčian- 
čio Epikūro vertinimo: hipnotiškasis nieko nejautimas, 
kiečiausio miego teikiama ramybė, vienu žodžiu, kan- 
čios nebuvimas — jau vien tai kenčiantieji ir smarkiai su- 
trikdytieji gali laikyti didžiausiu gėriu, verčių verte, tai 
jie turi vertinti teigiamai, jausti kaip pmčą teigiamybę. 
(Pagal tą pačią jausmo logiką visose pesimistinėse reli- 
gijose niekas vadinamas Dievu.) 


18 


Daug dažniau nei taip bendrai hipnotiškai slopinant 
jautrumą, skausmingumą, duodantį pagrindą jau retes- 
nėms jėgoms, pirmiausia drąsai, nuomonių paniekai, „in- 
telektiniam stoicizmui“, depresijos būseną mėginama 
įveikti ir kitaip treniruojantis: šis būdas, be abejo, yra 
paprastesnis — tai mechaniška veikla. Kad ji gerokai pa- 
lengvina būties kančią, niekas nemėgina ginčyti: šį fak- 
tą dabar vadina —- šiek tiek nesąžiningai — „darbo tei- 
kiama palaima“. Palengvėja kenčiančiajam dėl to, kad 
jo dėmesys nukreipiamas nuo kančios: sąmonė visą lai- 
ką būna užimta kokia nors veikla, todėl mažiau vietos 
lieka kančiai — jinai yra ankšta, toji Žmogaus sąmonės 
kamera! Mechanišką veiklą ir viską, kas jai priklauso — 
tokius dalykus kaip absoliutų reguliarumą, tikslų ir ak- 
lą paklusnumą, rutinišką gyvenimo būdą, laiko užėmi- 
mą, tam tikrą leidimą, net pratinimą būti „neasmeniš- 
ka“ būtybe, patį save pamiršti, ugdyti „incuria sui“'0* — 
kaip sumaniai, kaip subtiliai visa tai asketiškasis dvasi- 
ninkas mokėjo pritaikyti kovai su kančia! Kai kenčian- 
tieji būdavo Žemesniųjų luomų Žmonės, darbo vergai 

arba belaisviai (arba moterys, kurios dažniausiai esti ir 
viena, ir kita — ir darbo vergės, ir belaisvės), tada tam, 
kad neapkenčiamuose daiktuose jie ateityje išvystų gėrį, 
santykinę laimę, dvasininkams reikėdavo ne ką daugiau 
negu mažyčio sugebėjimo pakeisti vardą ir perkrikštyti: 
šiaip ar taip, vergo nepasitenkinimą savo likimu išrado 
ne dvasininkai. Dar labiau vertinamas vaistas nuo dep- 
resijos yra nedideli džiaugsmeliai, — jie lengvai prieinami 
ir gali būti paversti taisykle; šis receptas dažnai sieja- 
mas su ką tik aptartuoju. O dažniausia forma, kai 
džiaugsmas šitaip skiriamas kaip vaistas, yra džiaugs- 
mo teikimo džiaugsmas (darant gera, duodant dovanų, 
palengvinant kieno nors dalią, padedant, įkalbinėjant, 
guodžiant, giriant, apdovanojant); išrašydamas „artimo 
meilės“ receptą, asketiškasis dvasininkas iš esmės skiria 
vaistą stipriausiam, labiausiai gyvenimą teigiančiam ins- 
tinktui sužadinti; nors dozuojama itin atsargiai — bet 
sužadinama valia siekti galios. „Menkiausio pranašumo“ 
laimė, patiriama darant gera, naudinga, teikiant pagal- 
bą, apdovanojant, yra neišsenkamas paguodos šaltinis, 
iš kurio mėgsta semtis fiziologinės negalios ištikti žmo- 
nės, Žinoma, jeigu jie yra turėję gerą patarėją: priešingu 
atveju jie skaudina vienas kitą ir, be abejo, išliėka pa- 
klusnūs tam pačiam pagrindiniam instinktui. Pasidomė- 
ję, kaip radosi krikščionybė romėnų pasaulyje, pamaty- 
sime, kad čia būta įvairių tarpusavio pagalbos bendrijų, 
tai — neturtingųjų, ligonių, laidojimo bendrijos, susikū- 
rusios pačiuose žemiausiuose tų laikų visuomenės 
sluoksniuose, kur sąmoningai buvo taikomas anas gy- 
dymo nuo depresijos būdas — nedideli džiaugsmeliai, 
geradarystė, — gal tuomet tai buvo tam tikra naujovė, 
tikras atradimas? Šitaip sukėlus „savitarpiškumo valią“, 
norą sudaryti bandą, „bendruomenę“, „bendrą, kaip 

vienuolyne, stalą“, turėjo savo ruožtu prasiveržti nauju, 
daug galingesniu srautu ana, nors ir truputėlį sužadin- 
ta valia siekti galios: bandos sudarymas kovai su depre- 
sija reiškia esminį Žingsnį į priekį ir pergalę. Augant 
bendruomenei, stiprėja ir pavienio individo naujas inte- 
resas, gan dažnai atitraukiantis jį nuo savo asmeniš- 
kiausio apmaudo, nuo nepasitenkinimo savimi (Geulinx'o 
„despectio sui“'"). Visi ligoniai, paliegėliai, norėdami at- 
sikratyti slogaus apmaudo ir silpnumo jausmo, geidžia 
bandos organizacijos: asketiškasis dvasininkas atspėja šį 
instinktą ir ugdo jį; kur esama bandų, ten esama ir silp- 
numo instinkto, geidavusio bandos, ir dvasininko su- 
manumo, organizuojančio ją. Nes nereikia išleisti iš akių 
štai ko: stiprieji lygiai taip pat natūraliai siekia tolti vie- 
nas nuo kito, kaip silpnieji artėti vienas prie kito; jei 
pirmieji susivienija, tai tik dėl to, kad nori bendrai įgy- 
vendinti agresyvią akciją, ir dėl to, kad nori bendrai 
patenkinti valią siekti galios, įveikdami stiprų kiekvie- 
no iš jų sąžinės pasipriešinimą, o antrieji buriasi į krū- 
vą ir patiria pasitenkinimą būtent iš šito susitelkimo, - jų 
instinktas bus taip pat patenkintas, nes iš esmės orga- 
nizacija sužadina ir sujaudina apsigimusių „ponų“ (t.y. 
pavienio žmogaus plėšrūno) instinktą. Kiekvienoje oli- 
garchijoje — to moko visa istorija - visados slypi Hironiš- 
kas geidulys; visos oligarchijos nuolat dreba nuo įtam- 
pos, kuri būtina kiekvienam į ją įeinančiam individui, 
kad šis liktų šio geidulio ponas. (Taip buvo, pavyz- 
džiui, graikams: Platonas tai paliudija šimtus kartų, Pla- 
tonas, pažinojęs sau lygių Žmonių — /r save patį...) 


19 
Asketiškojo dvasininko išmėginti būdai, su kuriais iki 
šiol susipažinome, - bendras gyvenimo jausmo slopinimas, 

mechaniška veikla, maži džiaugsmeliai, pirmiausia „ar- 
timo meilė“, bandos organizacija, bendruomenės galios 
jausmo žadinimas, dėl ko individo nepasitenkinimą sa- 
vimi nuslopina jo noras, kad bendruomenė klestėtų — 
visi jie, matuojant dabartiniais masteliais, yra nekalti bū- 
dai kovoti su nepasitenkinimu; o dabar imkimės įdo- 
mesnių, tų, kurie yra „kalti“. Visiems jiems bendra štai 
kas: sunkiai nusakomas nesaikingas jausmas, — ir šis pri- 
taikomas kaip efektyviausias vaistas bukam, luošinan- 
čiam, ilgai trunkančiam skausmui malšinti; dėl to dva- 
sininkų išradingumas išgalvojant visa, kas susiję su šiuo 
vienu klausimu, pasirodė esąs stačiai neišsenkamas: 
„Kaip pasiekiamas nesaikingas jausmas?“... Tai rėžia au- 
sį: be jokios abejonės, kur kas švelniau skambėtų ir gal- 
būt lengviau jas pasiektų, jei aš, pavyzdžiui, pasaky- 
čiau taip: „Asketiškasis dvasininkas visuomet pasinau- 
dodavo entuziazmu, kuris būdingas visiems stipriems 
afektams.“ Bet kam, kyla klausimas, išvis dar suokti 
kaip lakštingalai ir glostyti tas ir taip jau švelnybių pri- 
siklausiusias mūsų laikų motinos sūnelių ausis? Kam 
mums nors ir per pėdą pasitraukti iš kelio jų Žodžių 
tartiufizmui? Mums, psichologams, tai būtų jau veiksmo 
tartiufizmas; nekalbu apie tai, kad dėl to šleikštulys 
mums imtų pykinti širdį. Psichologas šiais laikais gali 
parodyti gerą skonį (kiti pasakytų: dorumą) tuo - jei iš 
viso jam tai įmanoma, - kad jis priešinasi begėdiškai 
sumoralintai kalbėsenai, kuria tiesiog apspjaudomas kiek- 
vienas šiuolaikinis sprendimas apie Žmogų ir daiktus. 
Čia nederėtų klysti: patį tikriausią šiuolaikinių sielų, 
šiuolaikinių knygų požymį sudaro anaiptol ne melas, o 
dėl moralistinio apgaulingumo įsišaknijusi nekaltybe. 
Traukti šitą „nekaltybę“ kiekviename žingsnyje į dienos 
šviesą — tai, ko gero, pats atgrasiausias mūsų darbo 


156 


KĄ REIŠKIA ASKETIŠKIEJI IDEALAI? 


baras, jis toli gražu nėra nepavojingas, bet jo dabar turi 
imtis psichologas; tai dalis mūsų didžiojo pavojaus — 
kelias, kuris galbūt mus pačius veda prie didžiojo šleikš- 
tulio... Man aišku, kokiam vieninteliam dalykui tiktų, ga- 
lėtų tikti dabartinės knygos (jei tik jos ne vienadienės — 
dėl to, žinoma, baimintis nereikėtų, —- ir dar su viena 
sąlyga, kad atsiras kada nors žmonių karta, turinti api- 
brėžtesnį, reiklesnį ir sveikesnį skonį) - kam šitai būsi- 
mai kartai galėtų praversti visas modernizmas: vėmimui 
sukelti — dėl savo moralinės saldliežuvystės ir melagin- 
gumo, dėl vidinio feminizmo, kuris mielai vadina save 
„idealizmu“ ar bent jau juo tiki. Mūsų dabartiniai iš- 
prusėliai, mūsų „gerieji“ nemeluoja — tai tiesa; bet gar- 
bės jiems tai nedaro! Tikrasis melas, grynas, drąsus, „gar- 
bingas“ (reikėtų pasiklausyti, ką apie jo vertę sako Pla- 
tonas!) jiems būtų pernelyg didelis, per daug stiprus 
dalykas; jis pareikalautų to, ko iš jų reikalauti negali- 
ma - atviromis akimis pasižiūrėti į pačius save, skirti 
„tikra“ nuo „netikra“ savo pačių asmenybėse. Jiems tin- 
ka tik negarbingas melas; nė vienas, kuris dabar jaučiasi 
„geru Žmogumi“, visiškai nepajėgia nustatyti savo san- 
tykio su kuo nors kitaip negu negarbingai ir beviltiškai 
meluodamas, bet meluodamas kartu ir droviai, atvirašir- 
diškai, mėlynakiškai, dorybingai. Šitie „gerieji žmonės“ — 
visi jie aliai vieno dabar susimoralinę iki ausų, o garbės 
atžvilgiu amžiams užsitraukę gėdą ir susibjauroję: kas 
iš jų dar ištvertų tiesą „apie žmones!..“ Arba klausiant 
aiškiau: kas iš jų pakęstų teisingą biografiją!.. Štai kele- 
tas užuominų: lordas Byronas yra parašęs apie save ke- 
letą grynai asmeniškų dalykėlių", o Thomas Mooras 
tokiam poelgiui buvo „per geras“ — jis savo bičiulio 
popierius sudegino. Tą patį, sako, padaręs ir daktaras 
Gwinneris!'?, Schopenhauerio testamento vykdytojas, nes 

ir Schopenhaueris buvo juodu ant balto palikęs šį tą 
apie save ir galbūt prieš save („si; čaurov““'). Suma- 
nusis ir darbštusis amerikietis Thayeris, Beethoveno biog- 
rafas"'?, staiga nutraukė savo darbą: priėjęs tam tikrą 
šio garbingo ir naivaus gyvenimo vietą, jis daugiau ne- 
beištvėrė... Moralas toks: koks išmintingas Žmogus da- 
bar dar imtų rašyti apie save sąžiningą Žodį? — tada 
jam tektų stoti į švento Nutrūktgalviškumo ordiną. 
Mums žada, kad pasirodys Richardo Wagnerio auto- 
biografija — kas patikės, jog tai bus išmintinga autobiog- 
rafija?.. Prisiminkime dar tą komišką siaubą, kurį sukė- 
lė katalikų kunigas Janssenas, neįsivaizduojamai ketur- 
kampiškai ir nuoširdžiai pavaizdavęs Reformacijos ju- 
dėjimą Vokietijoje!'“. Kas nutiktų, jei šį judėjimą ateity 
kas nors apibūdintų kitaip, jei tikras psichologas ilgai- 
niui papasakotų apie tikrąjį Lutherį, nebe su kaimo dva- 
sininkui būdingu moraliniu naivumu, nebe saldliežu- 
vaudamas ir pataikūniškai gėdydamasis, kaip tie pro- 
testantų istorikai, o su Taineo bebaimiškumu, leisdamas 
atsiskleisti sielos stiprybei ir nerodydamas gudragalviško 
atlaidumo jėgai?.. (Beje, vokiečiams galiausiai pavyko 
dar ganėtinai neblogai sulipdyti klasikinį minėto atlai- 
dumo tipą - jie gali jį laikyti savu ir ramiai prisiskirti 
sau: būtent dėl to, kad turėjo savo Leopoldą Ranke'ę, 
šitą klasikinio kiekvienos causa fortior“* advokatą, šitą 
gudriausią iš visų „faktologų“.) 

Tikiuosi, kad esu suprastas — apskritai imant, tai pa- 
kankama priežastis, kad mes, psichologai, gyvendami 
dabar, neatsikratome tam tikro nepasitikėjimo pačiais sa- 
vimi, ar ne?.. Galimas daiktas, kad ir mes esame dar 
„per geri“ savo amatui, galbūt ir mes dar tebesame šito 

moralės dalykus supainiojusio laikotarpio skonio aukos, 
grobis, ligoniai, nors ir manome labai jo neapkenčią, — 
ko gero, jis tebenuodija ir mūsų kraują. Ko vis dėlto 
patarė saugotis anas diplomatas, kreipdamasis į savo 
kolegas? „Labiausiai nepasitikėkime, ponai, pirmaisiais 
savo sielos jauduliais, — kalbėjo jis, - jie bemaž visados 
yra geri!...“V? Taip dabar turėtų kreiptis į savo kolegas 
kiekvienas psichologas... Ir štai grįžtame prie aptaria- 
mosios problemos, iš tiesų reikalaujančios iš mūsų tam 
tikro griežtumo, ypač tam tikro nepasitikėjimo „pirmai- 
siais sielos jauduliais“.  Asketiškasis idealas — nesaikingo 
jausmo perspektyvos tarnyboje: kas prisimena šios mūsų 
knygos antrą skyrių, arba nagrinėjimą, tas jau iš anksto 
suvoks šio į šešis Žodžius įsprausto pavadinimo esmę. 
Apie jo turinį norėtume smulkiau pakalbėti. Kaip nuimti 
vieną kartą nuo Žmogaus sielos visus pančius, panar- 
dinti ją į visokių siaubų, šalčių, kaitrų ir susižavėjimų 
katilą taip, kad ji žaibiškai nutrenktų nuo savęs maž- 
niekius ir nepasitenkinimo, bukumo bei prastos nuotai- 
kos smulkmę, - kokiais būdais pasiekti šitą tikslą? Ku- 
rie iš jų geriausiai laiduotų sėkmę?...Tiesą sakant, šitą 
sugebėjimą turi visi dideli afektai: pyktis, baimė, palai- 
ma, kerštas, viltis, triumfas, neviltis, žiaurumas, bet tik 
tada, jei jie išsikrauna staigiai ir iš tikrųjų asketiškasis 
dvasininkas nė kiek nesvyruodamas suėmė už pavadžio 
visą Žmoguje nerimstančią laukinių šunų rują, pakaito- 
mis paleisdamas nuo grandinės tai vieną, tai kitą, ir vis 
siekdamas to paties tikslo —- pažadinti žmogų iš melan- 
choliško liūdesio, bent laikinai nuvyti nuo jo nenorin- 
čius pasitraukti rūpesčius, o pamatas — vėl tas pats re- 
liginis aiškinimas ir „pateisinimas“. Savaime supranta- 
ma, kad už kiekvieną tokį jausmo nesaikingumą paskui 
reikia mokėti — jis ūmina ligą, ir todėl toks kančios 

maldymas, matuojant šiuolaikiniais mastais, laikytinas 
tam tikros rūšies „nusižengimu“. Tačiau teisybės dėlei 
reikia pabrėžti, kad kančia buvo maldoma sąžiningai, 
kad asketiškasis dvasininkas šį vaistą skirdavo tvirčiau- 
siai tikėdamas, jog jis naudingas, netgi būtinas, - nere- 
tai ir pats palūždavo slegiamas tų bėdų, kurias pats 
sukėlė; pridurtina dar, kad staigus tokių ekscesų grįžta- 
masis fiziologinis atpildas, galbūt net dvasiniai sutriki- 
mai iš esmės neprieštarauja tokio gydymo prasmei, nes 
tai, kaip pirma minėjome, buvo skirta ne ligoms gydyti, 
o kovoti su depresija, ją švelninti ir slopinti. Šitaip tas 
tikslas ir būdavo pasiekiamas. Svarbiausias metodas, ku- 
rio griebdavosi asketiškasis dvasininkas, norėdamas, kad 
žmogaus sieloje suskambėtų visokiausia širdį draskanti 
ir nepaprastą susižavėjimą kelianti muzika, buvo - kiek- 
vienas tai Žino — manipuliavimas kaltės jausmu. Apie 
pastarojo kilmę trumpai užsiminėme antrame skyriuje, 
kur tą jausmą vertinome kaip gyvulio psichologijos ele- 
mentą, ir tik tiek: tenai jis mums pasirodė tarsi kokia 
žaliava. Tik dvasininko, šito tikrojo kaltės jausmų meni- 
ninko, rankose ji įgavo formą — ir dar kokią formą! 
„Nuodėmė“ - šitaip vadinama dvasininko naujai aiški- 
nama gyvuliška „nešvari sąžinė“ (išvirkščiasis Žiauru- 
mas) — buvo iki šiol didžiausias įvykis nesveikos sielos 
istorijoje: jinai yra pats pavojingiausias ir lemtingiausias 
religinės interpretacijos triukas. Žmogus, kenčiantis pats 
nuo savęs, kenčiantis, kažkaip, bent jau fiziologiškai, pa- 
našiai kaip į narvą uždarytas Žvėris, nežinodamas nei 
kodėl, nei dėl ko, ištroškęs motyvų - motyvai lengvi- 
na, - geidžiantis taip pat kančią maldančių priemonių 
ir narkotikų, pagaliau kreipiasi patarimo į tokį, kuris 
žino ir tai, kas yra slaptinga, - ir va! Jis gauna užuo- 
miną, jis gauna iš savo raganiaus, asketiškojo dvasinin- 

ko, pirmą užuominą apie kančios „priežastį“ — jis turįs 
jos ieškoti savyje, kažkokioje kaltėje, kažkokioje praeities 
atkarpoje; savo kančią jis turįs suprasti kaip tam tikrą 
bausmės būseną... Nelaimingasis - jis išgirdo, jis suvokė: 
dabar jis jaučiasi lyg ta višta, aplink kurią ratu apibrė- 
žė brūkšnį. Šito brūkšnio jis jau niekad neperžengs - iš 
ligonio jis padarytas „nusidėjėliu“... Nuo to laiko jau 
keletą ffikstantmečių neatsikratome šito naujojo ligonio, 
„Nhusidėjėlio“ sampratos, - ar kada nors ji paliks mus 
ramybėje? Kur tik mesi akį - visur hipnotiški nusidėjė- 
lių žvilgsniai, nukreipti į vieną pusę („kaltės“, kaip vie- 
nintelės kančios, kryptimi); visur nešvari sąžinė, ta, anot 
Lutherio, „šlykšti bestija“; visur atrajojama praeitis, iš- 
kraipyti faktai, „pažaliavęs žvilgsnis“ į bet kokią veiklą; 
visur gyvenimo turiniu paverstas noras blogai suprasti 
kančią, jos pervardijimas į kaltės, baimės ir bausmės 
jausmą; visur botagas, ašutiniai marškiniai, badu mari- 
namas kūnas, dantų griežimas; visur nuodėmingojo žmo- 
gaus savęs traiškymas su neramios, liguistai geidulin- 
gos sąžinės mašinerija; visur kančia, didžiausia baimė, 
iškamuotos širdies agonija, nepažintos laimės konvulsi- 
jos, šaukimasis „išganymo“. Šia veiksmų sistema iš tik- 
rųjų buvo galutinai įveikta senoji depresija, nepaslanku- 
mas ir nuovargis, gyvenimas vėl pasidarė nepaprastai 
įdomus, atkutęs, amžinai nesudedantis akių, pablyškęs, 
įkaitęs, apanglėjęs ir vis tiek žvalus — taip atrodė Žmo- 
gus „nusidėjėlis“, susipažinęs su šiomis misterijomis. Ši- 
tas senas, didelis, kovojantis su nieko nenorėjimu bur- 
tininkas, tas asketiškasis dvasininkas - jis akivaizdžiai 
nugalėjo, atėjo p karalystė: dd kančios niekas daugiau 
nebesiskundė, jos ėmė trokšti. „Daugiau kančios! Dau- 
giau kančios!“ — šimtmečius rėkė išvertę gerkles jo mo- 
kiniai ir tie, kurie buvo susipažinę su jo aiškinimais. 
11. 1620 

Kiekvienas nesaikingas jausmas, kuris skaudino, viskas, 
kas daužė į šipulius, maišė su žemėmis, malė į miltus, 
kas tolino, kėlė ekstazę, taip pat kankinimosi vietų pa- 
slaptis, patsai išradingumu nepralenkiamas pragaras - 
visa tai nuo šiol buvo atrasta, įminta, panaudota, viskas 
buvo burtininko paslaugoms, viskas dabar pasitelkta jo 
idealo, asketiškojo idealo pergalei... „Mano karalystė ne 
iš šio pasaulio“!!'“, — kartojo jis kaip ir anksčiau: ar jis 
tikrai vis dar turėjo teisę šitaip kalbėti?.. Goethe teigė, 
jog esama tik trisdešimt šešių tragiškų situacijų!': iš to 
galima spėti, jei šiaip nebūtų Žinoma, kad Goethe nebu- 
vo asketiškasis dvasininkas. Tasai žino daugiau... 

Jei kalbėdami apie visą šitą dvasininkų taikytą, tą „nu- 
sikaltėlišką“ gydymo būdą, mėginsime pasakyti kritikos 
žodį, tai bus tuščias darbas. Kad toks nesaikingas jaus- 
mas, kokį šiuo atveju asketiškasis dvasininkas paprastai 
skiria kaip vaistą savo sergantiesiems (vadindamas jį, 
savaime suprantama, švenčiausiu vardu ir būdamas vi- 
siškai įsitikinęs savo tikslo šventumu), kokiam nors li- 
goniui tikrai padėjo, kas čia taip greitai susigundys teig- 
ti tokią mintį? Bent jau reikėtų susitarti, kaip suprasime 
žodį „padėti“. Jei tuo norima pasakyti, kad tokia gydy- 
mo sistema Žmogų pagerino, aš neprieštarausiu, tik pri- 
dursiu, ką, mano išmanymu, reiškia „pagerinti“ - nei 
daugiau, nei mažiau —- tik „prijaukinti“, „susilpninti“, 
„atimti drąsą“, „suteikti rafinuotumo“, „sugležninti“, „iš- 
romyti“ (taigi beveik tą patį kaip ir sužaloti...). Na, bet 
jei visus tuos Žmones išties laikysime ligoniais, pakrikė- 
liais, depresijos aukomis, tai tokia sistema, net manant, 
kad ji ligonį padarė „geresnį“, jį visada tik dar labiau 
susargdina; tereikia paklausti psichiatrų, kokių būna 

padarinių, kai Žmogus atgailaudamas ima metodiškai 
kankintis, save gniuždyti ir leidžiasi tąsomas išsivada- 
vimo konvulsijų. Pažvelkime taip pat į istoriją: visur, 
kur asketiškasis dvasininkas taikydavo šitą ligonių gy- 
dymo būdą, siaubingai greitai didėdavo sergamumas — 
tiek apimtimi, tiek rimtumu. Kas būdavo tuo pasiekia- 
ma? Suardoma nervų sistema, nors Žmogus ir šiaip jau 
buvo nesveikas, - o svarbiausia, tai apimdavo viską - 
nuo smulkmenos iki didžiausių dalykų, nuo pavienio 
individo iki ištisų minių. Tokių atgailos ir išsivadavimo 
treniruočių rezultatas — negirdėtos neregėtos epilepsijos 
epidemijos, pačios didžiausios, kokias tik mena istorija, 
kaip, sakysim, viduramžių šv. Vito ir šv. Jono šokėjai; 
kita padarinių forma - baisūs stabo priepuoliai ir užsi- 
tęsusios depresijos; dėl to kai kuriais atvejais net visos 
tautos ar miesto (Ženeva, Bazelis) temperamentas ne- 
grįžtamai tapdavo priešingas; čia priklauso ir raganiš- 
kosios isterijos, kažkuo panašios į somnambulizmą (vien 
laikotarpiu nuo 1564 iki 1605 m. įvyko aštuoni tos ligos 
protrūkiai); būta taip pat masinių mirties troškimo psi- 
chozių, kurių šiurpinantys riksmai: „Evviva la morte!“!!š 
skambėjo visoje Europoje, pertraukiami tai gašlumo, tai 
griovimo įtūžio idiosinkrazijų: tokią pat afektų kaitą su 
tokiomis pat pertraukomis ir šuoliais matome visur dar 
ir šiais laikais, kiekvienąkart, kai tik asketiškoji nuodė- 
mės doktrina vėl pasidaro populiari (religinė neurozė 
pasireiškia kaip tam tikra „piktosios dvasios“ forma - 
čia nėra jokios abejonės. Kas jinai tokia? Ouzaeritur'?). 
Toks dalykas apskritai įėjo į visos Žmonijos istoriją, siau- 
bingai ir nepamirštamai įsirėžė į ją asketiškasis idealas 
ir jo subtilaus moralizmo kultas, ta iš visų nesaikingo 
jausmo priemonių išradingiausia, drastiškiausia ir pa- 
vojingiausia sistematizacija, vykdyta prisidengus šventų 

ketinimų skraiste; ir, deja, įėjo ne tiktai į jos istoriją... 
Vargu ar įstengčiau paminėti dar ką nors, kas taip griau- 
namai būtų paveikęs sveikatą ir rasės tvirtybę, ypač eu- 
ropiečių, negu šitas idealas; nė kiek neperdedant gali- 
ma jį laikyti tikrąja pragaištimi Europos Žmonių sveika- 
tos istorijoje. Labiausia jo poveikiui galėtų prilygti tik 
specifinė germanų įtaka: turiu galvoje Europos nuodiji- 
mą alkoholiu - tai reiškinys, iki šiol tiksliai koja kojon 
ėjęs su politine ir rasine germanų persvara (visur, kur 
jie įskiepydavo savo kraują, įskiepydavo ir savo ydą). 
Trečiąjį iš eilės reikėtų minėti sifilį - magno sed proxima 
intervallo!??, 

Asketiškasis dvasininkas visur, kur jam pavyko įsi- 
viešpatauti, sugadino sielos sveikatą, taigi jis sudarkė ir 
skonį in artibus et litteris'?! — ir tebedarko jį iki šiol. „Va- 
dinasi?“ — tikiuosi, kad šitam mano „vadinasi“ papras- 
čiausiai pritarsite; aš bent nenorėčiau čia leistis įrodinė- 
ti. Tačiau viena vienintelė užuomina būtina: ji skirta 
pagrindinei krikščionių literatūros knygai, krikščionybės 
tikrajam modeliui, jos „knygų knygai“. Dar pačiais grai- 
kų ir romėnų klestėjimo laikais, kurie buvo ir literatū- 
ros klestėjimo laikai, kai antikos raštijos pasaulyje dar 
nesimatė jokių silpimo ir griuvimo požymių, epochoje, 
kai dar buvo galima skaityti kai kurias knygas, už ku- 
rias dabar atiduotum pusę visos literatūros, — jau tada 
krikščionių agitatorių —- juos vadina bažnyčios tėvais — 
naivumas ir pasipūtėliškumas drįso skelbti: „Ir mes tu- 
rime savo klasikinę literatūrą, jokios graikų literatūros 
mums nereikia, — ir čia išdidžiai būdavo nurodomi le- 
gendų rinkiniai, apaštalų laiškai ir apologetų traktatė- 
liai, bemaž taip, kaip dabar anglų „gelbėjimo armija“, 

pasitelkusi panašią literatūrą, kovoja su Shakespeare'u 
ir kitais „pagonimis“. Aš nemėgstu „Naujojo Testamen- 
to“, skaitytojas tai bus jau pastebėjęs; man darosi be- 
veik neramu, kad dėl savo požiūrio į šitą taip vertina- 
mą, pervertinamą veikalą esu toks vienišas (dviejų tūks- 
tantmečių skonis eina prieš mane): bet ką padarysi! „Čia 
stoviu aš, kitaip aš negaliu“'“, — man užtenka drąsos 
laikytis savo prasto skonio!?. Senasis Testamentas - taip, 
tai visai kas kita: didžiausia pagarba Senajam Testa- 
mentui! Jame randu didelių žmonių, herojinę panoramą 
ir patį rečiausiai pasitaikantį pasaulyje dalyką - su nie- 
kuo nepalyginamą stiprios širdies naivumą; negana to, 
čia aš randu tautą. Tuo tarpu naujajame — visur šeimi- 
ninkauja tik mažos sektos, siela vien tik rokoko stiliaus, 
visur tik raizgalynė, pinklės, stebuklai, vien tik slaptų 
susiėjimų atmosfera; vos nepamiršau pridurti retsykiais 
pasitaikančio bukoliško saldumo dvelksmo, saldumo, bū- 
dingo epochai (7 Romos provincijai), ir ne tiek judėjiš- 
ko, kiek helenistinio pobūdžio. Žeminimasis ir pūtima- 
"sis — visai greta vienas kito; jausmo plepumas kone glu- 
minantis; aistringumas be jokios aistros; gestikuliacija ku- 
pina kančios; čia, matyt, visiškai nebūta gero auklėjimo. 
Kaip galima kelti tiek daug triukšmo dėl savo mažų 
ydelių, kaip daro šitie dievobaimingi žmogėnai! Nė šuo 
dėl to nesuloja; o ką jau kalbėti apie Dievą. Galiausiai 
jie dar trokšta užsidėti „amžinojo gyvenimo karūną“, 
visi tie menki provincialai: tačiau kuriems galams? Ko- 
kiam tikslui? Nekuklumas čia peržengia visas ribas. „Ne- 
mirtingasis“ Petras - kas jį tokį ištvertų! Jie kupini išdi- 
dumo, bet jis tik kelia šypseną: tai verčia juos sugroniu- 
liuoti viską, kas juose asmeniškiausia, sugromuliuoti sa- 
vo kvailystes, liūdesius ir dykaduonių rūpesčius, tarsi 
patys daiktai iš esmės privalėtų žiūrėti šitų dalykų; tai 

ir patį Dievą be paliovos painioja į visokias nelemtas 
erzelynes, į kurias patys įklimpę iki ausų. O jau tas 
nuolatinis, vemti verčiantis Dievo tujinimas! Tas žydiš- 
kas, ir ne vien žydiškas įkyrumas Dievui liežuviu ir 
letenomis!.. Yra Rytų Azijoje nedidelių niekinamų „pa- 
gonių tautų“, iš kurių šitie pirmieji krikščionys būtų 
galėję pasimokyti kai ko esminio, sakysim, truputėlio 
takto reiškiant didžią pagarbą; anų tautų Žmonės, kaip 
liudija krikščionių misionieriai, išvis nedrįsdavo ištarti 
Dievo vardo. Tai, man atrodo, yra gan korektiška; aki- 
vaizdu, jog tas dalykas pernelyg delikatus ne tik „pir- 
miesiems“ krikščionims: kad pajaustume kontrastą, už- 
tenka prisiminti, pavyzdžiui, Lutherį, šitą „iškalbingiau- 
sią“ ir neraliuočiausią kaimo gagrį, kokį yra turėjusi 
Vokietija, ir lutheriškąją kalbėseną, kaip pačiam labiau- 
siai patikusią dialoguose su Dievu. Lutheris priešinosi 
bažnyčios šventiesiems - Dievo tarpininkams (ypač 
„Velnio išperai popiežiui“), nes buvo galų gale storžie- 
vis - dėl to nekyla jokių abejonių, - jį erzino bažnyčios 
subtilus etiketas, tas hieratinio skonio didžios pagarbos 
etiketas, atveriantis duris į tai, kas švenčiausia, tik la- 
biau atsidavusiems patikėtiniams ir tylesniesiems ir už- 
trenkiantis jas storžieviams. Pastariesiems kaip tik Čia 
turi būti visiems laikams užkimšta burna - bet Luthe- 
ris, tas kaimietis, paprasčiausiai norėjo kitaip, nes jam 
atrodė, jog anaip kalbama nepakankamai vokiškai: pir- 
miausia jis norėjo kalbėti tiesiogiai, kalbėti pats, „nesi- 
drovėdamas“ šnekėtis su Dievu... Na, tą jis ir darė. — 
Asketiškasis idealas niekados ir niekur nebuvo - tai ne- 
sunku numanyti - gero skonio mokykla, o apie gerų 
manierų mokyklą — ką čia ir kalbėti, geriausiu atveju 
tai buvo hieratinių manierų mokykla: kitaip sakant, ja- 
me pačiame glūdi kažkas, kas yra mirtinas visų gerų 

manierų priešas — saiko trūkumas, bjaurėjimasis saikų; 
jis pats yra „non plus ultra“ V. 


23 


Asketiškasis idealas sugadino ne tik sveikatą ir skonį, 
jis sudarkė dar ir kitus dalykus —- trečią, ketvirtą, penk- 
tą, šeštą; nevardinsiu ką būtent (kada gi aš baigčiau 
nagrinėti!). Į dienos šviesą čia norėčiau ištraukti ne tai, 
kiek tas idealas visko pridarė; priešingai, noriu atskleisti 
tik viena — ką jis reiškia, ką galima nuspėti slypint už 
jo, po juo, jo viduje, koks jo laikinasis, ne visai ryškus, 
klaustukais ir nesusipratimais perkrautas turinys. Tik šitą 
tikslą turėdamas galvoje, drįstu atkreipti savo skaityto- 
jų dėmesį į jo veikimo baisumą, padarinių pražūtingu- 
mą, kad besidomintįjį parengčiau paskutiniam ir siau- 
bingiausiam aspektui, kurį įžvelgiu klausime apie to ide- 
alo reikšmę. Tad ką reiškia to idealo galia, jo galios 
siaubingumas? Kodėl jam buvo suteikta šitiek erdvės? 
Ar nereikėjo jam verčiau pasipriešinti? Kodėl taip ne- 
įvyko? Asketiškasis idealas — tai tam tikros valios iš- 
raiška: kur ta priešingoji valia, kuria būtų pasireiškęs 
priešininko idealas? Asketiškasis idealas turi tikslą - ga- 
nėtinai bendrą, kad visi kiti Žmogaus būties interesai, 
palyginti su juo, atrodytų menki ir riboti; jis, į nieką 
neatsižvelgdamas, įninka į laikus, tautas, žmones, kad 
pajungtų tik šitam vienam tikslui, jis nepripažįsta jokio 
kito aiškinimo, jis atmeta, neigia, teigia, pritaria vien tik 
remdamasis savo interpretacija (o ar buvo kada nors la- 
biau iki galo apgalvota interpretacijos sistema?); jis ne- 
paklūsta jokiai valdžiai, priešingai, jis įsitikinęs savo pir- 
mumo teise, savo rango distancija kiekvienos valdžios 
atžvilgiu - jis mano, kad pasaulyje nėra tokios valdžios, 
kuri neprivalėtų pirma iš jo įgyti prasmę, teisę egzis- 

tuoti, vertę, nes yra jo darbų įrankis, kaip kelias ir bū- 
das, vedantis į jo tikslą, į Vieną tikslą... Kur atsvaras 
šitai uždarai valios, tikslo ir interpretacijos sistemai? Ko- 
dėl nėra priešpriešos?.. Kur kitas „vienas tikslas'?.. Ta- 
čiau man sako, jog jis 535, kad jis ne tik ilgai ir sėk- 
mingai su tuo idealu kovojęs, bet ir dėl daugelio pa- 
grindinių dalykų jį nugalėjęs: visas mūsų dabartinis 
mokslas esąs to liudytojas — tas dabartinis mokslas, ku- 
ris, būdamas tikrąja tikrovės filosofija, akivaizdžiai tikįs 
vien pačiu savimi, neabejojamai esąs drąsus ir turįs va- 
lios būti savimi ir visai neblogai iki šiol vertęsis be Die- 
vo, be anapus ir neigiamų dorybių. Kam kam, o man 
tokio tipo triukšmas ir agitatorių plepalai — kaip van- 
duo nuo žąsies: šitie tikrovės trimitininkai yra blogi mu- 
zikantai: jų balsai eina — gana aiškiai girdėti — ne iš 
gilumos, jų lūpomis kalba ne mokslo sąžinės bedugnė - 
nes dabar mokslo sąžinė yra bedugnė, - žodis „moks- 
las“ tokių trimitininkų gerklėse - tai paprasčiausias klie- 
desys, piktnaudžiavimas, begėdiškumas. Tiesa yra kaip 
tik priešingybė to, kas čia teigiama: mokslas šiandien 
visiškai netiki savimi, o kad jis turėtų dar smwo idealą, 
negali. būti nė kalbos, — ir tais atvejais, kai jis tebėra 
dar aistra, meilė, įkarštis, kankinimasis, jis nėra asketiš- 
kojo idealo priešprieša, o, atvirkščiai, - jo naujausia ir 
pagrindinė forma. Ar jums tai rėžia ausį?.. Juk ir iš šiuo- 
laikinių mokslininkų yra užtektinai dorų ir kuklių dar- 
bo bitelių, kuriems miela sava maža kertė ir kurie dėl 
to, kad ji jiems patinka, kartkartėmis truputį įžūlokai 
ima kelti balsą teigdami, girdi, dabar iš viso reikią būti 
patenkintiems, ypač mokslu - visur galima tiek daug 
naudinga nuveikti. Aš neprieštarauju; neturiu jokio no- 
ro atitraukti šituos sąžiningus darbininkus nuo jų ama- 

to — mane jų darbas džiugina. Tačiau tai, kad šiandien 
stropiai dirbamas mokslinis darbas ir kad esama paten- 
kintų darbininkų, jokiu būdu neįrodo, jog mokslas ap- 
skritai dabar turi kokį nors didžio tikėjimo tikslą, siekį, 
idealą, aistrą. Yra, kaip sakyta, priešingai: tada, kai 
mokslas nevirsta naujausia asketiškojo idealo raiškos for- 
ma, — tai itin reti, nepaprasti, rinktiniai atvejai, negalį 
pakreipti viena ar kita linkme bendrojo teiginio, - jis 
tampa užuovėja visokios rūšies apmaudui, netikėjimui, 
graužačiai, despectio sui“?, nešvariai sąžinei — jis pasida- 
ro nerimu dėl paties idealo nebuvimo, kančia dėl di- 
džios meilės stokos, nepasitenkinimu dėl priverstinio sai- 
kingumo. O, ko tik neslepia šiais laikais mokslas! Kiek 
jis mažų mažiausiai visko turįs slėpti! Mūsų geriausių 
mokslininkų sumanumas, jų išskirtinis darbštumas, jų 
dieną ir naktį įkaitusios galvos, jų pasiektas amato meist- 
riškumas —- kaip dažnai visa tai įgauna savo tikrąją pras- 
mę, kai mokslininkas po truputį pradeda neberodyti pats 
savęs! Mokslas —- kaip savęs temdymo priemonė: ar teko 
apie tai girdėti?.. Kas yra bendravęs su mokslininkais, 
žino, jog kai kada juos gali nekalčiausiu Žodžiu įžeisti 
iki širdies gelmių, gali kartais užsitraukti savo mokytų 
bičiulių rūstybę tą pačią akimirką, kai rengiesi juos kaip 
tik pagerbti; jie išsimuša iš pusiausvyros vien dėl to, 
kad buvai toks netaktiškas ir davei suprasti, jog Žinai, 
su kuo turi reikalą —- su kenčiančiais, nenorinčiais prisi- 
pažinti, kas jie tokie; su apsvaigėliais ir praradusiais 
nuovoką, bijančiais tik viena - atgauti sąmonę... 


24 
O dabar atkreipkime akis į tuos retesnius atvejus, apie 
kuriuos buvau užsiminęs, — į pačius naujausius idealis- 
tus, iš kurių šiuo metu yra ir filosofų, ir mokslininkų: 

galbūt jie — tie ieškomieji asketiškojo idealo priešininkai, 
jo neidealistai? Iš tikrųjų jie mano tokie esą, šitie „neti- 
kintieji“ (nes netikėliai yra visi be išimties); atrodo, kad 
kaip tik tai ir yra jų vienintelis tikėjimo pamatas, kad 
būtų šito idealo priešininkai: tokie rimti jie šiuo atžvil- 
giu, tokie aistringi tampa būtent čia jų žodžiai, jų mos- 
tai, — ar dėl to jau turi būti Hesa tai, kuo jie tiki?.. Mes, 
„pažinimo žmonės“, šiaip jau kreivai žiūrime į visokio 
plauko tikinčiuosius; mūsų nepasitikėjimas palengva iš- 
mokė mus daryti priešingas išvadas negu tos, prie ku- 
rių iki tol buvo prieinama: t.y. visuomet, kai tikėjimo 
tvirtumas ima virsti kone svarbiausiu dalyku, reikia da- 
ryti išvadą apie tam tikrą to, kuo tikima, argumentų 
silpnumą, paties tikėjimo objekto neįtikimumą. Mes irgi 
neneigiame, kad tikėjimas „teikia palaimą“: kaip tik to- 
dėl atmetame mintį, kad jis ką nors įrodo, — stiprus ti- 
kėjimas, apdovanojantis žmogų palaima, kelia įtarimą 
dėl to, kuo tikima; jis nepagrindžia „tiesos“, jis pagrin- 
džia tam tikrą tikimybę - būtent iliuzijos. Kaip yra šiuo 
atveju? — Šitie dabartiniai neigėjai ir nuošalininkai, šitie 
besąlygiški pretendentai į viena - į intelektualinį švaru- 
mą, šitie kieti, reiklūs, santūrūs, herojiški protai, virtę 
mūsų epochos garbe, visi tie blankūs ateistai, antikris- 
tai, imoralistai, nihilistai, tie skeptikai, efektikai, dvasios 
džiovininkai (džiovininkai jie yra visi aliai vieno, bet ko- 
kia prasme), šitie didžiausi pažinimo idealistai, kuriuo- 
se šiais laikais tik ir gyvena įsikūnijusi intelektualinė 
sąžinė, — jie iš tikrųjų mano esą maksimaliai atitrūkę 
nuo asketiškojo idealo, šitie „laisvi, nepaprastai laisvi pro- 
tai“; ir vis dėlto aš išduosiu jiems paslaptį, kurios patys 
nesugeba įžvelgti - nes yra pernelyg arti savęs: šitas 
idealas — tai kaip tik ir jy idealas, jie patys dabar įkū- 
nija jį ir, ko gero, niekas kitas; patys jie yra jo labiausiai 

sudvasintas išsigimimas, jo toliausiai į priekį pasiųstas 
karių ir žvalgų būrys, jo klastingiausia, jautriausia, ne- 
apčiuopiamiausia suvedžiojimo forma, - ir jei galiu pa- 
sireikšti kaip kokio nors dalyko mįslės įminėjas, tai no- 
riu juo būti sakydamas ir šitą mintį... Jie dar toli gražu 
nėra laisvi protai, nes dar tiki tiesa... Kai krikščionių kry- 
žiuočiai Rytuose susidūrė su nenugalimuoju asasinų or- 
dinu, tuo laisvadvasių žmonių ordinu par excellence, ku- 
rio eiliniai nariai gyveno tokioje paklusnybėje, kokios 
nebuvo regėjęs joks vienuolių ordinas, jie kažkaip gavo 
užuominą ir dėl to simbolio bei įsidėmėtino žodžio, į 
kurį išimtinę teisę turėjo tik pačios vyriausiosios galvos 
kaip į savo secretum: „Nieko nėra tikra, viskas yra leis- 
ta“... Na va, čia tai buvo dvasios laisvė, taip buvo pakirs- 
tos šaknys net tikėjimui tiesa... Ar teko kada kokiam nors 
Europos, krikščionių laisvos dvasios Žmogui pasiklysti 
šio teiginio ir jo padarinių labirinte?.. Ar pažįsta jis šitos 
olos Minotaurą iš patirties?.. Abejoju, negana to, aš Ži- 
nau esant kitaip: šitiems besąlygiškiems pretendentams 
į viena, šitiems vadinamiesiems „laisviesiems protams“ 
nėra nieko svetimesnio už laisvę ir nesaistomumą mi- 
nėta prasme; jokiu kitu atžvilgiu jie nėra susieti tvir- 
čiau: tik tikėjimu tiesa jie, kaip niekas kitas, yra tvirti ir 
niekur nenukrypstantys. Visa tai aš galbūt per daug ge- 
rai pažįstu iš arti: šitas pagarbos vertas filosofinis sai- 
kumas, kurio laikytis įpareigoja toks tikėjimas, tas inte- 
lekto stoicizmas, kuris galiausiai vienodai griežtai už- 
draudžia sakyti sau „ne“, kaip ir sakyti „taip“, tas no- 
ras likti prie to, kas yra faktiška, prie factum brutum““, 
tas „petits faits“ fatalizmas (ce petit faitalisme“", kaip aš 
jį vadinu), kuriame prancūzų mokslas dabar ieško tam 
tikro moralinio pranašumo prieš vokiečių mokslą, tas 
atsisakymas apskritai interpretuoti (prievartauti, iškrai- 

pyti, trumpinti, praleidinėti, išpūtinėti, prasimanyti, klas- 
toti ir visko, kas šiaip dar priklauso bet kokio interpre- 
tavimo esmei) - tai, nesismulkinant, lygiai taip pat gerai 
išreiškia dorybės asketizmą kaip ir bet kokios rūšies jus- 
lumo neigimą (iš tikrųjų čia pateiktas tik vienas tokio 
neigimo būdas). O tai, kas prie jo stumia, tas besąlygiš- 
kas tiesos siekis, ir yra tikėjimas pačiu asketiškuoju idealu, 
nors ir kaip jo nesuvoktu imperatyvu, dėl to nereikia 
turėti jokių iliuzijų, — tai yra tikėjimas metafizinė, tiesos 
savaime verte, tokia, kokia ji vienintelė yra to idealo pa- 
liudyta ir užfiksuota (ji laikosi ir žlunga kartu su juo). 
Jei spręsime kategoriškai, turėsime pripažinti, jog „be- 
prielaidiško“ mokslo išvis nėra — pati mintis apie tai 
yra neįmanoma, paralogiška: visuomet pirma turi būti 
tam tikra filosofija, tam tikras „tikėjimas“, kad juo rem- 
damasis mokslas įgautų kryptį, prasmę, ribas, metodą, 
teisę egzistuoti. (Kas visa tai supranta priešingai, kas, 
pavyzdžiui, užsimoja filosofijai „suteikti grynai moksli- 
nį pobūdį“, tam pirma prireiks ne tik filosofiją, bet ir 
pačią tiesą pastatyti aukštyn kojomis — tai didžiausias ne- 
padorumas, kokį tik galima įsivaizduoti tokių dviejų gar- 
bingų damų atžvilgiu!) Taip, jokių abejonių, - ir čia 
norėčiau pacituoti savo Linksmąjį mokslą, plg. penktąją 
knygą (afor. 344)'2š: „...teisingas Žmogus šia pastarąja ir 
drąsiai formuluota prasme, kurią suponuoja tikėjimas 
mokslu, teigia kitą negu gyvenimas, gamta ir istorija pa- 
saulį; ir kadangi jis teigia šį „kitą pasaulį“, tad kaip? Ar 
neturi jis kaip tik tuo jo priešingybę, šį pasaulį, mūsų 
pasaulį - neigti?.. Mūsų tikėjimas mokslu vis dar tebėra 
metafizinis tikėjimas, kad ir mes, šiais laikais pažinimo 
siekiantieji, mes, bedieviai ir antimetafizikai, savo ugne- 
lę tebeimame iš tos liepsnos, kurią įžiebė kelių tūkstan- 
čių metų senumo tikėjimas, tas krikščionių tikėjimas, ku- 

ris buvo ir Platono tikėjimas: jog Dievas yra tiesa, jog 
tiesa dieviška... O kaip tada, jei šis tikėjimas darosi vis 
neįtikimesnis, jei atrodo, kad nieko nebėra dieviška, o 
yra tik klaida, aklumas, melas, - jei pats Dievas pasiro- 
do esąs mūsų :/giausiai trukęs melas?“ — Šioje vietoje bū- 
tina stabtelti ir gerai pagalvoti. Pačiam mokslui, pasiro- 
do, reikia pateisinimo (tuo anaiptol dar nenorima pasa- 
kyti, kad tokio pateisinimo jam esama). Pažvelkime šiuo 
požiūriu į seniausią ir naujausią filosofijas: nė viena iš 
jų nesuvokia, kaip pačiam tiesos siekiui reikia pateisini- 
mo; čia akivaizdi kiekvienos filosofijos spraga — kodėl 
taip yra? Todėl, kad visoje filosofijoje iki šiol šeiminin- 
kavo asketiškasis idealas, kad į tiesą buvo žiūrima kaip 
į esamybę, Dievą, kaip į pačią aukščiausią instanciją, 
kad tiesa visai neturėjo teisės būti problema. - Nuo tos 
akimirkos, kai paneigiamas tikėjimas asketiškojo idealo 
Dievu, iškyla ir nauja problema — tiesos vertės problema.- 
Tiesos siekiui dar būtina ir kritinė analizė — numatyki- 
me tuo uždavinį sau patiems: pamėginkime vieną kartą 
suabejoti tiesos verte... (Kam atrodo, kad tai, kas čia sa- 
koma, yra per daug lakoniška, tam patarčiau pasiskai- 
tyti tą Linksmojo mokslo skyrelį, kuris pavadintas: „Kiek. 
ir mes dar esame dievobaimingi“, sk. 344, o dar ge- 
riau - visą šio veikalo penktą knygą, taip pat Ryto žaros 
pratarmę.) 


29 


Ne! Nekvaršinkite man galvos dėl mokslo, kai ieškau 
natūralaus asketiškojo idealo antagonisto, kai klausiu: 
„Kur toji priešinga valia, kuria reiškiasi priešingasis ide- 
alas?“ Mokslas čia toli gražu dar neturi pakankamai aiš- 
kios nuomonės, jam kiekvienąkart pirmiausia reikia ver- 
tės idealo, vertę kuriančios jėgos, kuriai Harnaudamas jis 

galėtų tikėti savimi, — pats jis vertės niekuomet nekuria. 
Jo santykis su asketiškuoju idealu pats savaime toli gra- 
žu dar nėra antagonistinis; iš esmės jis veikiau sudaro 
jo vidinio formavimosi varomąją jėgą. Labiau įsigilinę 
pamatysime, kad mokslo nesantaika ir kova su asketiš- 
kuoju idealu nukreipta ne į patį idealą, o tik į jo išori- 
nius įtvirtinimus, pavidalą, kaukę, į jo laikiną sustaba- 
rėjimą, sumedėjimą, sudogmėjimą: atmesdamas tai, kas 
egzoteriška, jis vėl suteikia jam gyvybingumo. Jie abu, 
mokslas ir asketiškasis idealas, išaugę juk vienoje dir- 
voje — apie tai jau esu užsiminęs, — abu vienodai per- 
dėtai vertina tiesą (tiksliau sakant: vienodai tiki tiesos 
neįvertinamumu, jos nekritikuojamumu); dėl to jie neiš- 
vengiamai tampa sąjungininkais — tad, šiaip ar taip, jei- 
gu su jais imama kovoti, tai visuomet tik į juos abu 
kartu galima nukreipti ugnį ir dėl abiejų abejoti. Nusta- 
tant asketiškojo idealo vertę, būtinai drauge nustatoma 
ir mokslo vertė: užtat laiku prasitrinkite akis ir pastaty- 
kite ausis! (Menas — sakau tai užbėgdamas už akių, nes 
kada nors šį klausimą nagrinėsiu išsamiau, — taigi me- 
nas, kuriame pašventinamas būtent melas, O noras ap- 
gauti remiamas švarios sąžinės, yra kur kas labiau nu- 
kreiptas prieš asketiškąjį idealą negu mokslas: tai ins- 
tinktyviai jautė Platonas, tas didžiausias meno priešas, 
kokį iki šiol pasauliui yra davusi Europa. Platonas prieš 
Homerą - štai ir visas, tikras antagonizmas: pirmasis — 
palankiausias „anapusybės“ šalininkas, didysis gyveni- 
mo šmeižikas, antrasis — jo dievintojas, per prievartą 
auksinė prigimtis. Todėl menininko pasirengimas nuo- 
lankiai tarnauti asketiškajam idealui — tai menininko ko- 
rupcijos viršūnė, didesnės korupcijos nebūna, tačiau, de- 
ja, - ji yra viena iš labiausiai paplitusių: juk nerasi nie- 
ko korumpuotesnio už menininką.) Ir psichologiniu at- 

žvilgiu mokslo ir asketiškojo idealo pamatas yra tas pats: 
tiek vienam, tiek antram prielaidą sudaro tam tikras 
gyvenimo nuskurdimas — afektai esti atvėsę, sparta sulė- 
tėjusi, vietoj instinktų — dialektika, veide ir judesiuose — 
rimtis (pastaroji — akivaizdžiausias sulėtėjusios medžia- 
gų apykaitos, menkiau pulsuojančios gyvybės požymis). 
Įsižiūrėkime gerai į tas tautos gyvenimo epochas, kai į 
avansceną išeina mokslininkas: tai būna nuovargio, daž- 
nai ir saulėlydžio, žlugimo laikai; trykštančios energijos, 
tikėjimo gyvenimu, ateities perspektyvomis —- nelikę nė 
kvapo. Kai viršų pradeda imti mandarinai, nieko gero 
nelauk, panašiai kaip ir iš demokratijos, taikos teismų 
vietoj karo, moterų lygiateisiškumo, užuojautos religijos 
ir aibės visokių kitokių smunkančio gyvenimo simpto- 
mų. (Mokslas kaip problema; ką reiškia mokslas? - plg. 
šiuo klausimu Tragedijos gimimo pratarmę.) - Ne! Tasai 
„šiuolaikinis mokslas“ —- tik pasižiūrėkite į jį blaiviu 
žvilgsniu! - juk jis yra geriausias asketiškojo idealo są- 
jungininkas, o geriausias kaip tik todėl, kad toji sąjunga 
yra labiausiai nesavanoriška, pati slapčiausia ir visiškai 
pogrindinė! Iki šiol jie žaidė vieną ir tą patį Žaidimą, 
tie „dvasios vargšai“ ir mokslininkai ano idealo prieši- 
ninkai (beje, nederėtų manyti, kad jie yra ir jo priešin- 
gybės, sakysim, kaip dvasios turtuoliai, — tokie jie nera; 
aš pavadinčiau juos dvasios džiovininkais); o pastarųjų 
garsiosios pergalės: be jokios abejonės - tai pergalės, bet 
prieš ką? Asketiškasis idealas dėl jų nenukentėjo nė per 
nago juodymą, veikiau priešingai - jos tik sustiprino jį, 
t.y. padarė neapčiuopiamesnį, dvasiškesnį, klastingesnį, 
nes mūro sienas, apsaugos įtvirtinimus, kuriuos tas. pa- 
sistatydavo ir kurie suteikdavo jo pavidalui daugiau 
šiurkštumo, mokslas vis negailestingai pašalindavo, nu- 
griaudavo. Ar iš tikrųjų manoma, kad, tarkim, teologinės 

astronomijos žlugimas reiškia ir asketiškojo idealo Žžlu- 
gimą?.. Ar gal žmogus mažiau betrokšta įminti savo bū- 
ties anapusybės mįslę dėl to, kad toji būtis nuo tada, 
esant tokiai regimai daiktų tvarkai, pasidarė dar miglo- 
tesnė, pasyvesnė, nebūtinesnė? Ar nuo Koperniko laikų 
prasidėjęs Žmogaus savęs vertimas mažyte dulkele, jo 
noras save menkinti nėra nepaliaujamai progresuojantis 
procesas? O tas tikėjimas jo didybe, unikalumu, nepa- 
keičiamumu būtybių gradacijoje? Jis dingo kaip į van- 
denį, - Žmogus tapo gyvulių, su niekuo nepalyginamu 
gyvuliu, be nuolaidų ir išlygų, jis, pagal ankstesnį tikė- 
jimą prilygęs kone Dievui („Dievo vaikas“, „Dievžmo- 
gis“)... Nuo Koperniko laikų Žmogus tarsi atsidūrė ant 
nuožulnios plokštumos —- dabar jis vis greičiau ritasi 
nuo centro - bet kur? Į niekur? Į „veriančią savo nieky- 
bės pajautą“?.. Ką gi! Tai ir būtų tiesus kelias - į senąjį 
idealą?.. Bet koks mokslas (ir jokiu būdu ne vien tik 
astronomija, kurios žeminantį ir gniuždantį poveikį įsi- 
dėmėtinais žodžiais yra pripažinęs Kantas: „..ji naikina 
mano svarbumą“'?*...), taigi bet koks mokslas, tiek gam- 
tos, tiek ir ne gamtos, nenatūralusis — taip aš vadinu 
pažinimo savikritiką, - dabar stengiasi išmušti Žmogui 
iš galvos jo pagarbą sau pačiam, tartum ši būtų buvusi 
ne kas kita, kaip įnoringas pasipūtėliškumas; galima bū- 
tų netgi pasakyti, jog mokslas visą savo garbę, visą sa- 
vo šiurkščią stojiškos ataraksijos formą eikvoja pastan- 
"goms išsaugoti šitą Žmogaus vargais negalais pasiektą 
savęs miekinimą kaip savo didžiausią, rimčiausią pagar- 
bos sau pačiam teisę (iš tikrųjų visiškai teisėtai, nes tas, 
kuris niekina, vis dar priklauso prie tų, kurie „neprara- 
do gebėjimo gerbti“...) Ar tai reiškia, kad šitaip dirbama 
asketiškojo idealo nenaudai? Nejaugi vis dar rimtai ma- 
noma (kaip kažkada teologai buvo sau įsikalę į galvą), 

kad, sakysim, Kanto pergalė prieš teologijos sąvokų dog- 
matiką („Dievas“, „siela“, „laisvė“, „nemirtingumas“) as- 
ketiškąjį idealą suvarė į ožio ragą? - mums tuo tarpu 
visai nesvarbu, ar pats Kantas išvis tokį tikslą turėjo. 
Nekelia abejonių ir tai, kad nuo Kanto laikų koziriai 
vėl atsidūrė visokio plauko transcendentininkų ranko- 
se - teologai juos emancipavo: kokia laimė! Kantas jiems 
parodė tą slaptą kelią, kuriuo eidami nuo šiol galės sa- 
vo rizika ir su didžiausiu moksliniu padorumu tenkinti 
„savo širdies geismus“. Arba: kas dabar galėtų prikai- 
šioti agnostikams, kai jie, kaip Nežinomybės ir Paslap- 
ties gerbėjai, patį klaustuką šiais laikais garbina kaip Die- 
vą? (Xaveras Doudan'as kažkurioje vietoje kalba apie 
ravages, kuriuos pridarė „Yhabitude dadnirer Vinintelli- 
gible au lieu de rester tout simplement dans Vincon- 
nu“'*“: jis mano, kad senovės Žmonės išsivertė be šito.) 
Su sąlyga, kad tai, ką Žmogus „sužino“, jo norų nepa- 
tenkina, priešingai, jiems prieštarauja ir varo jam šiur- 
pą; koks dieviškas išsisukinėjimas —- laikyti dėl to kal- 
tais ne „norus“, o „pažinimą“!.. „Jokio pažinimo nėra: 
vadinasi, — yra koks nors Dievas“: kokia nauja elegantia 
syllogismi!“' Koks asketiškojo idealo triumfas! 


26 

O gal visa šiuolaikinė istoriologija tapo gyvenimiškes- 
nė, ėmė labiau tikėti idealu? Dabar jos kilniausias tiks- 
las yra būti veidrodžiu; ji atmeta bet kokią teleologiją; ji 
nebenori nieko „įrodinėti“; ji atsisako teisėjos vaidmens 
ir parodo turinti gerą skonį, - ji nei per daug teigia, nei 
per daug neigia, ji konstatuoja, „aprašinėja“... Tai ganė- 
tinai asketiška, bet dar labiau nmihilistiška, čia nederėtų 
prašauti pro šalį! Matai liūdną, piktą, bet drauge ir ryž- 
tingą žvilgsnį — akis, kurios žvelgia į tolį, panašiai kaip 

nuo ekspedicijos atitrūkęs poliarininkas (galbūt, kad ne- 
reikėtų į nieką įsistebeilyti, dairytis atgalios?..). Čia — 
sniegynai, pritilęs gyvenimas; paskutinių čia sukrank- 
sinčių varnų vardai yra „O kam“, „Nėra reikalo“, „Na- 
da!“"? — čia niekas nebenoksta ir nebeauga, nebent Pe- 
terburgo metapolitika ir Tolstojaus „užuojauta“. Tačiau 
imkime kitos, gal net dar „šiuolaikiškesnės“ rūšies isto- 
rikus — mėgstančius malonumus, geidulingus, meiliai 
žvilgčiojančius tiek į gyvenimą, tiek ir į asketiškąjį idealą, 
žodį „artistas“ vartojančius tarsi pirštinę ir dabar visiš- 
kai pasiglemžusius kontempliuotojų pagyras, — 0! — ši- 
tie sumaningieji saldliežuviai, kokį asketų ir žiemos pei- 
zažų potroškį jie sukelia! Ne! Tegu velnias griebia šitą 
„Stebėtojų“ šutvę! Šimtą kartų man mieliau klampoti 
per niūrią, pilką, kūną šiurpinančią miglą su anais isto- 
rikais nihilistais! — taip, man visai nesunku išklausyti — 
žinoma, jei leidžiama pasirinkti — net kokią nors su is- 
torija visiškai nieko bendra neturinčią Žmogystą, kokį 
antiistoriką (kaip, sakysim, Dūhringą, kurio suokimu da- 
bartinėje Vokietijoje svaiginasi kol kas dar drovi, dar 
savęs neįvardijusi „puikių sielų“ padermė, proletariato 
viduje susidariusi species anarchistica). Nepalyginti blo- 
gesni yra „stebėtojai“; nežinau, kas dar galėtų sukelti 
didesnį šleikštulį istorija negu toks „objektyvus“ krės- 
las, toks išsikvepinęs gyvenimo smaguriautojas, pusiau 
kunigas, pusiau satyras, parfum Renan, jau savo aukštu 
pritariamuoju falcetu išduodantis, ko jam trūksta, kur 
trūksta, kur šiuo atveju Parka pasinaudojo savo negai- 
lestingomis žirklėmis — ak! — beveik kaip chirurgė! Tai 
neatitinka mano skonio, sekina kantrybę - tegu tokiais 
atvejais išsaugo kantrybę tas, kas nebeturi čia ko pra- 
rasti: mane tokia padėtis siutina, tokie „Žiūrovai“ kelia 
man pasipiktinimą „spektakliu“ labiau negu pats spek- 

taklis (negu pati istorija; galite suprasti); nejučiomis už- 
plūsta mane anakreontinės nuotaikos. Toji gamta, kuri 
jaučiui davė ragus, liūtui you“ 660vroV“?, kuriems ga- 
lams ji davė man kojas?.. Vaikščioti, prisiekiu šventuoju 
Anakreontu! - ir ne tik sprukti į krūmus: kad sueitų į 
krūvą sutrūniję krėslai, bailus stebėtojiškumas, geidu- 
lingas eunuchizmas ir stotų prieš istoriją, jos flirtą su 
asketiškaisiais idealais, jos teisingumo impotentišką tar- 
tiufizmą. Reiškiu didžią pagarbą asketiškajam idealui, 
kol jis sąžiningas, kol tiki pats savimi ir nekrečia mums 
pokštų! Bet aš nemėgstu visų tų koketuojančių blakių, 
kurių nepasotinamas garbės troškimas tol siurbia į save 
begalybės kvapą, kol galų gale pati begalybė ima atsi- 
duoti blake; man nepatinka baltomis kalkėmis perdažy- 
ti laidojimo rūsiai, turintys vaidinti gyvenimo komediją; 
netraukia manęs pavargėliai ir susibaigėliai, apsigaubian- 
tys išminties skraiste ir žvelgiantys „objektyviu“ žvilgs- 
niu; spjaunu aš į didvyrių drabužiais išsipusčiusius agi- 
tatorius, prisidengusius savo šiaudinės galvas nemato- 
momis idealo kepuraitėmis; nevertinu garbės trokštan- 
čių Menininkų, norinčių dėtis asketais ir dvasininkais, o 
iš tikrųjų esančių tik pasigailėjimo vertais pajacais; ne- 
pakenčiu ir tų naujausių spekuliuotojų idealizmu, tų an- 
tisemitų, kurie dabar krikščioniškai, ariškai, miesčioniš- 
kai atvertę akis į dangų ir piktnaudžiaudami iš kantry- 
bės varančia pigiausia agitacijos priemone, moraline po- 
za, mėgina įaudrinti visus tautos galvijiškus elementus 
(tai, kad šiandieninėje Vokietijoje bet kokios rūšies melo 
vaiduoklystė nelieka be atgarsio, priklauso nuo tiesiog 
nepaneigiamo ir jau apčiuopiamo vokiečių dvasios skur- 
do, kurio priežastimi įžvelgiu esant perdėm vienpusišką 
jos mitybą laikraščiais, politika, alumi ir Wagnerio mu- 
zika, pridedant čia dar ir tai, kas sudaro šios dietos 

prielaidas: pirma, nacionalinė priespauda ir pasipūtimas, 
stiprus, bet ribotas „Deutschland, Deutschland ūber al- 
les“ principas, o antra, „dabartinių idėjų“ paralysis agi- 
tans“*). Ko jau ko, bet jaudinimą keliančių priemonių 
Europoje dabar gausu, ir jos išradingai tebekuriamos; 
susidaro įspūdis, kad Europai nieko kito taip nereikia 
kaip stimulantia ir degtinės: iš čia ir siaubingos idealų 
klastotės, tie stipriausieji dvasios svaigalai, dėl to visur 
toks šlykštus, dvokiantis, primeluotas, pseudoalkoholio 
pritvinkęs oras. Būtų įdomu žinoti, kiek laivų suklasto- 
to idealizmo, didvyrių rekvizito ir terškiančios pompas- 
tiškų Žodžių skardos, kiek tonų saldytos spirituotos 
užuojautos (prekybos firma: Ia religion de la souffrance"?), 
kiek „tauraus nepasitenkinimo“ kojų protezų dvasios 
plokščiapadžiams gelbėti, kiek krikščioniško moralės 
idealo komediantų dabar reikėtų išgabenti iš Europos, 
kad jos oras vėl prasivėdintų... Aiškus daiktas, jog tu- 
rint galvoje šitą perprodukciją, atsiveria nauja prekybos 
perspektyva; nekelia abejonės, kad naują „biznį“ galima 
padaryti prekiaujant smulkiais stabų idealais ir atitinka- 
mu „idealistų“ asortimentu —- nederėtų nuleisti negirdo- 
mis šitos ne itin delikačios užuominos! Kas turi tam 
užtektinai drąsos? - Mūsų rankose „idealizuoti“ visą pa- 
saulį!.. Bet ką aš čia šneku apie drąsą: čia reikia tik 
vieno dalyko - būtent rankų, gerų, labai gerų rankų... 


27 
— Gana! Gana! Palikim ramybėje tas pačios šiuolaikiš- 
kiausios dvasios keistenybes ir kompleksus; tai vieno- 
dai kelia ir juoką, ir pasipiktinimą - kaip tik mūsų pro- 
blema, asketiškojo idealo reikšmės problema gali be jų 
išsiversti: ką jinai turi bendra su vakarykščia ir šia die- 
na! Šituos dalykus išsamiau ir kruopščiau aptarsiu ki- 

tur (skyriuje „Apie Europos nihilizmo istoriją“, todėl 
skaitytojui nurodau savo rengiamą veikalą Valia valdyti. 
Visų verčių pervertinimo mėginimas). Čia norėčiau pabrėžti 
štai ką: ir pačioje aukščiausioje dvasios sferoje tuo tar- 
pu vis dar esama tiktai vienos tikrųjų asketiškojo idealo 
priešų ir kenkėjų rūšies — tai šio idealo juokdariai, — nes 
jie kelia nepasitikėjimą. Šiaip visur, kur dvasia dabar 
dirba savo darbą aktyviai, galingai ir nesukčiaudama, 
jai išvis joks idealas nereikalingas — populiari šios abs- 
tinencijos išraiška yra „ateizmas“: atmetus jo veržimąsi 
prie tiesos. Tačiau šitas veržimasis, toji valia, tas idealo 
likutis ir yra, jei manimi patikėsit, pats anas idealas sa- 
vo ryškiausia ir dvasiškiausia forma, be galo ezoteriš- 
kas, netekęs išorinio apvalkalo, taigi ne tiek jo likutis, 
kiek branduolys. Todėl besąlygiškai doras ateizmas (vien 
tik jo oru mes, dvasingesnieji šios epochos Žmonės, ir 
tekvėpuojame!) neprieštarauja tam idealui, kaip gali at- 
rodyti, priešingai, jis yra tik viena iš paskutiniųjų jo 
raidos fazių, viena iš baigiamųjų jo formų ir vidinių 
nuoseklumų, - jis yra didžią pagarbą kelianti katastrofa 
du tūkstančius metų trukusiam pratinimui prie tiesos, 
kuri galiausiai uždraudžia sau melą tikint Dievu. (Tokį 
pat raidos procesą, visiškai savarankišką ir todėl šį tą 
įrodantį, matome Indijoje: toks pat idealas verčia daryti 
panašią išvadą, lemiamasis etapas čia pasiektas prieš 
penkis šimtus metų iki prasidedant europiniam laiko 
skaičiavimui, pasirodžius Budai, tiksliau: kai atsirado 
sankjos filosofija, kurią paskui Buda išpopuliarino ir pa- 
vertė religija.) Kas, jei klausime labai tiesiai, iš tikrųjų 
nugalėjo krikščionių Dievą? Atsakymas pateiktas mano 
Linksmajame moksle, p. 264—265: „...pati krikščionių mo- 
ralė, vis tikslesnis tikrumo sąvokos supratimas, krikš- 

čionių sąžinės nuodėmklausiškas subtilumas, galiausiai 
paverstas moksline sąžine, intelektinė dora bet kuria kai- 
na. Žiūrėti į gamtą kaip į Dievo gėrio ir globos įrody- 
mą, istoriją interpretuoti garbinant dieviškąjį protą kaip 
amžiną pasaulio dorovinės tvarkos ir galutinių dorovi- 
nių tikslų paliudijimą, aiškinti savus išgyvenimus taip, 
kaip juos pakankamai ilgą laiką aiškino dievobaimingi 
žmonės, tarsi kiekvienas aplinkybių susiklostymas, bet 
koks ženklas, viskas esą sumanyta ir pasiųsta sielai iš- 
ganyti, - su tuo nuo šiol baigta, tam priešinasi sąžinė, tai 
kiekvienai subtilesnei sąžinei yra nepadoru, negarbinga, 
melagystė, moteriškumas, silpnybė, bailumas: būdami to- 
kie neregėtai negirdėtai griežti, mes ir esame puikūs eu- 
ropiečii ir ilgiausiai trukusio bei narsiausio savęs įvei- 
kimo tęsėjai“... Visi dideli dalykai žlunga patys savai- 
me, tam tikru aktu pašalindami save: taip nori gyveni- 
mo, būtino „savęs įveikimo“ dėsnis, būdingas pačiai gy- 
venimo esmei, - šūkis „patere legem, guam ipse tulis- 
ti“? visuomet galiausiai skiriamas pačiam įstatymo kū- 
rėjui. Šitaip krikščionybė žlugo kaip dogma —- dėl savo 
pačios moralės; šitaip dabar ji turi žlugti ir kaip mora- 
lė — mes stovime prie šito įvykio slenksčio. Krikščioniš- 
kasis teisingumas, padaręs ištisą virtinę išvadų, galų gale 
padarys ir svarbiausią išvadą, išvadą prieš save patį; ta- 
čiau tai atsitiks tada, kai jis iškels klausimą: „Ką reiškia 
veržimasis į Hesą?“... Ir čia aš vėl prieinu prie savo, prie 
mūsų problemos, mano nepažįstamieji bičiuliai (nes kol 
kas nesu girdėjęs apie jokį bičiulį): kokią prasmę turėtų 
visa miisų būtis, jei tas veržimasis į tiesą mumyse nebū- 
tų pats savęs įsisąmoninęs kaip problemos?.. Dėl šito są- 
moningo veržimosi į tiesą nuo šiol — be jokios abejo- 
nės — moralė važiuoja į kapus: prasideda tas didysis šimto 
veiksmų spektaklis, kurio pakaks Europai ateinančius 

du šimtmečius, — pats baisiausias, kupinas visokiausių 
abejonių ir galbūt pats viltingiausias iš visų spektaklis... 


28 


Jei įsivaizduosime, kad asketiškojo idealo nėra, tai pa- 
matysime, jog Žmogus, tas dvikojis gyvulys, iki šiol ne- 
turėjo jokios prasmės. Jis egzistavo pasaulyje be tikslo. 
„Kam išvis reikalingas žmogus?“ — šis klausimas buvo 
be atsako; trūko valios būti žmogumi ir gyventi pasau- 
lyje; kiekvieną didį Žmogaus likimą aidu palydėdavo 
dar didesnis: „Veltui!“ Tai kaip tik ir reiškia asketiškąjį 
idealą: kažko nebuvo, žmogus jautė siaubingą Huštumą, — 
jis nemokėjo savo buvimo nei pateisinti, nei paaiškinti, 
nei įtvirtinti; jį kankino būties prasmės problema. Jis ir 
šiaip kankinosi, nes iš esmės buvo liguistas gyvulys, bet 
ne pati kančia kėlė jam problemą, o tai, kad nebuvo 
atsakymo į svarbiausią klausimą: „Kam kentėti?“ Žmo- 
gus, tas narsiausias ir ištvermingiausias gyvulys, meat- 
meta kančios: jis nori jos, jis pats jos ieško, bet su viena 
sąlyga — kad kas nors nurodytų jam jos prasmę, pasaky- 
tų, kad jis kenčia del to ir to. Kančios beprasmiškumas, 
o me kančia - štai tas prakeikimas, kuris iki šiol tvyrojo 
virš žmonijos, — ir asketiškasis idealas nurodė jai prasmę! 
Iki šiol tai buvo vienintelė prasmė: bet kokia atsitiktinė 
prasmė yra geriau už visišką beprasmybę; asketiškasis 
idealas buvo visais atžvilgiais unikalus „faute de mie- 
ux“? par excellence. Jis kančią paaiškino; siaubingoji tuš- 
tuma atrodė esanti užpildyta; bet kokiam savižudiškam 
nihilizmui durys buvo užtrenktos. Šitas paaiškinimas — 
ką ir sakyti — nešė naujų kančių: skaudesnių, labiau 
dvasinių, aitresnių, labiau graužiančių gyvenimą —- vi- 
soms kančioms jis suteikė kaltės perspektyvą... Tačiau 
nepaisant viso to — žmogus buvo išąelbėtas, jis įgijo 

prasmę, jis nebebuvo daugiau tarsi vėjo plaikstomas la- 
pas, nesąmonės, „be-sąmonės“ spardomas sviedinys; nuo 
šiol jis jau galėjo šio to more — nesvarbu iš pradžių, 
kur, dėl ko, kuo jis norėjo: išgelbėta buvo pati valia. Bet 
neįmanoma nuo savęs nuslėpti, kz iš tikrųjų reiškia vi- 
sas tas norėjimas, kuriam kryptį davė asketiškasis ide- 
alas: tą žmogiškumo, negana to - gyvuliškumo, dar ne- 
gana - medžiagiškumo neapykantą, tą šlykštėjimąsi jus- 
liškumu, pačiu protu, tą laimės ir grožio baimę, tą troš- 
kimą pabėgti nuo bet kokios regimybės, kitimo, taps- 
mo, mirties, geismo, nuo paties troškimo - visa tai reiš- 
kia, drįskime suvokti, veržimąsi į nieką, bjaurėjimąsi gy- 
venimu, priešinimąsi pačioms esminėms gyvenimo prie- 
laidoms, bet tai yra ir lieka valia!. Ir baigdamas dar 
pakartosiu, ką sakiau pradžioje: Žmogui kur kas mie- 
liau norėti nieko, negu nieko nenorėti... 


PAAIŠKINIMAI 


Veikalą Apie moralės genealogiją F. Nietzsche'ę paskatino pa- 
rašyti 1886 m. išleisto jo traktato Anapus gėrio ir blogio papli- 
tusios įvairios interpretacijos, su kuriomis autorius negalėjo 
sutikti. Pagal pirminį sumanymą tai turėjo būti arba Anapus 
gėrio ir blogio priedas, arba jo tęsinys. Iš pradžių F. Nietzsche 
ir galvojo jį pavadinti tiesiog „Priedu“. Parašė jį vienu prisė- 
dimu per 20 dienų 1887 m. vasarą ir tais pačiais metais iš- 
leido pavadinimu Apie moralės genealogiją. Antraštiniame lape 
veikalas turėjo tokį moto: „Tout comprendre c'est tout?..“ („Ar 
viską suprasti yra jau viskas?..“). Kitame to lapo puslapyje 
paaiškinama: „Kaip priedas prie ką tik paskelbto veikalo Ana- 
pus gėrio ir blogio. 

Vartodamas genealogijos terminą F. Nietzsche tarėsi skelbiąs 
naują mokslą, siūlantį pažintinių ir moralinių paradigmų me- 
todą, kuris remiasi tam tikromis akivaizdžiomis aksiomomis. 


"Mt 6, 21. 


? Tai pakeista romėnų komediografo Publijaus Terencijaus 
(apie 195-159 m. pr. Kr.) mintis „Optimus sum egomet mihi“ 
(„Aš sau pačiam esu tobuliausias“). Plg. Terencijaus Andrietė 
(Andria, IV, 1, 12). 


> Galimas daiktas, kad tai šiek tiek pakeisti Heinricho Hei- 
ne's (1797-1856) Lukos maudyklės (Die Būder von Lucca) IV sky- 


13. 1620 

riaus pirmos pastraipos žodžiai: „Mutter, was gehn Ihnen 
die jrine Beeme an?“ 


* Getė J. V. Faustas. — Vilnius: Vaga, 1987. - P. 154. - Vertė 
A. Churginas. 


* Panašiai apie gėrio ir blogio pradų kilmę kalba J. W. 
Goethe (1749-1832). Plg. jo Kūryba ir tiesa (Dichtung und Wahr- 
heit) aštuntos knygos paskutines tris pastraipas. 


6 F. Nietzsche's veikalo Žmogiška, pernelyg žmogiška. Knyga 
laisviesiems protams (Menschliches, Allzumenschliches. Ein Buch 
fiūr freihe Geister) puslapiai autoriaus nurodomi, matyt, iš 
1878 m. leidimo. 


" visame dangyje, t.y. visur (lot.). 

š gėdingąją pusę (pranc.). 

* inercijos jėga; šiuo atveju - įpročio inercija (lot.). 
“ pagieža (pranc.). 

" nesuinteresuotumą (pranc.). 


12 Šią teoriją anglų filosofas Herbertas Spenceris (1820-1903) 
išdėstė veikale Etikos dalykai (The Data of Ethics), kurį F. Niet- 
zsche skaitė išverstą į vokiečių kalbą: Spencer H. Die Tatsa- 
chen der Ethik/ŪUbersetzt von B. Vetter. - Stuttgart, 1879. 


" schlecht - blogas, prastas, nekoks (vok.). 

"* schlicht — paprastas, kuklus; glotnus, lygus (vok.). 

"* schlechtweg — iš tiesų, tikrai, tiesiog (vok.). 

"6 schlechterdings - absoliučiai, visiškai, tikrai, tiesiog (vok.). 


7 1887 m. gegužės 20 d. laiške iš Šveicarijos Kūro miesto, 
Graubiundeno kantono sostinės, F. Nietzsche rašė P. Gastui: 
„Biblioteka Kūre, apie 20 tūkstančių tomų, teikia man gali- 

mybę šį bei tą naudinga sužinoti. Pirmą kartą išvydau daug 
triukšmo sukėlusią Buckle'o knygą Anglijos civilizacijos istorija 
(Geschichte der Civilisation in England) — ir kaip keista! Pasiro- 
do, kad Buckle'as yra vienas iš didžiausių mano priešininkų“. 

Henri Thomas Buckle (1822-1862) - žymus anglų kultūros 
istorikas. Jo tėvas, Londono pirklys, pasirūpino geru sūnaus 
išmokslinimu ir parengimu pirklio verslui, tačiau 1840 m., 
tėvui mirus H. Th. Buckle'as visiškai atsidėjo literatūros stu- 
dijoms. Išleido porą eseistikos knygų Apie laisvę (On Liberty) 
ir Apie moterų įtaką (On the Influence of Women). Reikšmin- 
giausias darbas vis dėlto yra Anglijos civilizacijos istorija (His- 
tory of Civilization in England) (du tomai). Jame yra medžia- 
gos ir apie kitų kraštų kultūros istoriją. Veikalas sukėlė dide- 
lį susidomėjimą ir susilaukė prieštaringų vertinimų. Labiau- 
siai jam buvo prikišamas vienpusiškumas ir polinkis į mate- 


rialistinę pasaulėžiūrą. 


5 Pirminė sanskrito kalbos žodžio 4nm reikšmė - priklau- 


santis draugams, kilmingas. 
* blogas, niekingas; geras (gr.). 


* malus — blogas; nedoras, neteisingas; niekam tikęs (Iot.); 
ueiac - juodas (gr.). Plg. Kvinto Horacijaus Flako (65-8 m. 
pr. Kr.) Satyras (Sermones, 14, 85): „Hic niger est, hunc tu 


caveto“ („Štai šitas juodis, saugokis jo“). 


" Rudolf Virchow (1821-1902) - žymus vokiečių patologas ir 
visuomenės veikėjas, vadinamosios ląstelių patologijos kūrė- 
jas, dėstęs Viurcburgo (1849-1856) ir Berlyno (1856-1901) uni- 
versitetuose, nuo 1856 m. ir Patologijos instituto direktorius, 
keleto medicinos žurnalų steigėjas, Progresistų ir Laisvamin- 
čių partijų įkūrėjas ir lyderis. R. Virchowas yra iškėlęs daug 


idėjų įvairiose medicinos srityse, taip pat ir antropologijoje. 

2 der Gott — Dievas, der Gote — gotas (vok.). 


3 Weir Mitchell Sillas (1830-1914) - amerikiečių neuropato- 


logas. 

* po šiuo ženklu (Iot.); čia: su šiuo ženklu. 

5 kyla klausimas (Iot.). 

* atvaizde; čia: jį vaizduodama (Iot.). 

Z Čia ir pirma minėti graikų kalbos žodžiai reiškia kančios 
ir nelaimės būsenas: 1) nelaimingas, liūdnas, apgailėtinas; 2) 
nelaimingas; 3) būti nelaimingam, kentėti; 4) nelaimingas at- 
siiktinumas, nelaimė. 

* viskas gerai (gr.). 

> Plg. F. Nietzsche's Štai taip Zaratustra kalbėjo. I d., sk. 
„Apie karą ir karus“. (Nyčė F. Rinktiniai raštai. - Vilnius: 
Mintis, 1991. - P. 55-57. - Vertė A. Tekorius.) 


V Čia: vienodai (Iot.). 


* Plg. Brennecke D. Die blonde Bestie. Vom Mifverstūndnis ei- 
nes Schlagworts/ / Nietzsche Studien. - 1976. - Bd. 5. - S. 113-145. 


" Žr. senovės graikų istoriko Tukidido (apie 460—400 m. pr. 
Kr.) Istoriją (II, 41). 


* Plg. Tukidido Istoriją (I, 39). 
* nerūpestingumas (gr.). 


5 Žr. Heziodas. Darbai ir dienos/ /Dumčius J., Valkūnas L. 
Graikų literatūros chrestomatija. - Vilnius, 1963. - P. 33-34. - 


Vertė J. Dumčius. 


* Plg. F. Nietzsche's Štai taip Zaratustra kalbėjo. IV d. sk. 
„Liūdesio giesmė“, 3. (Nyčė F. Rinktiniai raštai. — P. 286—-288.) 

" Šie F. Nietzsche's samprotavimai primena kai kurias XX a. 
kalbotyros problemas. Į kalbos struktūroje glūdinčius alogiz- 
mus ėmė gilintis vadinamoji antropologinė kalbotyra. JAV kal- 
bininkas Benjaminas Lee Whorfas (1897-1941), pavyzdžiui, ra- 
šo: „Mes priversti sakyti i! flashed (sušvito) arba šviesa sušvito 
pavesdami aktoriui it arba šviesi atlikti veiksmą „šviesti“. 
Bet švytėjimas ir šviesa yra vienas ir tas pat“. - Worf B. L. 
Language, Thought and Reality. — Cambridge, 1964. — P. 243. 


* Ironiška užuomina į šias J. W. Goethe's Fausto II d. eilu- 
tes: „DOCTOR MARIANUS in der hochsten, reinlichsten Zelle: 
Hier ist die Aussicht frei!!! (DOCTOR MARIANUS pačioj aukš- 
čiausioj ir tyriausioj celėj: Čia dvasiai erdvu, šviesu...) - Ge- 
te J.V. Faustas. - P. 459. 

* Lk 23, 34. "a 

“Žr. Mt 5, 44. " 


* Plg. F. Nietzsche's Štai taip Zaratustra kalbėjo II d. sk. „Apie 
mokslininkus“. (Nyčė F. Rinktiniai raštai. — P. 227.) 


* Plg. Rom 13, 1. 


“ Žr. Homeras. Iliada. — Vilnius: Valstybinė grožinės litera- 
tūros leidykla, 1962. - P. 109. 


*1 Tes 3, 12. 
“1 Tes 1, 3. 


* Žr. Dantė Aligjeris. Dieviškoji komedija. - Vilnius: Vaga, 
1988. - P. 15: „Pirmoji meilė suteikė man galią/ir išminties 
nemirštanti šviesa“ (Pragaras, III, 5-6). Vertė A. Churginas. 


" „Palaimintieji dangaus karalystėje išvys pasmerktųjų baus- 
mes, idant jų palaima būtų jiems dar malonesnė“ (Iot.; St. 
Thomae Comment. Sentent. IV, L 2, 4, 4). 

* „Bet yra dar ir kitų reginių, toji paskutinioji ir amžinoji 
teismo diena, toji pagonims netikėta jų pajuokimo diena, kai 
visas senasis pasaulis ir tai, ką jis pagimdė, bus sudeginti 
viena ugnimi. Koks to reginio didingumas! Del ko aš turėčiau 
stebėtis! Del ko juoktis! Ten apsidžiaugsiu! Ten džiūgausiu rna- 
tydamas tiek ir tokių valdovų, apie kuriuos buvo skelbiama, 
kad jie paimti į dangų ir kurie vaitoja tamsybėse drauge su 
pačiu Jupiteriu ir su pačiais savo liudininkais! Pamatysiu taip 
pat provincijų vietininkus, spirgančius dar baisesnėje ugnyje 
už tą, kurioje jie degino krikščionis! Pamatysiu ir išminčius 
filosofus, raudonuojančius ugnyje kartu su savo mokiniais, 
kuriuos jie mokė, kad Dievo nėra, kad neegzistuoja sielos ir 
jos negrįžta į savo turėtus kūnus! Išvysiu ir poetus, dreban- 
čius ne prieš Radamanto ir ne prieš Minojo, o prieš netikėtą 
Kribėoiės teismą! Tada bus galima pasiklausyti ir tragikų, ku- 
rie rėks dar smarkiau nei scenoje apie savo nelaimę; bus ga- 
lima atpažinti ir vaidintojus, visiškai ugnies tirpdomus; tuo- 
met regėsim ir vežimą, įraudusį ugnies rate; neišsprūs iš akių 
ir atletai, esantys ne sporto aikštėse, 0 įmesti į ugnį; ir pas- 
kui nukreipsiu savo nepasotinamą žvilgsnį į tuos, kurie ty- 
čiojosi iš Viešpaties. „Štai jis, - sakysiu, - dailidės ir pasi- 
leidėlės sūnus, nesilaikantis šabo, turintis reikalų su sama- 
riečiais ir demonais. Štai jis, pirktas iš Judo, jis, plaktas nen- 
drių lazdomis ir muštas kumščiais, apspjaudytas, girdytas tul- 
žimi ir actu. Štai jis, mokytinių slapta pavogtas, kad būtų 
paskelbtas prisikėlusiu, arba sodininko, bijančio, kad dažni 
lankytojai neištryptų jo daržovių“. Koks pretorius ar konsu- 
las, ar kvestorius, ar šventikas sugebės tau parodyti tokių 
reginių ir jais tave džiugini? O štai mes vien savo Hikėjimu 
galime jau ir dabar visa tai įsivaizduoti dvasioje. Beje, tai 
dalykai, kurių neregėjo dar nė viena akis, negirdėjo nė viena 


ausis, iki kurių neiškilo nė viena Žmogaus širdis (1 Kor 2, 9). 

„Esu įsitikinęs, kad tai didesnis malonumas už reginį, kurį 
galima matyti cirke ar teatre, ar visoje varžybų aikštelėje“ (lot.). 

Kaip pastebėjo vienas iš prancūziškojo Apie moralės genealo- 
giją leidimo redaktorių Maurice'as de Gandillac'as, F. Niet- 
zsche's cituojamame Tertuliano (apie 160-po 220 m.) tekste 
esama klaidos: vietoj žodžio „vivos“ turi būti „visos“; plg. 
Nietzsche F. Oeuvres philosophigues complėtes. Par dela bien et 
mal. La gėnčalogie de la morale. — Paris, 1971. — P. 392. Tos 
vietos nuorašas, kurį Overbecksas 1887 m. liepos mėn. F. Niet- 


zsche'i siuntė į Sils-Marią, neišliko. 
* tikėjimu (Iot.). 


“ Plg. Publijaus Kornelijaus Tacito (apie 58 - po 117) Analus 
(Annales, XV, 44). 


? į bylą (Iot.). Kanceliarijose vartotas užrašas, kad šitą raštą 
reikia segti į bylą; jis reiškia, kad tuo dalyku daugiau nesi- 


domima. 
* nerangumas; neveiklumas, tinginystė (lot.). 


* Dorovingumas aptariamas ir F. Nietzsche's Linksimajame 
moksle. Žr. Nietzsche F. Linksmasis mokslas („la gaya scienza'). - 
Vilnius: Pradai, 1995. - P. 85-86. - Vertė A. Tekorius. 


* tegu nebus kaltinama, ar jie atpjaus daugiau, ar mažiau 


(Iot.). 


* daryti bloga iš malonumo jį daryti (pranc.). Tai citata iš: 
Mėrimėe P. Letters A une Inconnue. — Paris, 1874. - T. 1. - 
P. 8. Tą pačią mintį F. Nietzsche yra jau citavęs savo veikalo 
Žmogiška, pernelyg žmogiška 50 aforizme. 


* nedraugiška simpatija (Iot.). 


" Iš popiežiaus Inocento III (1160-1216) traktato 4pic punic- 
ką pasauliui (De contemptu mundi, I, £.). 

* ilgėjimasis kryžiaus (pranc.). 


> Ši mintis jau aiškiai išreikšta veikale Štai taip Zaratustra 
kalbėjo. Plg.: „Vertes Žmogus daiktams pirmiausia davė, kad 
jis išlikt galėtų, - pirma daiktams jisai sukūrė prasmę, ne 
kokią nors, o žmogiškąją prasmę! Todėl save jisai „žmogum“ 
vadina, kitaip pasakius: vertintoju.“ (Nyčė F. Rinktiniai raš- 
tai.- P. 67.) 


“ Pirminė daiktavardžio Elend (vok.) reikšmė - „kitas kraš- 
tas, svetima vieta, kur nemalonu vykti“; būdvardis elend (vok.) 


anksčiau reiškė „esąs svetimame krašte, netekęs tėvynės“. 
" vargas nugalėtiesiems (lot.). 
e Žr. 10 paaiškinimą. 


* Dūhring E. Sache, Leben und Feinde. — Karlsruhe; Leipzig, 
1882. - S. 289. 


* atsiradimo priežastį (lot.). 
6 Žr. 7 paaiškinimą. 


* Duomenis F. Nietzsche ėmė iš Kohler J. Das chinesische 
Strafrecht. Ein Beitrag Zur Universalgeschichte des Strafrechts. - 
Wurzburg, 1886. 


" Fischer K. Geschichte der neueren Philosophie/ 2. Aufl. - 
Heidelberg, 1865. 


€ sąžinės graužimo (Iot.). 
* gėrio požiūriu (lot.). 
" džiaugsmas (Iot.). 


A Iš J. W. Goethe's eilėraščio Mėnuliui (An den Mond): „Fūl- 


lest wieder Busch und Tal...“ 

* Homeras. ' Odisėja. - Vilnius: Vaga, 1979. - P. 32-34. - 
Vertė A. Dambrauskas. 
“ saldus nuovargis (it.). 
* neapsakomas garbės troškimas (Iot.). 
* tuštumos baimė (Ilot.). 


* Turima galvoje vokiečių kompozitoriaus Richardo Wag- 
nerio (1813-1883) opera Niurnbergo meisterzingeriai (Meister- 
singer von Nūrnberę), pirmą kartą pastatyta 1868 m. Miun- 


chene. 
7 idėjų asociacija (angl.). 


* Plg. Wagner R. Mein Leben/ Hrsg. von Martin Gregor- 
Dellin. - Mūnchen, 1969. — 5. 521 ir kt. F. Nietzsche'i R. Wag- 
nerio autobiografija buvo žinoma iš Bazelyje išspausdinto pri- 
vataus trijų tomų leidinio: I dalis (1813-1842) 1870 m., II da- 
lis (1842-1850) 1872 m., III dalis (1850-1862) 1875 m. Ketvirta 
dalis (1861-1864) buvo išspausdinta 1880 m. Bairoite ir F. Niet- 
zsche'i, matyt, liko nežinoma. Apie tai rašo savo leidinio bai- 


'giamajame žodyje M. Gregor-Dellinas. 
* didesnei muzikos šlovei (Iot.). 


* Tai nėra tiksli citata, o tik I. Kanto minties persakymas; 
plg. Kantas I. Sprendimo galios kritika. — Vilnius: Mintis, 1991. - 
P. 120. - Vertė R. Plečkaitis. 


* laimės žadėjimu (pranc.): Stendhal. Rome, Naples et Floren- 
ce. - Paris, 1854. - P. 30. 


* nesuinteresuotumą (pranc.). 
“ vaistai (lot.). 


* filosofuojantis gyvūnas (pranc.). 

86 Plg. Oldenberg H. Buddha. Sein Leben, seine Lehre, seine 
Gemeinde. — Berlin, 1881. - S. 122. 


7 Ten pat. - S. 124. 

*ė težūsta pasaulis, tegyvuoja filosofija, tegyvuoja filosofas, 
tegyvuoju aš (Iot.). 

8? Šv. Morkaus aikštė Venecijoje. 

*“ jėga, energija (Iot.). 


*! Tas pats kas epochistika - abejojimas. Šį terminą feno- 
menologijoje atkūrė vokiečių filosofas Edmundas Husserlis 
(1859-1938). 


** be pykčio ir šališkumo (lot.; Tacitas). 


* „Nitimur in velitum, semper cupimusgue negata“ („Mus 
visada vilioja tai, kas uždrausta, ir trokštame to, kas nelei- 
džiama“) - Publijaus Ovidijaus Nazono (43 m. pr. Kr.-18 m. 
po Kr.) Meilės dainos (Amores, II 4, 17). 

** puikybė, įžūlumas (gr.). 

aš kaunuosi su pasauliniu voru (pranc.). 


* pirmosios nakties teisė (lot.). 


* uždrausta (Iot.). 

Kryžius, branduolys, šviesa (lot). Plg. Kantas I. Grynojo 
proto kritika. — Vilnius: Mintis, 1982. - P. 237, 240, 242, 258, 
390, 407, 408, 580. - Vertė R. Plečkaitis. 


'W geros valios Žmonės (Iot.). 
" atvaizde (lot.). 


'* Reikia sukvailėti (pranc.). Blaise Pascalis (1623-1662) sa- 
ko: „Elkitės taip, tarsi tikėtumėte imdami šventą vandenį, 

užsakydami mišias ir t. t. Vien tai privers jus tikėti ir sukvai- 
lėti“. (Pascal B. Pensėes/ Ed. par J. Chevalier. - Paris, 1969. — 
P. 228.) 


"6 Hesichastai — tarp graikų vienuolių, ypač Atos kalno vie- 
nuolių, XIV a. paplitusi mistinė sekta, teigusi, kad kontem- 
pliuojant galima iš tikrųjų išvysti Dievą, amžinąją dangaus 


šviesą. 


“ F. Nietzsche čia remiasi šiomis knygomis: Deussen P. 
Das System des Vedūnta. - Leipzig, 1883; to paties autoriaus į 
vokiečių kalbą išversta knyga Die Siūtra's des Vedūnta. — Leip- 
zig, 1887. 


"“ magiška vienovė (Iot.). 
" nesirūpinimas savimi (lot.). 
" nepasitenkinimas savimi (lot.). 


" Plg. Platono Valstybę (382 c, 389 b, 414 b-c, 452 c-d), 
Įstatymus (663 e). 


'* F. Nietzsche's šaltinis: Lord Byron's Vermischte Schriften / 
Ubers. von E. Ortlepp. - Stuttgart, o. J. 


"“ Plg. Gwinner W. A. Schopenhauer aus personlichenmi Um- 
gange dargestellt. — Leipzig, 1862. 


" prieš save (gr.). 
"" Thayer A. W. L. Beethoven's Leben. - Berlin, 1866 ir kt. 


"5 Janssen J. Geschichte des deutschen Volks seit dem Anfang 
des Mittelalters. — Freiburg, 1878. 


"* stipresnės priežasties (lot.). 
"5 Ši mintis priskiriama Ch. M. Talleyrand'ui. 


"6 Jn 18, 36. 

" Iš 1830 m. vasario 14 d. J. W. Goethe's pokalbio su Jo- 
hanu Peteriu Eckermannu (1792-1814). 


"Šš tegyvuoja mirtis (it.). 

" Žr. 25 paaiškinimą. 

"P artimiausias iš eilės, nors ir tolimas pagal atstumą (Iot.). 
1 menuose ir raštuose (Iot.). 


22 M. Lutherio (1483-1546) garsaus posakio, pasakyto Vorm- 
se, dalis. Visas posakis toks: „Čia stoviu aš, kitaip aš negaliu! 
Tepadeda man Dievas! Amen!“ 


' Netiesioginė citata iš prancūzų rašytojo Stendhalio (1783— 
1842) Raudona ir juoda (Le rouge et le noir): „Il n'a pas peur 
d'ėtre de mauvais goūt, lui“ („Jis nebijo parodyti prastą 


skonį“). 
"4 aukščiausioji riba (Iot.). 
IS save niekinti (Iot.). 
" nuogo fakto (Iot.). 


'7 mažasis fatalizmas (prancūziškame tekste esama žodžių 
žaismo, nes prancūziškai taisyklingas parašymas yra fatalis- 
me, o ne faitalisme); lietuviškai tai galėtų skambėti kaip „fak- 
talizmas“ (sąsaja su Žodžiu „faktas“). 


"28 Nietzsche F. Linksmasis mokslas („la gaya scienza“). — P. 242- 
243. 


"3 Kantas I. Praktinio proto kritika. - Vilnius: Mintis, 1987. - 
P. 205. 


" nuostolius, kurių pridarė įprotis žavėtis tuo, kas nesu- 
prantama, užuot paprasčiausiai likus nežinomybėje (pranc.). 


5 silogizmo elegancija (Iot.). 

'? nieko (port.). 

9 dantytus nasrus (gr.). 

5 drebamasis paralyžius (Iot., Parkinsono liga). 
"5 kančios religija (pranc.). 

"6 paklusk įstatymui, kurį pats išleidai (Iot.). 


"V kai nėra nieko geresnio (pranc.). 

